
CUVÂNI ÎNAINTE 


Orice calcul fără un coeficient de ceaţă şi fără tentaţia 
unei plăpânde erori poate fi, deseori, confundat cu unul 
riguros sau chiar cu profunzimea axiomatică.Dar chiar şi 
aici, în plin ev de savori ştiinţifice şi certitudini, s-a pro- 
dus o breşă. Aventura cunoaşterii ne-a „capturat“, di- 
rijându-ne tragic doar pe suprafaţa dogmei sau a exac- 
titudinii formale, uitând cu desăvârşire că noi suntem în 
primul rând bolnavi de destine, inabili în faţa morţii şi că, 
în plus, avem o psihobiografie dramatică. Tibetanul Dalai 
Lama ne avertizează că, deşi nu trebuie să ne considerăm 
un accident ontologic, avem totuşi obligaţia să ne în- 
țelegem trupul ca pe o oglindă simetrică a subiectului, că 
nu ne putem îngădui raționamente simplist-reducţioniste 

şi că, în final, omul este purtătorul ideal al unui model 
socio-cultural mult mai complex decât o sumă de emoţii 
sau comportamente. Bunăstarea şi expresia ei dintr-un 
inventar de obiecte nu este suficientă pentru a ne valida 
fericirea, lucru cu care mai toţi suntem de acord, dar, în 
secret, îl refuzăm. Ni se propune un model de natură 
umană în care constituţia mentală a omului este o „bu- 
cată de hârtie imaculată pe care societatea şi cultura îşi 
scriu textul“. Dalai Lama ne reaminteşte că starea de via- 
ţa este o permanentă alternanță între „regresie“ şi „PIro- 
gresie“, între „sănătate“ şi „boală“. Până şi nevoile obscu- 
re, precum puterea, vanitatea, adevărul, iubirea, înfățișa- 
rea, distructivitatea, creativitatea pot participa la contura- 
rea unui echilibru volatil, mai bine zis la marcarea acestui 
teritoriu subtil de „imaterialităţi fundamentale”. Aici se 
vor regăsi realizările, aria frustrărilor, experienţa şi eveni- 
mentul personal, experienţa anticipativă, identitatea 
psihobiografică, conflictele, psihotraumatismele. Din 
individ derivă personajul, el, individul fiind „Similiper- 
sona“, cel care se integrează într-o unitate spaţială şi care, 
fericit sau nu, este dotat cu o continuitate temporală, abs- 
tract cosmică. Fără să vrea, Dalai Lama se apropie de 
rncticulozitatea filosofiei germane, în sensul că existenţa 
(Dasein) umană în lume înseamnă, în primul rând, o 
existenţă trupească (Leib-sein) mulată realităţii noastre de 
„Noi suntem în lume” (In-der-Welt-sein). Este un text a- 
proape sacru, în care ni se arată de ce în situaţii inaccep- 

tabile individul adoptă conduite de evitare, de ce există 
revolta, respingerea, contestarea, histrionismul, fuga de 
realitate sau, dimpotrivă, complicitatea meschină cu a- 
ceasta din urmă. Este o carte în care ne reîntâlnim cu Noi. 


Dr. Constantin Zlibuţ-]acotă 

CUVÂNT ÎNAINTE AL AUTORULUI 


Mi-am pierdut țara la vârsta de 16 ani şi am fost silit să 
iau calea exilului la 24 de anil, astfel încât pot spune că, 
de-a lungul vieţii mele, am înfruntat nenumărate 
greutăţi. Gândindu-mă la ele, îmi dau seama că multe 
dintre aceste dificultăţi au fost insurmontabile. Nu doar 
că au fost de neevitat, dar nici nu puteau fi soluționate 
într-un mod favorabil. Totuşi, pentru liniştea propriei 
mele conştiinţe şi pentru sănătatea mea, pot spune că 
le-am făcut faţă destul de bine. Am fost capabil să înfrunt 
adversitatea celorlalţi cu toate resursele mele mentale, 


1 Nota trad.: Tibetul a fost anexat de China în 1951, în urma unei campanii de 
aproape doi ani, iar Dalai Lama s-a refugiat în India în 1959 

fizice şi spirituale. N-aş fi reuşit altfel. Dacă aş fi lăsat 
teama şi disperarea să mă copleşească, sănătatea mea ar fi 
fost afectată şi aş fi fost îngrădit în acţiunile mele. 

Privind în jurul meu, observ câ nu doar noi, refugiații 
tibetani sau membrii altor comunităţi în exil, ne con- 
fruntâmi cu greutăţi zOriunde în lume, în toate societăţile, 
oamenii se confruntă cu suferinţe şi cu probleme, chiar şi 
aceia care se bucură de libertate şi de prosperitate ma- 
terială. Cred că, de fapt, ne provocâm singuri o mare parte 
din nefericirea pe care o îndurâm. În principiu, cel puţin 
acest gen de nefericire ar putea fi evitat. Am constatat, de 
asemenea, că, în general, aceia care au o comportare pozi- 
tivå din punct de vedere etic sunt mai fericiți şi mai mul- 
tumiți decât cei care nu ţin seama de etică. Această consta- 
tare confirmă credinţa mea că, dacă am fi în stare să ne re- 
orientâm gândurile şi emoţiile, precum şi compor- 
tamentul, nu doar că am putea învăţa să înfruntâm mai 
uşor suferinţa, ci am şi preveni în mare măsură apariţia ei.€ 

În această carte, voi încerca să arăt ce înţeleg prin 
„comportare pozitivă din punct de vedere etic“. Făcând 
aceasta, sunt conştient de faptul că, în probleme de etică 
şi de morală, este foarte greu fie să generalizezi, fie să 
intri în detalii precise. Rareori, dacă nu chiar niciodată, o 
situaţie este complet albă sau neagră. Aceeaşi acțiune va 
avea diferite nuanţe şi diferite grade de valoare morală în 
circumstanţe diferite. În acelaşi timp, este esenţial să 
stabilim un consens asupra a ce anume constituie o com- 

portare pozitivă şi ce anume constituie o comportare ne- 
gativă, asupra a ce este corect şi ce este greşit şi asupra a 
ce se cuvine şi ce nu. În trecut, datorită respectului pe ca- 
re oamenii îl aveau pentru religie, etica se menținea prin 
intermediul unei majorităţi adepte a unei religii. Dar a- 
cum nu se mai întâmplă astfel. De aceea, trebuie să găsim 
o altă cale de a stabili principiile fundamentale ale eticii. 
Cititorii nu trebuie să creadă că eu, pentru că sunt 
Dalai Lama, le pot oferi vreo soluţie. În aceste pagini nu 
vor găsi nimic care să nu fi fost spus înainte. Preocupările 
şi ideile pe care le-am exprimat în această carte sunt îm- 
părtăşite de mulţi dintre cei care se gândesc la problemele 
şi suferinţele oamenilor şi care încearcă să găsească solu- 
ţii pentru acestea. Răspunzând sugestiilor unor prieteni şi 
oferind această carte publicului, sper că voi deveni purtă- 
torul de cuvânt al milioanelor de oameni care, neavând 
ocazia să-şi exprime opiniile în public, rămân membri ai 
majorităţii tăcute. Cititorii trebuie să ţină seama de faptul 
că instruirea mea a avut în totalitate un caracter religios şi 
spiritual. Începând de la o vârstă fragedă, principalul 
meu domeniu de studiu a fost tot timpul budhismul sub 
aspectul său filosofic şi psihologic. Am studiat în special 
scrierile filosofilor religioşi aparţinând ordinului Geluk2 
căruia, prin tradiţie, îi aparţine Dalai Lama. Întrucât cred 


E 
2 Nota trad.: Geluk sau Dpe-lugs-pa (Bonetele Galbene) este unul dintre ordinele 
monastice „ortodoxe“ ale budhismului tibetan. (vezi pag. 82 din Mircea Eliade 
şi loan P. Culianu, Dicţionar al religiilor, Ed. Humanitas, 1993) 

cu tărie în pluralismul religios, am studiat şi principalele 
scrieri ale altor rituri budhiste. Dar, comparativ, am 
studiat foarte puţin filosofia modernă, laică. Totuşi, 
aceasta nu este o carte religioasă, cu atât mai puţin o carte 
despre budhism. Scopul meu a fost să îndemn spre o 
abordare a eticii pe baza unor principii mai degrabă 
universale decât religioase. 

Din acest motiv, scrierea unei lucrări adresate publi- 
cului larg nu a fost o întreprindere lipsită de provocări, 
iar această lucrare este rezultatul unei munci de echipă. O 
problemă specială a provenit din faptul că o serie de 
concepte tibetane fundamentale, pe care a trebuit să le 
folosesc, sunt greu de redat într-o limbă modernă. Aceas- 
tă carte nu se doreşte a fi, în nici un caz, un tratat filoso- 
fic, aşa că am încercat să explic aceste concepte astfel în- 
cât să poată fi înţelese de un cititor nespecialist şi să poată 
fi redate clar şi în alte limbi. Făcând aceasta, însă, şi 
încercând să comunic fără ambiguităţi cu cititori a căror 
limbă şi a căror cultură pot fi foarte diferite de ale mele, 
este posibil ca unele nuanţe ale sensului acestor concepte 
în limba tibetană să se fi pierdut, iar altele să fi fost adău- 
gate, fără intenţie. Cred că redactarea atentă a minima- 
lizat acest risc. Dar, dacă astfel de alterări ale sensului vor 
ieşi la iveală, sper să le pot corecta într-o ediţie viitoare. 

Doresc să-i mulţumesc dr. Thupten Jinpa pentru a- 
jutorul său în această privinţă, pentru traducerea cărţii în 
engleză şi pentru numeroasele sale sfaturi. De asemenea, 

îi mulţumesc lui AR Norman pentru redactarea înţe- 
leaptă a cărţii. In final, aş dori să le mulţumesc tuturor ce- 


lor care m-au ajutat să duc la bun sfârşit această lucrare. 


Dharamsala, februarie 1999 

I 
BAZELE ETICII 


CAPITOLUL! 


SOCIETATEA MODERNĂ 
ŞI CAUTAREA FERICIRII UMANE 


Sunt un relativ nou venit în lumea modernă. Deşi 
mi-am părăsit ţara natală în 1959 şi cu toate că, de atunci 
încoace, viaţa mea ca refugiat în India m-a adus într-un 
contact mai strâns cu societatea modernă, mi-am petrecut 
anii de formare aproape complet izolat de realităţile 
secolului XX. Aceasta s-a întâmplat, în parte, din cauza 
desemnării mele ca Dalai Lama: am devenit călugăr la o 
vârstă foarte fragedă. De asemenea, s-a întâmplat şi 

pentru că noi, tibetanii, am ales - greşit, după părerea 
mea - să rămânem izolaţi în spatele munţilor înalţi care 
separă ţară noastră de restul lumii. Astăzi, în schimb, 
călătoresc foarte mult şi am mereu marea şansă de a 
întâlni alţi oameni. 

În plus, oameni din toate categoriile sociale şi din toată 
lumea vin să mă vadă. Mulţi dintre ei, în special cei care 
fac efortul de a călători până în staţiunea montană Dha- 
ramsala unde trăiesc în exil - ajung la mine căutând ceva. 
Printre ci sunt oameni care au suferit enorm; unii şi-au 
pierdut părinţii şi copii; alţii au prieteni sau rude care 
s-au sinucis; alţi sunt bolnavi de cancer sau de SIDA. 
Apoi, desigur, sunt şi conaţionalii mei tibetani, cu pro- 
blemele şi suferinţele lor. Din păcate, mulţi îşi fac iluzii 
nerealiste, crezând că am puteri vindecătoare sau că le 
pot oferi un fel de binecuvântare. Dar eu sunt doar un om 
obişnuit. Cel mai bun lucru pe care pot să-l fac pentru ei 
este să încerc să-i ajut, împărtăşindu-le suferinţa. 

Întâlnirea cu nenumărați oameni din toată lumea şi 
din toate categoriile sociale îmi reaminteşte de asemă- 
nările esenţiale dintre noi ca fiinţe umane. într-adevăr, cu 
cât cunosc mai mulţi oameni, cu atât mi se pare mai 
evident faptul că, indiferent de originea noastră socială, 
indiferent dacă suntem bogaţi sau săraci, instruiți sau nu, 
indiferent cărei rase sau religii îi aparţinem şi indiferent 
de sex, toţi dorim să fim fericiţi şi să evităm suferinţa. 
Acţiunile noastre, într-un fel întreaga noastră viaţă - aşa 

cum alegem să o trăim în contextul limitărilor impuse de 
condiţiile în care trăim - pot fi privite ca un râspuns la 
întrebarea pe care şi-o pune fiecare dintre noi: „Cum aş 
putea să fiu fericit?“. În această mare căutare a fericirii ne 
susţine, cred, speranţa. Ştim, chiar dacă nu vrem să 
recunoaştem, că nu putem avea garanţia unei vieţi mai 
bune, mai fericite decât cea pe care o trăim astăzi. După 
cum spune un vechi proverb tibetan, „dintre viaţa! 
viitoare şi ziua de mâine, nu putem şti niciodată sigur 
care va veni mai întâi“. Sperăm, însă, că vom continua să 
trăim. Sperăm că printr-o acţiune sau alta ne putem 
apropia de fericire. Tot ceea ce facem, nu doar ca indivizi, 
ci la nivelul întregii societăţi, poate fi privit din perspec- 
tiva acestei aspirații fundamentale împărtăşite de toate 
fiinţele. Dorinţa de fericire sau predispoziția de a fi fericit 
şi de a evita suferinţa nu au graniţe. Sunt în natura noas- 
tră. Fiind astfel, nu trebuie să fie justificate şi sunt 
validate de simplul fapt că noi dorim acest lucru, în mod 
firesc şi corect. 

Şi aceasta este exact ceea ce vedem atât în ţările 
bogate, cât şi în ţările sărace. Pretutindeni, prin toate 
mijloacele imaginabile, oamenii se străduiesc să-şi facă 
viaţa mai bună. Dar, în mod straniu, mi se pare că aceia 
care trăiesc în ţări dezvoltate din punct de vedere ma- 
terjal, cu toată industria care le stă la dispoziţie, sunt, în 
unele privinţe, mai nemulţumiţi, mai nefericiţi şi, într-un 


fel, suferă mai mult decât aceia care trăiesc în ţări mai 

puţin dezvoltate. Într-adevăr, dacă îi comparăm pe bogaţi 
şi săraci, constatăm adeseori că aceia care nu au nimic 
sunt, de fapt, cei mai puţin neliniştiţi, deşi sunt marcați 
de dureri şi suferinţe fizice. Cât despre bogaţi, puţini ştiu 
cum să-şi folosească într-un mod inteligent averea - nu 
pentru a trăi în lux, ci împărțind cu cei nevoiaşi. Ma- 
joritatea sunt atât de stăpâniţi de ideea de a acumula şi 
mai mult, încât nu mai lasă loc pentru nimic altceva în 
viaţa lor. În goana lor după avere, ci pierd, de fapt, fe- 
ricirea pe care averea le-ar fi putut-o oferi. Prin urmare, ei 
se frământă tot timpul, sfâşiaţi între îndoiala asupra a 
ceea ce s-ar putea întâmpla şi speranţa de a câştiga mai 
mult şi sunt marcați de suferinţă mentală şi emoţională — 
chiar dacă, priviţi din afară, ci ar părea că duc o viaţă 
plină de succes şi uşoară. Această idee este sugerată mai 
ales de gradul înalt de răspândire în rândul populaţiei 
ţărilor devoltate a anxietăţii, nemulțumirii, frustrării, 
nesiguranţei şi depresiei. Mai mult, această suferinţă 
interioară este evident legată de confuzia crescândă asu- 
pra a ce anume este moralitatea şi care sunt principiile ei. 

Îmi amintesc deseori de acest paradox atunci când 
călătoresc în străinătate. Se întâmplă frecvent ca, atunci 
când ajung într-o ţară, la prima vedere totul să mi se pară 
foarte plăcut, foarte frumos. Toţi cei pe care îi întâlnesc 
sunt foarte prietenoși. Nu există nici un motiv pentru 
care să mă plâng. Dar apoi, zi după zi, pe măsură ce îi 
ascult mai mult pe oameni, aflu despre problemele, des- 

pre preocupările şi grijile lor. Dincolo de aparente, foarte 
mulţi sunt dezamăgiţi de viaţa lor. Se simt izolaţi. Iar din 
aceste motive apare depresia. Rezultatul este atmosfera 
de tulburare atât de caracteristică ţărilor dezvoltate. 

La început, această constatare m-a surprins. Deşi n-am 
crezut niciodată că doar bunăstarea materială ar putea 
învinge suferinţa, privind ţările dezvoltate din 
perspectiva Tibetului, o ţară dintotdeauna foarte săracă 
din punct de vedere material, trebuie să recunosc că 
bogăţia a ajuns mai departe în încercarea de a reduce 
suferinţa decât a făcut-o de fapt. Mă aşteptam ca, odată ce 
dificultăţile fizice au fost mult reduse, aşa cum este cazul 
pentru majoritatea celor care trăiesc în ţările dezvoltate 
din punct de vedere industrial, fericirea să fie mai uşor de 
atins decât este pentru cei care trăiesc în condiţii mai 
grele. În loc de aceasta, progresele extraordinare ale 
ştiinţei şi tehnologiei nu par să fi adus mai mult de o 
creştere cantitativă. În multe cazuri, progresul nu a 
însemnat altceva decât mai multe vile luxoase şi mai 
multe maşini în oraşe. Desigur, în anumite privinţe, 
suferinţa a fost redusă, mai ales în cazul bolilor. Totuşi, în 
ansamblu, suferinţa nu a fost redusă. 

Spunând aceasta, îmi aduc foarte bine aminte de o 
întâmplare dintr-una din primele mele călătorii în 
Occident. Mă găzduia o familie foarte bogată, care trăia 
într-o casă mare, cu toate facilităţile. Toţi erau fermecători 
şi foarte politicoşi. O mulţime de servitori le stăteau la 

dispoziţie. Am început să cred că bogăţia ar putea fi o 
sursă de fericire. Gazdele mele aveau un aer evident de 
încredere şi relaxare. Dar când am văzut într-un dulăpior 
din baie o mulţime de calmante şi de somnifere, am 
realizat că deseori între aparenţe şi realitate este o 
adevărată prăpastie. 

Acest paradox al suferinţei interioare - sau, am putea 
spune, psihologice şi emoţionale = în condiţiile bunăstării 
materiale este întâlnit în întregul Occident. Este atât de 
răspândit, încât ne-am putea întreba dacă nu cumva 
există ceva în cultura occidentală care îi predispune pe 
oameni la acest gen de suferinţe. Mă îndoiesc de acest 
lucru. Sunt implicaţi mai mulţi factori. Desigur, dez- 
voltarea materială are şi ea un rol. Dar mai putem aminti 
urbanizarea crescândă a societăţii moderne, în care mari 
concentraţii de oameni trăiesc foarte aproape unele de 
altele. În acest context, cred că, în loc să căutăm sprijin 
din partea celorlalţi oameni, astăzi, când este posibil, 
tindem să ne bazăm pe maşini şi servicii. Dacă în trecut 
fermierii îşi chemau întreaga familie ca să-i ajute la 
strânsul recoltei, azi ei apelează la o firmă. Viaţa modernă 
este organizată astfel încât să presupună o cât mai mică 
dependenţă de alţii. Ambiţia mai mult sau mai puţin 
universală pare să fie aceea ca fiecare să aibă propria sa 
casă, propria sa maşină, propriul său computer şi aşa mai 
departe, pentru a fi cât mai independent posibil. Această 


ambiţie este firească şi de înțeles. Am putea aminti şi 

autonomia mai mare de care se bucură oamenii ca re- 
zultat al progreselor în ştiinţă şi tehnologie. Într-adevăr, 
astăzi este posibil să fii mult mai independent de ceilalţi 
decât în trecut. Dar această evoluţie a provocat impresia 
că viitorul cuiva nu depinde de vecinul său ci, mai 
degrabă, de locul său de muncă sau cel mult de patronul 
său. Această idee ne încurajează să credem că, întrucât 
alţii nu sunt importanţi pentru fericirea noastră, nici 
fericirea lor nu este importantă pentru noi. 

După părerea mea, am creat o societate în care 
oamenilor le vine din ce în ce mai greu să-şi arate unii 
altora o afecţiune elementară. În locul simțului co- 
munităţii şi al apartenenţei, care este o caracteristică atât 
de încurajatoare a societăţilor mai sărace (şi în general 
rurale), găsim un înalt grad de singurătate şi de în- 
străinare. În ciuda faptului că milioane de oameni trăiesc 
aproape unii de alţii, mi se pare că dintre ei, în special 
bătrânii, nu au pe nimeni cu care să vorbească în afară de 
animalele lor de casă. Societatea industrială modernă mi 
se înfăţişează deseori ca o uriaşă maşină cu autopro- 
pulsie. În loc ca oamenii să fie cei care conduc, fiecare 
individ este doar o piesă măruntă şi nesemnificativă, care 
nu are altă opţiune decât să se mişte atunci când maşina 
se mişcă. 

Toţi aceşti factori se îmbină cu discursul contemporan 
despre creşterea şi dezvoltarea economică, discurs care 


întăreşte tendinţa oamenilor spre competiţie şi invidie. Şi 

cu aceasta, vine necesitatea resimţită de a păstra apa- 
renţele, care este în sine o sursă de probleme, tensiuni şi 
nefericire. Totuşi, suferinţa emoţională şi psihologică atât 
de răspândită în Occident reflectă mai degrabă o tendinţă 
fundamentală a firii omeneşti decât o deficiență culturală. 
Am constatat că forme similare de suferinţă interioară e- 
xistă şi în afara Occidentului. În unele regiuni din sud-es- 
tul Asici se constată că, în paralel cu creşterea pros- 
perităţii, sistemele de credinţă tradiţionale au început 
să-şi piardă influenţa asupra oamenilor. Rezultatul este o 
înstrăinare similară celei întâlnite în Occident. Aceasta 
arată că potenţialul există în noi toţi şi că, la fel cu o boală 
fizică, şi suferinţa psihologică şi emoţională reflectă me- 
diul înconjurător: ea apare în contextul unor condiţii spe- 
cifice. Astfel, în ţările din sud, nedezvoltate, ale „Lumii a 
Treia“, sunt răspândite boli specifice acelei părţi a lumii, 
cum ar fi cele provocate de lipsa de igienă. Dimpotrivă, 
în societăţile industriale urbane bolile se manifestă în 
concordanţă cu mediul. Astfel, în locul bolilor provocate 
de apa nepurificată, apar bolile provocate de stres. 
Aceasta înseamnă că sunt motive puternice să presu- 
punem că există o legătură între importanţa exagerată pe 
care o dăm progresului exterior şi nefericirea, anxietatea 
şi nemulțumirea societăţii moderne. 

Aceasta ar putea părea o apreciere foarte pesimistă. 
Dar, dacă nu recunoaştem amploarea şi caracterul proble- 


melor noastre, nu vom fi în stare să ne confruntăm cu ele. 

Evident, un motiv important pentru devoţiunea so- 
cietăţii moderne faţă de progresul material este însuşi 
succesul ştiinţei şi tehnologiei. Ceea ce este minunat la 
aceste forme de strădanie omenească este că ele oferă o 
satisfacţie imediată. Nu sunt ca rugăciunea, ale cărei 
rezultate, în cea mai mare parte, nu pot fi văzute, aceasta 
"dacă rugăciunea are vreun rezultat. lar noi suntem im- 
presionaţi de rezultate. Nimic mai firesc! Din păcate, 
această devoțiune ne încurajează să credem că porţile 
spre fericire sunt bunăstarea materială, pe de o parte, şi 
puterea pe care o dă cunoaşterea, pe de altă parte. Şi, în 
timp ce este evident pentru oricine care gândeşte cu 
maturitate că prima dintre acestea nu ne poate aduce, în 
sine, fericirea, este mai puţin evident că nici cea din urmă 
nu poate. Dar cunoaşterea în sine nu ne poate aduce 
fericirea care izvorăşte din evoluţia interioară, care nu 
depinde de factori exteriori. Într-adevăr, deşi cunoaşterea 
foarte amănunţită şi precisă a fenomenelor exterioare este 
o realizare imensă, nevoia de a analiza, de a limita, pe 
care o resimţim în procesul de cercetare, este departe de a 
ne aduce fericire, ba poate fi chiar periculoasă. Ne poate 
face să pierdem legătura cu realitatea mai vastă a ex- 
perienţei umane şi, în special, legătura cu ceilalţi oameni. 

Trebuie, de asemenea, să ne dăm seama ce se întâmplă 
dacă ne bazăm prea mult pe realizările exterioare ale 
ştiinţei. De exemplu, cu cât influenţa religiei scade, cu 
atât creşte confuzia asupra a cât de bine ştim să ne 

călăuzim în viaţă. În trecut, religia şi etica erau strâns 
legate. Acum, mulţi oameni, crezând că ştiinţa a „imfir- 
imat“ religia, merg mai departe, făcând presupunerea că, 
întrucât se pare că nu sunt dovezi ale existenţei unei 
autorităţi spirituale, însăşi moralitatea ar trebui să fie o 

„problemă de preferinţă individuala. Și, dacă în trecut 
oamenii de ştiinţă şi filosofii simțeau nevoia de a găsi o 
bază solidă pe care să edifice legi imuabile şi adevăruri 
absolute, astăzi acest gen de cercetare este considerat 
inutil. Drept rezultat, se constată o răsturnare completă a 
situaţiei, tinzându-se spre extrema opusă - nu mai există 
nimic, realitatea însăşi este pusă sub semnul întrebării. A- 
ceastă atitudine nu poate duce decât la haos. 

Spunând aceasta, nu vreau să critic demersul ştiinţific. 
Am învăţat foarte multe din discuţiile mele cu oameni de 
ştiinţă şi nu văd nici o piedică în a intra în dialog cu ei, 
chiar şi atunci când au o perspectivă radical materialistă. 
De când mă ştiu, am fost fascinat de raţionamentul 
ştiinţific. Copil fiind, la un moment dat am fost mai in- 
teresat să văd cum funcţionează un vechi aparat de 
proiecţie cinematografică pe care l-am găsit în depozitul 
reşedinţei de vară a lui Dalai Lama decât de studiile mele 
religioase şi scolastice. Sunt îngrijorat mai degrabă de 
faptul că am putea trece cu vederea limitele ştiinţei. 
Înlocuind în gândirea populară religia ca sursă finală de 
cunoaştere, ştiinţa începe să semene cu un nou tip de 


religie. Această transformare aduce cu ea pericolul 

credinţei oarbe în principiile ei şi, în consecinţă, al 
intoleranţei faţă de alte opinii. Că această detronare a 
religiei s-a produs nu este surprinzător, date fiind re- 
alizările extraordinare ale ştiinţei. Cine nu ar fi impre- 
sionat de faptul că suntem în stare să trimitem oameni pe 
Lună? Dar dacă, de exemplu, am merge la un fizician 
nuclearist şi l-am întreba: „Sunt într-o dilemă morală, ce 
să fac?“, el sau ca nu ar putea decât să ne sfătuiască să 
mergem în altă parte ca să primim un răspuns. În general 
vorbind, un om de ştiinţă nu stă mai bine în această 
privinţă decât un avocat. Pentru că, în timp ce atât ştiinţa 
cât şi dreptul pot să ne ajute să prevedem consecinţele 
probabile ale acţiunilor noastre, nici una dintre ele nu ne 
poate spune cum să acţionăm într-un sens moral. Mai 
mult, trebuie să recunoaştem limitele cercetării ştiinţifice 
în sine. De exemplu, deşi admitem de mii de ani existenţa 
conştiinţei umane şi cu toate că aceasta a fost subiect de 
cercetare de-a lungul istorici, în ciuda strădaniei lor, 
oamenii de ştiinţă încă nu înţeleg ce este de fapt 
conştiinţa, de ce există, cum funcţionează sau care este 
natura ei esenţială. Ştiinţa nu poate să ne spună nici care 
este, de fapt, cauza conştiinţei, nici care sunt efectele ci. 
Desigur, conştiinţa face parte din acea categorie de 
fenomene fără formă, substanţă sau culoare. Nu poate fi 
supusă investigaţiei prin mijloace exterioare. Dar aceasta 
nu înseamnă că astfel de fenomene nu există, chiar dacă 
ştiinţa nu le poate cerceta. 

Să abandonăm, deci, cercetarea ştiinţifică, pe motiv că 
a eşuat? Sigur că nu. Nu am vrut nici să spun că obiec- 
tivul prosperității pentru toţi nu este valabil. Din cauza 
naturii noastre, experienţele corporale şi fizice joacă un 
rol dominant în viaţa noastră. Realizările ştiinţei şi 
tehnologiei reflectă, evident, dorinţa noastră de a avea o 
existenţă mai bună, mai confortabilă. Asta e foarte bine. 
Cine nu ar aplauda numeroasele progrese ale medicinei 
moderne? 

În acelaşi timp, cred că este adevărat că membrii 
anumitor comunităţi tradiţionale, rurale, se bucură de 
mai multă armonie şi linişte decât cei care trăiesc în 
oraşele moderne. De exemplu, în regiunea Spiti din 
nordul Indiei, s-a menţinut obiceiul ca localnicii să nu-şi 
încuie uşile când pleacă de acasă. Vizitatorul care găseşte 
casa goală intră şi îşi ia ceva de mâncare, aşteptând fa- 
milia gazdă să se întoarcă. La fel se întâmpla şi în Tibet. 
Aceasta nu înseamnă că acolo nu există infracţionalitate. 
Şi în Tibet, înaintea ocupaţiei, se comiteau, uneori, in- 
fracțiuni. Dar când se întâmpla aşa ceva, oamenii ridicau 
din sprâncene, surprinşi. Acestea erau evenimente rare şi 
neobişnuite. Dimpotrivă, în unele oraşe moderne, dacă 
trece o zi fără să se întâmple o crimă, este un eveniment 
remarcabil. O dată cu urbanizarea a venit şi discordia. 

Trebuie, totuşi, să avem grijă să nu idealizăm vechiul 
mod de viaţă. Înaltul nivel de cooperare pe care îl găsim 


în comunităţile rurale nedezvoltate ar putea fi bazat mai 

degrabă pe necesitate decât pe bunăvoință. Oamenii 
recunosc cooperarea drept o alternativă la greutăţi mai 
mari. lar mulţumirea pe care o percepem la ei ar putea 
ţine mai curând de ignoranță. Este posibil ca aceşti 
oameni să nu se gândească sau să nu-şi dea seama că este 
posibil un alt mod de viaţă. Dacă ar face-o, este foarte 
probabil că ar fi dornici să adopte acest stil de viaţă. Pro- 
vocarea pe care o înfruntăm este, prin urmare, aceea de a 
găsi mijloacele să ne bucurăm de aceeaşi armonie şi 
linişte ca aceia care trăiesc în comunităţile tradiţionale, 
beneficiind, în acelaşi timp, din plin de progresele ma- 
teriale ale lumii aflate la începutul unui nou mileniu. A 
spune altfel ar însemna să presupunem că aceste co- 
munităţi nici nu ar trebui să încerce să-şi schimbe stilul 
de viaţă. Dar sunt destul de sigur că, de exemplu, majori- 
tatea nomazilor tibetani ar fi foarte fericiţi să aibă cea mai 
nouă îmbrăcăminte termică pentru iarnă şi combustibil 
care nu face fum pentru gătit, să se bucure de binefacerile 
medicinei moderne şi să aibă în corturile lor televizoare 
portabile. lar cu nu aş dori să-i privez de toate acestea. 

Societatea modernă, cu toate calităţile şi defectele 
sale, s-a format în contextul a nenumărate cauze şi 
condiţionări. A presupune că doar prin abandonarea 
progresului material ne-am putea depăşi toate pro- 
bleme ar însemna să dăm dovadă de obtuzitate. 
Aceasta ar însemna să ignorăm cauzele profunde ale 
problemelor. 

Există nenumărați oameni în cele mai dezvoltate ţări 
care sunt activi în grija lor faţă de ceilalţi. Mă gândesc, de 
exemplu, la imensa bunătate cu care noi, refugiații ti- 
betani, am fost primiţi de oameni ale căror resurse per- 
sonale erau, de asemenea, destul de limitate. Copiii noştri 
au beneficiat incomensurabil de ajutorul profesorilor lor 
indieni, dintre care mulţi trăiesc, la rândul lor, în condiţii 
grele, departe de casă. Pe o scară mai largă, putem, de 
asemenea, să amintim prețuirea crescândă în întreaga 
lume pentru drepturile fundamentale ale omului. După 
părerea mea, acesta este un fapt pozitiv. Modul în care 
comunitatea internaţională reacţionează, în general, după 
dezastre naturale, trimițând imediat ajutoare este, de 
asemenea, o trăsătură extraordinară a lumii moderne. 
Recunoaşterea crescândă a faptului că nu putem continua 
la nesfârşit să desconsiderăm natura fără a atrage con- 
secinţe grave reprezintă, de asemenea, un motiv de 
speranţă. Mai mult, cred că, datorită mijloacelor moderne 
de comunicaţii, oamenii acceptă mai uşor diversitatea. Iar 
acum nivelul de alfabetizare şi de educaţie în întreaga 
lume este, în general, mai ridicat decât oricând. lau aceste 
evoluţii pozitive drept un indiciu a ceea ce noi, oamenii, 
suntem capabili să facem. 

Recent, am avut ocazia să o întâlnesc pe Regina 
Mamă, în Anglia. Ea a fost o figură familiară pentru mine 
de-a lungul vieţii, astfel încât această întâlnire mi-a făcut 
o mare plăcere. Dar ceea ce a fost în mod special încu- 

rajator a fost părerea ei, ca femeie la fel de bătrână ca şi 
secolul XX, că oamenii au devenit mai preocupaţi de 
ceilalţi decât erau în tinereţea ei. Atunci, a spus ca, 
oamenii erau preocupaţi mai mult de ţara lor, în timp ce 
azi există o preocupare mai mare pentru locuitorii altor 
ţări. Când am întrebat-o dacă este optimistă în privinţa 
viitorului, mi-a răspuns, fără ezitare, afirmativ. 

Este, desigur, adevărat că putem găsi numeroase 
tendinţe negative în societatea modernă. Nu poate fi pusă 
la îndoială creşterea, an după an, a numărului de crime, 
violenţe şi violuri. În plus, aflăm mereu despre abuzuri şi 
exploatare atât în familie, cât şi în comunităţile mai mari, 
despre creşterea numărului de tineri dependenţi de dro- 
guri şi alcool şi despre gradul în care copiii sunt afectaţi 
de numărul tot mai mare de divorţuri. Nici măcar mica 
noastră comunitate de refugiaţi nu a fost scutită de astfel 
de fenomene. De exemplu, în timp ce sinuciderea era în 
vechea societate tibetană un fenomen aproape neîntâlnit, 
au avut loc recent unul sau două astfel de tragice in- 
cidente chiar în comunitatea noastră de exilați. De ase- 
menca, depedenţa de droguri, care nu se întâlnea printre 
tinerii tibetani cu o generaţie în urmă, a apărut astăzi, în 
special, trebuie spus, printre cei care sunt expuşi modului 
modern, urban, de viaţă. 

Spre deosebire de suferinţele provocate de boli sau de 
bătrâneţe şi de moarte, nici una dintre problemele 
amintite nu este, prin natura ci, inevitabilă. Nici nu este 

provocată de lipsa de cunoaştere. Dacă ne gândim atent 
la ele, constatăm că toate sunt probleme etice. Fiecare 
dintre ele, reflectă modul nostru de a înţelege ceea ce este 
corect sau greşit, ceea ce este pozitiv sau negativ, ceea ce 
se cuvine şi ceea ce nu se cuvine, Dincolo de acestea, însă, 
putem vedea ceva şi mai important, şi anume neglijarea a 
ceea ce cu numesc dimensiunea noastră interioară. 

Ce înţeleg prin aceasta? În accepţia mea, exagerarea 
câştigului material reflectă ideea mai profundă că ne este 
suficient ceea ce putem cumpăra pentru a fi mulţumiţi. 
Dar, prin natura lucrurilor, satisfacția pe care ne-o poate 
aduce câştigul material va fi limitată la nivelul simţurilor. 
Dacă ar fi adevărat că noi, oamenii, nu suntem diferiţi de 
animale, aceasta ar fi minunat. Dar, dată fiind 
complexitatea speciei noastre - în special faptul că avem 
gânduri şi emoţii, precum şi imaginaţie şi discernământ - 
este evident că nevoile noastre depăşesc nivelul pur 
senzorial. Răspândirea anxietăţii, stresului, confuziei, 
nesiguranţei şi depresiei printre cei ale căror nevoi de 
bază au fost îndeplinite arată clar acest lucru. Problemele 
noastre, atât cele exterioare - cum ar fi războaiele, crimele 
şi violenţa = ca şi cele interioare - suferinţele noastre 
emoţionale şi psihologice - nu pot fi rezolvate până când 
această neglijare nu este corectată. Acesta este motivul 
pentru care nici una dintre marile mişcări din ultima sută 
de ani şi mai bine - democraţia, liberalismul, socialismul 


- nu a reuşit să aducă fericirea universală, în ciuda nume- 

roaselor lor idei minunate. Este nevoie, desigur, de o 
revoluţie. Dar nu una politică, economică sau chiar teh- 
nologică. Am avut parte de suficiente revoluţii de acest 
fel în ultimul secol pentru a ne da seama că o abordare 
exterioară nu este suficientă. Ceea ce propun eu este o 
revoluţie spirituală. 


se E me e i 

DACĂ NU ESTE MAGIE, 
NU ESTE NICI MISTER 


Faptul că îndemn la o revoluţie spirituală înseamnă, 
oare, că pledez pentru o soluţie religioasă a problemelor 
noastre? Nu. Ca unul care se apropie de 70 de ani când 
scrie această carte, am acumulat destulă experienţă 
pentru a fi pe deplin sigur că învăţăturile lui Budha sunt 
atât relevante, cât şi folositoare pentru omenire. Dacă o 
persoană le pune în practică, în mod sigur nu numai ea, 
ci şi alţii vor avea de câştigat. Întâlnirile mele cu diferite 
tipuri de oameni din întreaga lume m-au ajutat, totuşi, 


să-mi dau seama că există şi alte religii şi culturi, nu mai 

puţin apte decât religia şi cultura mea să îi facă pe oa- 
meni capabili să ducă o viaţă mulţumitoare şi construc- 
tivă. Mai mult, am ajuns la concluzia că nu are o im- 
portanță prea mare nici dacă o persoană este religioasă 
sau nu. Este mult mai important ca ca să fie un om bun. 

Spun acest lucru conştient fiind de faptul că, deşi ma- 
joritatea celor şase miliarde de fiinţe umane îşi poate 
revendica apartenenţa la o credinţă sau alta, influenţa 
religiei în viaţa oamenilor este, în general, marginală, în 
special în ţările dezvoltate. Mă îndoiesc că, în ansamblu, 
există măcar un miliard de ceea ce eu numesc practicanți 
religioşi devotați, adică oameni care încearcă, zi de zi, să 
urmeze cu credinţă principiile şi preceptele religiei lor. 
Ceilalţi rămân, în acest sens, nepracticanţi. În acelaşi 
timp, cei care sunt practicanți devotați urmează o mul- 
titudine de căi religioase. Din aceasta reiese că, dată fiind 
diversitatea tipurilor umane, o singură religie nu poate 
mulţumi întreaga omenire. Am putea trage şi concluzia 
că noi, oamenii, am putea trăi destul de bine şi fără cre- 
dinţă religioasă. 

Aceste afirmaţii ar putea părea neobişnuite din partea 
unei personalităţi religioase. Dar sunt tibetan, înainte de 
a fi Dalai Lama, şi sunt om, înainte de a fi tibetan. Aşa 
încât, dacă în calitate de Dalai Lama am o responsa- 
bilitate deosebită faţă de tibetani, iar în calitate de călugăr 
am responsabilitatea de a întări armonia inter-religioasă, 
ca fiinţă umană am o responsabilitate mult mai mare față 

de întreaga familie umană, responsabilitate pe care, de 
fapt, o avem toţi. Şi cum majoritatea nu este practicanta 
unei religii, sunt preocupat să găsesc o cale de a ajuta 
întreaga omenire fără a recurge la credinţa religioasă. 

De fapt, cred că, dacă analizăm cele mai importante re- 
ligii ale lumii dintr-o perspectivă largă, constatăm că toa- 
te - budhismul, creştinismul, hinduismul, islamismul, iu- 
daismul, sikhismul, zoroastrismul şi celelalte - îşi propun 
să ajute oamenii să găsească o fericire durabilă. Şi fiecare 
dintre ele poate, după părerea mea, să facă acest lucru. 

Nu am fost întotdeauna de această părere. Când eram 
mai tânăr şi trăiam în Tibet, eram convins, în adâncul 
inimii mele, că budhismul este cea mai bună cale. Îmi 
spuneam că ar fi minunat dacă toţi s-ar converti la bu- 
dhism. Această convingere se datora, însă, ignoranței. 
Noi, tibetanii, am auzit, bineînţeles, de alte religii. Dar 
puţinul pe care îl ştiam despre ele provenea din traduceri 
tibetane, din surse secundare, budhiste. Fireşte, acestea se 
concentrau asupra acelor aspecte care sunt mai uşor de 
dezbătut dintr-o perspectivă budhistă. Şi aceasta nu pen- 
tru că autorii budhişti ar fi vrut, deliberat, să-i caricatu- 
rizeze pe oponeţii lor. Mai degrabă, aceasta reflecta faptul 
că ei nu aveau nevoie să abordeze toate acele aspecte 
pentru care nu găseau argumente, pentru că în India, 
unde lucrau, scrierile le erau accesibile în întregime. Din 
păcate, nu la fel stăteau lucrurile în Tibet, unde nu exis- 
tau traduceri ale cărţilor sfinte ale altor religii. 

Crescând, am putut să învăţ din ce în ce mai mult 
despre celelalte religii ale lumii. În special după ce am 
plecat în exil, am început să întâlnesc oameni care, de- 
dicându-şi viaţa unei credinţe - unii prin rugăciune şi 
meditaţie, alţii prin activitate în slujba semenilor - au 
acumulat o profundă experienţă a tradiţiei lor. Astfel de 
schimburi interpersonale m-au ajutat să recunosc imensa 
valoare a fiecăreia dintre religiile tradiţionale importante 
şi m-au făcut să le respect profund. 

Pentru mine, budhismul rămâne calea cea mai va- 
loroasă. El corespunde cel mai bine personalităţii mele. 
Dar aceasta nu înseamnă că eu consider budhismul ca 
fiind cea mai bună religie pentru toţi sau că trebuie ca 
orice om să fie o persoană religioasă. 

Desigur, atât în calitate de tibetan, cât şi în calitate de 
călugăr, am fost crescut după principiile, preceptele şi 
practicile budhiste şi educat pentru a le aprofunda. De 
aceea, nu pot să neg că întreaga mea gândire este mo- 
delată după ceea ce înţeleg eu prin a fi un adept al lui 
Budha. Totuşi, preocuparea mea este ca în această carte 
să încerc să depăşesc limitele formale ale credinţei mele. 
Doresc să arăt că există într-adevăr principii etice fun- 
damentale care ar putea să ajute pe oricine să dobân- 
dească fericirea spre care aspirăm toţi. Unii ar putea 
crede că astfel încerc să propovăduiesc budhismul „pe 
furiş,. Dar, deşi îmi este greu să resping categoric această 
acuzaţie, ea nu este adevărată. 

De fapt, cred că trebuie făcută o distincţie importantă 
între religie şi spiritualitate. Consider că religia ţine de 
credinţa în puterea tradiţiei religioase de a aduce mân- 
tuirea, un aspect fiind recunoaşterea a existenţei unei 
forme de realitate me ctafizică sau supranaturală, in- 
cluzând, poate, ideca de rai, de nirvana. Legate de aceasta 
sunt „preceptele religioase sau dogma, ritualul, rugă- 
ciunea ş a.m.d. Spiritualitatea consider că ţine de acele 


calităţi ale spiritului omenesc - cum. ar fi dragostea şi 


simțul responsabilităţi, simţul armoniei = care ne aduc 
fericire atât nouă, cât şi celorlalţi. In timp ce ritualul şi 


rugăciunea, ca şi ideca de nirvana şi de mântuire, sunt 
direct legate de credinţa religioasă, aceste calităţi nu 
trebuie să fie legate de credinţă. De aceea, nu există nici 
un motiv pentru care indivizii nu ar putea să evolueze, 
chiar până la un nivel înalt, fără să recurgă la un sistem 
religios sau de credinţă metafizică. Cele care sunt in- 
dispensabile sunt aceste calităţi spirituale fundamentale. 
Aceia care practică o religie ar avea, desigur, dreptul 
să spună că aceste calităţi sau virtuţi sunt rodul unui 
demers pur religios şi că religia este cea care duce la 
dezvoltarea lor şi la aprofundarea practicii spirituale. Să 
clarificâm această problemă. Credinţa religioasă pre- 
supune practică spirituală. Dar se pare că există multă 
confuzie, atât printre religioşi, cât şi printre nereligioşi, cu 
privire la ce este de fapt această practică spirituală. 

Caracteristic tuturor calităţilor pe care le-am descris 
ca fiind „Spirituale“ este un anumit grad de preocupare 
pentru binele celorlalţi, ceea ce în limba tibetană se 
numeşte shen pen kyi sem, care s-ar putea traduce 
„gândul de le fi de ajutor celorlalţi“. Şi, când ne gândim 
la calităţile enumerate mai sus, constatăm că fiecare 
dintre ele se defineşte printr-o preocupare implicită 
pentru binele celorlalţi. Mai mult, cei care dau dovadă 
de compasiune, dragoste, răbdare, toleranţă, iertare 
ş.a.m.d. recunosc, într-o anumită măsură, impactul 
potenţial al acţiunilor lor asupra celorlalţi şi îşi diri; 
jează comportamentul ca atare. Potrivit acestei des- 
crieri, practica spirituală implică, deci, pe de o parte, 
ideea de a acţiona din preocupare pentru binele ce- 
lorlalţi iar, pe de altă parte, transformarea noastră astfel 
încât să devenim mai dispuşi să acţionăm în acest mod. 
A vorbi despre practica spirituală în alţi termeni decât 
aceştia este un nonsens. 

Îndemnul meu la o revoluţie spirituală nu este, deci, 
un îndemn la o revoluţie religioasă. Nici nu se referă la 
un mod de viaţă dintr-o altă lume, mai puţin magic sau 
misterios, însa. Mai degrabă este un îndemn la o reorien- 
tare radicală, o îndepărtare de la preocuparea noastră 
obişnuită pentru sine. Este o chemare de a ne întoarce 
spre comunitatea mai largă a fiinţelor de care suntem le- 
gaţi şi spre un comportament care recunoaşte interesele 
altora alături de ale noastre. 

Aici cititorul ar putea obiecta că, în timp ce transfor- 
marea de caracter pe care o astfel de reorientare o pre- 
supune este, în mod sigur, de dorit şi că, deşi este bine ca 
oamenii sâ-şi cultive compasiunea şi dragostea, o re- 
voluţie spirituală ar fi în prea mică măsură capabilă să 
rezolve varietatea şi multitudinea de probleme cu care ne 
confruntăm în lumea modernă. Mai mult, s-ar putea 
aduce argumentul că problemele care apar, de exemplu 
violenţa domestică, dependenţa de droguri şi de alcool, 
destrămarea familiilor, ar fi mai bine înţelese şi rezolvate 
dacă ar fi abordate în propriii lor termeni. Totuşi, dat 
fiind faptul că fiecare dintre aceste probleme ar putea să 
fie rezolvată - oricât de puţin probabil ar părea - dacă 
oamenii ar da dovadă de mai multă dragoste şi 
compasiune unii faţă de ceilalţi, ele pot fi caracterizate şi 
ca fiind probleme spirituale care pot avea o soluţie 
spirituală. Aceasta nu înseamnă că tot ceea ce trebuie să 
facem este să cultivăm valorile spirituale, iar aceste 
probleme vor dispărea automat. Dimpotrivă, pentru 
fiecare dintre ele este necesară o soluţie specifică. Dar 
constatăm că, atunci când această dimensiune spirituală 
este neglijată, nu putem spera să găsim o soluţie durabilă. 

De ce se întâmplă astfel? Veştile proaste sunt un fapt 
de viaţă. De fiecare dată când luăm un ziar sau des- 
chidem televizorul sau radioul, aflăm întâmplări triste. 
Nu trece nici o zi fără ca, undeva în lume, să nu se în- 
tâmple ceva despre care toţi sunt de acord că este un 

eveniment nefericit. Indiferent de unde suntem sau care 
este filosofia noastră de viaţă, într-o măsură mai mare sau 
mai mică, ne pare rău când aflăm despre suferinţele 
altora. 

Evenimentele nefericite pot fi împărţite în două mari 
categorii: acelea care au, în principal, cauze naturale - 
cutremure, inundaţii şi altele - şi acelea care sunt pro- 
vocate de oameni. Războaiele, crimele, violențele de orice 
gen, corupţia, sărăcia, înşelătoria, frauda, nedreptăţile 
sociale, politice şi economice sunt toate consecinţele com- 
portamentului omenesc negativ. Cine este responsabil 
pentru un astfel de comportament? Evident, noi. De la 
capete încoronate, preşedinţi, prim-miniştri şi politicieni 
până la administratori, savanţi, medici, avocaţi, aca- 
demicieni, studenţi, preoţi, călugăriţe şi calugari (ca mine) 
sau la industriaşi, negustori, tehnicieni, muncitori, 
meşteşugari sau şomeri, toate clasele şi sectoarele 
societăţii contribuie la porţia noastră zilnică de veşti triste. 

Din fericire, spre deosebire de calamităţile naturale, în 
privinţa cărora nu putem face nimic sau putem face prea 
puţin, aceste probleme umane pot fi depăşite deoarece 
sunt toate, în esenţă, probleme etice. Faptul că sunt atâţia 
oameni, de asemenea din fiecare sector şi de pe orice 
treaptă a societăţii, care acţionează în acest scop, 
confirmă această intuiţie. Unii se înscriu într-un partid ca 
să lupte pentru o constituţie mai dreaptă; alţii se fac 
avocaţi ca să lupte pentru dreptate; alţii se alătură unei 

organizaţii umanitare pentru a lupta împotriva sărăciei; 
alţii care ajută victimele râului, fie în cadrul profesiunii 
lor, fie ca voluntari. Într-adevăr, toţi încercăm, potrivit 
înţelegerii noastre şi în felul nostru, să facem lumea, sau 
măcar partea noastră de lume, un loc mai bun. 

Din păcate, constatăm că, oricât de sofisticat şi oricât 
de bine aplicat este sistemul nostru legislativ şi oricât de 
avansate sunt metodele noastre de control, acestea nu 
sunt suficiente pentru a eradica răul. Astăzi, forţele 
noastre de poliţie au la dispoziţie o tehnologie care cu 
greu putea fi imaginată cu 50 de ani în urmă. Poliţia are 
metode de supraveghere care îi permit să vadă ceea ce 
înainte era ascuns; poate face teste ADN pentru a verifica 
probe; are laboratoare criminalistice, câini de urmărire şi 
de câutare şi, desigur, personal cu înaltă calificare. Dar, 
între timp, şi metodele criminale au avansat, astfel încât, 
de fapt, nu stâm mai bine decât în trecut. Acolo unde 
lipseşte constrângerea etică, nu poate exista speranţa 
depăşirii unor probleme ca aceea a creşterii criminalităţii. 
De fapt, fără o disciplină interioară, constatăm că înseşi 
mijloacele pe care le folosim pentru rezolvarea unor 
probleme devin, la rândul lor, o sursă de probleme. Com- 
plexitatea crescândă a metodelor criminale şi polițienești 
este un cerc vicios. 

Care este, atunci, relaţia dintre spiritualitate şi practica 
etică? Întrucât dragostea, compasiunea şi celelalte calităţi 
similare presupun, prin definiţie, un anumit grad de pre- 

ocupare pentru binele celorlalţi, ele presupun constrân- 
geri etice. Nu putem iubi sau nu putem simţi compasiune 
decât dacă ne înfrânăm, în acelaşi timp, propriile impul- 
suri şi dorinţe dăunătoare. 

Cât despre fundamentele practicii etice, s-ar putea 
presupune că în această privinţă, cel puţin, pledez pentru 
o abordare religioasă. Desigur, fiecare dintre marile 
tradiţii religioase are un sistem etic bine dezvoltat. Totuşi, 
dificultatea în încercarea de a lega de o religie accep- 
ţiunea noastră asupra a ceea ce este rău şi ceea ce este 
bine vine din faptul că trebuie să ne întrebăm: „Care 
religic?“. Care dintre religii are sistemul cel mai complet, 
cel mai accesibil, cel mai acceptabil? Argumentele în 
favoarea uneia sau alteia dintre religii nu s-ar mai ter- 
mina. În plus, a face acest lucru ar însemna să ignorâm 
faptul că mulţi dintre cei care resping religia fac aceasta 
pentru că nu au o convingere sinceră şi nu pentru că nu 
ar fi preocupaţi de problemele mai profunde ale exis- 
tenţei umane. Nu putem presupune că astfel de oameni 
nu ştiu ce este bine şi ce este rău sau ce este moral, doar 
pentru că unii dintre cei care sunt împotriva religiei sunt 
imorali. În plus, credinţa religioasă nu este o garanţie a 
integrităţii morale. Studiind istoria speciei noastre, cons- 
tatăm că printre cei mai importanţi provocatori de ne- 
norociri - cei care au propovăduit violenţa, brutalitatea şi 
distrugerea semenilor lor - au fost mulţi care şi-au a- 
firmat credinţa religioasă, deseori zgomotos. Religia ne 

poate ajuta să stabilim principiile de bază ale eticii. 
Totuşi, putem vorbi despre etică şi moralitate fără să ’ 
facem apel la religie. 

S-ar putea obiecta, din nou, că, dacă nu acceptăm 
ideea că religia este o sursă a eticii, atunci ar trebui să 
admitem că noţiunile de bine şi de corect, de greşit şi de 
rău, de moral sau imoral, de acţiune pozitivă şi acţiune 
negativă variază în funcţie de circumstanţe şi de la 
persoană la persoană. Dar la aceasta Lăsaţi-mă să răspund 
că nimeni nu ar trebui să-şi imagineze că ar fi posibil 
vreodată să se elaboreze un cod de reguli sau legi care să 
răspundă dilemei etice, chiar dacă am accepta religia 
drept fundament al moralității. O astfel de abordare 
schematică nu ar putea să cuprindă întreaga bogăţie şi 
diversitate a experienţei umane. De asemenea, ar oferi 
temeiuri pentru argumentul că suntem responsabili doar 
faţă de litera legilor şi nu pentru acţiunile noastre. 

Prin aceasta nu vreau să spun că este inutil să în- 
cercăm să elaborăm principii care pot fi interpretate drept 
constrângeri morale. Dimpotrivă, dacă avem vreo spe- 
ranţă de a ne rezolva problemele, este esenţial să găsim o 
cale să facem acest lucru. Trebuie să avem mijloace de a 
alege ce este bine dintre terorism ca o cale spre reformă 
politică şi principiul rezistenţei paşnice al lui Mahatma 
Gandhi. Trebuie să fim capabili să demonstrăm că vio- 
lenţa faţă de ceilalţi este un lucru rău şi să găsim o cale de 
a face acest lucru evitând extremele reprezentate de 

absolutismul dur, pe de o parte, şi de relativismul trivial, 
pe de altă parte. 

Opinia mea, care nu se bazează doar pe credinţa 
religioasă şi nici pe vreo idee originală, ci mai degrabă pe 
bunul simţ, este că stabilirea unor principii de constrân- 
gere etică este posibilă, dacă luăm drept punct de plecare 
observaţia că toţi am vrea să fim fericiţi şi să evităm 
suferinţa. Nu putem discerne între bine şi rău dacă nu 
ținem seama de sentimentele celorlalţi, de suferinţa 
celorlalţi. Din acest motiv şi, de asemenea - după cum 
vom vedea - pentru că ideea de adevăr absolut poate fi 
cu greu susţinută în afara contextului religios, com- 
portamentul etic nu este ceva pe care îl abordăm pentru 
că este corect în sine. Mai mult, dacă este adevărat că 
dorinţa de a fi fericit şi de a evita suferinţa este o pre- 
dispoziţie naturală, împărtăşită de toţi, rezultă că fiecare 
individ are dreptul să urmărească acest scop. Prin urma- 
re, consider că unul dintre criteriile care determină dacă o 
acţiune este etică sau nu este efectul acestei acţiuni asu- 
pra fericirii sau speranţele de fericire ale celorlalţi. O ac- 
ţiune care dăunează altora sau îi violentează pe alţii este, 
potenţial, o acţiune incorectă din punct de vedere etic. 

Spun potenţial pentru că, deşi consecinţele acţiunilor 
noastre sunt importante, mai sunt şi alţi factori de care 
trebuie să ţinem seama, inclusiv problema intenţiei şi 
natura acţiunii în sine. Toţi ne putem gând la lucruri pe 


care le-am făcut şi care i-au suparat pe alţii, deşi nu 

aceasta a fost intenţia noastră. În mod similar, nu este 
greu să ne gândim la acţiuni care, deşi ar putea să pară 
acţiuni de forţă, agresive, cu consecinţe dăunătoare, ar 
putea contribui, totuşi, pe termen lung, la fericirea ce- 
lorlalţi. Disciplinarea copiilor intră deseori în această 
categorie. Pe de altă parte, faptul că acţiunile noastre par 
bune nu înseamnă că ele sunt pozitive sau etice, dacă 
intenţiile noastre sunt egoiste. Dimpotrivă, dacă, de 
exemplu, intenţia noastră este să înşelăm, a ne preface că 
suntem buni este o acţiune reprobabilă. Deşi nu este 
folosită forţa, o astfel de acţiune este, fără îndoială, 
violentă. Este violentă nu doar pentru că, până la urmă, 
consecinţele ei sunt dăunătoare pentru celălalt, ci şi 
pentru că râneşte încrederea şi speranţa de adevăr a 
celuilalt. 

De asemenea, nu este greu de imaginat o situaţie în 
care cineva ar putea presupune că acţiunile sale sunt bine 
intenţionate şi au ca obiectiv binele celorlalţi dar, de fapt, 
acestea sunt total imorale. Am putea să ne gândim, de e- 
xemplu, la un soldat care îndeplineşte ordinul de a execu- 
ta sumar prizonieri civili. Crezând că luptă pentru o cauză 
dreaptă, soldatul ar putea presupune că o astfel de acţiune 
este spre binele omenirii. Dar, potrivit principiului nonvi- 
olenţei pe care l-am expus mai devreme, a ucide este, prin 
definiţie, o acţiune neetică. Îndeplinirea unor astfel de or- 
dine ar fi, deci, un comportament negativ grav. Cu alte cu- 
vinte, conţinutul acţiunilor noastre este, de asemenea, im- 

portant pentru a determina dacă ele sunt etice sau nu, din 
moment ce anumite acţiuni sunt negative prin definiţie. 

Factorul care este, probabil, cel mai important pentru a 
determina natura etică a unei acţiuni nu este, totuşi, nici 
conţinutul şi nu sunt nici consencinţele acţiunii. De fapt, 
atâta timp cât roadele unei acţiuni ne pot fi doar cu greu 
atribuite numai nouă, direct - cum nu se poate spune că a 
aduce cu bine o barcă la țărm pe timp de furtună depinde 
doar de cârmaci - consecinţele acţiunii ar putea fi con- 
siderate cel mai neînsemnat dintre factori. În limba 
tibetană, termenul pentru ceea ce este considerat de cea 
mai mare importanţă pentru determinarea valorii etice a 

"unei acţiuni date este kun long. Tradus literal, participiul 
kun înseamnă „amănunțit“ sau „în profunzime“, iar „long 
(zva)” înseamnă acţiunea de a face ceva să stea drept, să se 
ridice, să se trezească. Dar în sensul în care este folosit 
aici, kun long are sensul de ceea ce conduce sau inspiră 
acţiunile noastre - atât cele intenţionate, cât şi cele in- 
voluntare. Prin urmare, desemnează starea generală a 
inimii şi a minţii unui om. Când acestea sunt sănătoase, 
rezultă că înseşi acţiunile noastre vor fi sănătoase din 
punct de vedere etic. 

Din această descriere reiese clar că termenul kun long 
este greu de tradus printr-un singur cuvânt. În general, 
este tradus, simplu, prin „motivaţie“, dar este evident că 
acest cuvânt nu surprinde în totalitate sensul termenului. 
Cuvântul „dispoziţie“, deşi pare destul de apropiat, nu 

are sensul activ al termenului tibetan. Pe de altă parte, 
formularea „starea generală a inimii şi a minţii“ este i- 
nutil de lungă. S-ar putea argumenta că această for- 
mulare ar putea fi rezumată prin „stare de spirit“, dar a- 
ceasta ar ignora sensul mai larg pe care îl are în tibetană 
conceptul de minte. Cuvântul tibetan pentru „minte“, lo, 
include ideea de conştiinţă sau conştienţă, ca şi pe aceea 
de sentiment şi emoție. Aceasta reflectă înţelegerea fap- 
tului că emoţiile şi gândurile nu pot fi, în ultimă instanţă, 
separate. Chiar şi percepţia unei calităţi, cum sr fi cu- 
loarea, are o dimensiune afectivă. Nu există senzaţie 
pură, neînsoţită de un eveniment cognitiv. Concluzia 
este, mai degrabă, că putem identifica diferite tipuri de 
emoţii. Sunt emoţii care ţin în principal de instinct, cum 
ar fi repulsia la vederea sângelui, şi emoţii care au o 
componentă raţională mai dezvoltată, cum ar fi teama de 
sărăcie. Cititorul este rugat să-şi reamintească aceste 
afirmaţii când voi vorbi, în continuare, despre „minte“, 
„motivaţie“, „dispoziţie“ sau „stare de spirit”. 

Ideea că starea generală a inimii şi minţii unui om sau 
motivaţia în momentul acţiunii, este cheia pentru 
determinarea conţinutului etic al acţiunii este uşor de 
înţeles dacă ne gândim la modul în care sunt afectate 
acţiunile noastre atunci când suntem cuprinşi de gânduri 
şi emoţii negative, cum ar fi ura sau furia. În acest caz, 
mintea (lo) şi inima noastră sunt tulburate. Acest fapt ne 
face nu doar să ne pierdem simţul proporţiilor şi al per- 

spectivei, ci şi să nu mai vedem impactul posibil al 
acţiunilor noastre asupra celorlalţi. Într-adevăr, aceste 
sentimente ne pot distrage atât de mult, încât să ignorăm 
existenţa altora şi dreptul lor la fericire. În astfel de 
situaţii, acţiunile noastre - adica faptele, cuvintele, gân- 
durile, dorinţele noastre - vor fi aproape sigur dăună- 
toare pentru fericirea altora. Şi aceasta în ciuda a ceea ce 
ar putea fi intenţiile noastre pe termen lung faţă de 
ceilalţi sau indiferent dacă acţiunile noastre sunt inten- 
ționate sau nu. Gândiţi-vă la situaţia de a fi implicat 
într-o ceartă cu unul dintre membrii familiei. Modul în 
care veţi înfrunta atmosfera încărcată depinde într-o 
mare măsură de ceea ce conduce acţiunile dumnea- 
voastră în momentul respectiv - cu alte cuvinte, de kun 
long. Cu cât sunteţi mai puţin calmi, cu atât este mai 
probabil că veţi reacţiona negativ, în cuvinte dure, şi cu 
atât este mai sigur că veţi spune sau veţi face lucruri pe 
care mai târziu le veţi regreta amarnic, mai ales dacă 
ţineţi mult la persoana cu care v-aţi certat. 

Sau imaginaţi-vă o situaţie în care incomodaţi puţin o 
persoană, poate lovind-o din greşeală în timp ce mergeţi, 
iar aceasta începe să se certe cu dumneavoastră. Este mai 
probabil că veţi trece peste acest incident şi nu-i veţi da 
proporţii dacă dispoziţia dumneavostră (kun long) este 
bună, dacă inima dumneavoastră este plină de compasiu- 
ne, decât dacă sunteţi sub apăsarea unor emoţii negative. 


Când forţa care ne conduce acţiunile este bună, acţiunile 

noastre vor tinde în mod automat să contribuie la binele 
celorlalţi. Ele vor fi, deci, automat, etice. Mai mult, dacă 
starea noastră de spirit este în mod obişnuit bună, cu atât 
mai puţin probabil este să reacţionăm negativ atunci când 
suntem provocaţi. Chiar şi atunci când ne vom pierde 
cumpătul, izbucnirile noastre vor fi lipsite de răutate şi de 
ură. În consecinţă, după părerea mea, scopul practicii spi- 
rituale şi, deci, etice, este să modifice şi să îmbunătăţească 
kun long-ul oamenilor. Astfel devenim oameni mai buni. 

Constatăm că, pe măsură ce reuşim să ne trans- 
formăm inimile şi minţile prin cultivarea calităţilor 
spirituale, suntem mai capabili să înfruntăm adver- 
sităţile şi este mai probabil că acţiunile noastre vor fi 
bune din punct de vedere etic. Astfel, dacă îmi este 
permis să dau drept exemplu propriul meu caz, această 
înţelegere a eticii înseamnă că, străduindu-mă să cultiv 
o stare de spirit pozitivă, sănătoasă, încerc să fiu de fo- 
los oamenilor în măsura în care sunt capabil. Asigu- 
rându-mă că, pe lângă aceasta, conţinutul acţiunilor 
mele este, de asemenea, pozitiv, reduc probabilitatea de 
a acţiona ne-etic. Cât de eficientă este această strategie - 
cu alte cuvinte, care sunt consecinţele pentru binele ce- 
lorlalţi, atât pe termen scurt, cât şi pe termen lung, nu 
se poate şti. Dar, date fiind eforturile mele şi dat fiind 
faptul că sunt atent, indiferent ce s-ar întâmpla, nu aş a- 
vea motive să regret. Cel puţin ştiu că am făcut tot 
ce-am putut. 

Descrierea pe care am făcut-o în acest capitol relaţiei 
dintre etică şi spiritualitate nu atinge problema modului 
în care trebuie să rezolvăm dilemele etice. Vom ajunge la 
aceasta mai târziu. Mai degrabă, am încercat să ofer o 
abordare a eticii care, legând discursul etic de experienţa 
umană elementară a fericirii şi a suferinţei, evită proble- 
mele care apar atunci când legăm bazele eticii de religie. 
Realitatea este că majoritatea oamenilor nu este convinsă, 
astăzi, de necesitatea religiei. Mai mult, există compor- 
tamente care sunt considerate acceptabile de o anumită 
tradiţie religioasă, dar nu şi de o alta. În privinţa sensului 
pe care l-am dat termenului de „revoluţie spirituală“, 
cred că am arătat clar faptul că o revoluţie spirituală pre- 
supune o revoluţie etică. 


CAPITOLUL IH 


INTERCAUZALITATEA 
ŞI NATURA REALITAŢII 


. 2 : Ati i 
La o conferinţă pe care am susținut-o acum câţiva ani 


în Japonia am văzut un grup de oameni venind spre mine 
cu braţele pline de flori. M-am ridicat, anticipând primirea 
ofrandei, dar, spre surprinderea mea, ci au trecut pe lângă 
mine şi au pus florile pe altarul din spatele meu. M-am 
aşezat, simţindu-mă întrucâtva stânjeni. 

Mi se reamintise încă o dată că modul în care lucrurile 
şi evenimentele se desfăşoară nu coincide întotdeauna cu 
aşteptările noastre. Într-adevăr, acest fapt de viaţă - că 
deseori există o ruptură între modul în care percepem 

fenomenele şi realitatea unei anumite situaţii - este sursă 
pentru multă nefericire. Acest adevăr se verifică mai ales 
în situaţii în care, ca în exemplul pe care l-am dat, facem 
raționamente pe baza unei înţelegeri parţiale, care se 
dovedeşte a nu fi întru totul justificată. 

Înainte de a analiza din ce ar putea consta o revoluţie 
spirituală şi etică, să cugetâm asupra naturii realităţii 
înseşi. Legătura strânsă dintre felul în care ne percepem 
pe noi înşine în raport cu lumea în care trăim şi com- 
portarea noastră ca reacţie faţă de această lume înseamnă 
că, pentru noi, este de o importanţă crucială să înțelegem 
fenomenele. Dacă nu le înţelegem, suntem mai predis- 
puşi să facem ceva care ar dăuna altora sau chiar nouă 
înşine. 

Când ne gândim la aceasta, începem să ne dâm seama 
că nu putem să izolăm complet un fenomen din contextul 
altor fenomene. Nu putem de fapt să vorbim decât re- 
ferindu-ne la relaţii. De-a lungul vieţii noastre cotidiene, 
suntem antrenați în nenumărate activităţi diferite şi pri- 
mim un imens impuls senzorial de la tot ceea ce întâlnim. 
Problema percepţiei greşite, care desigur variază în in- 
tensitate, apare de obicei din cauza tendinței noastre de a 
izola aspecte particulare ale unui eveniment sau ale unei 
experienţe şi de a le considera ca fiind întregul. Aceasta 
duce la o îngustare a perspectivei şi, de aici, la aşteptări 
false. Dar când ne gândim la realitatea însăşi, devenim 
imediat conştienţi de infinita sa complexitate şi ne dăm 

seama că percepţia noastră obişnuită asupra ei este de- 
seori neadecvată. Dacă nu ar fi aşa, conceptul de decepţie 
ar fi lipsit de sens. Dacă lucrurile sau evenimentele ar de- 
- curge întotdeauna aşa cum ne-am aşteptat, nu am mai 
avea noţiunea de iluzie sau de neînțelegere. 

Pentru a înţelege această complexitate, consider că ne 
poate ajuta concepţia asupra intercauzalităţii (ten del în 
tibetană) propusă de şcoala Madhyamika (Calea de 
Mijloc) a filosofiei budhiste. Potrivit acestei concepţii, 
putem înţelege cum lucrurile şi evenimentele ajung să 
evolueze în trei moduri diferite. În primul rând, este-— 
evocat principiul cauzalităţii, potrivit căruia toate lucru- 
rile şi evenimentele apar în funcţie de o reţea complexă 
de cauze şi condiţii iniţiale intercorelate. Aceasta suge- 
rează că nici un lucru sau eveniment nu poate evolua sau 
exista izolat, de unul singur. Dacă, de exemplu, iau nişte 
lut şi îl modelez, pot crea un vas. Vasul există ca efect al 
acţiunii mele. În acelaşi timp, vasul este un efect al unei 
multitudini de alte cauze şi condiţii. Acestea includ 
amestecarea lutului cu apa pentru a forma materia primă. 
Dincolo de aceasta, putem ajunge la legăturile dintre 
molecule, atomi şi alte particule minuscule care alcătuiesc 
lutul şi apa (şi care la rândul lor depind de nenumărați 
alţi factori). Apoi sunt împrejurările care au condus la 
decizia mea de a face un vas. Mai sunt şi condiţiile care 
au concurat la acţiunile mele în timp ce dădeam forma 
lutului. Toată această înşiruire de factori demonstrează că 

vasul meu n-ar fi putut apărea independent de cauzele şi 
condiţiile sale, ţinând mai degrabă de intercauzalitate. 

În al doilea rând, ten del poate fi înţeles în termenii 
dependenţei reciproce dintre părţi şi întreg. Fără părţi nu 
poate exista întregul, fără întreg nu are sens nici 
conceptul de părţi. Ideea de „întreg“ este prefigurată de 
părţi, dar aceste părţi trebuie, la rândul lor, considerate ca 
fiind întreguri alcătuite din propriile lor părţi. 

În al treilea rând, toate fenomenele pot fi considerate în 
intercauzalitate, deoarece atunci când le analizâm 
constatăm că, în ultimă instanţă, ele nu au o identitate 
independenta. Acest fapt reiese din felul în care vorbim 
despre anumite fenomene. De exemplu, cuvintele „ac- 
tiune” şi „agent“ se presupun unul pe altul. La fel cuvin- 
tele „părinte“ şi „copil“. Cineva este părinte numai pentru 
că el sau ca are copii. De asemenea, o fiică sau un fiu sunt 
numiţi astfel numai pentru câ au părinţi. Aceeaşi relaţie 
de dependenţă mutuală se observă în limbajul pe care îl 
folosim ca să descriem ocupaţii sau profesiuni. Fermierii 
sunt numiţi astfel pentru că lucreaza pământul, iar 
medicii - pentru că îşi destaşoară activitatea în domeniul 
medicinei. 

Într-un mod mai subtil, intercauzalitatea poate fi 
înţeleasă atunci când ne întrebăm, de exemplu, „ce anu- 
me este un vas de lut?“. Când căutăm ceva ce am putea 
descrie ca fiind identitatea sa finală, constatăm câ însâşi 
existenţa vasului - şi, implicit, a tuturor celorlalte feno- 


54 


Etica noului mileniu 


mene - este într-o oarecare măsură provizorie şi hotărâtă 
printr-o convenţie. Când ne întrebăm dacă identitatea 
vasului este determinată de forma sa, de funcţia sa ori de 
componentele sale (adică de lut, apă ş.a.m.d.) constatâm 
că termenul de „vas“ este mai mult o denumire verbală. 
Nu există nici o caractersitică despre care să se poată spu- 
ne că îl identifică, după cum nu îl identifică nici totali- 
tatea caracteristicilor sale. Ne putem imagina vase de 
diferite forme, care nu sunt mai puţin vase decât altele. 
Şi, pentru că nu putem vorbi de fapt despre existenţa 
vasului decât într-o complexă reţea de cauze şi condiţii, 
din perspectiva aceasta vasul nu are nici o calitate defini- 
torie. Cu alte cuvinte, nu există în sine, ci numai într-o 
intercauzalitate. 

Cât despre fenomenele mentale, constatăm că şi în 
cazul lor există o dependenţă, şi anume între cel care 
percepe şi ceea ce este perceput. Să luăm de exemplu 
percepţia unei flori. În primul rând, pentru ca să apară 
percepţia florii, trebuie să existe un organ de simţ. În al 
doilea rând, trebuie să fie întrunită o condiţie - în acest 
caz însăşi existenţa florii. În al treilea rând, pentru ca 
percepţia să se producă trebuie să existe ceva care să 
focalizeze atenţia celui care percepe asupra obiectului. 
Apoi, prin interacţiunea cauzală a acestor condiţii, se 
produce un eveniment cognitiv pe care îl numim percep- 
ţia unei flori. Să examinăm acum în ce anume constă 
exact acest eveniment. Este doar o acţiune a simţurilor? 

Este doar o interacţiune între capacitatea de a simţi şi 
floare? Sau este altceva? Constatâm că, până la urmă, nu 
putem înţelege conceptul de percepţie decât în contextul 
unei infinite serii de cauze şi condiţii. 

Dacă luam însăşi conştiinţa drept obiect al investigației 
noastre, deşi tindem să ne gândim la ea în termenii a ceva 
intrinsec şi imuabil, constatăm că şi conştiinţa poate fi 
înțeleasă mai bine în termenii intercauzalităţii. Aceasta 
pentru ca, exceptând experienţele individuale perceptive, 
cognitive şi emoţionale, este diticil de imaginat o entitate 
care există independent. Conştiinţa este mai degrabă o al- 
catuire care apare dintr-un spectru de evenimente 
complexe. 

Altă cale de a înţelege conceptul de intercauzalitate 
este să analizăm fenomenul timpului. În mod normal, 
presupunem că există o entitate independentă pe care o 

“numim timp. Vorbim despre timpul trecut, prezent şi 
viitor. Totuşi, dacă examinăm problema mai atent, 
constatăm din nou că acest concept este pur convenţional. 
Constatăm că termenul „momentul actual“ este doar o 
etichetă, denumind interfaţa dintre timpurile „trecut“ şi 
„viitor“. De fapt, nici nu putem să identificăm cu adevâ- 
rat momentul prezent. Doar cu o fracțiune de secundă 
înainte de presupusul prezent se află trecutul, iar la o 
fracțiune de secundă dupa el începe viitorul. Chiar dacă 
spunem că prezentul este „acum“, imediat ce am pro- 
nunţat acest cuvânt momentul la care ne referim se află 

deja în trecut. Dacă am susţine că trebuie totuşi să existe 
un moment care nu poate fi plasat nici în trecut, nici în 
viitor, atunci nu am mai avea de fapt temeiuri pentru a 
face distincţia între trecut, prezent şi viitor. Dacă ar exista 
un singur moment care nu ţine nici de trecut, nici de 
viitor, am avea doar prezent. Dar fără conceptul de 
prezent devine dificil să vorbim despre trecut şi viitor, 
întrucât amândouă depind evident de prezent. Mai mult, 
dacă în urma acestei analize am trage concluzia că pre- 
zentul nu există, ar trebui să negåm nu doar o convenţie 
generală, ci şi propria noastră experienţă. Într-adevăr, 
când începem să ne analizăm propria experienţa a tim- 
pului, constatăm că la acest nivel trecutul dispare, iar 
viitorul încă nu a venit. Trâim doar în prezent şi avem 
numai experienţa prezentului. 

Unde ne duc aceste observaţii? În mod sigur, lucrurile 
devin întrucâtva mai complexe când gândim în aceşti 
termeni. Concluzia cea mai satisfăcătoare este să spunem 
că prezentul există cu adevărat, dar nu îl putem concepe 
ca fiind înnăscut sau obiectiv. Prezentul există în funcţie 
de trecut şi viitor. 

Cu ce ne ajută acest lucru? Care este valoarea acestor 
observaţii? Ele au numeroase implicaţii importante. În 
primul rând, dacă ne dăm sema a că tot ceea ce percepem 
şi experimentăm apare ca rezultat al unei infinite serii de 
cauze şi condiţii corelate, întreaga noastră perspectivă se 
schimba. Începem să vedem că universul în care trăim 

poate fi înţeles în termenii unui organism viu, în care 
fiecare celulă funcţionează într-o cooperare echilibrată cu 
toate celelalte celule, pentru a menţine întregul. Dacă 
doar una dintre aceste celule este afectată, cum se 
întâmplă în cazul unei îmbolnăviri, atunci echilibrul este 
afectat şi întregul se află în pericol. Acest fapt sugerează 
la rândul lui că binele nostru individual este strâns legat 
atât de binele celorlalţi, cât şi de mediul în care trăim. De 
asemenea, devine evident că fiecare acţiune, fapt şi gând 
al nostru, oricât de lipsit de importanţă şi de consecinţe ar 
putea părea, are implicaţii nu doar pentru noi înşine, ci şi 
pentru toţi ceilalţi. 

Mai mult, când privim realitatea în termenii inter- 
cauzalităţii, aceasta ne distrage de la tendinţa noastră o- 
bişnuită de a considera lucrurile ca entităţi solide, inde- 
pendente, având fiecare locul său. Fapt care ne ajută, de- 
oarece această tendinţă ne face să exagerăm importanţa 
câtorva aspecte ale experienţei noastre şi să facem din ele 
exponentele întregii realităţi a unei situaţii date, ignorând 
vasta complexitate a acesteia. 

O asemenea înţelegere a realităţii cum este cea su- 
gerată de conceptul de intercauzalitate reprezintă pentru 
noi şi o provocare semnificativă. Ne provoacă să privim 
lucrurile şi evenimentele mai puţin în alb şi negru şi mai 
mult în termenii unei corelări complexe, greu de desluşit 
şi face să fie greu să se vorbească în termeni absoluţi. Mai 
mult, dacă fiecare fenomen depinde de altul şi dacă nici 

un fenomen nu există independent, chiar şi sinele nostru 
cel atât de preţios trebuie considerat ca fiind altfel decât 
ne imaginăm în mod obişnuit. Într-adevăr, constatăm că 
dacă ne căutăm identitatea analitic, aparenta ei soliditate 
se dizolvă chiar mai uşor decât cea a vasului de lut sau a 
timpului prezent. Pentru că în timp ce vasul este ceva 
concret, pe care îl putem vedea, sinele este mai vag: iden- 
titatea sa de concept devine evidentă. Ne dăm seama că 
distincţia clară pe care o facem în mod obişnuit între „si- 
ne“ şi „ceilalți“ este o exagerare. 

Aceasta nu neagă faptul că orice fiinţă umană are, în 
mod natural şi corect, un puternic simţ al sinelui. Chiar 
dacă nu putem spune de ce se întâmplă aşa, acest simţ al 
sinelui există cu siguranţă. Dar să analizăm în ce constă 
obiectul real pe care noi îl numim sine. Este cumva min- 
tea? Uneori se întâmplă ca mintea unui individ să devină 
hiperactivă sau dimpotrivă, să-şi diminueze activitatea. 
În ambele cazuri, medicii pot prescrie tratamente pentru 
a îmbunătăţi starea persoanei afectate. Aceasta arată că 
ne gândim la minte ca fiind, într-un fel, proprietate a 
sinelui. Într-adevăr, dacă ne gândim mai profund, 
constatăm că afirmaţii cum ar fi „corpul meu“, „vorbirea 
mea“, „mintea mea“ presupun implicit noţiunea de 
proprietate. Este greu, de aceea, să considerăm mintea ca 
fiind sinele, deşi este adevărat că au existat filosofi 
budhişti care au încercat să identifice sinele cu conştiinţa. 
Daca sinele şi conştiinţa sunt acelaşi lucru, ar însemna, în 


59 


Dalai Lama 


mod absurd, că acela care acţionează şi acţiunea, cu- 
noscătorul şi cunoaşterea sunt unul şi acelaşi lucru. Ar 
trebui să spunem câ acel „Eu“ care ştie şi procesul 
cunoaşterii sunt identice. Din această perspectivă, este 
greu de conceput că sinele ar putea exista ca fenomen 
independent, în afara sistemului corp - minte. Din nou, 
aceasta îmi sugerează că noţiunea obişnuită de sine este 
într-un fel o etichetă pentru o reţea complexă de fenome- 
ne corelate. 

Să revenim acum la modul în care ne raportăm de 
obicei la ideea de sine. Spunem „sunt înalt“, „sunt 
scund“, „am făcut asta“, „am făcut cealaltă“ şi nimeni nu 
ne pune afirmaţiile la îndoială. Este destul de clar ce 
vrem să spunem şi toţi sunt mulţumiţi de această 
convenţie. La nivelul acesta, existăm în armonie cu afir- 
maţiile făcute. O astfel de convenţie este parte a dis- 
cursului cotidian şi este compatibilă cu experienţa 
obişnuită. Aceasta nu înseamnă, însă, că există ceva doar 
pentru că există un cuvânt care se referă la acel ceva. 
Nimeni nu a găsit vreodată un inorog, deşi cuvântul 


există! & 
Se poate spune despre convenţii că sunt valabile 


atunci când ele nu contrazic cunoaşterea dobândită fie 
prin experienţa empirică, fie prin deducție. Ele servesc 
drept fundament pentru discursul comun, în cadrul 
căruia situăm noţiuni ca adevăr sau fals. Aceasta nu ne 
împiedică să acceptăm că, deşi perfect potrivit ca o 

convenţie, sinele, ca şi oricare alt fenomen, există în 
funcţie de etichetele şi conceptele pe care le aplicăm 
termenului. Să ne imaginăm, în acest context, că, pe 
întuneric, am confunda un colac de frânghie cu un şarpe. 
Ne-am opri, îngroziţi. Nu realizăm cu ce avem de-a face 
în realitate, iar din cauza lipsei de lumină şi a percepţiei 
greşite, credem că este un şarpe. De fapt, colacul de 
frânghie nu are nimic în comun cu şerpii, în afară de 
modul în care îl vedem noi. Acolo nu este nici un şarpe şi 
noi am atribuit calitatea de şarpe unui obiect neînsufleţit. 
Aşa stau lucrurile şi cu noţiunea de sine existând 
independent. 

Constatăm că însuşi conceptul de sine este relativ. 
Legat de aceasta, gândiţi-vă la faptul că deseori suntem 
în situaţia de a ne acuza pe noi înşine. Spunem că suntem 
dezamăgiţi de noi înşine sau furioşi pe noi înşine. Astfel 
de afirmaţii sugerează că există în noi două entități 
diferite: cea care a greşit şi cea care critică. Prima este un 
sine conceput în raport cu o anumită experienţă sau cu 
un anumit eveniment. Cea de-a doua entitate este 
înţeleasă din perspectiva sinelui ca generalitate. Dar, cu 
toate că este logic să ai un astfel de dialog interior, nu 
există decât un unic continuum de conştiinţă în orice 
moment dat. La fel, vedem că identitatea personală a 
unui individ are multe aspecte diferite. În cazul meu, de 
exemplu, există o percepţie a sinelui propriu drept 
călugăr, o alta ca tibetan, încă una ca originar din 

provincia tibetană Amdo ş.a.m.d. Unele dintre aceste 
aspecte le preced pe celelalte. De exemplu, sinele care 
este „tibetan“ a existat înaintea sinelui care este 
„călugăr“, întrucât nu am devenit novice decât la vârsta 
de şapte ani. Sinele de „refugiat“ nu există decât din 1959. 
Cu alte cuvinte, pentru un singur lucru există mai multe 
definiţii. Toate aceste aspecte ale sinelui meu sunt ti- 
betane, întrucât acest sine - sau această identitate - există 
încă de la naşterea mea. Dar toate sunt nominal diferite şi 
pentru mine aceasta este încă un motiv să mă îndoiesc de 
existenţa inerentă a sinelui. Nu putem deci spune nici că 
vreuna dintre caracteristici reprezintă sinele meu şi, pe de 
altă parte, nici că sinele meu este suma acestor 
caracteristici. Pentru că şi dacă aş renunţa la una sau mai 
multe dintre ele, aş continua să am percepţia eului. 

Aşadar, prin analiză nu putem găsi nimic care să 
identifice sinele. Ca atunci când încercăm să găsim iden- 
titatea ultimă a unui obiect solid, aceasta ne scapă. Într-a- 
devăr, suntem siliţi să conchidem că acest lucru preţios, 
de care avem atâta grijă, pentru care mergem atât de 
departe ca să-l protejăm şi să-i asigurăm confortul, nu are 
până la urmă mai multă substanţă decât curcubeul pe un 
cer de vară. 

Dacă este adevărat cá nici un obiect sau fenomen, nici 
chiar sinele, nu există innăscut, ar trebui atunci să tragem 
concluzia că, în ultimă instanţă, nu există nimic? Sau câ 
realitatea pe care o percepem este doar o proiecţie a minţii 

noastre, în afara câreia nu există nimic? Nu. Când spunem 
că lucrurile şi evenimentele pot fi definite doar în termenii 
intercauzalității, că nu au realitate sau identitate intrin- 
secă, nu negăm existenţa fenomenelor. Lipsa de identitate 
a fenomenelor indică mai degrabă modul în care există 
lucrurile: nu independent, ci interdependent. Departe de a 
submina noţiunea de realitate a fenomenelor, cred cå acest 
concept de intercauzalitate genereaza un cadru solid, în 
care să plasăm cauza şi efectul, adevărul şi falsul, iden- 
titatea şi diferenţa, ceea ce este dăunător şi ceea ce este 
benefic. Este deci greşit ca această idee så ducă la o abor- 
dare nihilistă a realităţii. În nici un caz nu m-am gândit la 
non-existenţă, la neființă, în care să nu fie nici cea mai 
vagă idee cà un obiect ar fi una sau alta. Într-adevăr, dacă 
luam lipsa de identitate a unui obiect ca premisă pentru o 
viitoare investigaţie privind adevarata lui natură, ceea ce 
găsim este lipsa de identitate a lipsei de identitate şi aşa 
mai departe, la infinit - fapt din care trebuie să tragem 
concluzia că şi absenţa existenţei intrinsece există doar 
convenţional. Deci, conştientizând faptul ca exista deseori 
o discrepanţa între percepţie şi realitate, este important să 
nu câdem în extrema cealaltă şi să presupunem că în 
spatele fenomenelor există un domeniu care este, într-un 
fel, mai „real“. Problema cu această concluzie este câ a- 
tunci am putea considera experienţa de zi cu zi drept 


nimic altceva decât iluzie, ceea ce ar fi o greşeală. 

Una dintre cele mai promițătoare descoperiri în ştiinţa 
modernă este teoria cuantică şi a probabilităților. Cel 
puţin până la un anumit nivel, aceasta pare să vină în 
sprijinul teoriei intercauzalităţii fenomenelor. Deşi nu pot 
să pretind că înţeleg clar această teorie, observaţia că la 
nivel subatomic devine dificil să se facă distincţia dintre 
observatorul unui obiect şi obiectul însuşi pare să indice 
o orientare spre concepţia asupra realităţii pe care am 
descris-o. N-aş vrea totuşi să afirm acest lucru cu tărie. 
Ceea ce ştiinţa consideră azi ca fiind adevărat se poate 
schimba, faptele unanim acceptate astăzi pot fi puse la 
îndoială mâine. În plus, indiferent pe ce premise ne-am 
baza afirmaţia că lucrurile şi evenimentele nu există 
independent, consecinţele sunt similare. 

O astfel de înţelegere a realităţii ne permite să ob- 
servăm că distincţia clarâ pe care o facem între sine şi 
ceilalţi apare într-o mare măsură ca rezultat al condiţio- 
nării. Mai mult, a devenit comună şi o concepţie mai 
extinsă a sinelui, potrivit căreia individul îşi plasează in- 
teresele proprii în contextul intereselor celorlalţi. De e- 
xemplu, când cineva se gândeşte la ţara sa natală şi spune 
„suntem tibetani” sau „suntem francezi“, acea persoană 
îşi înţelege identitatea în termenii a ceva ce depăşeşte si- 
nele individual. 

Dacă sinele ar avea identitate intrinsecă, ar fi posibil să 
vorbim despre interesul propriu izolat de al celorlalţi. 
Dar pentru că lucrurile nu stau astfel, pentru că noţiunile 

de „sine“ şi de „ceilalţi“ pot fi înţelese doar în relaţie una 
cu alta, constatăm că interesul propriu şi interesul celor- 
lalţi sunt corelate strâns. Într-adevăr, din această imagine 
a intercauzalităţii vedem că nu există interes propriu 
complet izolat de interesele celorlalţi. Din cauza corelă- 
rilor fundamentale care se află în miezul realităţii, inte- 
resul tâu este şi interesul meu. Din aceasta reiese clar că 
interesul meu şi interesul tâu sunt intim legate. Într-un 
sens mai adânc, ele converg. 

Acceptarea unei înţelegeri mai complexe a realităţii, în 
care toate lucrurile şi evenimentele sunt considerate ca 
fiind strâns corelate, nu înseamnă că principiile etice pe 
care le-am identificat mai devreme nu pot fi înţelese în 
conexiunea lor, deşi în această perspectivă este dificil să 
se vorbească în termeni absoluţi, cel puţin în afara unui 
context religios. Dimpotrivă, conceptul de intercauzali 
tate ne obligă să luăm în serios existenţa reală a cauzei şi 
efectului. Prin aceasta înţeleg faptul că anumite cauze 
duc la anumite efecte, iar unele acţiuni duc la suferinţă, 
în timp ce altele duc la fericire. Este în interesul tuturor 
să facem ceea ce duce la fericire şi să evităm ceea ce duce 
la suferinţă. Dar, pentru că aşa cum am văzut, interesele 
noastre sunt strâns legate, suntem siliţi să acceptâm etica 
drept o interfaţă indispensabilă între dorinţa mea de a fi 
fericit şi dorinţa ta. 

CAPITOLUL IV 


REDEFINIREA SCOPULUI 


Am arătat că, în mod natural, toţi dorim să fim fericiţi 
şi să nu suferim. Am arătat, apoi, că fericirea şi evitarea 
suferinţei sunt drepturi ale noastre, fapt din care, după 
părerea mea, se poate deduce că o acţiune etică este una 
care nu afectează negativ experienţa celorlalţi şi speranţa 
lor de fericire. De asemenea, am descris un mod de a 
înţelege realitatea care indică a comuniune a intereselor 
între sine şi ceilalţi. 

Sa analizăm acum natura fericirii. Prima observaţie este 
că aceasta este o calitate relativă. Fiecare o trâieşte diferit, 


potrivit împrejurărilor. Ceca ce face o persoana fericită 

poate fi o sursă de nefericire pentru altcineva. Cei mai 
mulți dintre noi ar fi foarte nefericiţi dacă ar fi condamnaţi 
Ja închisoare pe viaţă. Dar un criminal ameninţat de 
pedeapsa cu moartea ar fi, probabil, fericit dacă pedeapsa 
i s-ar comuta în închisoare pe viaţă. În al doilea rând, este 
important să admitem faptul cå folosim acelaşi cuvânt, 
„fericire“, pentru a descrie stări foarte diferite, lucru şi 
mai evident în tibetană, limbă în care acelaşi cuvânt, de 
wa, este folosit şi pentru „plăcere“. Vorbim despre fericire 
în legătură cu o baie rece intr-o zi toridă. Folosim acelaşi 
cuvânt pentru unele stări ideale, ca atunci când spunem: 
„Ce fericit aş fi dacă aş câştiga la loterie !”. Asociem 
fericirea şi cu bucuriile simple ale vieţii de familie. 

În acest din urmă caz, fericirea este mai mult decât o 
stare trecătoare, ea persistă în ciuda suişurilor şi cobo- 
râşurilor şi în ciuda intermitenţelor ocazionale. Dar în 
cazul scăldatului în apă rece într-o zi toridă, fericirea este 
trecătoare, deoarece este consecinţa unei activităţi menite 
să provoace plăcere simţurilor. Dacă rămânem în apă 
prea mult, ni se face frig. Într-adevăr, fericirea pe care o 
obţinem din astfel de activităţi depinde de durata lor. În 
cazul câştigării unei sume mari de bani la loterie, depinde 
de câştigător dacă fericirea sa va fi durabilă sau dacă va fi 
curând copleşit de probleme şi greutăţi care nu pot fi 
rezolvate doar cu ajutorul averii dobândite. Dar, în 
general, chiar dacă banii ne aduc fericire, aceasta este 
tipul de fericire care poate fi cumpărată: lucruri materiale 

sau experienţe ale simţurilor. lar acestea, după cum 
descoperim, devin ele însele surse de nefericire. Cât des- 
pre posesiuni, de exemplu, trebuie să recunoaştem că, a- 
deseori, ele ne provoacă mai multe, nu mai puţine, greu- 
tăţi în viaţă. Maşina se strică, banii pot fi pierduţi, cele 
mai preţioase bunuri ne pot fi furate, casa ne poate lua 
foc. Suferim fie pentru că se întâmplă astfel de eve- 
nimente, fie pentru că ne gândim că s-ar putea întâmpla. 

Dacă nu ar fi aşa - dacă, de fapt, astfel de acţiuni şi 
împrejurări nu ar conţine în ele germenele suferinţei - cu 
cât ne-am lăsa mai mult în voia lor, cu atât am fi mai 
fericiţi, la fel cum durerea creşte cu cât suportăm mai 
mult cauzele ei. Dar lucrurile nu stau astfel. De fapt, chiar 
dacă uneori simţim că am găsit fericirea perfectă, această 
aparentă perfecţiune se dovedeşte a fi la fel de trecătoare 
ca o picătură de rouă care străluceşte pentru o clipă pe o 
frunză, iar apoi dispare. 

Aceasta explică de ce este o greşeală să ne punem prea 
multă speranţă în acumularea materială. Problema nu 
este materialismul în sine. Mai degrabă este presupu- 
nerea implicită că se poate ajunge la mulţumirea deplină 
satisfăcând doar simţurile. Spre deosebire de animale, la 
care căutarea fericirii se rezumă la supravieţuire şi la ime- 
diata satisfacere a simţurilor, noi, fiinţele umane, avem 
capacitatea de a trăi fericirea la un nivel mai profund ca- 
re, atunci când este atins, are capacitatea de a copleşi tră- 
irile contrare. Să luăm cazul unui soldat care luptă într-o 

bătălie. El este rănit, dar bătălia este câştigată. Satisfacția 
pe care i-o dă victoria face ca suferinţa pe care i-o provoa- 
că rănile să fie mai mică decât cea a unui alt soldat având 
acelaşi gen de râni, dar din tabăra învinsă. 

Această capacitate a oamenilor de a trăi experienţa 
unei fericiri mai profunde explică de ce lucruri ca muzica 
sau alte arte conferă un grad mai mare de fericire şi 
satisfacţie decât acumularea de bunuri. Trăirile estetice 
sunt o sursă de fericire, dar şi ele au o importantă com- 
ponentă senzorială. Muzica depinde de urechi, artele 
plastice - de ochi, dansul - de corp. Cât despre satisfac- 
tiile pe care ni le dau munca şi cariera, ele sunt, în ge- 
neral, obţinute cu ajutorul simţurilor. Prin ele însele, nu 
ne pot oferi fericirea pe care o visăm. 

S-ar putea argumenta că, în timp ce este foarte bine să 
se facă distincţie între fericirea trecătoare şi cea durabilă, 
între cea iluzorie şi cea autentică, singura fericire despre 
care are sens să se vorbească atunci când cineva moare de 
sete este accesul la o sursă de apă. Nimic mai adevărat. 
Când se pune problema supravieţuirii, natural, nevoile 
noastre devin atât de presante încât cea mai mare parte a 
efortului nostru va fi canalizată spre satisfacerea lor. Dar, 
pentru că instinctul de supravieţuire se trezeşte dintr-o 
necesitate fizică, înseamnă că satisfacția trupească este 
inevitabil limitată la ceea ce simţurile pot oferi. Prin ur- 
mare, concluzia că în orice situaţie ar trebui să urmărim 
satisfacerea imediată a simţurilor nu este îndreptăţită. De 

fapt, dacă ne gândim mai bine, constatăm că mulțţumirea 
pe care o simţim când ne satisfacem impulsurile 
senzoriale nu este foarte diferită de cea simțită de o 
persoană dependentă de droguri care îşi ia doza. După o 
stare temporară de uşurare, vine nevoia de mai mult. Şi, 
la fel cum consumul de droguri provoacă, până la urmă, 
necazuri, tot aşa se întâmplă cu tot ceea ce facem pentru a 
obţine satisfacerea imediată a simţurilor. Prin aceasta nu 
vreau să spun că plăcerea pe care o simţim făcând unele 
lucruri ar fi o greşeală. Dar trebuie să conştientizâm fap- 
tul că nu putem spera ca simţurile noastre să fie mereu 
satisfăcute. În cel mai bun caz, fericirea pe care ne-o oferă 
o masă copioasă durează până când ni se face din nou 
foame. După cum remarca un scriitor indian, a ne satisface 
simțurile este la fel cu a bea apă sărată: cu cât ne înfruptăm mai 
mult, cu atât dorința noastră şi setea cresc. 

Constatăm că o mare parte din ceea ce eu numesc 
suferinţă interioară poate fi atribuită abordării impulsive 
a problemei fericirii. Nu ne oprim să ne gândim la 
complexitatea unei situaţii date. Tendinţa noastră este să 
ne grăbim şi să facem ceea ce pare să ne ducă pe calea cea 
mai scurtă spre satisfacţie. Dar, procedând asttel, de prea 
multe ori ne privăm de şansa unei împliniri mai pro- 
funde. Acesta este un fapt destul de ciudat. În general, nu 
le permitem copiilor să facă tot ce vor. Ne gândim că, 
dacă le-am da libertate, ei şi-ar petrece timpul mai 
degrabă jucându-se decât învățând. Aşa că îi silim să-şi 


7 


Dalai Lama 


sacrifice plăcerea imediată de a se juca şi să înveţe. 
Strategia noastră este pe termen mai lung. Şi, cu toate cà 
ea este mai puţin amuzantă pentru copii, le asigură o 
bază solidă pentru viitor. Dar ca adulţi, negăm deseori 
acest principiu. Trecem cu vederea faptul că, de exemplu, 
dacă într-o căsnicie unul dintre parteneri îşi dedică tot 
timpul intereselor sale egoiste, celălalt partener va suferi 
cu siguranţă. Şi, când se întâmplă acest lucru, mariajul va 
fi, inevitabil, din ce în ce mai greu de menţinut. În mod 
similar, nu recunoaştem că, atunci când părinţii sunt 
interesaţi doar unul de celălalt şi îşi neglijează copiii, în 
mod sigur vor apărea consecinţe negative. 

Când acţionâm astfel încât să ne satisfacem dorinţele 
fără să ţinem seama de interesele celorlalţi, ne 
subminăm posibilitatea de a atinge o fericire durabilă. 
Gândiţi-vă că, dacă nu vă pasă de vecini, vă privaţi de 
şansa de a vă bucura de societatea şi de ajutorul lor. Pe 
de altă parte, dacă faceţi efortul de a fi prietenoși şi de a 
vă interesa de ei, contribuiţi atât la fericirea voastră, cât 
şi la a lor. Sau gândiţi-vă, de exemplu, la ocazia de a 
cunoaşte pe cineva. Aţi putea invita acea persoană la 
masă. Aţi cheltui nişte bani. Ca rezultat, însă, aceasta ar 
putea fi şansa de a întemeia o relaţie care să aducă be- 
neficii în viitor. În schimb, dacă atunci când cunoaşteţi 
o persoană vi se pare că aveţi o ocazie bună s-o înşelaţi 
şi profitaţi de această ocazie, chiar dacă, pentru mo- 
ment, câştigaţi ceva, cel mai probabil este că aţi distrus 

orice posibilitate ca, pe termen lung, să aveţi vreun 
beneficiu din întâlnirea cu acea persoană. 

Să analizăm acum natura a ceea ce numesc fericire 
adevărată. Propria mea experienţă ar putea fi utilă pentru 
a descrie starea la care mă refer. În calitate de călugăr 
budhist, am fost instruit în practica, filosofia şi principiile 
budhismului. Dar nu am primit aproape nici un fel de 
educaţie practică, pentru a face faţă cerinţelor lumii 
moderne. De-a lungul vieţii, a trebuit să fac faţă unor 
responsabilităţi şi dificultăţi uriaşe. La 16 ani, mi-am 
pierdut libertatea, când Tibetul a fost ocupat. La 24 de 
ani, mi-am pierdut chiar țara şi am plecat în exil. De 40 de 
ani trăiesc ca refugiat într-o ţară străină, deşi îmi este 
patrie spirituală. În tot acest timp, am încercat să-i ajut pe 
tovarâşii mei de exil şi, în măsura în care a fost posibil, pe 
tibetanii care au rămas în Tibet. Ţara noastră a cunoscut 
distrugeri şi suferinţe incomensurabile. Mi-am pierdut nu 
doar mama şi alte rude apropiate, ci şi prieteni dragi. 
Dar, deşi mă întristez, fireşte, când mă gândesc la toate 
acestea, seninătatea mea fundamentală nu este afectată, 
în cele mai multe zile sunt calm şi mulţumit. Chiar dacă 
apar probleme, după cum este dat, ele nu mă supâră prea 
mult. Nu ezit să spun cå sunt fericit. 

Din experienţa mea, principala caracteristică a fericirii 
adevărate este pacea: pacea interioară. Prin aceasta nu 
înţeleg un fel de detaşare, nici o absenţă a sentimentelor. 
Dimpotrivă, pacea despre care vorbesc îşi are rădăcinile 

în preocuparea pentru ceilalţi şi implică un înalt grad de 
sensibilitate şi de trăire, deşi eu personal nu pot pretinde 
că am ajuns prea departe în această privinţă. Mai 
degrabă, atribui sentimentul meu de pace efortului de 
a-mi amplifica preocuparea pentru ceilalţi. 

Faptul că pacea interioară este principala 
caracteristică a fericirii explică paradoxul că, în timp ce 
unii oameni sunt nemulţumiţi, deşi au toate avantajele 
materiale, alţi oameni sunt fericiţi chiar şi în cele mai 
dificile împrejurări. Luaţi drept exemplu cazul celor opt 
mii de tibetani care, în lunile care au urmat plecării mele 
în exil, au fugit din Tibet în India, unde guvernul le-a 
oferit azil. Condiţiile erau extrem de grele. Alimentele 
erau în cantitate mică, iar medicamente erau şi mai 
puţine. În lagăre nu existau alte locuinţe decât corturile. 
Cei mai mulţi nu aveau alte bunuri decât hainele cu care 
fugiseră de acasă. Erau îmbrăcaţi în chubas (veşmântul 
tradiţional tibetan), potrivite pentru iernile grele, când 
în India ar fi avut nevoie de haine uşoare, din bumbac. 
Au mai izbucnit şi epidemii îngrozitoare, cu boli ne- 
cunoscute în Tibet. În ciuda tuturor acestor greutăţi, 
supraviețuitorii nu par azi foarte marcați de suferinţe. 
Chiar şi în acele momente grele, puţini dintre ei şi-au 
pierdut încrederea. Încă şi mai puţini dintre ei s-au lăsat 
pradă sentimentelor de tristeţe şi disperare. Aş spune 
chiar că, odată ce şocul iniţial a trecut, majoritatea a 
rămas destul de optimistă şi, da, fericită. 

Cu acest exemplu, vreau să sugerez că, dacă ne putem 
cultiva această calitate a păcii interioare, indiferent ce 
greutăţi vom întâlni în viaţă, starea noastră esenţială de 
bine nu va fi afectată. Rezultă şi că, deşi importanţa 
factorilor exteriori nu poate fi negată, greşim dacă 
presupunem că aceştia ne-ar putea face pe deplin fericiţi. 

Desigur, constituţia noastră, educaţia, împrejurările în 
care ne aflăm contribuie, toate, la fericirea noastră. Şi 
suntem toţi de acord că lipsa anumitor elemente face ca 
fericirea să fie şi mai greu de atins. Dar să analizăm, pe 
rând, aceste elemente. Sănătatea, prietenii, libertatea şi o 
oarecare prosperitate sunt importante şi ne ajută. În 
privinţa sănătăţii, ce se mai poate spune? De asemenea, 
toţi avem nevoie şi ne dorim prieteni, indiferent de 
situaţia noastră sau de succesul pe care îl avem. Am fost 
mereu fascinat de ceasuri dar, deşi mă simt legat în mod 
deosebit de cel pe care îl port de obicei, acesta nu-mi 
arată nici o urmă de afecţiune. Desigur, sunt diferite 
tipuri de prieteni. Sunt unii care sunt prieteni cu starea 
socială, averea sau faima unei persoane, nu cu persoana 
care posedă aceste calităţi. Dar eu vorbesc despre cei care 
ne sunt alături şi ne ajută la greu, nu despre cei a căror 
relaţie cu noi se bazează pe calităţi superficiale. 

Libertatea, în sensul de libertate de a căuta fericirea şi 
de a avea şi exprima păreri proprii, contribuie, de ase- 
menea, la sentimentul nostru de pace interioară. În 
societăţile în care această libertate nu este îngăduită, sunt 

spioni care urmăresc fiecare comunitate, chiar şi familiile. 
Rezultatul inevitabil este că oamenii încep să-şi piardă 
încrederea unii în alţii. Ei devin suspicioşi şi pun la 
îndoială intenţiile celorlalţi. Când sentimentul esenţial al 
încrederii este distrus, cum ne-am putea aştepta ca 
oamenii să fie fericiţi? 
-~ Bunăstarea - nu atât în sensul bogăției materiale, ci 
mai mult în cel de realizare mentală şi emoţională - con- 
tribuie, de asemenea, semnificativ la binele nostru 
individual. Aici ne putem gândi din nou la refugiații 
tibetani, care au prosperat, deşi nu aveau resurse. 
Într-adevăr, fiecare dintre aceşti factori joacă un rol 
important în formarea sentimentului de bine. Dar, fără 
sentimentul esenţial al păcii interioare şi al siguranţei, toţi 
aceşti factori nu au nici o valoare. De ce? Pentru că, după 
cum am văzut, posesiunile noastre sunt ele însele o sursă 
de nelinişte. La fel este şi munca noastră, atâta timp cât 
ne temem că ne-am putea pierde serviciul. Chiar şi priete- 
nii şi rudele noastre pot deveni o sursă de probleme. Ei 
s-ar putea îmbolnăvi şi ar putea avea nevoie de grija 
noastră chiar atunci când suntem preocupaţi de afaceri 
importante. Sau s-ar putea chiar întoarce împotriva noas- 
tră şi ne-ar putea înşela. La fel, corpurile noastre, oricât ar 
fi de frumoase şi de sănătoase ar fi acum, vor ceda până 
la urmă în faţa bătrâneţii. Nu suntem nici invulnerabili în 
fața bolii şi a durerii. De aceea, nu putem spera să atin- 
gem o fericire durabilă dacă ne lipseşte pacea interioară. 

Cum putem găsi, atunci, pacea interioară? Nu există 
un unic răspuns. Dar un lucru este sigur: nici un factor 
exterior nu o poate crea. Nici nu ar fi de vreun folos să-i 
cerem unui medic să ne ofere pacea interioară. Cel mai 
bun lucru pe care ar putea acesta să-l facă pentru noi ar fi 
să ne ofere un antidepresiv sau un somnifer. De a- 
semenea, nici o maşină şi nici un computer, oricât de 
sofisticate şi de puternice ar fi, nu ne pot da această 
calitate esenţială. După părerea mea, găsirea păcii 
interioare, de care depinde fericirea durabilă - şi, deci, 
autentică - este ca orice datorie pe care o avem în viaţă: 
trebuie să identificăm cauzele şi condiţiile ei, iar apoi să 
ne concentrăm cu seriozitate asupra cultivării lor. 
Aceasta, vom constata, presupune o abordare sub două 
aspecte. Pe de o parte, trebuie să evităm factorii care 
obstrucţionează pacea interioară. Pe de altă parte, trebuie 
să cultivâm acei factori care o favorizează. 

Cât despre condiţiile pentru atingerea păcii interioare, 
una dintre cele mai importante este atitudinea noastră. 
Permiteţi-mi să explic această afirmaţie dând un alt 
exemplu din experienţa mea personală. În ciuda seni-! 
nătăţii mele obişnuite de astăzi, am avut un temperament 
iute şi predispus spre accese de nervozitate şi chiar de 
furie. Chiar şi azi mai sunt, desigur, momente în care-mi 
pierd calmul. Când se întâmplă aşa, cea mai mică neplă- 
cere poate lua proporţii exagerate şi mă poate supăra 
foarte mult. Må pot trezi, de exemplu, într-o dimineaţă, 

simţindu-mă agitat fără nici un motiv. În această stare, 
chiar şi ceea ce în mod obişnuit îmi place mă poate irita. 
Să-mi privesc ceasul ar putea fi neplăcut. M-aş putea 
gândi la el ca la nimic altceva decât o sursă de ataşament 
şi, deci, de suferinţă viitoare. Dar în alte dimineţi mă 
trezesc şi îl privesc ca pe un lucru frumos, atât de com- 
plicat şi de fragil. Dar ceasul este acelaşi. Ce s-a schimbat? 
Sunt sentimentele mele de neplăcere într-o zi şi de 
plăcere în ziua următoare doar rezultatul întâmplării? 
Sau funcţionează în acest caz vreun mecanism neurologic 
pe care nu-l pot controla? Cu toate că, în mod sigur, şi 
constituţia noastră fizică are un rol, factorul principal este 
atitudinea mea mentală. Atitudinea noastră - modul în 
| care ne raportăm la circumstanţele exterioare - este, deci, 
primul lucru de care trbuie să ţinem seama când 
analizăm cultivarea păcii interioare. Legat de aceasta, 
marele Shantideva remarca, odată, că, de vreme ce nu 
putem spera să găsim destulă piele ca să acoperim 
pământul, pentru a nu ne înţepa în vreun spin, nici n-ar 
trebui să încercăm să facem acest lucru. Este suficientă 
atâta piele cât să ne acopere tălpile picioarelor. Cu alte 
cuvinte, dacă nu putem totdeauna să schimbăm 
circumstanţele exterioare, putem să ne schimbăm 
atitudinea. 
O altă sursă importantă a păcii interioare şi, deci, a 
fericirii adevărate, o constituie acţiunile noastre în 
drumul spre fericire. Acestea pot fi clasificate în acţiuni 

care au o contribuţie pozitivă, acţiuni al căror efect este 
neutru şi acţiuni care au un efect negativ. Analizând ce 
anume diferenţiază acţiunile constructive pentru 
atingerea fericirii durabile de cele care oferă doar o stare 
trecătoare de bine, constatăm că acestea din urmă nu au o 
valoare pozitivă în sine. Dorim ceva dulce, sau un articol 
de îmbrăcăminte la modă, sau să experimentâm ceva 
nou. Dar nu avem cu adevărat nevoie de acestea. Le 
dorim doar şi ne satisfacem această dorinţă fără să ne 
gândim prea mult. Nu vreau să sugerez că este neapărat 
ceva râu în asta. Pofta de ceva concret ţine de natura u- 
mană; vrem să vedem, vrem să atingem, vrem să avem. 
Dar, după cum am arătat mai devreme, este esenţial să 
admitem că, atunci când dorim un lucru fără alt motiv 
decât plăcerea pe care ne-o oferă, până la urmă lucrul 
dorit tinde să ne aducă mai multe probleme. Mai mult, 
constatăm că, la fel ca fericirea pe care ne-o procură 
satisfacerea lor, aceste dorinţe sunt, de fapt, trecătoare. 
Trebuie să recunoaştem şi faptul că lipsa de preo- 
cupare pentru consecinţe se află în spatele acţiunilor ex- 
treme, cum ar fi provocarea durerii sau chiar sinuciderea 
- fiecare dintre acestea putând satisface, pentru scurt 
timp, o anumită dorinţă a cuiva - deci aceste dorinţe sunt 
puternic negative. Sau, în domeniul economic, goana 
după profit fără a se ţine seama de eventualele consecinţe 
negative poate, fără îndoială, să provoace un sentiment 
de mare bucurie atunci când se obţine succesul. Dar, 

până la urmă, apare suferinţa: mediul este poluat, lipsa 
noastră de scrupule îi scoate pe alţii din afaceri, bombele 
pe care le fabricăm provoacă moarte şi răni. 

Cât despre acele acţiuni care duc spre un sentiment 
de pace şi fericire durabilă, să ne gândim ce se întâmplă 
atunci când facem ceva despre care credem că merită să 
fie făcut. De exemplu, realizăm un plan de cultivare a 
unui teren despădurit şi, până la urmă, după mari efor- 
turi, reuşim să punem acest plan în practică. Analizând 
astfel de acţiuni, constatăm că ele implică 
discernământ.. Ele presupun cântărirea tuturor 
factorilor, inclusiv consecinţele posibile pentru noi şi 
pentru ceilalţi. În acest proces de evaluare, problema 
morală, etică, apare automat. Astfel încât, în timp ce 
imboldul iniţial ar putea fi să înşelăm ca să atingem un 
scop, gândindu-ne la faptul că, deşi am obţine astfel o 
fericire trecătoare, pe termen lung, acest gen de 
comportare ne-ar putea aduce necazuri. Atunci, 
renunţăm deliberat la o acţiune în favoarea alteia. Şi, 
doar atingându-ne scopul prin efort şi sacrificiu de sine, 
prin luarea în considerare atât a beneficiului nostru pe 
termen scurt, cât şi a efectelor pe termen lung asupra 
fericirii altora şi sacrificându-le pe primele pentru cele 
din urmă, dobândim fericirea caracterizată de pace şi 
satisfacţie adevărată. Reacţiile noastre diferite în faţa 
greutăților o confirmă. Când mergem în vacanţă, 
principalul nostru obiectiv este relaxarea. Dacă, din 

cauza vremii proaste, a cerului înnorat, dorința noastră 
de a ne petrece timpul relaxându-ne în aer liber este 
zădărnicită, fericirea noastră este distrusă. Pe de altă 
parte, când nu căutăm doar o satisfacţie trecătoare, 
când ne luptăm să atingem un scop, abia dacă simţim 
foamea, oboseala sau lipsa de confort. Cu alte cuvinte, 
altruismul este o componentă esenţială a acelor acţiuni 
care duc la adevărata fericire. 

Trebuie, deci, să facem o distincţie între ceea ce am 
putea numi acţiuni etice şi acţiuni spirituale. O acţiune 
etică este cea în care ne străduim să nu afectăm fericirea 
celorlalţi sau dorinţa lor de fericire. Acţiunile spirituale 
pot fi descrise în termenii acelor calităţi pe care le-am 
amintit mai devreme: dragoste, compasiune, răbdare, 
iertare, umilinţă, toleranţă şi aşa mai departe, care pre- 
supun un anumit grad de preocupare pentru binele 
celorlalţi. Constatăm că acţiunile spirituale care sunt 
motivate nu doar de interese egoiste, ci de grija pentru 
ceilalţi sunt, de fapt, benefice pentru noi. Şi nu numai 
atât, ele dau şi sens vieţii noastre. Cel puţin aceasta este 
experienţa mea. Privind în urmă, la viaţa mea de până 
acum, pot să spun cu deplină încredere că unele lucruri 
cum ar fi funcţia mea de Dalai Lama, puterea politică pe 
care această funcţie mi-o conferă, chiar şi averea pe care o 
am la dispoziţie, contribuie într-o măsură infimă la starea 
mea de fericire comparativ cu fericirea pe care o simt 
atunci când am ocazia să le fiu de folos altora. 

Rezistă analizei această afirmaţie? Este comportarea 
motivată de dorinţa de a-i ajuta pe ceilalţi cea mai 
eficientă cale de a atinge adevărata fericire? Gândiţi-vă la 
următoarele: Noi, oamenii, suntem fiinţe sociale. Venim 
pe lume ca rezultat al acţiunilor altora. Supravieţuim, 
depinzând de alţii. Fie că ne place, fie că nu, abia dacă 
există vreun moment în viaţa noastră în care să nu 
beneficiem de acţiunile altora. Din acest motiv, nu este 
surprinzător că fericirea noastră apare, în cea mai mare 
măsură, în contextul relaţiilor noastre cu ceilalţi. Nu este 
atât de extraordinar nici faptul că bucuria noastră cea mai 
mare ar trebui să apară atunci când suntem motivaţi de 
grija pentru ceilalţi. Nu numai atât. Constatăm nu doar că 
acţiunile altruiste aduc fericirea, ci şi că ele ne micşorează 
suferinţa. Prin aceasta, nu vreau să spun că acea persoană 
ale cărei acţiuni sunt motivate de dorinţa de a le aduce 
celorlalţi fericire va avea parte de mai puţin nenoroc 
decât altă persoană, care nu acţionează în acest mod. Boa- 
la, bătrâneţea sau ghinioanele sunt aceleaşi pentru toţi. 
Dar suferinţele care subminează pacea interioară - ne- 
liniştea, frustrarea, dezamăgirea - sunt, în mod sigur, mai 
mici. În grija noastră pentru ceilalţi, ne preocupăm mai 
puţin de noi înşine. Când suntem mai puţin preocupaţi 
de noi înşine, resimţim mai puţin intens suferinţa. 

Ce ne demonstrează acest lucru? În primul rând, 
pentru că fiecare acţiune a noastră are o dimensiune 
universală, un impact potenţial asupra fericirii altora, 

etica este necesară ca o cale de a ne asigura că nu le facem 
rău celorlalţi. În al doilea rând, ne demonstrează că 
adevărata fericire este alcătuită din calităţi spirituale ca 
dragostea şi compasiunea, răbdarea, toleranța, iertarea, 
umilinţa şi aşa mai departe. Acestea ne aduc fericirea, 
atât nouă, cât şi celorlalţi. 

CAPITOLUL V 


EMOŢIA SUPREMĂ 


În timpul unei recente vizite în Europa, am avut 
ocazia să vizitez lagărul de concentrare nazist de la 
Auschwitz. Cu toate că auzisem multe şi citisem mult 
despre acest loc, experienţa m-a şocat. Prima mea reacţie 
la vederea cuptoarelor în care sute de mii de oameni au 
fost arşi a fost una de repulsie totală. M-au impresionat 
detaşarea şi tehnicismul acestor martori muţi. Apoi, în 
muzeul care face parte din circuitul de vizitare am văzut 
o colecţie de pantofi. Mulţi dintre aceştia erau cârpiţi sau 
mici şi era evident că aparținuseră unor copii sau unor 
oameni săraci. Acest fapt m-a întristat în mod deosebit. 

Cum ar fi putut ei greşi, ce rău ar fi putut face? M-am 
oprit şi m-am rugat - cutremurat profund atât de victime, 
cât şi de autorii acestei ticâloşii - ca astfel de lucruri să nu 
se mai întâmple niciodată. Şi, ştiind faptul că, la fel cum 
avem capacitatea de a acţiona dezinteresat, din grijă 
pentru ceilalţi, avem şi potenţialul de a fi criminali sau 
torţionari, am jurat că nu voi contribui niciodată, în nici 
un fel, la o astfel de nenorocire. 

Evenimente ca acelea petrecute la Auschwitz ne 
reamintesc brutal ce se poate întâmpla când oamenii - şi, 
prin extindere, întreaga societate - pierd contactul cu 
sentimentele umane esenţiale. Dar, cu toate că este nevoie 
de legi şi convenţii internaţionale ca asigurări împotriva 
unor astfel de catastrofe, am văzut toţi că atrocitățile 
continuă, în ciuda acestor măsuri. Mult mai eficientă şi 
mai importantă decât legile este consideraţia noastră 
pentru sentimentele celorlalţi, la nivel uman. 

Vorbind despre sentimente umane esenţiale, nu mă 
gândesc doar la ceva efemer şi vag. Mă refer la ca- 
pacitatea noastră de empatie, care în tibetană se numeşte 
shen dug ngal wa la mi să pa, în traducere literală „nepu- 
tinţa de a suporta vederea suferinţei altuia“. Dat fiind că 
empatia este cea care ne permite să pătrundem şi, într-o 
oarecare măsură, să participăm la suferinţa altuia, ea este 
una dintre cele mai importante trăsături ale noastre. Este 
cea care ne face să reacţionăm la auzul unui strigăt de 
ajutor şi la vederea răului care i se face altuia sau så 

suferim când ne confruntăm cu suferinţa altora. Este 
calitatea care ne împiedică să închidem ochii când am 
vrea să ignorăm necazurile altora. 

Imaginaţi-vă că mergeţi pe o stradă pe care nu se mai 
află decât o persoană mai în vârstă, chiar în faţa 
dumneavoastră. Deodată, acea persoană se împiedică şi 
cade. Ce faceţi? Nu mă îndoiesc că majoritatea dintre 
dumneavoastră s-ar opri să vadă cum ar putea s-o ajute. 
Probabil că nu toţi. Afirmând că nu toţi ar ajuta pe alt- 
cineva, nu vreau să spun că acestor câteva excepţii le-ar 
lipsi complet capacitatea de empatie. La ei apare, oare, 
într-o măsură oricât de mică, acel sentiment de îngri- 
jorare, care îi motivează pe ceilalţi să dea ajutor? Este, 
desigur, posibil să ne imaginăm oameni care, după ce au 
îndurat ani de zile ororile unui război, nu mai sunt cutre- 
muraţi la vederea suferinţei altora. Acelaşi lucru poate fi 
adevărat şi în cazul celor care trăiesc în locuri unde dom- 
neşte o atmosferă de violenţă şi de indiferenţă faţă de 
ceilalţi. Este posibil chiar ca unii să exulte la vederea su- 
ferinţei altora. Acest lucru nu dovedeşte că astfel de oa- 
meni nu au capacitatea de empatie. Faptul că apreciem 
toţi - cu excepţia unora care suferă de tulburări psihice - 
când suntem trataţi cu bunătate arată că, oricât de duri 
am fi devenit, capacitatea de empatie rămâne. 

Această capacitate de a preţui grija altora pentru noi 
este, cred, o reflectare a „neputinței de a suporta vederea 
suferinţei altuia“. Spun aceasta pentru că, alături de capa- 

citatea noastră naturală de empatie, resimţim şi o nevoie 
de grija altora, care străbate ca un fir conducător întreaga 
noastră viaţă. Este cea mai evidentă atunci când suntem 
tineri şi atunci când suntem bătrâni. Dar nu trebuie decât 
să ne îmbolnăvim ca să ne reamintim cât de important 
este să fim iubiţi şi îngrijiţi, chiar şi în anii deplinei ma- 
turităţi. Deşi capacitatea de a trăi fără afecţiune ar putea 
părea o virtute, de fapt, o viaţă din care lipseşte acest pre- 
tios ingredient este cumplită. Nu este, desigur, o simplă 
coincidenţă faptul că vieţile celor mai mulţi criminali se 
dovedesc a fi fost singuratice şi lipsite de dragoste. 

Putem vedea această preţuire pentru bunătate în felul 
în care reacţionăm atunci când ni se zâmbeşte. După 
părerea mea, capacitatea oamenilor de a zâmbi este una 
dintre cele mai frumoase trăsături ale noastre. Nici câinii, 
nici balenele sau delfinii - fiinţe cu o inteligenţă foarte 
asemănătoare cu cea a oamenilor - nu pot zâmbi ca noi. 
Personal, mă simt cam ciudat când îi zâmbesc cuiva şi 
acea persoană rămâne serioasă. Pe de altă parte, mă 
bucur când mi se răspunde la zâmbet. Chiar şi atunci 
când nu cunosc o persoană, iar aceasta îmi zâmbeşte, 
sunt mişcat. Dar de ce? Răspunsul este că un zâmbet 
sincer atinge ceva esenţial în noi: prețuirea noastră 
naturală pentru bunătate. 

În ciuda opiniei potrivit căreia natura umană este în 
esenţă agresivă şi competitivă, părerea mea este că 
prețuirea noastră pentru bunătate şi dragoste este atât de 

profundă, încât apare chiar înainte de a ne naşte. Într-a- 
devăr, potrivit părerii unor savanţi care-mi sunt buni 
prieteni, există probe solide care dovedesc că starea men- 
tală şi emoţională a mamei afectează în mare măsură 
starea fătului, iar acesta este favorizat dacă mama este 
calmă, relaxată şi blândă. O mamă fericită poartă un copil 
fericit. Pe de altă parte, nemulţumirea şi furia dăunează 
evoluţiei sănătoase a copilului. La fel, în primele sâp- 
tâmâni după naştere, grija şi afecțiunea continuă să joace 
un rol fundamental în dezvoltarea fizică şi psihică a 
copilului. În acest stadiu, creierul creşte foarte rapid, 
proces despre care doctorii cred că este determinat ajutat 
într-un fel de atingerea mamei sau a mamei-surogat. 
Acest fapt demonstrează că, deşi, probabil, nu poate 
recunoaşte persoanele, copilul are o evidentă nevoie 
fizică de afecţiune. Astfel se explică, poate, şi motivul 
pentru care chiar şi indivizii cei mai nervoşi, agitaţi şi 
paranoici reacţionează pozitiv la afecțiunea şi grija altora. 
Copii fiind, ei au fost îngrijiţi de cineva. Dacă un copil ar 
fi neglijat în această perioadă critică, el nu ar putea, cu 
siguranţă, să supravieţuiască. 

Din fericire, asta se întâmplă foarte rar. Aproape fără 
excepţie, prima acţiune a unei mame este să-i ofere 
copilului laptele ei hrânitor - acţiune care, după părerea 
mea, simbolizează dragostea necondiționată. Afecţiunea 
ei este complet sinceră şi dezinteresată: nu aşteaptă nimic 
în schimb. Iar copilul este atras în mod natural de sânul 

mamei. De ce? Am putea invoca, desigur, instinctul de 
supravieţuire. Dar, în afară de acesta, eu cred că se poate 
vorbi despre un anumit grad de afecţiune a copilului 
pentru mama lui. Dacă el ar simţi aversiune pentru 
mamă, ar mai suge? lar dacă mama simte o aversiune faţă 
de copil, este posibil ca laptele ei să nu mai curgă. Ceea ce 
vedem când o mamă îşi alăptează copilul este o relaţie 
bazată pe dragoste şi tandreţe reciproce, relaţie care este 
cu totul spontană. Nu se învaţă de la alţii, nu este o po- 
runcă religioasă, nu este impusă de lege, nu se predă la 
şcoală. Apare în mod natural. 

Această grijă instinctivă a mamei pentru copilul ei - e- 
xistentă, se pare, la multe specii de animale - este de o 
importanţă crucială, pentru că demonstrează că, alături 
de nevoia fundamentală de dragoste pe care o resimte co- 
pilul pentru a supravieţui, există şi capacitatea înnăscută 
a mamei de a oferi dragoste. Aceasta este atât de pu- 
ternică, încât am putea crede că implică şi o componentă 
biologică. Desigur, s-ar putea argumenta că dragostea 
reciprocă dintre mamă şi copil nu este decât un 
mecanism de supravieţuire. Este posibil. Dar această ipo- 
teză nu îi neagă existenţa şi nici nu-mi slăbeşte convin- 
gerea că nevoia de dragoste şi capacitatea de a o oferi 
dovedesc că, de fapt, noi avem o natură iubitoare. 

Dacă acest fapt vi se pare improbabil, gândiţi-vă la 
reacţia noastră diferită la blândeţe şi la violenţă. Pe cei 
mai mulţi dintre noi, violenţa îi intimidează. Dimpotrivă, 

când suntem trataţi cu blândeţe, răspundem cu mai 
multă încredere. În mod similar, să analizăm legătura 
dintre linişte - care, aşa cum am văzut, este rodul dragos- 
tei - şi sănătate. După părerea mea, constituţia noastră 
este mai potrivită pentru pace şi linişte decât pentru 
violenţă şi agresiune. Stim cu toţii că stresul şi neliniştea 
pot provoca o creştere a tensiunii sanguine şi alte 
simptome distructive. În medicina tibetană, tulburările 
mentale şi emoţionale sunt considerate a fi cauza multor 
boli, inclusiv a cancerului. În plus, pacea, liniştea şi grija 
altora sunt esenţiale pentru vindecarea de o boală. Putem 
constata, de asemenea, că există o dorinţă fundamentală 
de pace. De ce? Pentru câ pacea sugerează viaţă şi 
creştere, în timp ce violenţa sugerează doar nefericire şi 
moarte. De aceea, ideea de Tărâm al Fericirii Veşnice, de 
Rai ne atrage. Dacă acestea ar fi descrise ca locuri ale 
războaielor şi conflictelor fără sfârşit, am prefera să 
rămânem în lumea aceasta. 

Să ne gândim, de asemenea, la comportamentul co- 
piilor. La ei observăm ceea ce este firesc pentru caracterul 
uman, înainte de a fi impregnat de idei învăţate. Con- 
statăm că, la vârste foarte fragede, copiii nu fac distincţie 
între o persoană şi alta. Ei acordă mult mai multă impor- 
tanţă zâmbetului persoanei din faţa lor decât oricărui alt 
lucru. Chiar şi atunci când au mai crescut, lor nu le pasă 
de diferenţele de rasă, naţionalitate, religie sau origine so- 
cială. Când se întâlnesc cu alţi copii, ei nu discută despre 

aceste lucruri. Ei trec imediat la problema mult mai im- 
portantă a jocului. Aceasta nu este o simplă afirmaţie 
sentimentală. Vâd că este o realitate de fiecare dată când 
vizitez satele copiilor din Europa, în care mai mulţi copii 
tibetani refugiaţi au fost educați, începând din anii '60. 
Aceste sate au fost create pentru îngrijirea copiilor orfani 
din ţări aflate în război. Spre surprinderea tuturor, s-a 
constatat că, în ciuda originii lor diferite, când copiii sunt 
adunaţi laolaltă, ei trăiesc în deplină armonie. 

Aici s-ar putea obiecta că, deşi toţi avem capacitatea de 
a iubi şi de a fi buni, natura umană este astfel făcută încât 
tindem inevitabil să rezervăm această calitate doar pentru 
cei care ne sunt apropiaţi. Suntem legaţi de familie şi de 
prieteni. Preocuparea noastră pentru cei din afara acestui 
cerc depinde foarte mult de împrejurări particulare: este 
puţin probabil ca acei ce se simt ameninţaţi să aibă prea 
multă bunăvoință pentru cei care îi ameninţă. Nu neg 
nici faptul că, oricât de mult ne-ar preocupa soarta seme- 
nilor noştri, este puţin probabil ca această grijă să depă- 
şească instinctul de conservare atunci când viaţa ne este 
în pericol. Dar aceasta nu înseamnă că nu mai avem 
capacitatea de a iubi, că potenţialul dispare. 

Prin tot ceea ce am spus despre natura noastră fun- 
damentală, nu am vrut să sugerez că aş crede că natura 
umană nu are şi aspecte negative. Acolo unde există con- 
ştiinţă, ura, ignoranţa şi violenţa apar, într-adevăr, de la 
sine. De aceea, cu toate că natura noastră este fundamen- 

tal predispusă spre bunătate şi compasiune, suntem ca- 
pabili de cruzime şi de ură. De aceea, trebuie să ne stră- 
duim să ne îmbunătăţim comportamentul. Şi, din acelaşi 
motiv, indivizi crescuţi într-un mediu non-violent au de- 
venit cei mai îngrozitori criminali. Legat de aceasta, îmi 
amintesc de vizita pe care am făcut-o acum câţiva ani la 
Washington Memorial, care îi omagiază pe martirii şi 
eroii Holocaustului evreiesc din perioada nazistă. Ceea ce 
m-a impresionat cel mai mult la monument a fost ca- 
talogarea simultană a diferitelor tipuri de comportament 
uman. Într-o parte este lista victimelor unor atrocități de 
nedescris. În cealaltă parte, se reamintesc actele eroice de 
bunătate ale unor familii de creştini sau de alte con- 
fesiuni, care şi-au asumat de bunăvoie riscuri uriaşe, adă- 
postindu-i pe fraţii şi pe surorile lor evrei. Consider că 
este foarte potrivit şi necesar să se arate cele două aspecte 
ale potenţialului uman. 

Dar existenţa unui potenţial negativ nu ne oferă teme- 
iuri să presupunem că natura umană este în mod înnâs- 
cut violentă sau predispusă spre violenţă. Probabil că 
unul dintre motivele popularității de care se bucură ideea 
că natura umană este agresivă ţine de expunerea noastră 
continuă la veşti rele, prin presă. Dar presa vehiculează 
veştile rele pentru că veştile bune nu sunt ştiri. 

A spune că natura umană este nu doar non-violentă, ci 
şi predispusă spre dragoste şi compasiune, bunătate, 
blândeţe, afecţiune, nobleţe şi aşa mai departe implică 

existenţa unui principiu general care trebuie, prin de- 
finiţie, să poată fi aplicat în cazul fiecărui individ. Ce 
putem spune, atunci, despre acei indivizi a căror viaţă 
pare consacrată, în totalitate, violenţei şi agresiunii? 
Numai în ultimul secol găsim numeroase exemple. Ce se 
poate spune despre Hitler şi planul lui de a-i extermina 
pe evrei? Dar despre Stalin şi pogromurile lui? Dar 
despre preşedintele Mao, un om pe care l-am cunoscut şi 
admirat odată, şi despre nebunia barbară a Revoluţiei 
Culturale? Dar despre Pol Pot, creatorul „Câmpiilor Mor- 
ţii”? Dar despre cei care torturează şi ucid din plăcere? 
Trebuie să recunosc că nu pot găsi nici o explicaţie 
pentru acţiunile monstruoase ale acestor oameni. Totuşi, 
trebuie să admitem două lucruri. În primul rând, aceşti 
oameni nu apar de nicăieri, ci într-o anumită societate, la 
un anumit moment şi într-un anumit loc. Acţiunile lor 
trebuie analizate în legătură cu aceste circumstanţe. În al 
doilea rând, trebuie să recunoaştem rolul imaginaţiei în 
acţiunile lor. Planurile lor au fost create şi puse în prac- 
tică în concordanţă cu o viziune, chiar dacă aceasta era 
deformată. Deşi nimic nu ar putea justifica suferinţa pe 
care au provocat-o, oricâte explicaţii s-ar da şi oricât s-ar 
încerca să li se atribuie intenţii pozitive, Hitler, Stalin, 
Mao şi Pol Pot au avut idealuri în numele cărora au acţio- 
nat. Dacă analizăm acele acţiuni pe care doar oamenii, nu 
şi animalele, le pot face, constatăm că imaginaţia joacă un 
rol vital. Această calitate, în sine, este un bun preţios. Dar 

modul în care o folosim determină dacă acţiunile pe care 
le concepe sunt pozitive sau negative, etice sau ne-etice. 
Motivația individului (kun long) este factorul hotărâtor. Şi 
în timp ce o viziune motivată aşa cum se cuvine - care 
recunoaşte dorinţa şi dreptul egal al celorlalţi la fericire şi 
la a fi scutiţi de suferinţă - poate face minuni, când pier- 
dem contactul cu sentimentele omeneşti esenţiale, poten- 
țialul distructiv nu trebuie ignorat. 

Cât despre cei care ucid din plăcere sau, mai râu, fără 
nici un motiv, nu putem decât să deducem, în cazul lor, o 
profundă inhibiţie a impulsului fundamental de grijă şi 
afecţiune pentru ceilalţi. Totuşi, aceasta nu înseamnă o 
dispariţie totală. După cum am arâtat mai devreme, este 
posibil ca până şi aceşti oameni, cu excepţia unor cazuri 
extreme, să se bucure când li se arată afecţiune. Predispo- 
ziţia rămâne, însă. 

De fapt, cititorul nu trebuie să fie de acord cu afirmaţia 
mea că natura umană este predispusă spre dragoste şi 
compasiune pentru a vedea că empatia pe care se bazează 
dragostea şi compasiunea este de o importanţă crucială 
când se pune problema eticii. Am văzut, mai devreme, că 
o acţiune etică este o acţiune care nu face rău. Dar cum să 
determinăm dacă o acţiune nu face rău? Constatâm că, în 
practică, dacă nu suntem în stare să stabilim, într-o oare- 
care măsură, o legătură cu ceilalţi, dacă nu ne putem 
imagina impactul potenţial al acţiunilor noastre asupra 
celorlalţi, nu avem mijloace de a discerne între bine şi 

rău, între potrivit şi nepotrivit, între dăunător şi benefic. 
Prin urmare, cu cât ne amplificăm empatia - altfel spus, 
sensibilitatea noastră la suferința altora - cu atât tolerăm 
mai puţin să vedem suferinţa celorlalţi şi suntem cu atât 
mai preocupaţi să ne asigurăm că nici o acţiune de-a 
noastră nu le dăunează altora. 

Faptul că ne putem, într-adevăr, amplifica empatia de- 
vine evident când analizăm natura ei. O resimţim, mai 
ales, ca sentiment. Şi, după cum ştim cu toţii, într-o 
măsură mai mare sau mai mică, putem nu doar să ne în- 
frânăm sentimentele cu ajutorul raţiunii, ci şi să le am- 
plificăm. Dorinţa noastră de a avea un lucru - de exem- 
plu, o maşină nouă - este amplificată de faptul câ o tot 
răsucim în imaginaţia noastră. La fel, când ne focalizâm 
facultăţile mentale asupra sentimentului de empatie, 
constatăm că putem nu doar să le amplificăm, ci chiar să 
le transformăm în dragoste şi compasiune. 

Prin urmare, empatia noastră înnăscută este sursa 
celei mai preţioase dintre toate calităţile omeneşti, numită 
în tibetană nying je. Tradus, în general, simplu, prin 
„compasiune“, termenul nying je are o bogăţie de sensuri 
care este greu de redat succint, deşi ideile la care se referă 
sunt universal cunoscute. Presupune dragoste, afecţiune, 
bunătate, blândeţe, generozitate, căldură sufletească. 
Acest termen este folosit şi pentru simpatie, şi pentru 
ataşament. Pe de altă parte, nu presupune „milă“, ca 
termenul „compasiune“. Nu presupune condescendenţă. 

Dimpotrivă, nying je denotă un sentiment de legătură cu 
ceilalţi, care reflectă proveniența sa din empatie. Astfel, în 
timp ce putem spune: „Îmi iubesc casa“ sau „Am o foarte 
mare afecţiune pentru aceste locuri“, nu putem spune că 
simţim compasiune pentru lucruri. Întrucât nu au sen- 
timente, nu putem empatiza cu obiectele, deci nu putem 
spune că le compătimim. 

Deşi reiese clar din această descriere că nying je sau 
dragostea şi compasiunea sunt înţelese ca emoţii, ele fac 
parte din acea categorie de emoţii care au o componentă 
cognitivă mai dezvoltată. Unele emoţii, cum ar fi repulsia 
pe care o simţim la vederea sângelui, sunt instinctive. Al- 
tele, cum ar fi teama de sărăcie, au o componentă cogni- 
tivă mai importantă. Putem, deci, înțelege nying je ca o 
combinaţie de empatie şi rațiune. Putem considera em- 
patia ca o caracteristică a unei persoane foarte oneste, iar 
raţiunea - a unei persoane foarte practice. Când sunt 
puse laolaltă, combinaţia lor este foarte eficientă. Prin 
urmare, nying je este foarte diferită de acele sentimente 
trecătoare, ca furia şi pofta, care, departe de a ne aduce 
fericirea, ne supâră şi ne distrug pacea minţii. 

Aceasta înseamnă, după părerea mea, că ne putem 
amplifica abilitatea înnăscută de a stabili o legătură cu 
ceilalţi, prin reflecţie asupra ei şi prin familiarizare cu 
ea, prin compasiune, prin repetiţie şi practică, fapt care 
este de o importanţă extraordinară pentru modul de 
abordare a problemei eticii pe care l-am descris. Cu cât 

ne amplificâm compasiunea, cu atât va fi mai etic com- 
portamentul nostru. 

După cum am văzut, atunci când acţionăm din grijă 
pentru ceilalţi, comportamentul nostru faţă de ei este în 
mod automat pozitiv. Aceasta pentru că nu avem loc 
pentru suspiciune când inima noastră este plină de dra- 
goste. Este ca şi cum o uşă interioară s-ar deschide. 
Preocuparea pentru ceilalţi doboară acea barieră care 
împiedică interacţiunea noastră sănătoasă cu ceilalţi. Şi 
nu numai atât. Când intenţiile noastre faţă de ceilalţi sunt 
bune, constatăm că sentimentele de sfială sau nesiguranţă 
se micşorează. În măsura în care suntem în stare să des- 
chidem această uşă interioară, trâim un sentiment de 
eliberare de preocupările noastre obişnuite pentru sine. 
Paradoxal, constatăm că aceasta ne dă un puternic 
sentiment de încredere. Astfel, dacă îmi permiteţi să dau 
din nou un exemplu din experienţa mea, am observat că, 
atunci când cunosc pe cineva şi am această dispoziţie 
pozitivă, între noi nu există bariere. Indiferent cine sau ce 
este acea persoană, dacă este blondă, brunetă sau are 
părul vopsit verde, simt că pur şi simplu am întâlnit un 
seamân cu aceeaşi dorinţă ca şi a mea de a fi fericit şi de a 
evita suferinţa. Și constat că pot să-i vorbesc ca unui 
prieten bun, chiar de la prima întâlnire. Amintindu-mi că, 
în esenţă, suntem toţi fraţi şi surori, că nu este nici o 
diferenţă între noi, câ toţi îmi împărtăşesc dorinţa de a fi 
fericiţi şi de a evita suferinţa, pot sa-mi exprim sentimen- 

tele la fel de direct ca faţă de cineva pe care îl cunosc bine 
de ani de zile. Şi nu doar prin câteva cuvinte frumoase 
sau gesturi, ci cu adevărat de la inimă la inimă, indiferent 
de barierele lingvistice. 

Observăm, de asemenea, că, atunci când acţionâm din 
grijă pentru ceilalţi, pacea care se creează în inima 
- noastră se extinde asupra tuturor celor cu care venim în 
contact. Aducem pace în familie, pace în cercul nostru de 
prieteni, la locul de muncă, în comunitate şi, mai departe, 
în lume. De ce, atunci, n-am dori să cultivăm această 
calitate? Poate fi ceva mai minunat decât ceea ce le aduce 
tuturor pace şi fericire? După părerea mea, abilitatea pe 
care noi, oamenii, o avem de a ne exprima prin cântec 
dragostea şi compasiunea este un dar preţios. 

Dimpotrivă, nici chiar cel mai sceptic cititor nu ar 
putea presupune că pacea ar putea apărea, vreodată, ca 
rezultat al unui comportament agresiv şi lipsit de con- 
sideraţie sau, altfel spus, ne-etic. Bineînţeles că nu ar 
putea. Îmi amintesc bine cum am învăţat această lecţie 
când eram copil, în Tibet. Unul dintre slujitorii mei, 
Kenrab Tenzin, avea un papagal, pe care obişnuia să-l 
hrânească cu nuci. Deşi era un bărbat mai degrabă aspru, 
cu o înfăţişare amenințătoare, papagalul se bucura chiar 
şi la auzul paşilor lui sau al tusei lui. În timp ce papagalul 
îl ciupea uşor de degete, Kenrab Tenzin îl mângâia pe 
cap, iar papagalul parcă intra în extaz. Invidiam această 
relaţie şi aş fi dorit ca papagalul să-mi arate şi mie aceeaşi 

prietenie. Dar când, de câteva ori, am încercat să-l 
hrănesc eu, nu am obţinut reacţia pe care o doream. Aşa 
că am încercat să-l împing, cu un băț, ca să-l fac să reac- 
ționeze. Rezultatul a fost negativ. Nu numai că nu l-am 
făcut pe papagal să se apropie de mine, dar chiar l-am 
speriat. Orice posibilitate de a mă împrieteni cu el a fost 
distrusă. Am învăţat atunci că prietenia nu apare ca 
rezultat al presiunilor, ci al compasiunii. 

Cele mai importante religii ale lumii acordă com- 
pasiunii un rol cheie. Pentru că ea este atât sursa, cât şi 
rezultatul rabdării, toleranţei, iertării şi altor calităţi, 
importanţa ei transpare de la începutul şi până la sfârşitul 
practicilor spirituale. Dar chiar şi fară să privim din 
perspectivă religioasă, dragostea şi compasiunea sunt, cu 
siguranţa, de o importanţă fundamentala pentru noi toţi. 
Dată fiind premisa noastră cà un comportament etic 
constă în a nu le face râu altora, rezultă ca trebuie să 
ținem seama de sentimentele celorlalţi, ceea ce stă la baza 
capacităţii noastre innăscute de empatie. Şi, pe mâsură ce 
transformâm această capacitate în dragoste şi com- 
pasiune, ferindu-ne de factorii care obstrucţionează aceste 
sentimente şi cultivându-i pe aceia care le favorizează, ne 
perfecţionam în practicarea eticii. Aceasta duce, după cum 


vom vedea, la fericire, atât a noastră, cât şi a celorlalți. 


II 
ETICA ŞI INDIVIDUL 


CAPITOLUL VI 


ETICA STĂPÂNIRII DE SINE 


Consider că amplificarea compasiunii, de care depinde 
fericirea; presupune o abordare sub două aspecte. Pe de o 
parte, trebuie să ţinem sub control factorii care inhibă 
compasiunea. Pe de altă parte, trebuie să cultivâm factorii 
care o favorizează. După cum am văzut, duc la com- 
pasiune dragostea, răbdarea, toleranța, iertarea, umilinţa 
şi aşa mai departe. Ceea ce inhibă compasiunea este lipsa 
autocontrolului, pe care am identificat-o drept cauză a 
comportamentului ne-etic. Constatăm că, modificându-ne 

obiceiurile şi dispoziţia, începem să ne perfecţionăm 
starea generală a inimii şi a minţii (kun long), din care 
izvorăsc toate acţiunile noastre. 

Prin urmare, ceea ce trebuie sá facem, în primul rând - 
întrucât calităţile spirituale care duc la compasiune deter- 
mină un comportament pozitiv din punct de vedere etic - 
este să ne cultivâm disciplina interioara. Nu neg că 
aceasta este o întreprindere dificilă, dar cel puţin prin- 
cipiul ne este familiar. De exemplu, cunoscând potenţialul 
lor distructiv, ne ferim atât pe noi, cât şi pe copiii noştri de 
abuzul de droguri. Este important, totuşi, să ne dam 
seama că a limita reacţia noastră la gândurile şi emoțiile 
negative nu înseamnă doar suprimarea acestora: 
înţelegerea naturii lor distructive este crucială. Simpla 
acţiune de a spune că invidia - o emoție cu un potenţial 
foarte puternic şi distructiv - este negativă nu conteră o 
apărare puternică împotriva ei. Dacă punem ordine în 
viața noaștră exterioară dar ignorăm dimensiunea ei in- 
terioară, vom constata, inevitabil, câ apar îndoiala, 
neliniştea şi alte necazuri, iar fericirea ne scapă. Aceasta se 
întâmplă pentru că, spre deosebire de disciplina fizică, 
adevărata disciplină interioară - sau spirituală - nu poate 
fi dobândită prin forţă, ci doar prin efort benevol şi 

- conştient. Cu alte cuvinte, a ne comporta etic înseamnă 
mai mult decât simpla respectare a legilor şi a preceptelor. 
! O minte nedisciplinată este ca un elefant. Dacă este 
scăpat de sub control, un elefant furios face ravagii. Dar 

răul şi suferinţa pe care le provocăm pentru că nu reuşim 
să ne stăpânim impulsurile negative ale minţii sunt mult 
mai grave decât pagubele pe care le poate provoca un 
elefant furios. Aceste impulsuri pot să provoace nu doar 
distrugerea unor obiecte, ci şi suferinţe îndelungate, atât 
celorlalţi cât şi nouă înşine. Nu vreau să spun că mintea 
(lo) ar fi în mod înnăscut distructivă. Sub influenţa unui 
gând sau a unei emoţii negative puternice, mintea ar 
putea părea caracterizată de o singură calitate. Dar dacă, 
de exemplu, ura ar fi o caracteristică neschimbătoare a 
conştiinţei, atunci ar trebui să urâm tot timpul, ceea ce, 
evident, nu se întâmplă. Trebuie să se facă o distincţie 
importantă între conştiinţă ca atare şi gândurile şi emo- 
tiile pe care ea le încearcă. 

În mod similar, o experienţă puternică ne poate copleşi 
în momentul în care o trâim dar, mai târziu, când ne 
gândim la ea, nu ne mai impresionează, Când eram foarte 
tânăr, eram foarte emoţionat, la sfârşit de an, la gândul că 
se apropie Monlam Chenmo, Marele Festival al Rugăciunii, 
care marchează începutul Anului Nou tibetan. În calitate 
de Dalai Lama, aveam un rol important, care presupunea 
mutarea de la Potala într-un apartament din templul 
Jokhang, unul dintre cele mai importante sanctuare 
tibetane. Cu cât ziua se apropia, petreceam tot mai puţin 
timp studiind şi tot mai mult visând la această perspec- 
tivă, pe jumătate îngrozit şi pe jumâtate entuziasmat. E- 


ram îngrozit de textul lung pe care trebuia sà îl recit din 
8 5 

memorie în timpul ceremoniei principale şi entuziasmat 
la gândul că voi trece prin mulţimea de pelerini şi ne- 
gustori care se îmbulzea în piața din faţa templului. Deşi 
entuziasmul şi groaza pe care le simțeam atunci erau 
autentice, azi, când mă gândesc la ele, mâ amuz, Acum, 
sunt destul de obişnuit cu mulțimile. Şi, după atâția ani de 
practică, recitările nu mai sunt o problemă pentru mine. 
Putem să ne imaginăm natura minţii făcând o analogie 
cu apa dintr-un lac. Când apa este agitată de o furtună, 
mâlul de pe fundul lacului o întunecă, făcând-o să pară 
opacă. Dar apa în sine nu este murdară. Când furtuna 
încetează, mâlul se depune din nou pe fundul lacului, iar 
apa rămâne curată. La fel, cu toate că, în general, conside- 
răm mintea sau conştiinţa, ca fiind o entitate înnăscută şi 
imuabilă, dacă o analizăm mai profund, constatăm că ea 


„constă dintr-un întreg spectru de fenomene şi experienţe. 


Între acestea, percepțiile noastre senzoriale care sunt di- 
rect legate de obiecte, precum şi gândurile şi sentimentele 
care sunt mijlocite de limbaj şi de concepte. Mintea este şi 
dinamică: printr-un efort deliberat, ne putem schimba 
stările mentale sau emoţionale. De exemplu, încurajările 
şi gesturile de liniştire ne ajută să alungăm frica. La fel, 


consilierea psihologică, ducând la o mai bună conşti- 


entizare a situaţiei, poate contribui la alinarea depresiilor. 

Observaţia că emoţiile şi conştiinţa nu sunt unul şi 
acelaşi lucru, ne arată că nu trebuie să ne lăsăm conduşi 
de emoţii. Fiecare dintre acţiunile noastre este precedată 

de un eveniment mental şi emoţional, la care avem o mai 
mare sau mai mică libertate de reacţie, deşi ~- inutil să o 
mai spun - atâta timp cât nu învăţăm să ne disciplinăm 
mintea, vom întâmpina dificultăţi în a ne exercita această 
libertate. Modul în care reacționăm la aceste fenomene şi 
experienţe este ceea ce determină în cea mai mare măsură 
conţinutul etic al acţiunilor noastre. Mai simplu spus, 
dacă reacţionăm pozitiv, punând interesele celorlalţi mai 
presus de noi înşine, acţiunile noastre vor fi pozitive. 
Dacă reacţionâm negativ, ignorându-i pe ceilalţi, acţiunile 
noastre vor fi negative şi ne-etice. : 

Potrivit acestei concepţii, ne-am putea imagina mintea 
sau conştiinţa ca pe un preşedinte sau rege foarte cinstit, 
foarte bun, iar gândurile şi emoţiile - ca pe miniştrii din 
guvern. Unii dintre ei dau sfaturi bune, alţii - rele. Unii 
au drept principală preocupare binele celorlalţi, alţii - 
doar interesele lor egoiste. Responsabilitatea conştiinţei - 
a liderului - este să decidă care dintre subordonați då sfa- 
turi bune şi care dă sfaturi rele, cine este demn de încre- 
dere şi cine nu şi să acţioneze în conformitate cu sfaturile 
celor din prima categorie şi nu ale celor din a doua. 

Fenomenele mentale şi emoţionale care, în această 
accepţiune, „dau sfaturi proaste“, pot fi considerate ele 
însele forme de suferinţă. Într-adevăr, constatăm că, 
atunci când sunt lăsate să evolueze, mintea este covârşită 
de emoţii şi trecem printr-un fel de tulburare interioară. 
Aceasta are şi o dimensiune fizică. Într-un moment de 

furie, de exemplu, se produce o puternică tulburare a 
echilibrului nostru obişnuit, care poate fi, deseori, sesi- 
zată de ceilalţi. Ştim cu toţii cum întreaga atmosferă se 
strică atunci când un singur membru al familiei este 
într-o dispoziţie proastă. Când suntem furioşi, atât oa- 
menii, cât şi animalele tind să ne evite. Uneori, această 
tulburare este atât de intensă, încât ne este foarte greu să 
o stăpânim, fapt care ne poate face să ne descărcâăm 
asupra altora. Făcând astfel, ne exteriorizăm tulburarea 
interioară. 

Aceasta nu înseamnă că toate sentimentele şi emoţiile 
care ne provoacă neplăceri sunt negative. Principalul 
atribut care diferenţiază emoţiile obişnuite de cele care 
subminează pacea interioară este componenta lor 
cognitivă negativă. Un moment de supărare nu se tran- 
sformă în tristeţe sfâşietoare dacă nu ne fixâm asupra lui 
şi nu îi adăugăm gânduri negative. În cazul entuzias- 
mului pe care îl simţeam la gândul trecerii prin mulţimea 
de pelerini şi negustori şi al fricii de a recita, la sentimen- 
te se adăuga şi o componentă cognitivă. Prin întrucâtva 
obsesiva mea reverie, imaginaţia suprapunea ceva peste 
realitatea situaţiei. Iar poveştile pe care mi le spuneam 
despre viitorul eveniment erau cele care distrugeau se- 
ninătatea mea obişnuită. 

Nu toate temerile sunt la fel de copilăreşti ca aceasta. 
Uneori, trecem printr-o teamă mai raţională. Departe de a 
fi negativă, aceasta ne poate chiar ajuta. Ne poate face 

mai conştienţi, dându-ne energia de care avem nevoie 
pentru a ne apăra. În prima noapte a fugii mele din 
Lhasa, în 1959, deghizat în soldat, am simţit acest gen de 
spaimă. Dar, pentru că nu aveam nici timp, nici chef să 
mă gândesc că mi-e teamă, aceasta nu m-a tulburat prea 
tare. Principalul ei efect a fost că m-a făcut foarte atent. 
- S-ar putea spune că a fost un gen de teamă atât justificată, 
cât şi folositoare. 

Teama pe care o simţim într-o situaţie dificilă sau 
critică poate fi, de asemenea, justificată. Mă gândesc, de 
exemplu, la felul în care ne simţim atunci când trebuie să 
luăm o decizie despre care ştim că va avea un impact im- 
portant asupra vieților celorlalţi. O astfel de teamă ne-ar 
putea, într-un fel, descumpâni. Dar cel mai periculos şi 
negativ tip de teamă este cea complet iraţională, care ne 
poate copleşi şi paraliza. 

În tibetană, numim un astfel de fenomen emoţional şi 
negativ nyong mong, în traducere literală „ceea ce ne 
torturează din interior” sau, după cum este tradus de 
obicei acest termen, „emoție dureroasă“. Din această 
perspectivă, în general vorbind, toate gândurile, emoţiile 
şi fenomenele mentale care reflectă o stare a minţii (kun 
long) negativă sau lipsită de compasiune erodează ine- 
vitabil pacea noastră interioară. Din acest punct de ve- 
dere, toate gândurile şi emoţiile negative - cum ar fi ura, 
furia, mândria, pofta, lăcomia, invidia şi aşa mai departe 
-= sunt considerate ca fiind dureroase. Constatâm că 

aceste emoţii dureroase sunt atât de puternice încât, dacă 
nu facem nimic ca să le contracarăm, ne pot duce la 
nebunie şi chiar la sinucidere, deşi nu există vreun om 
care să nu-şi preţuiască viaţa. Dar, pentru că astfel de 
cazuri extreme sunt neobişnuite, tindem să considerăm 
emoţiile negative drept o parte integrantă a minţii noas- 
tre, în legătură cu care putem face prea puţin. Şi, nere- 
cunoscându-le potenţialul distructiv, nu vedem necesita- 
tea de a le combate. Într-adevăr, departe de a le combate, 
avem tendinţa de a le proteja şi întări. Aceasta le asigură 
teren prielnic. Dar, după cum vom vedea, natura lor este 
în totalitate distructivă. Ele sunt însăşi sursa comporta- 
mentului ne-etic. De asemenea, ele stau la baza depre- 
siilor, confuziei şi stresului, atât de răspândite astăzi. 
Gândurile şi emoţiile noastre negative sunt cele care 
obstrucţionează aspiraţiile noastre fundamentale: să fim 
fericiţi şi să evităm suferinţa. Când acţionăm sub in- 
fluenţa lor, nu ne mai pasă de impactul acţiunilor noa- 
stre asupra celorlalţi: prin urmare, ele sunt cauza unui 
comportament distructiv atât pentru noi, cât şi pentru 
ceilalţi. Crimele, scandalurile şi înşelătoriile îşi au toate 
originea în emoţiile dureroase. De aceea, afirm că o 
minte nedisciplinată - adică o minte aflată sub influenţa 
furiei, urii, lăcomiei, mândriei, egoismului şi aşa mai 
departe - este sursa tuturor problemelor care nu fac 
parte din categoria suferințelor inevitabile (boala, 
bâtrâneţea, moartea etc.). Eşecul în a ne controla reacţia 

la emoţiile dureroase deschide calea spre suferinţă, atât 
a noastră, cât şi a celorlalţi. 

Afirmația că atunci când le provocăm altora suferinţă, 
suferim şi noi înşine, nu înseamnă că am putea deduce 
logic că ori de câte ori lovim pe cineva vom fi şi noi loviți. 
Ceea ce vreau să spun este mult mai general. Susţin, mai 

- degrabă, că impactul acţiunilor noastre - atât pozitiv, cât 
şi negativ - se întipăreşte adânc în noi. Dacă este ade- 
vărat că, într-o anumită măsură, toţi avem capacitatea de 
empatie, rezultă că, pentru ca un individ să-i facă râu 
altuia, această capacitate trebuie, într-un fel, să fie 
dominată sau inhibată. Să luăm cazul unui individ care îl 
torturează cu cruzime pe un altul. Mintea sa (lo) trebuie 
să fie puternic impregnată, la nivelul conştiinţei, de un 
mod de gândire sau o ideologie dăunătoare care îl face 
să creadă că victima sa merită un astfel de tratament. O 
astfel de convingere - care, într-un anumit grad, a fost 
aleasă deliberat - este cea care îi dă unui individ crud 
puterea să-şi înâbuşe sentimentele. Cu toate acestea, 
undeva, în străfunduri, trebuie să apară un efect. Pe ter- 
men lung, este o mare probabilitate ca acela care tortu- 
rează să aibă neplăceri. Gândiţi-vă, în legătură cu aceasta, 
la exemplul pe care l-am dat mai devreme, al unor 
dictatori nemiloşi ca Hitler şi Stalin. Se pare că, pe mă- 
sură ce se apropiau de sfârşitul vieţii, ei au devenit din ce 
în ce mai singuratici, anxioşi şi suspicioşi, ajungând să se 
teamă şi de umbra lor. 

Desigur, numărul celor care ajung la astfel de extreme 
este foarte mic. Impactul acţiunilor negative minore este, 
de asemenea, mult mai subtil decât al celor majore. Ca un 
exemplu mai puţin extrem al modului în care acţiunile 
negative ne provoacă suferinţă atât nouă înşine, cât şi 
celorlalţi, imaginaţi-vă un copil care iese la joacă şi se ia la 
bătaie cu alt copil. Imediat după bătaie, învingătorul 
poate simţi un fel de satisfacţie. Dar, în drum spre casă, 
acea emoție se va diminua şi se va manifesta o stare de 
spirit mai subtilă. În acel moment, va apărea un sen- 
timent de nelinişte. Am putea descrie acest sentiment ca 
fiind unul de alienare: individul nu se simte prea „bine“. 
Un copil care iese la joacă nu un prieten şi se bucură îm- 
preună cu acesta de o după-amiază agreabilă, va avea nu 
doar o satisfacţie imediată, ci şi, după ce mintea s-a 
liniştit şi excitarea a trecut, o senzaţie de calm şi de mul- 
țumire. 

Un alt exemplu privind modul în care acţiunile nega- 
tive le dăunează celor care le comit este reputaţia perso- 
nală. În general, se pare că noi, oamenii - şi chiar ani- 
malele - urâm meschinăria, agresivitatea, prefăcătoria şi 
alte trăsături de acest gen. După părerea mea, acest fapt 
înseamnă că, dacă ne angajâm în acţiuni care le dăunează 
celorlalţi, în ciuda satisfacţiei imediate pe care am putea 
s-o obţinem, oamenii nu ne vor mai vedea cu ochi buni. 
Ei vor începe să se teamă de noi, să fie suspicioşi, din 
cauza reputației noastre proaste. Cu timpul; vom începe 

să ne pierdem prietenii. Astfel, pentru că o reputaţie bună 
este o sursă de fericire, ne provocăm suferinţă dacă ne 
stricăm reputaţia. 

Într-adevăr, cu foarte puţine excepţii, constatăm că, 
dacă o persoană este foarte egoistă şi nu-i pasă de ceilalţi, 
ca va sfârşi prin a rămâne singură şi nefericită. Chiar dacă 
este înconjurat de oameni care sunt prieteni ai averii sau 
situaţiei sale sociale, când un astfel de individ egosit şi 
agresiv se confruntă cu o tragedie, aceşti falşi prieteni nu 
doar că dispar, dar poate chiar se bucură. Şi mai mult, 
dacă o persoană este rea, nu este regretată prea mult 
atunci când moare. Oamenii chiar s-ar putea bucura - ca 
mulţi dintre prizonierii din lagărele naziste, atunci când 
câlâii lor au fost executaţi. Dimpotrivă, vedem că, dacă 
un om este profund preocupat de ceilalţi şi acţionează 
pentru ei, este foarte respectat, chiar venerat. Când un 
asemenea om moare, foarte mulţi îl plâng şi îl regretă. 
Gândiţi-vă la Mahatma Gandhi. În ciuda unei educaţii 
occidentale şi în ciuda ocaziei pe care aceasta i-a oferit-o 
de a duce o viaţă lipsită de griji, el a ales, din grijă pentru 
ceilalţi, să trâiască în India, aproape ca un cerşetor, 
pentru a se dedica idealurilor sale. Deşi numele său este 
astăzi doar o amintire, milioane de oameni încă mai 
gâsesc alinare şi inspiraţie în faptele sale nobile. 

În privinţa cauzei reale a emoţiei dureroase, putem 
indica mai mulţi factori diferiţi, între care obiceiul pe care 
îl avem toţi de a ne gândi mai întâi la noi înşine şi abia 

apoi la ceilalţi. Putem aminti, de asemenea, tendinţa 
noastră de a proiecta asupra lucrurilor şi fenomenelor 
alte trăsături decât cele reale - ca atunci când confundăm 
un colac de frânghie cu un şarpe. Dar, dincolo de aceşti 
factori, întrucât gândurile şi emoţiile noastre negative nu 
există independent de alte fenomene, înseşi obiectele şi 
fenomenele cu care venim în contact joacă un rol în 
cristalizarea reacţiilor noastre. Nu există nimic care să nu 
aibă potenţialul de a atrage astfel de emoţii. Orice poate fi 
o sursă de emoţii dureroase - nu doar duşmanii, ci şi 
prietenii noştri, cele mai valoroase bunuri ale noastre şi 
chiar noi înşine. 

Acest fapt sugerează că primul pas spre contracararea 
gândurilor şi emoţiilor negative este evitarea acelor 
situaţii şi acţiuni care, în mod normal, le-ar face să apară. 
Dacă, de exemplu, ne enervâm de fiecare dată când 
întâlnim o anumită persoană, cel mai bine ar fi să evităm 
acea persoană, până când ne dezvoltăm mai mult re- 
sursele interioare. Cel de-al doilea pas este să evităm 
condiţiile care duc la aceste emoţii şi gânduri puternice, 
fapt care presupune că am îvăţat să recunoaştem emoţiile 
dureroase de cum acestea apar în noi. Nu este totdeauna 
uşor. În timp ce ura este o emoție foarte puternică atunci 
când este complet dezvoltată, în stadiile incipiente, 
aversiunea pe care o simţim faţă de un anumit lucru sau 
fenomen poate fi destul de subtilă. Şi chiar în cele mai 
avansate stadii de dezvoltare, emoţiile dureroase nu se 

manifestă totdeauna dramatic. Un asasin poate fi destul 
de calm în momentul în care apasă pe trăgaci. 

Trebuie să fim foarte atenţi şi conştienţi de corpul 
nostru şi acţiunile sale, de vorbirea noastră şi de ceea ce 
spunem şi de inima şi mintea noastră şi de ceea ce 
gândim şi simţim. Trebuie să ne ferim de orice este 
negativ şi să ne punem mereu îmtrebarea: „Când sunt 
mai fericit: când gândurile şi emoţiile mele sunt negative 
şi distructive, sau când sunt pozitive şi constructive?“, 
„Care este natura conştiinţei? Există ea în sine şi prin sine 
sau în funcţie de alţi factori?“. Trebuie să gândim, să gân- 
dim şi iar să gândim. Trebuie să fim ca nişte savanţi care 
adună date, le analizează şi trag concluzia adecvată. 
Înțelegerea propriului nostru negativism este o misiune 
de o viaţă şi în care ne putem perfecționa la infinit. Dar, 
dacă nu pornim pe acest drum, nu vom putea să ne dăm 
seama ce anume trebuie să schimbăm în vieţile noastre. 
Dacă am acorda măcar o fracțiune din timpul şi efortul pe 
care le consumâm pentru acţiuni frivole, cum ar fi bârfa, 
analizării naturii reale a emoţiilor dureroase, cred că 
aceasta ar avea un impact imens asupra calităţii vieţii 
noastre. Atât indivizii, cât şi societatea ar avea de câş- 
tigat. Una dintre primele descoperiri ar fi cât de dis- 
tructive sunt aceste emoţii. Și cu cât vom fi mai conştienţi 
de natura lor distructivă, cu atât mai puţin tentaţi vom fi 
să ne lăsăm în voia lor. Chiar şi acest unic fapt ar avea un 
impact semnificativ asupra vieţii noastre. 

Gândiţi-vă că gândurile şi emoţiile negative nu doar că 
ne distrug pacea interioară, ci ne afectează şi sănătatea. În 
medicina tradiţională tibetană, furia este considerată 
cauza primară a numeroase afecţiuni, între care cele 
asociate cu o presiune ridicată a sângelui, insomnie şi 
tulburări degenerative, ipoteză care este din ce în ce mai 
acceptată de medicina alopată. 

O altă amintire din copilărie iustrează modul în care 
ne afectează emoţiile dureroase. Când eram adolescent, 
unul dintre modurile mele preferate de a-mi petrece 
timpul era să meşteresc la maşinile vechi pe care pre- 
decesorul meu, Cel de-al 13-lea Dalai Lama, le cumpărase 
cu puţin înainte de a muri, în 1933. Erau patru: două 
Austin britanice, un Dodge şi un jeep, americane. Ele 
erau aproape singurele autovehicule din Tibet. Pentru 
mine, ca tânăr, relicvele prăfuite exercitau o atracţie 
irezistibilă şi doream să le văd mergând din nou. 

Visul meu secret era să învăţ să conduc. Dar numai 
după ce i-am sâcâit multă vreme pe membrii guvernului 
am găsit pe cineva care să se priceapă la maşini. Acesta 
era Lhakpa Tsering, care era originar din Kalimpong, un 
orăşel aflat la frontiera cu India. Într-o zi, în timp ce lucra 
la motorul uneia dintre maşini, la un moment dat, furios 
că nu-i reuşise ceva, şi-a aruncat cheia, a înjurat şi şi-a 
ridicat brusc capul. Din păcate, uitase că avea capota ri- 
dicată deasupra lui şi s-a lovit la cap atât de râu, încât s-a 
auzit o pocnitură. Dar, spre surpriza mea, în loc să iasă cu 

grijă de sub capotă, el s-a înfuriat şi mai tare şi, ridi- 
cându-se la fel de brusc, s-a lovit încă o dată la cap, şi mai 
tare. În primul moment, am rămas mut de uimire, dar 
apoi n-am mai putut să mă opresc din râs. 

Izbucnirea de furie a lui Lhakpa Tsering nu a dus 
decât la două răni destul de urâte la cap, fapt care a fost o 
nefericire pentru el, dar din care noi putem vedea cum 
emoţiile dureroase distrug una dintre cele mai preţioase 
calităţi ale noastre, şi anume discernământul. Privaţi de 
ceea ce ne face capabili să discernem între bine şi rău, să 
evaluâm ce anume ar putea fi benefic pe termen lung şi 
ce ar aduce doar beneficii trecătoare pentru noi şi pentru 
ceilalţi şi să estimâm rezultatele probabile ale acţiunilor 
noastre, nu suntem mai buni decât animalele. Nu este de 
mirare că sub influenţa acestor sentimente şi emoţii 
facem acţiuni pe care nu ne-am fi gândit niciodată să le 
facem. 

Această diminuare a facultăţilor noastre critice indică 
o altă trăsătură negativă a acestui tip de fenomen mental 
şi emoţional. Emoţiile dureroase sunt înșelătoare. Ele par 
să ofere satisfacţie, dar nu o fac. În realitate, deşi o astfel 
de emoție ne apare deghizată în protector, ca şi cum ne-ar 
da îndrăzneală şi putere, constatăm că această energie 
este, în esenţă, oarbă. Deciziile luate sub influenţa ei sunt 
deseori surse de regrete. Uneori, o astfel de furie este mai 
degrabă un semn de slăbiciune decât de putere. Cei mai 
mulţi oameni au experienţa certurilor care degenerează 

până când una dintre părţi începe să insulte, un semn clar 
de fragilitate a poziţiei sale. În plus, nu trebuie să ne 
înfuriem ca să căpătăm curaj şi încredere. După cum vom 
vedea, acestea se obţin pe alte câi. 

Emoţiile dureroase au şi o dimensiune iraţională. Ele 
ne întăresc presupunerea că aparențele corespund 
totdeauna realităţii. Când ne înfuriem sau urâm, tindem 
să îi judecăm pe ceilalţi ca şi cum trăsăturile lor ar fi 
imuabile. O persoană ni se poate părea nesuferită. Uităm 
că, la fel ca şi noi, şi ea este o fiinţă omenească, având a- 
ceeaşi dorinţă de a fi fericită şi de a evita suferinţa. Bunul 
simţ ne demonstrează că, atunci când forţa furiei noastre 
scade, această persoană ni se pare cel puţin acceptabilă. 
Acest adevăr este valabil, în sens invers, atunci când ne 
îndrăgostim. Persoana iubită ni se pare perfectă, până 
când survine ceva, cum ar fi un acces de emoție du- 
reroasă şi perfecțiunea se ştirbeşte. Când emoţiile noastre 
sunt atât de puternice, există un foarte mare pericol să 
câdem în extrema cealaltă. O persoană pe care o 
idolatrizam odată ni se pare vrednică de dispreţ şi de ură, 
deşi, desigur, persoana rămâne aceeaşi. 

Emoţiile dureroase sunt şi inutile. Cu cât mai mult ne 
lăsăm în voia lor, cu atât mai puţin vom putea să 
cultivâm calităţile noastre bune - cum ar fi dragostea şi 
compasiunea - şi cu atât vom fi mai puţin capabili să ne 
rezolvâm problemele. Într-adevăr, nu există vreo situaţie 
în care aceste gânduri sau emoţii tulburătoare să fie 

folositoare fie pentru noi, fie pentru ceilalţi. Cu cât sun- 
tem mai furioşi, cu atât oamenii ne evită mai mult. Cu cât 
suntem mai suspicioşi, cu atât ne vom izola mai mult de 
ceilalţi şi, deci, vom deveni mai singuratici. Cu cât sun- 
tem mai lascivi, cu atât suntem mai puţin capabili să 
stabilim relaţii sănătoase cu ceilalţi şi, din nou, cu atât 
vom fi mai singuratici. Imaginaţi-vă un individ ale cărui 
acţiuni sunt conduse în principal de emoţii dureroase 
sau, cu alte cuvinte, de ataşamente şi aversiuni grosiere, 
ca lăcomia, aroganţa, ambiția. O astfel de persoană poate 
deveni foarte puternică şi foarte faimoasă. Numele ei 
poate chiar să rămână în istorie. Dar după ce moare, 
puterea ei dispare iar faima nu este mai mult decât un 
simplu cuvânt. Aşadar, ce a realizat ca cu adevărat? 
Nicăieri nu este mai evidentă inutilitatea emoţiei du- 
reroase decât în cazul furiei. Când ne înfuriem, compa- 
siunea, dragostea, generozitatea, iertarea, toleranța şi 
râbdarea dispar. Atunci, ne privâăm chiar de acele lucruri 
care alcătuiesc fericirea. În plus, furia nu doar că ne 
distruge facultăţile critice, ci ne şi predispune spre vio- 
lență, duşmânie şi ură - fiecare dintre acestea fiind o 
trăsătură negativă, deoarece îi afectează negativ în mod 
direct pe ceilalţi. Furia provoacă suferinţă. În cel mai bun 
caz, ea provoacă încurcături. De exemplu, mi-a plăcut 
totdeauna să repar ceasuri. Dar îmi amintesc de ne- 
numărate ocazii în care, copil fiind, piesele lor fragile şi 
complicate mă făceau sâ-mi pierd râbdarea şi trânteam 

ceasul pe masă. Bineînţeles, mai târziu, îmi părea foarte 
rău şi mă simţeam ruşinat de purtarea mea - mai ales o 
dată, când a trebuit să-i înapoiez proprietarului ceasul 
într-o stare şi mai proastă decât era când mi-l adusese. 

Această poveste, aparent banală, arată şi că atunci 
când ne înfuriem, ne pierdem pacea interioasă, chiar 
dacă, din punct de vedere material, avem de toate - 
hrană bună, mobilă frumoasă, un televizor modern. Nu 
ne mai bucurăm de nimic. Şi, dacă furia devine starea 
noastră obişnuită, oricât de învăţaţi, de bogaţi sau 
puternici am fi, ceilalţi ne vor evita. Ei vor spune: „Da, X 
este foarte deştept, dar e mereu în toane proaste“, sau „Y 
e foarte talentată, dar e foarte supărăcioasă. Ai grijă!”. La 
fel cum ne ferim de un câine care mârâie şi îşi arată colții, 
ne ferim de cei ale căror suflete sunt tulburate de furie. 
Mai degrabă ne lipsim de compania lor, decât să provo- 
căm o izbucnire. 

Nu neg că, la fel ca în cazul fricii, există un fel de furie 
„în stare brută“, pe care o resimţim mai mult ca pe un 
flux de energie decât ca pe o emoție amplificată cognitiv. 
Este posibil ca acest gen de furie să aibă consecinţe 
pozitive. Furia la vederea unei nedreptăţi îl poate face pe 
un individ să acţioneze altruist. Furia care ne face să 
ajutăm pe cineva care a fost atacat pe stradă poate fi 
caracterizată ca pozitivă. Dar dacă trece dincolo de 
repararea unei nedreptăţi, dacă devine personală şi se 
transformă în răzbunare şi răutate, apare pericolul. Când 

noi facem o acţiune negativă, suntem capabili să ne 
detaşăm de acea acţiune. Dar deseori nu mai putem face 
distincţia între acţiune şi agent, atunci când este vorba 
despre ceilalţi. Aceasta ne demonstrează cât de 
înşelătoare este chiar şi furia aparent justificată. 

Daca pare prea mult spus că furia este o emoție complet 
inutilă, ne putem întreba dacă poate susţine cineva că furia 
aduce fericire. Nimeni nu poate spune aşa ceva. Ce medic 
ar prescrie furia ca tratament pentru o boală? Nici unul. 
Furia nu poate decât să râneascâ. Nu are nimic care să o 
facă de dorit. Gândiţi-vă dacă, atunci când vă înfuriaţi, vă 
simţiţi fericiţi. Vá devine, cumva, mintea mai calmă? Va 
relaxaţi? Sau, mai degrabă, sunteţi tensionaţi şi neliniştiţi? 

Ca să ne menţinem pacea minţii şi, prin urmare, fe- 
ricirea, rezultă că, odată cu o abordare mai raţională şi 
detaşată a gândurilor şi emoţiilor noastre negative, tre- 
buie să cultivăm şi obişnuinţa stăpânirii de sine în reac- 
tiile la aceste gânduri şi emoţii. Ele ne pot face să ac- 
ţionăm ne-etic. Mai mult, pentru că emoția dureroasă este 
şi o sursă de suferinţă interioară - pentru că stă la baza 
frustrării, confuziei, nesiguranţei, neliniştii şi chiar a 
pierderii respectului de sine, care ne subminează în- 
crederea în noi înşine - eşecul în confruntarea cu acest 
gen de emoție înseamnă o stare de continuă tulburare 
mentală şi emoţională. Pacea interioară ar fi imposibilă. 
În locul fericirii, va apărea nesiguranța. Neliniştea şi 
depresia vor fi şi ele aproape. 

Unii cred că, deşi ar fj bine să ţinem în frâu senti- 
mentele de ură intensă, care ne pot determina să devenim 
violenţi şi chiar sà ucidem, dacă ne stâpânim emoţiile şi ne 
disciplinăm mintea, riscam să ne pierdem independenţa. 
De fapt, adevărul este exact opus. La fel ca şi contrariile lor 
- dragostea şi compasiunea - furia şi emoţiile dureroase 
nu pot fi niciodată consumate. Ele au, mai degrabă, 
tendinţa să creasca, la fel ca un râu care se revarsă 
primăvara, când zăpezile se topesc, astfel incât mintea 
noastră, departe de a se elibera, este luată in stâpânire şi 
dominata de ele. Când ne lăsăm în voia gândurilor şi a 
sentimentelor noastre negative, ne obişnuim, inevitabil, cu 
ele. Ca rezultat, devenim mai predispuşi spre acest gen de 
gânduri şi emoţii si mai dominați de ele. Ne obişnuim sa 
izbucnim când suntem confruntati cu situaţii neplăcute. 

Pacea interioară, care este principala caracteristică a 
fericirii, şi furja nu pot coexista fără să se erodeze una pe 
cealalta. Într-adevar, gândurile şi emoţiile negative distrug 
inseşi cauzele păcii şi fericirii. Dacă ne gândim bine, este 
ilogic så căutăm fericirea dacă nu facem nimic ca să ne 
stâpânim furia, duşmânia şi răutatea. Când ne infuriem, 
spunem deseori cuvinte grele. Acestea pot distruge o 
prietenie. Întrucât fericirea apare în contextul relațiilor 
noastre cu ceilalţi, dacă distrugem prietenii, distrugem una 
dintre condiţiile fericirii. 

Afirmând că trebuie să ne stăpânim furia, gândurile şi 
emoţiile noastre negative, nu vreau să spun că ar trebui 

să ne negăm sentimentele. Este o diferenţă importantă în- 
tre a nega şi a stăpâni. Aceasta din urmă înseamnă o dis- 
ciplină adoptată în mod deliberat şi de bunăvoie, bazată 
pe recunoaşterea beneficiilor pe care le avem procedând 
astfel. Este o atitudine foarte diferită de aceea a cuiva care 
îşi reprimă o emoție ca furia, întrucât consideră că trebuie 
să aibă o aparenţă de autocontrol sau din teama de ceea 
ce ar putea crede ceilalți. Un astfel de comportament este 
similar cu a coase o rană încă infectată. Nu este vorba 
despre a urma nişte reguli. Acolo unde apar negarea şi 
reprimarea, există pericolul ca furia şi resentimentele să 
se acumuleze. Problema este că, la un moment dat, este 
posibil ca aceste sentimente să nu mai poată fi reţinute. 

Cu alte cuvinte, este bine, chiar important, să expri- 
măm deschis gânduri şi emoţii - inclusiv negative - dar 
există moduri mai bune sau mai puţin bune de a face 
acest lucru. Este mult mai bine să înfruntăm deschis pe 
cineva decât să ne ascundem furia, să ne alimentâm 
resentimentele. Dar, dacă ne exprimâm fără discernământ 
gândurile şi emoţiile, există o posibilitate destul de mare, 
din motivele pe care le-am enunțat, să ne pierdem 
controlul şi să exagerăm. Deci este important să avem 
discernământ atât în legătură cu sentimentele pe care le 
exprimăm, cât şi cu modul în care facem acest lucru. 

În accepțiunea mea, adevărata fericire este ca- 
racterizată de pace interioară şi apare în contextul rela- 
tiilor noastre cu ceilalţi. Prin urmare, depinde de com- 

portamentul nostru etic. Acesta, la rândul său, constă din 
acţiuni care ţin seama de binele celorlalţi. Emoţia du- 
reroasă este cea care ne împiedică să dăm dovadă de 
compasiune. Aşadar, dacă dorim să fim fericiţi, trebuie să 
ne stâpânim reacţiile la gândurile şi emoţiile negative. 
Aceasta este ceea ce vreau să spun atunci când afirm că 
trebuie să dresăm elefantul sălbatic care este mintea 
noastră nedisciplinată. Când nu reuşim să ne stăpânim 
reacţiile la emoţiile dureroase, acţiunile noastre devin 
ne-etice şi stau în calea factorilor care generează fericirea. 
Nu este vorba de a deveni la fel ca Budha sau de a realiza 
unirea cu Dumnezeu, ci despre a recunoaşte că interesele 
şi fericirea noastră viitoare sunt strâns legate de ale ce- 
lorlalţi şi de a învăţa să acţionăm în consecinţă. 


` CAPITOLUL VII 


ETICA VIRTUŢII 


Am afirmat că, pentru a fi cu adevărat fericiţi, dis- 
ciplina interioară este indispensabilă. Totuşi, nu ne 
putem limita la această disciplină. Cu toate că ne-ar putea 
opri de la comiterea unor acţiuni negative, doar diciplina 
nu este suficientă pentru a atinge acea fericire care este 
caracterizată de pace interioară. Pentru a ne transforma 
pe noi înşine - obiceiurile şi dispoziţiile noastre - astfel 
încât acţiunile noastre să fie pline de compasiune, trebuie 
să cultivăm ceea ce s-ar putea numi etica virtuţii. După 
cum ne strâduim să limităm gândurile şi emoţiile noastre 
negative, tot astfel trebuie să cultivăm şi să amplificăm 

calităţile noastre pozitive. Care sunt acestea? Calitățile 
noastre omeneşti fundamentale, sau calităţile spirituale. 
După compasiunea (nying je) în sine, cea mai im- 
portantă dintre ele este cea numită în tibetană sö pa. Încă 
o dată, întâlnim un termen care pare să nu aibă un 
echivalent direct într-o altă limbă, deşi ideile pe care le 
transmite sunt universale. Adeseori, să pa este tradus, 
simplu, prin „răbdare“, deşi sensul său literal este „ca- 
pacitate de a suporta“ sau „capacitate de a rezista“. Dar 
cuvântul are şi o conotaţie de voinţă. Denotă o reacţie de- 
liberată (nu inconştientă), la gândurile şi emoţiile nega- 
tive, care tind să provoace rău. Ca urmare, să pa este ceea 
ce ne dă puterea de a suporta suferinţa şi ne fereşte de 
pierderea compasiunii, chiar şi faţă de cei care ne fac râu. 
În legătură cu aceasta, îmi amintesc de exemplul lui 
Lopon-la, un călugăr din Namgyal, mânăstirea lui Dalai 
Lama. După fuga mea din Tibet, Lopon-la a fost unul 
dintre miile de câlugări şi oficiali aruncaţi în închisoare 
de forţele de ocupaţie. Când a fost, în sfârşit, eliberat, i s-a 
permis să vină în India, unde s-a alăturat din nou vechiu- 
lui său ordin monahal. La peste 20 de ani de la des- 
părţirea noastră, l-am regăsit pe Lopon-la aproape la fel 
cum mi-l aminteam. Arăta, desigur, mai bătrân, dar fizic 
era nevătâmat, iar mental, tragedia prin care trecuse nu-l 
afectase deloc. Blândeţea şi seninătatea sa erau nes- 
chimbate. Din discuţiile noastre, am aflat că el îndurase, 
totuşi, un tratament cumplit în timpul îndelungatei 


124 


Etica noului mileniu 


perioade de detenţie. impreună cu ceilalţi, a fost supus 
„reeducării“, în timpul căreia a fost silit să-şi renege 
religia; de multe ori, a fost şi torturat. Când l-am întrebat 
dacă i-a fost vreodată teamă, el a recunoscut că îl înspâi- 
mântase ceva: posibilitatea de a-şi pierde compasiunea 
pentru câlâii săi. 

Am fost foarte mişcat şi m-am simţit inspirat de 
exemplul lui. Povestea lui Lopon-la îmi confirma ceea ce 
crezusem dintotdeauna. Nu doar constituţia fizică a unui 
individ, sau inteligenţa, sau educaţia sa, sau chiar con- 
diţia sa socială îi dau puterea de a îndura greutăţile. Mult 
mai importantă este starea sa de spirit. Şi, dacă este 
posibil să supravieţuim doar prin puterea voinţei, cei care 
suferă cel mai puţin sunt aceia care ating un grad mai 
înalt de să pa. Răbdarea şi stoicismul sunt două cuvinte 
care se apropie destul de mult, în primă instanţă, de 
sensul termenului să pa. Dar, atunci când o persoană îşi 
amplifică şi mai mult această calitate, apare calmul în faţa 
nenorocirii, o lipsă de tulburare reflectând acceptarea 
voluntară a dificultăţilor, pentru atingerea unui scop mai 
înalt, spiritual. Aceasta implică acceptarea realităţii unei 
situaţii date, recunoscând că, sub aspectul ei particular, se 
ascunde o reţea complexă de cauze şi condiţii corelate. 

Să pa este, prin urmare, mijlocul prin care noi prac- 
ticăm adevărata non-violenţă. Este ceea ce ne dă puterea 
nu doar să ne abţinem de la reacţii fizice atunci când 
suntem provocaţi, ci şi să ne eliberăm de gândurile şi 


125 


Dalai Lama 


emoţiile noastre negative. Nu putem vorbi despre sö pa 
atunci când cedăm în faţa cuiva, dar o facem bombănind 
sau plini de resentimente. Dacă, de exemplu, ne supărăm 
pe un şef, dar ne supunem ordinelor lui în ciuda sen- 
timentelor noastre, aceasta nu este să pa. Esenţa să pa este 
o stăpânire de sine neclintită în faţa adversităţilor. Cu alte 
cuvinte, cel care practică stăpânirea de sine este hotărât 
să nu se lase în voia implsurilor negative (care sunt re- 
simţite ca emoţii dureroase, sub forma furiei, urii, dorin- 
tei de răzbunare şi aşa mai departe) şi îşi contracarează 
sentimentele rănite şi nu răspunde la rău cu rău. 

Aceasta nu înseamnă că nu sunt momente în care 
este bine să li se răspundă celorlalţi prin măsuri dure. 
Practicarea răbdării în sensul pe care l-am descris nu 
înseamnă că trebuie să acceptăm tot ce ne-ar face alţii şi 
să cedăm. Nici nu înseamnă că nu trebuie să reacţionăm 
când ni se face rău. Sö pa nu trebuie confundată cu 
simpla pasivitate. Dimpotrivă, chiar şi contramăsurile 
dure pot fi compatibile cu practicarea sö pa. Sunt 
momente în viaţa fiecăruia când cuvintele aspre - sau 
chiar intervenţia fizică - pot fi binevenite. Dar, întrucât 
ne protejează liniştea interioară, sö pa înseamnă că 
suntem într-o poziţie mai bună dacă găsim o reacţie 
non-violentă adecvată decât dacă am fi copleșiți de 
gânduri şi emoţii negative. Din aceasta, vedem că să pa 
este opusul laşităţii. Laşitatea apare atunci când ne 
pierdem orice speranţă, ca rezultat al fricii. Stăpânirea 

de sine răbdătoare înseamnă a rămâne fermi chiar dacă 
ne temem. 

Când vorbesc despre acceptare, nu vreau să spun că 
nu trebuie să facem tot ce ne stă în puteri ca să ne re- 
zolvâm problemele, atunci când acestea pot fi rezolvate. 
Dar în cazul unei suferinţe care se manifestă - prin care 
trecem deja - acceptarea ne poate ajuta să ne asigurăm câ 
suferința nu este amplificată de o povară în plus, aceea a 
suferinţei mentale şi emoţionale. De exemplu, nu putem 
face prea multe în privinţa bătrâneţii. Este mult mai bine 
să ne acceptăm condiţia decât să ne lamentăm în legătură 
cu ea. Întotdeauna mi s-au părut uşor ridicoli acei oameni 
în vârstă care se străduiesc să-şi menţină o înfăţişare ' 
tânără. 

Stápânirea de sine räbdátoare este, deci, calitatea care 
ne dă puterea de a împiedica gândurile şi emoţiile 
negative să ne domine. Ea ne apără pacea minţii în faţa 
necazurilor. Practicând răbdarea în acest fel, compor- 
tamentul nostru devine în totalitate etic. După cum am 
vazut, primul pas în practica etică este controlarea reacției 
la gândurile şi emoţiile negative, de cum apar. Pasul 
urmâtor - ce facem după ce punem frână - este să 
contracarăm provocările cu răbdare. 

La aceasta, cititorul ar putea obiecta că în mod sigur se 
vor ivi ocazii în care acest lucru este imposibil. Ce se 
poate spune despre un moment în care cineva apropiat, 
care ne ştie toate slăbiciunile, se poartă cu noi într-un fel 

care ne înfurie atât de tare, încât acest sentiment ne 
depăşeşte capacitatea de apărare? Într-o astfel de îm- 
prejurare, s-ar putea să ni se pară imposibil să ne pâstrâm 
compasiunea pentru celălalt, dar cel puţin ar trebui să 
avem grijă să nu reacţionâm violent sau agresiv. Ar fi cel 
mai bine să ieşim din cameră şi să facem o plimbare sau 
chiar să respirăm adânc de câteva ori: trebuie să găsim o 
modalitate de a e calma puţin. De aceea trebuie să 
considerăm exersarea răbdării în centrul vieţii noastre 
cotidiene. Ţine de familiarizarea noastră cu ea, la cel mai 
profund nivel, ca, atunci când ne aflăm într-o situaţie 
grea, cu toate că s-ar putea să trebuiască să facem un efort 
în plus, să ştim cum să o găsim. Pe de altă parte, dacă nu 
avem exerciţiul răbdării, când vom avea vreo problemă 
este destul de probabil că nu vom reuşi să rezistăm 
provocării. 

Una dintre cele mai bune metode de a ne familiariza 
cu virtutea râbdării, sau să pa, este să reflectăm sistematic 
asupra beneficiilor pe care ea ni le aduce. Este sursa 
iertării. Mai mult, sö pa nu are egal în menţinerea 
preocupării noastre pentru ceilalţi, indiferent cum se 
comportă aceştia faţă de noi. Când sö pa se îmbină cu 
capacitatea noastră de a discerne între acţiune şi agent, 
iertarea apare de la sine. Ea ne dă puterea de a judeca 
doar acţiunea şi de a ne păstra compasiunea faţă de 
individ. De asemenea, când ne exersâm capacitatea de a 
îndura cu răbdare, vom vedea că, proporţional, ne spo- 

resc calmul şi liniştea. Devenim mai puţin suspicioşi şi 
mai plăcuţi. Acest lucru, la rândul său, creează în jurul 
nostru o atmosferă plăcută, astfel încât pentru ceilalţi este 
mai uşor să stabilească o legătură cu noi. Şi, devenind 
mai puternici din punct de vedere emoţional prin exer- 
sarea răbdării, nu doar că devenim mult mai puternici 
mental şi spiritual, ci suntem şi mai sănătoşi din punct de 
vedere fizic. Atribui meritele pentru sănătatea bună de 
care mă bucur unei minţi în general calme şi împăcate. 

Dar cel mai important beneficiu al să pa sau al râbdaării 
constă în modul în care aceasta acţionează ca un antidot 
puternic al furiei - cea mai mare ameninţare la adresa 
păcii noastre interioare şi, prin urmare, a fericirii. Într-a- 
devăr, constatăm că răbdarea este cel mai bun mijloc pe 
care îl avem de a ne apăra de efectele distructive ale 
furiei. Gândiţi-vă: averea nu ne apără de furie. Nici 
educaţia, indiferent cât de inteligenţi sau de realizaţi am 
fi. Nici legea nu ne poate ajuta. lar celebritatea este 
inutilă. Doar apărarea interioară prin stăpânire de sine 
răbdătoare ne poate feri de tumultul de gânduri şi emoţii 
negative. Mintea, sau spiritul (lo) nu este de natură fizică. 
Nu poate fi atinsă sau rânită direct. Doar gândurile şi 
emoţiile negative o pot râni. Prin urmare, doar calitatea 
pozitivă corespunzătoare o poate apara. 

Ca un al doilea pas în familiarizarea noastră cu virtutea 
rabdarii, este foarte util să ne gândim la adversități nu atât 


ca la o ameninţare a păcii minţii noastre, cât ca la inseşi 

mijloacele prin care dobândim rabdare. Din această 
perspectivă, îi vom. privi pe aceia care ne fac rău drept 
instructori in răbdare. Aceşti oameni ne învaţă ceea ce nu 
am putea niciodată învăţa doar din spusele altora, oricât 
de înţelepţi sau sfinţi ar fi. Nu mai mult ar putea spera 
cititorul să înveţe virtutea râbdâării doar citind această 
carte - cu excepţia cazului în care ea este atât de plicti- 
sitoare, încât lectura cere perseverenţă. Din împrejurări 
potrivnice putem, totuşi, invăţa valoarea stăpânirii de sine 
răbdătoare. Şi, mai ales, cei care ne fac rău ne oferă ocazii 
inegalabile de a exersa autodisciplina. 

Prin aceasta nu vreau să spun că oamenii nu sunt res- 
ponsabili pentru acţiunile lor. Dar să ne gândim că ei ar 
putea acţiona din ignoranță. Un copil crescut într-un 
mediu violent ar putea să nu ştie vreun alt mod de 
comportare. Prin urmare, problema vinei este superfluă. 
Reacţia potrivită faţă de cineva care ne face să suferim - 
şi aici, desigur, nu mă refer la situaţiile în care alţii ni se 
opun justificat, ca atunci când refuză să cedeze în faţa 
unor pretenţii aberante - este să admitem că, făcându-ne 
rău, ei îşi pierd pacea minţii, echilibrul interior şi, prin 
urmare, fericirea. Şi cel mai bine este să-i compâtimim, 
mai ales că simplul fapt de a le dori răul nu le poate face 
într-adevăr râu. Dar ne va face nouă râu, cu siguranţă. 

Imaginaţi-vă doi vecini care se ceartă. Unul dintre ei 
poate lua uşor această ceartă. Celălalt este obsedat de ea 
şi se gândeşte întruna la planuri de a-i face rau adver- 

sarului. Dar ce se întâmplă? Nu va trece mult până când 
cel care îşi alimentează răutatea va începe să sufere. Mai 
întâi, îşi va pierde pofta de mâncare, apoi odihna. Până la 
urmă, sănătatea va începe să i se degradeze. Îşi va petrece 
zilele şi nopţile în chinuri, cu rezultatul că, în mod ironic, 
va sfârşi prin a îndeplini dorinţele adversarului. 

De fapt, gândindu-ne mai bine, ne dăm seama că este 
ceva nu întru totul raţional să facem dintr-o persoană 
obiectul furiei noastre. Să facem un exerciţiu simplu de 
imaginaţie. Gândiţi-vă că vă insultă cineva. Dacă vă 
înfuriaţi din cauza durerii pe care insulta v-o provoacă, 
nu ar trebui să vă canalizaţi sentimentele mai degrabă 
asupra cuvintelor, din moment ce acestea sunt cele care 
vă rânesc? Totuşi, vă înfuriaţi pe cel care v-a insultat. 
S-ar putea obiecta că, din moment ce acesta este cel care 
a spus acele cuvinte, furia voastră împotriva lui este 
justificată, pe temeiul că este just să atribuim respon- 
sabilitate morală individului, nu cuvintelor sale. S-ar 
putea să fie adevarat. În acelaşi timp, dacă ar fi să vă 
înfuriaţi pe ceea ce provoacă într-adevăr suferinţă, 
cuvintele sunt, de fapt, cauza imediată. Mai mult: nu ar 
trebui, oare, să vă îndreptaţi furia împotriva a ceea ce a 
făcut-o pe acea persoană să vă rănească, şi anume emo- 
tiile sale dureroare? Pentru că, dacă acea persoană ar fi 
fost calmă şi liniştită, nu s-ar fi purtat astfel. Totuşi, 
dintre aceşti trei factori - cuvintele care v-au rânit, 
persoana care le-a spus şi impulsurile negative care au 

făcut-o să le spună - vă îndreptaţi furia împotriva 
persoanei. Este ceva ilogic aici. 

Chiar dacă s-ar putea obiecta că însăşi natura celui 
care ne-a insultat este adevărata cauză a suferinţei 
noastre, tot nu ar avea rost să ne înfuriem pe acel individ. 
Pentru că, dacă ar fi în natura acelei persoane să ne fie 
ostilă, ca nu s-ar putea purta altfel. În acest caz, furia faţă 
de ea ar fi fără sens. Dacă ne ardem, nu are rost să ne 
înfuriem pe foc. Este în natura focului să ardă. Dar, ca să 
ne reamintim că ideea de ostilitate înnăscută sau de rău 
înnăscut este falsă, să remarcâm că, în împrejurări 
diferite, aceeaşi persoană care ne face să suferim ne poate 
deveni prietenă. Nu este neobişnuit ca soldaţi care au 
luptat în tabere diferite în timpul unui război să se 
împrietenească în timp de pace. Şi multora dintre noi li 
s-a întâmplat să cunoască o persoană care, în ciuda unei 
proaste reputaţii, se dovedeşte destul de plăcută. 

Nu vreau să spun, desigur, că ar trebui să ne lansam în 
consideraţii de acest gen in orice situaţie. Când suntem a- 
meninţati fizic, ar fi mai bine să ne adunâm energia ca să 
fugim, nu ca să meditam! Dar este spre tolosul nostru să 
ne familiarizam cu diferitele aspecte şi avantaje ale 
rabdarii. Astfel, vom fi în stare sa facem faţă într-o manie- 
ră constructiva provocărilor reprezentate de adversităţi. 

Am spus mai devreme că să pa, sau râbdarea, ac- 
ționează ca o contraforță a furiei. De fapt, în cazul ori- 
cărei stări negative poate fi identificată o stare care i se 

opune. De exemplu, umilinţa este opusul mândriei; cum- 
pătarea este opusul lăcomiei; perseverenţa este opusul 
indolenţei. Deci, dacă vrem să învingem stările care apar 
atunci când gândurile şi emoţiile negative sunt lăsate să 
se dezvolte, cultivarea virtuţii nu ar trebui să fie separată 
de stăpânirea reacţiilor noastre la emoţiile dureroase. Ele 
merg mână în mână. De aceea, disciplina etică nu poate fi 
limitată nici la stăpânirea de sine, nici la afirmarea 
calităţilor pozitive. 

Pentru a vedea cum acest proces al dobândirii 
stăpânirii de sine se leagă de acţiunea de contracarare a e- 
moţiilor dureroase, så ne gândim la cazul neliniștii. Putem 
descrie această emoție ca fiind o formá a fricii, dar una cu 
o componenta mentala foarte dezvoltata. Prin forţa lucru- 
rilor, suntem siliţi să trecem prin situaţii care ne îngrijo- 
rează. Dar ingrijorarea se transformă în nelinişte atunci 
când lasam imaginaţia să adauge idei negative. Atunci ne 
simţim neliniştiţi şi începem să ne facem griji. Şi cu cât ne 
làsám mai mult în voia acestor griji, cu atât mai multe mo- 
tive de nelinişte vom găsi. Pâna la urmă, ne vom afla în- 
tr-o stare de permanentă suferinţă. Cu cât este mai evolua- 
tă această stare, cu atât suntem mai puțin capabili sa lup- 
tam împotriva ei şi cu atât devine mai puternica. Dar, 
dacă ne gândim mai bine, ne dăm seama că la baza acestui 
proces se află mai ales limitarea şi lipsa unei perspective 
adecvate, care ne fac să ignoram faptul ca lucrurile şi eve- 


nimentele apar ca rezultat al unei multitudini de cauze și 

condiţii. Avem tendinţa de a ne concentra doar asupra 
unui aspect sau două ale unei situaţii. Prin aceasta, ne 
limitâm inevitabil la găsirea unui mod de a face faţă doar 
acestor aspecte. Problema este că, dacă nu suntem în stare, 
riscâm să fim complet demoralizaţi. Primul pas în 
învingerea neliniştii este, deci, să ne formâm o perspectivă 
adecvată asupra situaţiei în care ne aflăm. 

Acest lucru se poate face în mai multe moduri. Unul 
dintre cele mai eficiente este să încercăm să ne reorientâm 
atenţia de la sine spre ceilalţi. Când reuşim, constatăm că 
amploarea problemelor noastre se micşorează. Prin 
aceasta, nu vreau să spun că ar trebui să ne ignorăm 
complet trebuinţele, ci mai degrabă că ar trebui să 
încercăm să ne amintim şi de nevoile altora, oricât de 
presante ar fi ale noastre. Aceasta ne ajută pentru că, a- 
tunci când preocuparea noastră pentru ceilalţi se traduce 
în fapte, vom constata că încrederea creşte automat, iar 
îngrijorarea şi neliniştea scad. Într-adevăr, constatăm că 
toate suferinţele mentale şi emoţionale atât de caracteris- 
tice vieţii moderne - inclusiv deznădejdea şi singurătatea 
- îşi pierd din intensitate în momentul în care începem să 
acţionăm motivaţi de preocuparea pentru ceilalţi. După 
părerea mea, astfel se explică de ce doar acţiunile pozitive 
nu sunt suficiente pentru a micşora neliniştea. Când mo- 
tivaţia noastră este doar să ne îndeplinim obiectivele pe 
termen scurt, nu facem decât să ne amplificâm 
problemele. 

Dar cum este, atunci, cu acele momente în care 
suntem nemulţumiţi de propria noastră viaţă sau în 
care ni se pare că suferinţa este pe punctul să ne 
copleşească - aşa cum ni se întâmplă tuturor, uneori, 
într-o măsură mai mică sau mai mare? Când ni se 
întâmplă să ne simţim aşa, este esenţial să găsim un 
mod de a ne ridica moralul. Putem face asta 
gândindu-ne la ceva bun care ni s-a întâmplat. Poate ne 
iubeşte cineva; poate avem talent la ceva. Sau avem o 
bună educaţie. Sau nu trebuie să ne facem griji pentru 
ziua de mâine - avem ce mânca, avem cu ce ne îmbrăca, 
avem unde locui. Poate am făcut ceva altruist în trecut. 
Ca un bancher care ia dobândă chiar şi pentru cel mai 
mic împrumut, trebuie să luâm în considerare fie şi cel 
mai neînsemnat aspect pozitiv al vieţii noastre. Pentru 
că, în cazul în care nu reuşim să ne ridicăm moralul, 
apare pericolul de a ne scufunda şi mai mult în starea 
noastră de neputinţă. Aceasta ne poate face să credem 
că nu suntem în stare de nimic bun. Astfel se creează 
condiţii pentru apariţia disperării, stadiu în care 
sinuciderea ar putea părea singura opţiune. 

În majoritatea cazurilor de pierdere a speranţei şi de 
disperare, constatăm că problema este nu atât situaţia 
reală, cât percepţia pe care individul o are asupra 


situaţiei. Desigur, s-ar putea ca pentru rezolvarea unei 


situaţii să fie nevoie de cooperarea altora. In acest caz, 
totul constă în a cere ajutor. Există, totuşi şi situaţii fără 


199 


Dalai Lama 


speranţă. În aceste cazuri, credinţa religioasă poate fi o 
sursă de alinare, dar aceasta este o altă problemă. 

În ce altceva ar putea consta o etică a virtuţii? Ca un 
principiu general, este esenţial să se evite extremele. 
După cum a mânca prea mult este la fel de periculos ca a 
mânca prea puţin, la fel este şi cu căutarea şi practicarea 
virtuţii. Chiar şi cauzele nobile, când sunt duse la extrem, 
pot deveni o sursă de râu. De exemplu, curajul în exces şi 
neadaptat la împrejurări se transformă în nesăbuinţă. 
Într-adevăr, excesul subminează unul dintre principalele 
scopuri ale practicării virtuţii, acela de a ne elibera de 
tendinţa noastră de a reacţiona mental şi emoţional faţă 
de ceilalţi şi faţă de acele fenomene care ne provoacă 
suferinţe inevitabile. 

Este, de asemenea, important să ne dâm seama câ, 
pentru a ne transforma inima şi mintea astfel încât 
comportamentul nostru să devină etic în mod spontan 
trebuie să aşezâm câutarea virtuţii în centrul vieţii 
noastre de zi cu zi. Aceasta pentru că dragostea şi 
compasiunea, răbdarea, generozitatea, umilinţa şi ce- 
lelalte sunt complementare. Şi, pentru că este atât de greu 
să distrugem emoţiile dureroase, trebuie să ne obişnuim 
cu opusul lor înainte ca gândurile şi emoţiile negative să 
apară. De exemplu, a ne cultiva generozitatea este esen- 
tial pentru a contracara tendinţa noastră de a ne proteja 
prea mult bunurile şi chiar energia. Exerciţiul de a da ne 
ajută să ne înfrângem zgârcenia, pe care tindem să o 


136 


Etica noului mileniu 


justificâm întrebându-ne: „Ce-mi va mai rămâne dacă 
încep să-mi dau lucrurile?“ 

A da este o virtute în accepțiunea tuturor religiilor 
importante şi în toate societăţile civilizate şi în mod clar 
aduce beneficii atât celui care dă, cât şi celui care 
primeşte. Cel care primeşte este eliberat de chinul de a 
vrea. Cel care oferă poate găsi alinare în bucuria pe care 
darurile sale o aduc altora. Trebuie să admitem că există 
diferite moduri de a oferi şi diferite grade de 
generozitate. Când dăruim având motivaţia ascunsă de a 
ne îmbunătăţi imaginea - pentru a obţine faimă şi pentru 
a-i face pe ceilalţi să ne considere virtuoşi sau sfinţi - 
profanâm actul de a da. În acest caz, ceea ce facem nu 
înseamnă generozitate, ci grandomanie. De asemenea, 
cineva care oferă mai mult poate fi mai puţin generos 
decât altcineva care oferă mai puţin. Totul depinde de 
mijloacele şi motivaţia celui care oferă. 

Deşi nu este un substitut, a oferi din timpul şi din 
energia noastră poate reprezenta un grad mai înalt de 
generozitate decât a face daruri. Spunând aceasta, mă 
gândesc mai ales la timpul consacrat ajutării 
handicapaţilor psihic sau fizic, celor fără adăpost, celor 
singuri, deţinuţilor şi foştilor deţinuţi. De acest tip de 
generozitate dau dovadă, de exemplu, şi profesorii care-şi 
împărtăşesc cunoştinţele elevilor. Prin urmare, în accep- 
țiunea mea, forma de generozitate cea mai plină de 
compasiune este cea în care nu există nici cea mai vagă 

aşteptare a unei recompense şi care este întemeiată doar 
pe grija autentică pentru ceilalţi. Aceasta pentru că, cu cât 
luăm mai mult în considerare interesele altora alături de 
ale noastre, cu atât construim temelii mai solide pentru 
propria noastră fericire. 

A spune că umilinţa este o componentă esenţială în 
încercarea noastră de a ne transforma pare să vină în 
contradicţie cu ceea ce am spus despre nevoia de 
încredere. Dar, la fel cum există o diferenţă clară între în- 
crederea în forţele proprii şi îngâmfare - pe care o putem 
descrie ca fiind o exagerare a importanţei propriei 
persoane, bazată pe o falsă imagine a sinelui - este la fel 
de important să se facă distincţia între autentica umilinţă, 
care este o formă de modestie, şi lipsa de încredere. Ele 
nu sunt unul şi acelaşi lucru, deşi mulţi le confundă. 
Astfel se explică, în parte, de ce astăzi umilinţa este 
considerată deseori o slăbiciune şi nu un semn de tărie 
interioară - mai ales în contextul afacerilor şi al vieţii 
profesionale. În mod sigur, societatea modernă nu acordă 
umilinţei locul pe care aceasta îl avea în Tibet, în tine- 
reţea mea. Atunci, atât cultura noastră cât şi admiraţia 
oamenilor pentru umilinţă asigurau un climat în care 
aceasta înflorea, în timp ce ambiția (care trebuie să fie 
diferențiată de aspiraţia total legitimă de a reuşi în 
îndeplinirea unei sarcini) era considerată o calitate care 
duce prea repede la o gândire concentrată asupra sinelui. 
Totuşi, în viaţa contemporană, umilinţa este mai im- 

portantă ca niciodată. Cu cât avem mai mult succes, atât 
ca indivizi cât şi ca specie, prin dezvoltarea ştiinţei şi a 
tehnologiei, cu atât devine mai important să ne păstrăm 
- umilinţa, pentru că, cu cât sunt mai mari realizările 
noastre, cu atât devenim mai vulnerabili în faţa mândriei 
şi a aroganţei. 

O tehnică utilă pentru amplificarea adevăratei în- 
crederi în sine şi a umilinţei este să reflectăm la exemplul 
celor ridiculizaţi de ceilalţi pentru aroganţa lor. Ei s-ar 
putea să nu fie conştienţi cât de ridicoli par, dar acest 
lucru este evident pentru toţi ceilalţi. Totuşi, nu se pune 
problema să ne bazăm pe judecata celorlalţi. Mai degrabă 
este vorba despre a conştientiza consecinţele negative ale 
unor astfel de stări ale inimii şi ale minţii. Văzând, din 
exemplul altora, unde putem ajunge din cauza lor, vom fi 

„cu atât mai hotărâți să le evităm. Într-un fel, inversăm 
principiul de a nu le face râu altora, în sensul că noi 
înşine nu dorim să ni se facă râu şi folosindu-ne de faptul 
că este mai uşor să vedem eșecurile altora decât virtuțile 
lor. Este, de asemenea, mult mai uşor să dăm vina pe 
alţii, decât să ne recunoaştem propria vină. 

Aici ar trebui să adaug, probabil, că, dacă umilința nu 
trebuie confundată cu lipsa de încredere, cu atât mai puţin 
are vreo legătură cu lipsa de valoare. Nerecunoaşterea 
adecvată a propriei valori este totdeauna dăunătoare şi 
poate duce la o stare de paralizie mentala, emoţională şi 


spirituală. În asttel de împrejurări, un individ poate 

ajunge chiar să se urască pe sine, deşi trebuie să recunosc 
cå acest concept de ura faţă de sine mi s-a parut incoerent 
atunci când mi-a fost explicat pentru prima dată de un 
psiholog occidental. Părea să contrazică principiul cå 
dorința noastră fundamentală este sa fim fericiţi şi să 
evitam suferința. Dar sunt de acord acum că, dacă o 
persoană îşi pierde orice simţ al perspectivei, există 
pericolul urii faţă de sine. Totuşi, avem toţi capacitatea de 
empatie. Prin urmare, toţi avem potenţialul de a ne angaja 
într-un comportament sânatos, chiar dacă acesta ia doar 
forma gândirii pozitive. A presupune despre noi înşine că 
suntem lipsiţi de valoare este incorect. 

O altă cale de a evita această limitare a perspectivei 
care poate duce la stări extreme ca ura faţă de sine şi 
disperarea este să ne bucurâm de norocul altora, acolo 
unde îl putem găsi. În acest sens, este bine să profităm de 
fiecare ocazie pentru a ne arăta respectul pentru ceilalţi şi 
chiar să îi încurajam cu laude, când este cazul. Dacă o 
laudă riscă să treacă drept linguşire sau să le sporească 
înfumurarea celor cârora le este adresată, este mai bine, 
desigur, så ne păstrăm pentru noi bunele intenţii. Şi, când 
suntem noi înşine lăudaţi, este esenţial ca aceasta să nu 
ne facă să ne umflâm în pene şi să ne simţim importanţi, 
ci să recunoaştem, în schimb, generozitatea celor care ne 
apreciază calităţile. 

Ca un mijloc de a învinge sentimentele negative faţă 
de noi înşine, care apar în conexiune cu acele ocazii din 

trecut în care am neglijat sentimentele altora şi ne-am 
urmărit dorinţele şi interesele noastre egoiste, este foarte 
util să ne cultivâm o atitudine de regret şi remuşcare. Din 
aceasta, cititorul nu trebuie să creadă că sunt în favoarea 
acelui sentiment de vinovăţie despre care îmi vorbesc atât 
de mulţi dintre prietenii mei occidentali. În tibetană se 
pare că nu există un cuvânt care să traducă exact cuvân- 
tul „vină“. Şi, din cauza conotaţiilor sale culturale 
puternice, nu sunt sigur că am înţeles acest concept în 
toată complexitatea lui. Dar mi se pare că, în timp ce este 
firesc să avem sentimente de neplăcere în legătură cu 
greşelile noastre din trecut, uneori apare un element de 
complacere când aceste sentimente sunt amplificate până 
la vină. Nu are sens să medităm neliniştiţi la acţiunile rele 
pe care le-am făcut în trecut, până când aceste gânduri 
„ajung să ne paralizeze. Ce a fost, a fost. Pentru o persoană 
care crede în Dumnezeu, cel mai bine este să caute o cale 
de reconciliere cu El. Practica budhistă, de exemplu, are 
nenumărate ritualuri şi practici de purificare. Chiar dacă 
o persoană nu are nici o credinţă religioasă, se pune 
problema conştientizării şi acceptării oricărui sentiment 
negativ care ar putea apărea în legătură cu greşelile 
noastre şi a cultivării unui sentiment de regret pentru 
aceste greşeli. Dar, în loc să ne oprim la simplul regret, 
este important să folosim acest sentiment drept bază 
pentru a lua o hotărâre, pentru a ne angaja că nu le vom 
mai face niciodată rău altora şi că vom acţiona şi mai 

hotărât pentru binele celorlalţi. Ne ajută foarte mult să ne 
destăinuim, să ne mărturisim greşelile altcuiva - mai ales 
unei persoane în care avem încredere şi pe care o res- 
pectăm. Mai presus de toate, să ne amintim că, atâta timp 
cât ne păstrăm preocuparea pentru ceilalţi, potenţialul de 
schimbare rămâne. Greşim dacă, după ce conştientizăm 
gravitatea acţiunilor noastre, în loc să ne înfruntâm 
sentimentele, renunţăm la orice speranţă şi nu facem 
nimic. Abia în aceasta constă eroarea. 

Un proverb tibetan spune că a te angaja în practica 
virtuţii este la fel de greu ca a încerca să conduci un må- 
gar la deal, în timp ce a te angaja în acţiuni distructive 
este la fel de simplu ca a rostogoli bolovani la vale. Se 
spune, de asemenea, că impulsurile negative apar la fel 
de spontan ca ploaia şi acumulează forţă la fel ca apa 
căzând din cauza gravitaţiei. Ceea ce înrâutăţeşte 
lucrurile este tendinţa noastră de a ne lăsa în voia 
gândurilor şi emoţiilor negative, chiar dacă ştim câ nu 
ar trebui să facem acest lucru. De aceea, este esenţial să 
abordăm direct tendinţa noastră de a tergiversa 
lucrurile şi de a ne irosi timpul în activităţi fără rost şi 
de a da înapoi în faţa provocării de a ne schimba 
obiceiurile, pe motiv că aceasta este o sarcină prea grea. 
Mai ales, este important să nu ne lăsăm copleșiți de 
amploarea suferințelor celorlalţi. Sărăcia în care trâiesc 
milioane de oameni nu este un motiv de milă, ci de 
compasiune. 

Trebuie, de asemenea, să recunoaştem că a nu acţiona 
când este evident că acţiunea ar fi necesară poate fi un act 
negativ. Când nu acţionăm din cauza furiei, a răutăţii sau 
a invidici, emoția dureroasă poate fi în mod clar invocată 
ca factor motivant. Acesta este un adevăr atât pentru 
lucrurile simple, cât şi pentru cele mai complexe situaţii. 
Dacă un soţ nu-şi avertizează soţia că farfuria pe care ea 
se pregăteşte să o ia în mână este fierbinte, pentru că el 
vrea ca soţia lui să se ardă, o emoție dureroasă este sigur 
prezentă. Pe de altă parte, când nu acţionăm doar din 
indolenţă, starea noastră emoţională şi mentală poate să 
nu fie atât de grav negativă. Dar consecinţele pot fi la fel 
de serioase, deşi lipsa de acţiune este imputabilă nu atât 
gândurilor şi emoţiilor negative, cât lipsei de compa- 
siune. Este, deci, important să fim la fel de hotărâți să în- 
vingem tendinţa noastră obişnuită spre lene şi să prac- 
ticăm stăpânirea de sine în reacţiile la emoţiile dureroase. 

Aceasta nu este o sarcină uşoară, iar cei care sunt 
religioşi trebuie să înţeleagă că nu există nici o 
binecuvântare sau iniţiere - pe care nu trebuie decât să le 
primim - şi nici vreo formulă, vreo mantra sau vreun 
ritual misterios sau magic - pe care nu trebuie decât să le 
aflăm şi să le practicâm - care să facă să ne transformăm 
instantaneu. Evoluăm încetul cu încetul, la fel cum o 
clădire se construieşte cărămidă cu cărămidă sau - după 
cum spune un proverb tibetan - cum un ocean se formea- 
ză picătură cu picătură. De asemenea, pentru că - spre 

deosebire de corpurile noastre care se îmbolnăvesc, 
îmbătrânesc şi se uzează - emoţiile dureroase nu îm- 
bătrânesc, este important să conştientizăm faptul cå lupta 
cu ele este o misiune de o viaţă. Cititorul nu ar trebui să 
presupună nici că aceasta este doar o problemă de 
acumulare de cunoștințe. De fapt, este vorba despre 
dobândirea unui exerciţiu al virtuţii prin practică con- 
stantă şi acomodare, astfel încât aceasta să devină 
spontană. Vom vedea că, cu cât se amplifică preocuparea 
noastră pentru binele celorlalţi, cu atât ne este mai uşor să 
acţionăm în interesul altora. Cu cât suntem mai obişnuiţi 
cu efortul cerut, cu atât lupta devine mai uşoară. Până la 
urmă, va deveni a doua noastră natură. Dar nu există 
scurtături. 

A ne angaja în activităţi virtuoase seamână cu a creşte 
un copil. Sunt implicaţi foarte mulţi factori. Şi, mai ales la 
început, trebuie să fim foarte prudenţi şi precişi în 
întreprinderea noastră de a ne schimba obiceiurile şi 
dispoziţiile. Trebuie, de asemenea, să fim realişti în 
legătură cu ceea ce putem spera să realizăm. Ne-a luat 
mult timp să devenim ceea ce suntem, iar obiceiurile nu 
se pot schimba peste noapte. Aşa încât, chiar dacă este 
bine să ne ridicăm aspiraţiile pe măsură ce progresâm, 
este o greşeală să ne judecâm comportarea având idealul 
drept standard, la fel cum ar fi o prostie să comparâm 
performanţele unui tânăr aflat în primul an de colegiu cu 
cele ale unui absolvent. Absolvirea este idealul, nu 

standardul. Din acest motiv, strădania continuă, ca un: 
curent care ne poartă spre scopul nostru, este mult mai 
eficientă decât izbucnirile de entuziasm eroic urmate de 
perioade de relaxare. 

O metodă care ne poate ajuta foarte mult în eforturile 
noastre de a ne transforma este să adoptăm o rutină - 
zilnică, pe care să o putem modifica în funcţie de 
progresele pe care le facem. Desigur, la fel ca practicarea 
virtuţii, şi acest lucru este încurajat de religii. Dar nu este 
nici un motiv pentru care cei care nu au o credinţă re- 
ligioasă nu ar putea folosi idei şi tehnici care au slujit atât 
de bine omenirii de-a lungul mileniilor. A ne face un 
obicei din grija pentru ceilalţi şi a petrece câteva minute 
în fiecare dimineaţă reflectând cât de bine este să trăim 
într-o manieră etică şi diciplinată reprezintă un mod bun 
de a ne începe ziua, indiferent de credinţa pe care o 
avem. Este la fel de bine şi să ne facem timp, la sfârşitul 
fiecârei zile, pentru a ne gândi cât succes am avut în 
încercările noastre. O astfel de disciplină este foarte utilă 
în întărirea hotărârii noastre de a nu ne complace într-o 
anumită situaţie. 

Dacă aceste idei i-ar putea părea împovărătoare ci- 
titorului care nu caută nirvana sau mântuirea, este bine să 
ne amintim că acţiunile pe care le facem din grijă pentru 
ceilalţi sunt cele care ne aduc cea mai mare bucurie şi 
satisfacţie în viaţă. Putem extrapola. Pentru că, în timp ce 
întrebările fundamentale ale existenţei umane, cum ar fi 

de ce suntem aici, unde mergem şi dacă universul are sau 
nu un început, au primit răspunsuri diferite în diferite 
tradiţii filosofice, este evident că o inimă generoasă şi 
acţiunile morale duc la o mai mare pace interioară. Şi este 
la fel de clar că omologele lor negative produc consecinţe 

- indezirabile. Fericirea apare din virtute. Dacă dorim cu 
adevărat să fim fericiţi, nu avem altă cale decât calea 
virtuţii: aceasta este metoda prin care se atinge fericirea. 
Şi, am putea adâuga, baza virtuţii, temeiul ei, este 
disciplina etică. 


CAPITOLUL VIII 


ETICA ŞI COMPASIUNEA 


Am observat mai devreme că toate religiile mari ale 
lumii subliniază importanţa cultivării dragostei şi a 
compasiunii. În tradiţia filosofică budhistă sunt descrise 
diferite grade de compasiune. La nivelul de bază, com- 
pasiunea (nying je) este înţeleasă în special ca empatie - 
capacitatea noastră de a pătrunde în şi, într-o anumită 
măsură, de a trăi suferinţa altora. Dar budhiştii - şi, 
probabil, nu numai ei - cred că această capacitate poate fi 
amplificată până la un asemenea grad încât compasiunea 
noastră nu doar că apare fără efort, dar este şi 
necondiționată, nediferenţiată şi universală. Un sen- 

timent de intimitate cu toate fiinţele, inclusiv cu cele care 
ne fac rău, care este comparat în literatură cu dragostea 
pe care o mamă o are pentru unicul ei copil. 

Dar acest sentiment de înţelegere faţă de toţi ceilalţi nu 
este privit ca un scop în sine, ci, mai degrabă, ca o tram- 
bulină spre o dragoste şi mai mare. Întrucât capacitatea 
noastră de empatie este înnăscută, iar capacitatea de a 
raţiona este, de asemenea, înnăscută, compasiunea are 
aceleaşi caracteristici ca însăși conştiinţa. Potenţialul pe 
care îl avem de a o amplifica este, prin urmare, stabil şi 
continuu. Nu este o resursă care s-ar putea epuiza, ca 
apa. Şi, cu toate că poate fi descrisă ca o activitate, nu este 
o activitate fizică pentru care ne-am putea antrena, ca 
săritura în înălţime, în care atingem, la un moment dat, o 
anumită înălţime pe care nu o putem depăşi. Dimpotrivă, 
când ne amplificâm sensibilitatea faţă de suferinţa 
celorlalţi, deschizându-ne deliberat spre aceasta, se crede 
că ne putem amplifica treptat compasiunea până la un 
punct în care individul este atât de mişcat chiar şi de cea 
mai măruntă suferinţă a altora, încât ajunge să aibă un 
copleşitor sentiment de responsabilitate faţă de ceilalţi. 
Acest sentiment îl face pe cel care simte compasiune să se 
dedice cu totul ajutării celorlalţi să-şi depăşească sufe- 
rinţa. În tibetană, acest nivel - cel mai înalt - este numit 
nying je chenmo, literal „mare compasiune“. 

Nu vreau să spun acum că fiecare individ trebuie să 
atingă acest stadiu avansat de evoluţie spirituală pentru a 

duce o viaţă morală, etică. Am descris nying je chemno nu 
pentru că este o condiţie prealabilă a comportării etice, ci 
mai degrabă pentru câ eu cred că a duce compasiunea 
până la cel mai înalt nivel poate fi o sursă de inspiraţie. 
Dacă vom păstra aspiraţia de a atinge nying je chemno, sau 
marea compasiune, drept ideal, acest fapt va avea, firesc, 
un impact semnificativ asupra concepţiilor noastre. Pe 
baza simplei recunoaşteri a faptului că, la fel ca mine, şi 
alţii doresc să fie fericiţi şi să evite suferinţa, acest fapt ne 
va avertiza permanent împotriva egoismului şi a pre- 
judecăților. Ne va reaminti că avem puţin de câştigat din 
a fi buni şi generoşi tocmai pentru că sperăm să câştigăm 
ceva în schimb. Ne va reaminti că acţiunile motivate de 
dorinţa de a ne face un nume bun sunt egoiste, chiar dacă 
trec drept acte de bunătate. Ne va reaminti şi că nu este 
nimic extraordinar în actele de caritate în favoarea celor 
la care ţinem. Şi ne va ajuta så recunoaştem că părtinirea 
firească faţă de familie sau pricteni este, de fapt, un lucru 
prea nesigur ca să ne bazăm pe el comportarea etică. 
Dacă ne rezervăm comportamentul etic pentru cei 
apropiaţi, apare pericolul să neglijam responsabilităţile 
noastre faţă de cei din afara cercului familial sau de 
prieteni. | 

De ce este aşa? Atâta timp cât persoanele în cauză ne 
îndeplinesc aşteptările, totul e bine. Dar, dacă nu mai 
reuşesc să ne îndeplinească aşteptările, cineva pe care îl 
consideram un prieten bun ne poate deveni duşman de 

pe o zi pe alta. După cum am văzut mai devreme, avem 
tendinţa de a reacţiona negativ faţă de toţi cei care pun în 
pericol îndeplinirea dorințelor noastre, chiar dacă aceştia 
ne sunt foarte apropiaţi. De aceea, compasiunea şi res- 
pectul reciproc ne oferă o bază mult mai solidă pentru 
relaţiile noastre cu alţii. Această afirmaţie este valabilă şi 
pentru relaţiile de parteneriat. Dacă dragostea noastră 
pentru cineva se bazează în special pe atracţie, provocată 
fie de aspectul fizic, fie de alte trăsături superficiale, sen- 
timentele noastre pentru acea persoană pot dispărea în 
timp. Când acea persoană îşi pierde calitatea care ne-a 
atras, sau când această calitate nu ne mai satisface, 
situaţia se poate schimba complet, în ciuda faptului că 
este vorba despre aceeaşi persoană. De aceea, relaţiile 
care se bazează doar pe atracţie sunt de cele mai multe 
ori instabile. Pe de altă parte, când începem să ne perfec- 
ţionăm compasiunea, nici aspectul celorlalţi, nici com- 
portarea lor nu ne afectează atitudinea. 

Gândiţi-vă, de asemenea, că, în general, sentimentele 
noastre faţă de ceilalţi depind foarte mult de condiţia 
acestora. Cei mai mulţi oameni, când văd o persoană 
handicapată, simt compătimire faţă de aceasta. Dar când 
văd că alţii sunt mai bogaţi, sau mai instruiți, sau au o 
mai bună poziţie socială, simt imediat invidie şi spirit de 
concurenţă faţă de ei. Sentimentele noastre negative ne 
împiedică să vedem asemănările dintre noi şi ceilalţi. 
Uităm că, la fel ca şi noi, şi ceilalţi, fie că sunt norocoşi 

sau ghinionişti, fie că ne sunt apropiaţi sau nu, doresc să 
fie fericiţi şi să nu sufere. 

Lupta constă, deci, în a ne învinge aceste sentimente 
de pârtinire. Cu certitudine, cultivarea compasiunii 
autentice pentru cei pe care îi iubim este cel mai bun mod 
de a începe. Impactul pe care acţiunile noastre îl au 
asupra celor apropiaţi este, în general, mai mare decât cel 
asupra altora, aşa încât şi responsabilitatea noastră faţă 
de cei apropiaţi este mai mare. Totuşi, trebuie să 
recunoaştem că, până la urmă, nu sunt temeiuri pentru a 
face discriminări în favoarea lor. În acest sens, suntem 
toţi în ipostaza unui doctor care are zece pacienţi, su- 
ferind de aceeaşi boală gravă. Toţi au nevoie de tratament 
în aceeaşi măsură. Cititorul nu trebuie să creadă, însă, că 
pledez pentru o stare de indiferenţă detaşată. Următoarea 
provocare esenţială, atunci când începem să ne extindem 
compasiunea asupra tuturor, este să păstrăm aceeaşi 
intimitate pe care o simţim faţă de cei apropiaţi. Cu alte 
cuvinte, vreau să spun că trebuie să ne străduim să fim 
imparţiali faţă de ceilalţi, atitudine de bază de la care să 
pornim spre atingerea nying je chmeno, sau marea dra- 
goste şi compasiune. 

Dacă ne vom baza relaţiile cu ceilalţi pe acest principiu 
al egalităţii, compasiunea noastră nu va depinde de 
faptul că soţul sau soţia mea, ruda mea, prietenul meu au 
anumite trăsături sau altele. Un sentiment de apropiere 
de toţi ceilalţi poate fi amplificat doar recunoscând că, la 

fel ca şi mine, toţi doresc să fie fericiţi şi să evite suferinţa. 
Cu alte cuvinte, vom începe să ne apropiem de alţii pe 
baza naturii lor simţitoare. Ne-am putea gândi la aceasta 
ca fiind un ideal care este foarte dificil de atins. Dar eu 
consider că această idee'este o sursă de inspiraţie şi de 
ajutor. 

Să analizăm rolul dragostei pline de compasiune şi al 
bunătăţii în viaţa noastră de zi cu zi. Idealul amplificării 
acestei calităţi până la punctul în care ea este 
necondiționată să însemne că trebuie să renunţăm cu 
totul la interesele personale? Nu. De fapt, este cel mai 
bun mod de a le servi - într-adevăr, se poate spune că 
acesta este cel mai înţelept mod de a ne satisface in- 
teresele personale. Pentru că, dacă este adevărat că unele 
calităţi ca dragostea, răbdarea, toleranța şi iertarea 
alcătuiesc fericirea şi dacă este adevărat că nying je sau 
compasiunea, aşa cum am definit-o, este atât sursa, cât şi 
rodul acestor calităţi, atunci cu cât compasiunea noastră 
creşte, cu atât mai mult vom face pentru fericirea noastră. 
În concluzie, ideea că grija pentru ceilalţi, deşi este o 
calitate nobilă, este o chestiune care ţine doar de viaţa 
noastră privată, denotă mărginire. Compasiunea ţine de 
orice domeniu de activitate, incluzând, bineînţeles, locul 
nostru de muncă. 

Aici, totuşi, trebuie să recunosc că există impresia — 
împărtăşită de mulţi, se pare - că o atitudine compăti- 
mitoare este, dacă nu un impediment, cel puţin nelalocul 

ei în viaţa noastră profesională. Voi arăta, însă, nu doar 
că este la locul ei, ci chiar că, atunci când ne lipseşte 
compasiunea, riscăm ca acţiunile noastre să devină dis- 
tructive. Aceasta pentru că, dacă ignorăm problema 
impactului pe care acţiunile noastre îl au asupra altora, 
vom sfârşi, inevitabil, prin a-i râni. Etica compasiunii ne 
furnizează baza şi motivaţia necesare atât pentru stã- 
pânirea de sine, cât şi pentru cultivarea virtuţii. Când 
începem să cultivăm o autentică preţuire a valorii com- 
pasiunii, concepţia noastră despre ceilalţi începe automat 
să se schimbe. Numai acest fapt şi ar putea avea o in- 
fluenţă puternică asupra modului în care ne dirijăm 
viaţa. Când apare, de exemplu, tentaţia de a-i înşela pe 
alţii, compasiunea noastră pentru aceştia ne va împiedica 
să alimentăm această idee. Şi, dacă ne vom da seama că 
riscâm ca însăşi munca noastră să fie exploatată în 
detrimentul altora, compasiunea ne va face să renunţăm 
la acea activitate. Astfel, să luăm cazul imaginar al unui 
savant ale cărui cercetări ar putea să fie o sursă de 
suferinţă; savantul ar recunoaşte acest lucru şi ar acţiona 
în consecinţă, chiar dacă aceasta ar însemna să-şi 
abandoneze proiectul. 

Nu neg că pot apărea probleme atunci când ne con- 
sacrăm idealului compasiunii. În cazul amintit, al 
savantului care nu mai este în stare să continue să 
meargă în direcţia în care îl duc cercetările sale, acest fapt 
ar putea avea consecinţe importante atât pentru el însuşi, 

cât şi pentru familia sa. La fel, cei care lucrează în 
domenii legate de îngrijirea altora - medicină, consiliere, 
activităţi sociale - sau chiar cei care au pe cineva în grijă 
sunt, uneori, atât de obosiţi de îndatoririle lor, încât se 
simt copleşiţi. Expunerea permanentă la suferinţă, 
combinată, uneori, cu sentimentul că aceasta este 
inevitabilă, poate induce sentimente de neputinţă şi chiar 
de disperare. Sau se poate întâmpla ca unii să facă o ac- 
ţiune generoasă doar de formă, limitându-se la gesturile 
exterioare. Desigur, aceasta este mai bine decât nimic. 
Dar, dacă această atitudine nu este stăpânită, ea poate 
duce la lipsă de sensibilitate faţă de suferinţa altora. Dacă 
se ajunge aici, este mai bine să facem o scurtă pauză şi să 
facem un efort deliberat ca să ne redeşteptăm 
sensibilitatea. Într-o asemenea situaţie, ne poate ajuta să 
ne amintim că disperarea nu este niciodată o soluţie. Este 
o greşeală fundamentală. De aceea, după cum spune un 
proverb tibetan, dacă frânghia s-a rupt de nouă ori, tre- 
buie să o înnodăm şi a zecea oară. Astfel, chiar dacă, până 
la urmă, nu reuşim, cel puţin nu vom avea sentimente de 
regret. Şi, când această idee se îmbină cu o evaluare clară 
a potenţialului nostru de a-i ajuta pe ceilalţi, constatăm că 
speranţa şi încrederea noastră încep să se refacă. 

Unii ar putea aduce obiecţii, motivând că, pătrunzând 
în suferinţa altora, ne provocăm nouă înşine suferinţă. 
Într-o oarecare măsură, este adevărat. Dar aş vrea să arât 
că este o importantă diferenţă calitativă între a trăi 

propria suferinţă şi a împărtăşi suferinţa altora. În cazul 
propriei suferinţe, dacă aceasta este involuntară, apare un 
sentiment de asuprire: ea pare să ne fie impusă din afară. 
Dimpotrivă, a împaârtăşi suferinţa altuia implică un anu- 
mit grad de voluntariat, care este în sine un semn de tărie 
interioară. De aceea, tulburarea pe care compasiunea ar 
putea să o provoace are mai puţine şanse decât cea 
provocată de propria noastră suferinţă să ne blocheze 
capacitatea de reacţie. 

Desigur, chiar ca un ideal, noţiunea de compasiune 
nelimitată pare descurajantă. Majoritatea oamenilor, 
inclusiv eu, trebuie să lupte chiar ca să ajungă la punctul 
în care a pune interesele altora la acelaşi nivel cu in- 
teresele proprii devine uşor de făcut. Totuşi, nu trebuie să 
renunţăm din această cauză. Şi, în timp ce vom întâlni, 
fară îndoială, destule obstacole în calea noastră spre 
compasiunea autentică, vom avea şi profunda consolare 
de a şti că, acţionând astfel, creăm condiţiile pentru pro- 
pria noastră fericire. După cum am spus mai devreme, cu 
cât dorinţa noastră de a-i ajuta pe ceilalţi este mai 
autentică, cu atât mai multă putere şi încredere vom avea 
şi cu atât vom fi mai fericiţi şi mai împăcaţi cu noi înşine. 
Dacă acest fapt încă vi se pare puţin probabil, întrebaţi-vă 
cum altfel ne-am putea găsi fericirea. Prin violenţă şi 
agresiune? Sigur că nu. Cu ajutorul banilor? Poate până 
la un punct, dar nu mai departe. Răspunsul este: numai 
prin dragoste, împaârtăşind suferinţa altora, regăsindu-ne 

pe noi înşine în ceilalţi - mai ales în cei defavorizaţi şi în 
cei ale căror drepturi nu sunt respectate - şi ajutându-i pe 
ceilalţi să fie fericiţi. Prin dragoste, bunătate, compasiune 
instaurăm înţelegerea între noi şi ceilalţi. Astfel se cre- 
ează unitatea şi armonia. 

Compasiunea şi dragostea nu sunt un lux. Fiind sursa 
atât a păcii interioare, cât şi a celei exterioare, ele sunt 
esenţiale pentru supraviețuirea speciei noastre. Pe de o 
parte, ele duc la non-violenţă în acţiune. Pe de altă parte, 
sunt sursa tuturor calităţilor spirituale: iertarea, toleranța 
şi celelalte virtuţi. Mai mult, ele dau sens acţiunilor 
noastre şi le fac constructive. Nu este nimic uimitor în a fi 
foarte instruit; nu este nimic uimitor în a fi bogat. Doar 
dacă persoana care are aceste trăsături are şi o inimă 
bună, ele înseamnă ceva. 

Aşa încât îi rog chiar şi pe cei care spun câ Dalai Lama 
este nerealist când pledează pentru acest ideal al dragostei 
necondiționate să-l experimenteze, totuşi. Ei vor descoperi 
cà, daca ne depâșim limitele intereselor proprii, inimile 
noastre se vor umple de tarie. Pacea şi bucuria ne vor 
însoţi mereu. Barierele de orice fel vor fi distruse, iar ideea 
de interes personal independent de interesul celorlalţi va 
disparea. Dar lucrul cel mai important, din punct de 
vedere etic, este că vom constatata că, atunci când apar 
dragostea pentru aproapele nostru, afecțiunea, bunătatea 
şi compasiunea, comportamentul etic devine un reflex. 
Acţiunile morale sunt fireşti in contextul compasiunii. 


CAPITOLUL IX 


ETICA ŞI SUFERINŢA 


Am arătat că toţi dorim fericirea, că adevărata fericire 
este caracterizată de pace, că pacea poate fi găsită când 
acţiunile noastre sunt motivate de grija pentru ceilalţi, iar 
aceasta, la rândul ei, presupune disciplină etică şi a- 
bordarea pozitivă a emoţiei dureroase. Am mai arătat, de 
asemenea, că în căutarea fericirii încercăm, în mod firesc 
şi corect, să evitâm suferinţa. Să analizăm acum această 
calitate sau stare de care ne ferim atât de mult, dar care se 
află chiar în esenţa existenţei noastre. 

Suferinţa şi durerea sunt fapte de viaţă inalienabile. 
O fiinţă simţitoare este, în accepțiunea mea, O fiinţă 

care are capacitatea de a simţi durerea şi de a suferi. 
S-ar putea spune şi că suferinţa este cea care ne leagă de 
ceilalţi. Este baza capacităţii noastre de empatie. Dar, 
dincolo de aceasta, putem vedea că suferinţa se împarte 
în două categorii (legate între ele). Sunt forme de su- 
ferinţă care pot fi evitate, cum ar fi analfabetismul şi a- 
numite boli, care apar drept consecinţe ale unor fe- 
nomene ca războiul, sărăcia, violenţa, crima. Apoi, sunt 
forme de suferinţă care nu pot fi evitate, între care fe- 
nomene ca îmbătrânirea şi moartea. Până acum, am 
vorbit despre abordarea suferinţei care poate fi evitată 
şi care este cea generată de oameni. Acum, aş vrea să 
privim mai îndeaproape suferinţa care nu poate fi e- 
vitată. 

Problemele şi greutăţile cu care ne confruntăm în viaţă 
nu sunt toate ca dezastrele naturale. Nu ne putem feri de 
ele doar luând măsuri adecvate, cum ar fi stocarea de 
alimente. În cazul unci boli, de exemplu, indiferent câtă 
grijă am avea de forma noastră fizică şi cât de atent 
ne-am supraveghea dieta, până la urmă corpul nostru 
cedează. Când se întâmplă acest lucru, impactul asupra 
vieţii noastre poate fi grav: putem fi împiedicaţi să facem 
ce vrem şi să mergem acolo unde am dori. Deseori, ni se 
interzice să mâncăm ce ne place. În schimb, trebuie să 
luăm medicamente care au un gust oribil. Când situaţia 
este foarte gravă, putem avea zi şi noapte dureri atât de 
chinuitoare, încât să ajungem să ne dorim chiar moartea. 

Cât despre bătrâneţe, încă din ziua în care ne naştem 
ne confruntăm cu perspectiva de a îmbătrâni şi de a ne 
pierde tinereţea. Cu timpul, ne cade părul, ne cad dinţii, 
ne pierdem vederea şi auzul. Nu mai putem digera 
mâncărurile care ne plac. Constatăm că nu ne mai putem 
aminti evenimente care altădată ni se păruseră atât de vii 
sau chiar numele unor persoane foarte apropiate. Dacă 
trăim destul de mult, putem ajunge într-o asemenea stare 
de decrepitudine încât să le stârnim repulsie celorlalţi, 
exact atunci când am avea mai multă nevoie de ei. 

Apoi, vine moartea - un subiect aproape tabu în so- 
cietatea modernă, se pare. Deşi, până la urmă, am putea 
ajunge så o dorim ca pe o eliberare, indiferent ce ar veni 
după ea, moartea înseamna despărţire de cei dragi, de 
bunurile noastre, de tot ceea ce ne-a fost drag. 

La această descriere sumară a suferinţei inevitabile 
trebuie, totuşi, să mai adăugăm o categorie: suferinţa 
provocată de confruntarea cu ceva nedorit - ghinioane 
sau accidente. Este suferinţa de a ni se lua ceea ce aveam 
- cum ni s-a întâmplat nouă, refugiaților, care ne-am pier- 
dut ţara, mulţi dintre noi fiind despărțiți de cei dragi. 
Este suferinţa dea nu obţine ceea ce dorim, deşi am făcut 
mari eforturi: cu toate că am muncit din greu pe câmp, 
recolta este distrusă; sau, deşi am lucrat zi şi noapte 
pentru finalizarea unei afaceri, aceasta a eşuat, fără să fie 
vina noastră. Apoi, mai este şi suferinţa provocată de 
nesiguranţă, de faptul că nu ştii când şi unde va apărea 

un obstacol. Din proprie experienţă, toţi ştim că aceasta 
poate duce la nelinişte. Şi, distrugând tot ceea ce am 
realizat, mai există şi suferinţa provocată de lipsa de 
mulţumire, care apare chiar şi atunci când am obţinut tot 
ceea ce ne-am propus. 

Şi, ca şi cum toate acestea nu ar fi de ajuns, mai este şi 
faptul că chiar şi experienţe despre care presupunem că 
vor fi plăcute se dovedesc a fi o sursă de suferinţă. Ele 
par să ofere împlinire, dar, de fapt, nu o fac, fenomen pe 
care l-am analizat atunci când am vorbit despre fericire. 
De fapt, dacă ne gândim mai bine, ne dăm seama că 
percepem astfel de experienţe ca fiind plăcute doar în 
măsura în care ele înlătură suferinţe mai evidente; de 
exemplu, mâncăm ca să ne potolim foamea. Luăm o 
îmbucătură, apoi pe a doua, a treia, a patra, a cincea şi ne 
face plăcere; dar curând, cu toate că este vorba despre 
aceeaşi mâncare, începe să nu ne mai placă să mâncăm. 
Dacă nu ne oprim, până la urmă mâncatul o să ne facă 
rău, la fel ca orice altă aşa-numită plăcere dusă la extrem. 
De aceea, reținerea este indispensabilă dacă vrem să fim 
cu adevărat fericiţi. 

Toate aceste manifestări ale suferinţei sunt, în esenţă, 
inevitabile şi sunt fapte fireşti de viaţă. Aceasta nu în- 
seamnă că nu se poate face nimic în privinţa lor. Nici nu 
vreau să spun că nu ar avea nici o legătură cu problema 
disciplinei etice. Este adevărat că, potrivit unor filosofi 
budhişti şi ai altor religii indiene, suferinţa este conside- 

rată o consecinţă a karmei. Totuşi, a presupune - aşa cum 
fac mulţi, orientali şi occidentali deopotrivă - că aceasta 
înseamnă că tot ceea ce ni se întâmplă este predestinat 
este o greşeală. Cu atât mai puţin ar putea fi un pretext 
pentru a nu ne asuma responsabilitatea în orice situaţie 
ne-am afla. 

Întrucât termenul karma pare să fi intrat în vocabularul 
uzual, ar fi utilă o clarificare a acestui concept. Karma este 
un cuvânt sanscrit, care înseamnă „acţiune”. Indică o forţa 
activă, concluzia fiind că rezultatul evenimentelor viitoare 
poate fi influențat de acţiunile noastre. A presupune că 
termenul karma înseamnă un fel de energie independentă 
care predestineaza cursul întregii noastre vieți este 
incorect. Cine creează karma? Noi înşine. Ceea ce gândim, 
spunem dorim şi omitem creează Karma. În timp ce scriu, 
de exemplu, însăşi această acţiune generează noi condiţii 
şi provoacă alte evenimente. Cuvintele mele provoacă o 
reacţie în mintea cititorului. În tot ceea ce facem se afla o 
cauză şi un efect. în viaţa noastră cotidiană, alimentele pe 
care le mâncâm, munca pe care o facem, relaxarea depind 
toate de acţiune: acţiunea noastră. Aceasta este karma. Nu 
putem, de aceea, să stam cu mâinile încrucişate când ne 
confruntăm cu o suferinţă inevitabilă. A spune că orice 
neşansă este rezultatul karmei este sinonim cu a spune cà 
suntem complet neputincioşi în viață. Dacă ar fi aşa, nu 
am mai avea de ce să sperăm. Ne-am putea la fel de bine 


ruga pentru sfârşitul lumii. 


161 


aye 


Dalai Lama 


O evaluare adecvată a cauzei şi a efectului arată că, 
departe de a fi neputincioşi, putem face foarte multe 
pentru a influenţa suferința. Bătrânețea, boala şi moartea 
sunt inevitabile. Dar, ca şi în cazul chinurilor provocate 
de gândurile şi emoţiile negative, putem, cu siguranţă, să 
alegem modul în care răspundem la suferinţă. Dacă 
dorim, putem adopta o atitudine mai puţin pasională şi 
mai rațională, iar pe baza acesteia putem să ne stăpânim 
reacţia la suferinţă. Pe de altă parte, putem să ne lamen- 
tăm. Dar, dacă procedăm astfel, nemulţumirea noastră 
creşte. Ca rezultat, apar emoţiile dureroase, iar pacea 
minţii noastre este distrusă. Când nu ne stâăpânim ten- 
dinţa de a reacţiona negativ la suferinţă, aceasta devine o 
sursă de gânduri şi emoţii negative. Există, deci, o legă- 
tură evidentă între impactul pe care îl are suferinţa a- 
supra inimii şi minţii noastre şi disciplina noastră in- 
terioară. 

Atitudinea noastră fundamentală faţă de suferință 
contează foarte mult pentru modul în care suportâm 
suferinţa. Imaginaţi-vă, de exemplu, doi oameni care 
suferă de aceeaşi formă terminală de cancer. Singura 
diferenţă dintre cei doi este concepţia lor. Unul dintre ei 
vede suferinţa ca pe ceva care trebuie acceptat şi, dacă 
este posibil, transformat într-o ocazie de a amplifica tăria 
interioară. Celălalt reacţionează la această situaţie cu 
teamă, amărăciune şi nelinişte în privinţa viitorului. Cu 
toate că în simptomele fizice s-ar putea să nu fie nici o 

diferenţă între cei doi, de fapt este o diferenţă profundă 
în modul în care ei trăiesc suferinţa. În cazul celui din 
urmă, la suferinţa fizică se adaugă durerea suferinţei 
interioare. 

Acest fapt arată că gradul în care ne afectează su- 
ferinţa depinde în mare măsură de noi. Prin urmare, este 
esenţial să ne menţinem o perspectivă adecvată asupra 
experienţei noastre a suferinţei. Constatăm că, dacă pri- 
vim o problemă de foarte aproape, aceasta tinde să umple 
întregul nostru câmp vizual şi pare imensă. Dacă, dim- 
potrivă, privim această problemă de la distanţă, automat 
vom începe să o vedem în legătură cu alte lucruri. Acest 
fapt simplu înseamnă o diferenţă uriaşă. Ne face capabili 
să vedem că, deşi o situaţie poate fi într-adevăr tragică, 
chiar şi cel mai nefericit eveniment are nenumărate 
aspecte şi poate fi abordat din multe unghiuri diferite. 
Într-adevăr, sunt foarte rare, dacă nu imposibile, situaţiile 
întru totul negative, indiferent de perspectiva din care 
sunt privite. 

Când ne apar în cale nenorocirile sau ghinioanele, aşa 
cum se întâmplă, ne ajută foarte mult să facem o com- 
paraţie cu un alt eveniment, sau să ne reamintim o 
situaţie similară sau chiar mai rea prin care am trecut ori 
prin care au trecut alţii. Dacă reuşim să ne re-direcţionăm 
atenţia de la noi înşine spre alţii, ne vom simţi eliberaţi. 
Este ceva în dinamica autoabsorbţiei sau a preocupării 
prea mari pentru sine, care tinde să ne amplifice sufe- 

_rinţa. Dimpotrivă, când reuşim să ne privim propria 


suferinţă în raport cu suferinţa altora, începem să recu- 
noaştem că, relativ vorbind, ea nu este atât de insu- 
portabilă. Aceasta ne face să ne păstrăm pacea minţii 
mult mai uşor decât dacă ne-am concentra exclusiv 
asupra problemelor noastre, ignorând orice altceva. 

Din proprie experienţă, am observat că atunci când, de 
exemplu, aud veşti proaste din Tibet - şi, din păcate, se 
întâmplă destul de des - reacţia mea imediată este, 
fireşte, să mă întristez. Totuşi, plasând această reacţie în 
context şi reamintindu-mi că predispoziția umană na- 
turală spre afecţiune, libertate, adevăr şi dreptate trebuie, 
până la urmă, să învingă, reuşesc să fac faţă destul de 
bine. Sentimentele de furie neputincioasă, care nu fac 
altceva decât să otrăvească mintea, så amărască inima şi 
să slăbească voinţa, apar rareori, chiar şi după aflarea 
celor mai proaste veşti. 

Este bine, de asemenea, să ne reamintim că momentele 
celor mai mari câştiguri în înţelepciune şi tărie interioară 
sunt acelea în care ne confruntăm cu cele mai mari 
greutăţi. Abordată corect - şi aici vedem din nou im- 
portanţa supremă a cultivării unei atitudini pozitive - 


„experienţa suferinţei ne poate trezi la realitate. De exem- 


plu, propria mea experienţă de viaţă ca refugiat m-a 
ajutat să-mi dau seama că protocolul interminabil, care 
era o parte atât de importantă a vieţii mele în Tibet, este 
în mare măsură inutil. Constatăm, de asemenea, că 

încrederea în sine şi curajul pot creşte ca rezultat al 
suferinţei. Acest fapt se poate deduce din ceea ce vedem 
în jurul nostru. În comunitatea noastră de refugiaţi, de 
exemplu, unii dintre supraviețuitorii primilor ani de exil, 
deşi au suferit cumplit, sunt unii dintre cei mai puternici 
din punct de vedere spiritual, mai optimişti şi mai lipsiţi 
de griji oameni pe care am privilegiul să îi cunosc. Dim- 
potrivă, vedem că în faţa unor dificultăţi mărunte, unii 
oameni care au totul tind să-şi piardă speranţa. Este o 
tendinţă naturală ca averea să ne transforme în răsfăţaţi. 
Rezultatul este că ne este din ce în ce mai greu să 
înfruntăm probleme pe care oricine le are din când în 
când. 

Să analizăm acum ce opţiuni avem când ne lovim de o 
anumită problemă. La o extremă, ne putem lăsa copleșiți 
de aceasta. La cealaltă extremă, putem să mergem la un 
picnic sau să luăm o vacanţă, ignorând problema. Cea 
de-a treia posibilitate este să înfruntăm problema direct. 
Aceasta implică să o examinâm, să o analizăm, să-i 
determinăm cauzele şi să aflăm cum putem să le tratâm. 

Cu toate că această a treia cale ne-ar putea provoca, pe 
termen scurt, o suferinţă în plus, ea este în mod cert 
preferabilă. Dacă evităm sau negâm o problemă, fie 
ignorând-o, fie bând sau drogându-ne, sau recurgând 
chiar la unele forme de rugăciune sau meditaţie ca la un 
mijloc de evadare, deşi pe termen scurt suferinţa s-ar 
putea uşura, problema în sine rămâne. O astfel de 

abordare înseamnă doar evitarea problemei, nu re- 
zolvarea ei. În plus, există pericolul ca, pe lângă problema 
iniţială, să apară tulburări mentale şi emoţionale, ca 
neliniştea, teama sau îndoiala. În final, acestea pot duce la 
furie şi disperare, cu toată suferinţa (atât a noastră, cât şi 
a celorlalţi) pe care acestea o presupun. 

Imaginaţi-vă o nenorocire ca aceea de a fi împuşcat în 
stomac. Durerea este cumplită. Ce este de făcut? Desigur, 
trebuie să ni se scoată glonţul şi suntem operaţi. Aceasta 
se adaugă traumei iniţiale. Dar acceptăm bucuroşi, 
pentru a rezolva problema iniţială. În mod similar, din 
cauza unei infecţii sau a unui accident, ar putea fi nevoie 
să ni se amputeze o mână sau un picior, pentru a ni se 
salva viaţa. Din nou, suntem gata să acceptăm această 
formă de suferinţă, dacă ne va scuti de o suferinţă mai 
mare, aceea de a muri. Ţine de bunul simţ să acceptăm de 
bunăvoie o suferinţă, dacă prin aceasta putem să evităm 
ceva mai rău. Spunând aceasta, recunosc că nu totdeauna 
raţionamentul este uşor de făcut. Când aveam şase-şapte 
ani, am fost vaccinat împotriva rujeolei. Dacă aş fi ştiut 
cât de tare o să mă doară, mă îndoiesc că aş fi putut fi 
convins că vaccinul este o suferinţă mai mică decât boala. 
Durerea a ţinut zece zile şi încă mai am patru cicatrici 
mari de pe urma acestui vaccin. “ 

Dacă perspectiva de a înfrunta deschis suferinţa poate 
părea, uneori, înfricoşătoare, este bine să ne reamintim că 
nimic din ceea ce trăim nu este permanent. Toate fe- 

nomenele sunt supuse schimbării şi decăderii. De ase- 
menea, după cum reiese din descrierea pe care am făcut-o 
mai devreme realităţii, greşim dacă presupunem că 
suferinţa - ca şi fericirea, de altfel - poate fi atribuită unei 
singure surse. Potrivit teoriei intercauzalităţii, orice lucru 
sau fenomen apare în contextul a nenumărate cauze şi 
„condiţii. Dacă nu ar fi aşa, de îndată ce am veni în contact 
cu ceva pe care îl considerâm bun, am deveni în mod 
automat fericiţi, iar de îndată ce am veni în contact cu 
ceva pe care îl considerăm râu, ne-am întrista în mod 
automat. Cauzele bucuriei şi ale tristeţii ar fi uşor de 
identificat, iar viaţa ar fi foarte simplă. Am avea motive 
întemeiate să ne ataşâm de un anumit gen de persoane şi 
să ne înfuriem şi să vrem să le evităm pe altele. Dar nu 
aşa se întâmplă în realitate. 

Personal, consider drept foarte util sfatul dat în pri- 
vinţa suferinţei de marele maestru indian Shantideva. 
Este esenţial, spunea el, ca atunci când ne confruntăm cu 
dificultăţi de orice gen să nu le lăsăm să ne paralizeze. 
Dacă le lăsăm, suntem în pericol de a fi total copleşiţi de 
ele. În loc de aceasta, folosind capacitatea noastră de dis- 
cernământ, ar trebui să examinăm natura problemei. 
Dacă ne dăm seama că există o posibilitate să o rezolvăm, 
într-un fel sau altul, nu are rost să ne neliniştim. Raţional 
ar fi să ne consacrăm întreaga energie pentru a găsi 
soluţia şi a acţiona în consecinţă. Dacă, pe de altă parte, 
constatâm că problema nu are soluţie, nu are rost să ne 

facem griji din cauza ei. Dacă nimic nu poate schimba 
situaţia în bine, grijile nu fac decât să o înrăutăţeascâ. 
Scoasă din contextul textului filosofic în care apare ca o 
concluzie a unei serii complexe de reflecţii, concepţia lui 
Shantideva poate părea simplistă. Dar în această sim- 
plitate stă însuşi farmecul ei. Şi nimeni nu ar putea aduce 
vreun argument împotriva profundului ei bun simţ. 

Cât despre ideea că suferinţa ar putea avea vreun rost, 
nu vom intra în amănunte aici. Dar în măsura în care 
suferinţa noastră ne aminteşte de ceea ce alţii îndură, ea 
ne serveşte drept un puternic imbold de a cultiva com- 
pasiunea şi de a ne reţine de la a provoca durere altora. 
Şi, în măsura în care suferința ne trezeşte capacitatea de 
empatie şi ne face să ne raportăm la ceilalţi, ea poate servi 
drept bază a compasiunii şi a dragostei. În legătură cu 
aceasta, îmi amintesc de exemplul unui mare filosof şi 
practicant religios tibetan care, după ocuparea ţării 
noastre, a petrecut peste douăzeci de ani în închisoare, 
suportând cel mai dur tratament, inclusiv tortura. În acea 
perioadă, discipolii săi care reuşiseră să plece în exil îmi 
spuneau deseori că scrisorile pe care el le scria şi care 
erau scoase pe ascuns din închisoare conţineau cele mai 
profunde învățături de dragoste şi compasiune pe care le 
întâlniseră ei vreodată. Evenimentele nefericite, deşi sunt, 
potenţial, o sursă de furie şi de disperare, au un potenţial 
egal de a fi surse de evoluţie spirituală. Rezultatul depin- 
de de reacţia noastră. 


CAPITOLUL X 


NEVOIA DE DISCERNĂMÂNT 


În trecerea în revistă a problemei eticii şi a evoluţiei 
spirituale, am vorbit mult despre nevoia de disciplină. 
Aceasta ar putea părea învechită, chiar greu de conceput, 
într-o epocă şi într-o cultură care pun atât de mult accen- 
tul pe realizarea personală. Dar motivul părerii proaste a 
oamenilor despre disciplină este, cred, mai ales sensul 
care i se dă în general acestui cuvânt. Oamenii tind să a- 
socieze disciplina cu ceva impus împotriva voinţei lor. . 
Este bine, de aceea, să repet că, atunci când vorbesc des- 
pre disciplină etică, mă refer la o atitudine pe care o 
adoptăm de bunăvoie, pe baza recunoaşterii beneficiilor 


169 


Dalai Lama 


sale. Acest concept nu ne este întru totul străin. Nu 
ezitâm să acceptăm disciplina când este în joc sănătatea 
noastră fizică. La recomandarea doctorului, evităm 
mâncărurile care ne fac rău, chiar dacă tânjim după ele. În 
schimb, mâncăm ceea ce ne face bine. Şi, dacă este 
adevărat că, în faza iniţială, autodisciplina, chiar dacă 
este adoptată de bunăvoie, poate fi dificilă şi poate 
presupune chiar o anumită luptă, cu timpul devine mai 
uşor de suportat, prin obişnuinţă şi exersare sârguin- 
cioasă. Este ceva asemânător devierii cursului unui râu. 
Mai întâi, trebuie să săpăm canalul şi să ridicăm talu- 
zurile. Apoi, când apa este eliberată în canal, s-ar putea 
să mai avem câteva ajustări de făcut. Dar atunci când cur- 
sul este pe deplin stabilizat, apa curge în direcţia dorită. 
Disciplina etică este indispensabilă, pentru că este 
calea de mediere între pretenţia mea la fericire şi dreptul 
„egal la fericire al celorlalţi. Desigur, vor exista mereu 
oameni care să acorde fericirii lor o importanţă atât de 
mare, încât să nu ia în considerare suferinţa altora. Dar 
aceasta înseamnă mărginire. Dacă acceptaţi caracte- 
rizarea pe care am făcut-o fericirii, rezultă că nimeni nu 
are de câştigat cu adevărat dacă le face rău altora. Orice 
avantaj imediat obţinut pe seama cuiva este, inevitabil, 
doar unul temporar. Pe termen lung, a le provoca râu al- 
tora şi a le tulbura pacea şi fericirea ne provoacă nelinişte. 
Întrucât acţiunile noastre au impact atât asupra noastră, 
cât şi asupra altora, când ne lipseşte disciplina, neliniştea 

apare în mintea noastră, iar în adâncul inimii noastre 
vom simţi un fel de tulburare. Dimpotrivă, oricât de greu 
ne-ar fi, dacă ne stăpânim şi disciplinăm reacţia la 
gândurile şi emoţiile negative, vom avea mai puţine 
probleme pe termen lung decât dacă ne complacem în 
acţiuni egoiste. 

Cu toate acestea, trebuie să reamintim că disciplina 
etică presupune mai mult decât reţinere. Ea presupune şi 
cultivarea virtuţii. Dragostea şi compasiunea, răbdarea, 
toleranța, iertarea sunt calităţi esenţiale. Când ele sunt 
prezente în vieţile noastre, tot ceea ce facem devine un 
instrument în beneficiul întregii familii umane. Chiar şi 
ocupațiile noastre zilnice - fie că avem grijă de copii, 
lucrăm într-o fabrică sau slujim comunitatea ca doctori, 
avocaţi, oameni de afaceri sau profesori - contribuie la 
binele tuturor. Şi, pentru că favorizează înseşi calităţile 
care dau sens şi valoare existenţei noastre, disciplina etică 
este evident ceva care trebuie să fie adoptat cu entuziasm 
şi efort conştient. 

Înainte de a vedea cum aplicăm această disciplină 
interioară în relaţiile noastre cu alţii, este bine să ne rea- 
mintim motivele pentru care am definit comportamentul 
etic ca fiind ne-dăunător. După cum am văzut, dată fiind 
natura complexă a realităţii, este foarte dificil să spunem 
că o anumită acţiune sau un anumit tip de acţiune sunt 
bune sau rele în sine. Comportamentul etic nu este, deci, 
ceva în care să ne angajăm pentru că ar fi, într-un fel, bun 

în sine. Procedăm astfel pentru că recunoaştem că şi 
ceilalţi doresc, ca şi noi, să fie fericiţi şi să evite suferinţa. 
Din acest motiv, un sistem etic separat de problema ex- 
perienţei personale a suferinţei şi a fericirii este greu de 
imaginat. 

Desigur, dacă vrem să ridicăm tot felul de probleme 
dificile pe baza metafizicii, discursul etic poate deveni 
extrem de complicat. Deşi este adevărat că practica eticii 
nu poate fi redusă la un simplu exerciţiu de logică sau la 
respectarea unor reguli, indiferent de la ce punct de 
vedere am porni, până la urmă vom reveni la problema 
fundamentală a fericirii şi a suferinţei. De ce este fericirea 
bună iar suferinţa rea pentru noi? Poate că nu există un 
răspuns categoric. Dar putem observa că este în natura 
noastră să o preferăm pe una celeilalte, la fel cum pre- 
ferăm ceea ce este mai bun faţă de ceea ce este doar bun. 
Pur şi simplu dorim să fim fericiţi şi să nu suferim. Dacă 
ar fi să mergem mai departe şi să ne întrebăm de ce este 
aşa, răspunsul ar fi, în mod sigur, „Aşa este dat“ sau, în 
cazul credincioşilor, „Aşa ne-a făcut Dumnezeu“. 

Cât despre caracterul etic al unei acţiuni, am văzut 
că acesta depinde de foarte mulţi factori. Momentul şi 
împrejurările au o contribuţie importantă. Dar şi li- 
bertatea individuală sau absenţa ei. O acţiune negativă 
poate fi considerată mai gravă când acela care a comis-o 
a avut toată libertatea, spre deosebire de cazul în care 
cineva a- fost constrâns să acţioneze împotriva voinţei 

sale. De asemenea, repetarea unei acţiuni negative - 
dată fiind lipsa de remuşcări pe care o presupune - 
poate fi considerată mai gravă decât o acţiune izolată. 
Dar trebuie, de asemenea, să ţinem seama şi de intenţia 
din spatele acţiunii, ca şi de conţinutul său. Problema 
cea mai importantă, însă, este cea a stării de spirit a 
persoanei, a stării generale a minţii şi inimii sale (kun 
long) în momentul acţiunii. Pentru că, în general vor- 
bind, acesta este domeniul asupra căruia avem cel mai 
mare control, acesta este cel mai important element în 
determinarea caracterului etic al acţiunilor noastre. 
După cum am văzut, atunci când intenţiile noastre sunt 
contaminate de egoism, de ură, de dorinţa de a înşela, 
oricât de constructive ar putea să pară acţiunile noastre, 
impactul lor va fi, inevitabil, negativ, atât pentru noi, 
cât şi pentru ceilalţi. 

Cum trebuie să aplicăm acest principiu, al caracterului 
ne-dăunător, atunci când ne confruntăm cu o dilemă 
etică? Aici intervin discernământul şi imaginaţia noastră, 
pe care le-am descris ca fiind două dintre cele mai pre- 
ţioase resurse ale noastre, care ne deosebesc de animale. 
Am văzut cum emoţiile dureroase le distrug. Şi am văzut 
cât de importante sunt ele în a ne învăţa så înfruntâm 
suferinţa. În ceea ce priveşte practica eticii, aceste calități 
sunt cele care ne dau capacitatea să alegem între be- 
neficiile temporare şi cele pe termen lung, să determinăm 
cât de potrivite din punct de vedere etic sunt diferitele căi 

de acţiune pe care le-am putea aborda şi să estimăm 
rezultatul posibil al acţiunilor noastre şi, în felul acesta, 
să putem lăsa la o parte obiectivele mai puţin importante 
pentru a le atinge pe cele mai importante. În cazul unei 
dileme trebuie, în primul rând, să analizăm carac- 
teristicile situaţiei, în lumina a ceea ce în tradiţia budhistă 
se numeşte „acordul dintre mijloace şi pătrunderea 
psihologică“. Noţiunea de „mijloace“ poate fi înţeleasă ca 
eforturile pe care le facem pentru a ne asigura că acţiunile 
noastre sunt motivate de compasiune. „Pătrunderea 
psihologică“ se referă la facultăţile noastre critice şi la 
modul în care, ca reacţie la diferiţii factori implicaţi, a- 
daptâm idealul de a nu face rău la contextul unei situaţii. 
O putem numi capacitate de discernământ. 

Folosirea acestei facultăţi - care este importantă mai 
ales când nu avem vreo chemare spre credinţa religioasă 
- implică faptul că trebuie să ne verificăm continuu per- 
spectiva şi să ne întrebăm dacă suntem deschişi sau măr- 
giniţi. Am luat în considerare situaţia globală sau doar 
aspecte ale ei? Părerile noastre sunt pe termen scurt sau 
pe termen lung? Vedem bine sau neclar? Motivația noas- 
tră este compasiunea faţă de toate fiinţele? Sau com- 
pasiunea noastră se limitează doar la familiile noastre, la 
prieteni şi la cei pe care îi considerăm apropiaţi? Ca şi în 
exerciţiul descoperirii adevăratei naturi a gândurilor şi e- 
moţiilor noastre, trebuie să gândim, să gândim şi iar să 
gândim. 

Desigur, nu avem totdeauna timp pentru aceste ra- 
ționamente. Uneori trebuie să acţionăm imediat. Din 
acest motiv evoluţia noastră spirituală este atât de im- 
portantă pentru a avea siguranţa că acţiunile noastre sunt 
etice. Cu cât sunt mai spontane reacţiile noastre, cu atât 
vor reflecta ele într-o mai mare măsură obiceiurile noas- 
tre şi starea noastră din momentul respectiv. Dacă acestea 
nu sunt sănătoase din punct de vedere etic, acţiunile 
noastre vor fi distructive. În acelaşi timp, cred că este 
foarte util să avem un set de principii etice după care să 
ne călăuzim în viaţa de zi cu zi. Acestea ne pot ajuta să ne 
formăm obiceiuri bune, deşi ar trebui să adaug aici opinia 
mea că, adoptând astfel de precepte, ar fi mai bine să ne 
gândim la ele mai puţin în termenii unor legi morale şi 
mai mult ca la ceva care ne reaminteşte să pâstrâm 
totdeauna în inima şi în mintea noastră interesele ce- 
lorlalţi. 

Cât despre conţinutul acestor precepte, mă îndoiesc că 
am putea găsi ceva mai bun decât comandamentele etice 
fundamentale formulate nu doar de toate marile religii 
ale lumii, ci şi de majoritatea tradiţiilor filosofice 
umaniste. Consensul dintre religii şi tradiţiile filosofice 
amintite, în ciuda diferenţelor de opinie legate de 
fundamentul lor metafizic, este, după părerea mea, 
obligatoriu. Toate sunt de acord că omorul, furtul, 
minciuna şi abuzurile sexuale sunt negative. Mai mult, 
din punctul de vedere al motivaţiilor, toate sunt de acord 

asupra necesităţii de a evita ura, mândria, reaua-voinţă, 
lăcomia, invidia, pofta, ideologiile nocive (cum ar fi 
rasismul) şi aşa mai departe. 

Unii s-ar putea întreba de ce ar mai fi necesare porun- 
cile referitoare la comportamentul sexual în aceste tim- 
puri, în care contracepţia este simplă şi eficientă. Totuşi, 
ca fiinţe umane, suntem atraşi firesc de lucruri exterioare, 
fie prin intermediul ochilor - când suntem atraşi de 
formă, fie prin intermediul auzului - când atracţia apare 
în legătură cu sunete, fie prin intermediul oricărui alt 
simţ. Fiecare dintre simţuri poate fi o potenţială sursă de 
probleme pentru noi. Dar atracţia sexuală implică toate 
cele cinci simţuri. Prin urmare, când dorinţa însoţeşte 
atracţia sexuală, ea are capacitatea de a provoca probleme 
uriaşe. Este, cred, un fapt recunoscut prin directivele etice 
privind comportamentul sexual formulate de toate 
religiile importante. Şi, cel puţin în tradiţia budhistă, 
aceste principii ne reamintesc de tendinţa dorinţei 
sexuale de a deveni obsesivă. Ea poate ajunge repede 
într-un punct în care persoana care o resimte nu mai este 
în stare de nici o acţiune constructivă. Legat de acest fapt, 
gândiţi-vă, de exemplu, la un caz de infidelitate. Dat fiind 
că un comportament sănătos din punct de vedere etic 
presupune luarea în considerare a impactului pe care 
acţiunile noastre îl au nu doar asupra noastră, ci şi asupra 
altora, în cazul în care am comite o infidelitate ar trebui 
să ţinem seama că sunt trei părţi implicate. Pe lângă 

faptul că acţiunile noastre sunt violente faţă de partener 
sau parteneră - pentru că îi înşelăm încrederea pe care 
relaţia noastră o presupune - se pune şi problema 
impactului durabil pe care acest gen de nefericire îl poate 
avea asupra copiilor noştri. Astăzi, este mai mult sau mai 
puţin unanim acceptată ideea că aceştia sunt principalele 
victime atât ale despărţirilor, cât şi ale relaţiilor ne- 
sănătoase din casă. În ceea ce ne priveşte pe noi, cei care 
am comis acţiunea, trebuie să recunoaştem că este posibil 
ca aceasta să aibă efectul negativ al corodării respectului 
nostru faţă de noi înşine. Până la urmă, faptul de a fi 
infidel poate avea drept consecinţe directe alte eve- 
nimente negative grave, dintre care minciuna şi decepţia 
sunt cele mai puţin importante. O sarcină nedorită, de 
exemplu, poate fi motivul pentru care mama disperată 
face un avort. 

Dacă gândim astfel, devine evident că plăcerile tre- 
cătoare oferite de un adulter sunt mult depâşite de 
posibiliul impact negativ al acţiunilor noastre atât asupra 
noastră, cât şi asupra celorlalţi. Astfel încât, decât să con- 
siderăm regulile privind comportamentul sexual drept o 
îngrădire a libertăţii, am face mai bine să le considerăm 
drept reguli de bun simţ, care ne reamintesc că astfel de 
acţiuni ne afectează direct atât pe noi, cât şi pe ceilalţi. 

Să însemne aceasta că simpla respectare a unor reguli 
este superioară discernământului? Nu. Comportamentul 
etic depinde de aplicarea principiului de a nu face râu. 

Există, însă, situaţii în care orice am face ar implica 
încălcarea unui precept. Într-o astfel de împrejurare, 
trebuie să ne folosim inteligenţa pentru a decide ce 
acţiune este mai puţin dăunătoare pe termen lung. 
Imaginaţi-vă, de exemplu, că se întâmplă să vedeţi pe 
cineva fugind de un grup de oameni înarmaţi cu cuțite şi 
având intenţia vădită de a-i face rău. Îl vedeţi pe fugar in- 
trând pe o uşă. După câteva clipe, unul dintre urmăritori 
vine la dumneavoastră şi vă întreabă încotro a luat-o fu- 
garul. Pe de o parte, nu aţi vrea să minţiţi, să înşelaţi în- 
crederea cuiva. Dar, pe de altă parte, vă daţi seama că, 
dacă aţi spune adevărul, aţi putea contribui la rănirea sau 
chiar uciderea unui om. Orice aţi face, acţiunea dumnea- 
voastră implică un aspect negativ. Într-o asemenea 
situaţie, pentru că suntem siguri că procedând astfel 
servim un scop mai înalt - apărăm pe cineva - cel mai 
bine ar fi să spunem fie: „N-am văzut“, fie „Cred că a 
luat-o într-acolo“ şi să indicăm o altă direcţie. Trebuie să 
analizăm situaţia în ansamblu şi să evaluăm beneficiile 
pe care le-ar oferi spunerea adevărului sau spunerea unei 
minciuni şi să facem ceea ce considerăm că, în ansamblu, 
este cel mai puţin dăunător. Cu alte cuvinte, valoarea 
morală a unei acţiuni trebuie judecată în contextul 
momentului, locului, împrejurărilor şi al intereselor 
viitoare ale celorlalţi. Este posibil ĉa o acţiune să fie etică 
în anumite împrejurări şi ne-etică într-un alt moment, 
într-un alt loc şi în alte împrejurări. 

Dar ce este de făcut când este vorba despre alţii? Ce 
trebuie să facem când ei fac acţiuni pe care noi le con- 
siderăm negative? Primul lucru pe care trebuie să-l facem 
este să ne reamintim că, dacă nu ştim în cele mai mici 
amănunte toate circumstanţele, atât interioare, cât şi 
exterioare, viziunea noastră asupra situaţiei nu poate fi 
suficient de clară ca să emitem judecăţi privind con- 
ţinutul moral al acţiunilor altora. Desigur, există situaţii 
extreme în care caracterul negativ al acţiunilor altora se 
vede de la sine. Dar de cele mai multe ori nu se întâmplă 
astfel. Acesta este motivul pentru care este mult mai 
folositor să devenim conştienţi chiar şi de un singur de- 
fect de-al nostru decât să le gâsim o mie de defecte altora. 
Pentru că, atunci când greşeala este a noastră, putem să o 
corectăm. 

Totuşi, amintindu-ne că trebuie să facem o distincţie 
esenţială între o persoană şi acţiunile sale, vom întâlni 
situaţii în care este bine să intervenim. În viaţa de zi cu zi, 
este firesc şi potrivit să ne adaptăm într-o anumită mă- 
sură şi să respectăm dorinţele prietenilor şi cunoştinţelor 
noastre. Abilitatea de a face acest lucru este considerată o 
calitate bună. Dar când ne amestecăm printre cei care se 
complac în mod evident într-un comportament negativ, 
urmărind doar interesele proprii şi ignorându-le pe ale 
altora, riscăm să ne pierdem capacitatea de orientare. Ca 
urmare, capacitatea noastră de a-i ajuta pe alţii este 
ameninţată. Un proverb tibetan spune că, atunci când 

stăm pe o grămadă de aur, puţin aur se lipeşte şi de noi; 
la fel se întâmplă şi când stâm în noroi. Suntem 
îndreptăţiţi să evităm astfel de oameni, deşi trebuie să 
avem grijă să nu rupem complet relaţiile cu ei, pentru că, 
cu siguranţă, vor veni momente în care este bine să încer- 
căm să-i oprim să facă rău - dacă, bineînţeles, motivaţia 
noastră de a ne implica este corectă, iar metodele pe care 
le folosim nu sunt nocive. Din nou, principiile cheie sunt 
compasiunea şi pătrunderea psihologică. 

Acest lucru este adevărat şi în legătură cu dilemele 
etice cu care ne confruntăm la nivelul întregii societăţi, în 
special în privinţa întrebărilor dificile şi a provocărilor 
ştiinţei şi tehnologiei moderne. De exemplu, în domeniul 
medicinei, a devenit posibilă prelungirea vieţii în cazuri 
care, până acum câţiva ani, ar fi fost fara speranţa. Acest 
fapt poate fi, desigur, o sursă de mare bucurie. Dar destul 
de des apar întrebări complicate şi foarte delicate asupra 
limitelor grijii pentru ceilalţi. Cred că nu poate exista o 
regulă generală în această privinţă. Mai degrabă, par să 
fie o multitudine de raționamente pe care trebuie să le 
facem în lumina raţiunii şi a compasiunii. Când trebuie 
să luăm o decizie dificilă pentru un pacient, trebuie să 
ținem seama de toate elementele care vor fi diferite, 
desigur, în fiecare caz. De exemplu, dacă prelungim viaţa 
unei persoane care este într-o stare critică, dar care este 
lucidă, îi dăm acelei persoane şansa de a gândi şi de a 
simţi aşa cum numai un om poate. Pe de altă parte, 

trebuie să ne gândim dacă acea persoană nu va trece 
printr-o mare suferință fizică şi psihică, drept rezultat al 
măsurilor extreme pe care le-am luat pentru a o menţine 
în viaţă. Acesta nu este un factor de o importanţă co- 
vârşitoare, totuşi. Ca unul care crede în supraviețuirea 
conştiinţei după moartea corpului, aş spune că este mai 
bine să suportâm durerea cu acest corp. Cel puţin, putem 
beneficia de grija altora dar, dacă alegem să murim, s-ar 
putea să constatăm că trebuie să înduram suferinţe sub o 
altă formă. 

Dacă pacientul nu este conştient şi, prin urmare, nu 

poate participa la luarea deciziei, acesta este o altă pro- 
blemă. Şi, în plus, mai trebuie să se ţină seama şi de do- 
rinţele familiei, ca şi de problemele pe care spitalizarea 
prelungită le-ar putea provoca rudelor şi altora. De 
exemplu, s-ar putea ca, pentru a menţine pe cineva în 
viaţă, să fie nevoie de fonduri importante care ar fi luate 
de la proiecte din care ar avea de câştigat mulţi alţii. Dacă 
există un principiu general, cred că acesta ar fi să recu- 
noaştem valoarea supremă a vieții şi să încercâm să ne 
asigurăm că, atunci când soseşte această clipă, persoana 
care moare pleacă atât de senină şi liniştită cât este cu 
putinţă. 

Dacă lucrăm în domenii ca genetica sau biotehnologia, 
principiul de a nu face rău capătă o importanţă deosebită, 
pentru că pot fi în joc vieţi. Când motivaţia pentru astfel 
de cercetări este doar profitul sau celebritatea, sau chiar 

când facem cercetare doar de dragul cercetării, rezultatul 
ei este foarte discutabil. Mă gândesc în special la tehnicile 
de determinare a unor caracteristici fizice, cum ar fi sexul 
sau chiar culoarea ochilor şi a părului, care pot fi folosite 
în scopuri comerciale, exploatându-se prejudecățile 
părinţilor. Într-adevăr, îngăduiţi-mi să spun că, în timp 
ce este greu să fii categoric împotriva oricăror tipuri de 
experimente genetice, acesta este un domeniu atât de 
delicat, încât este esenţial ca toţi cei implicaţi să acţioneze 
cu precauţie şi cu profundă umilinţă. Trebuie să fie atenţi 
în special la riscul abuzurilor. Este vital ca ei să aibă 
permanent în vedere implicaţiile mai vaste ale acţiunilor 
lor şi, ceea ce este cel mai important, să se asigure câ 
motivațiile lor sunt cu adevărat pline de compasiune. 
Pentru că, dacă principiul general care stă în spatele unei 
astfel de activităţi este utilitatea, atâta timp cât ceva care 
este considerat inutil poate fi folosit legitim pentru ceva 
care este considerat util, atunci nimic nu ne poate opri să 
subordonăm drepturile celor care fac parte din prima 
categorie drepturilor celor care fac parte din ultima 
categorie. Atributul utilității nu poate justifica niciodată 
privarea unui individ de drepturile sale. Aceasta este o 
tendinţă foarte periculoasă şi delicată. 

Recent, am văzut la BBC un documentar despre clo- 
nare. Folosind imagini generate de computer, acest film 
arăta o creatură la care cercetătorii lucrau, un fel de fiinţă 
semi-umană cu ochi mari şi alte trăsături omeneşti, fiinţă 

care se afla într-o cuşcă. Desigur, în prezent aceasta este 
doar o fantezie, dar, se spunea, este posibil să vină timpul 
în care vom putea crea astfel de fiinţe. Ele vor fi crescute, 
iar organele şi alte părți ale corpului lor vor fi folosite ca 
„piese de schimb“, în beneficiul oamenilor. Am fost con- 
sternat. Îngrozitor! Oare experimentele de acest gen sunt 
sigur în afara limtelor cercetării ştiinţifice? Ideea că într-o 
zi am putea crea fiinţe simţitoare special pentru astfel de 
scopuri m-a îngrozit. Am aceeaşi părere despre această 
perspectivă ca şi despre ideea folosirii fetuşilor umani în 
experimente. 

În acelaşi timp, este greu de spus cum s-ar putea 
preveni astfel de lucruri dacă fiecare individ nu-şi stă- 
pâneşte propriile acţiuni. Desigur, putem promulga legi. 
Putem adopta coduri internaţionale de comportament - 
şi, bineînţeles, este bine să facem şi una, şi alta. Însă dacă 
savanții nu îşi dau seama că fac ceva distructiv şi negativ, 
atunci nu există nici o posibilitate de a pune capăt unor 
asemenea cercetări. 

Dar cum rămâne cu practici ca vivisecţia, în care ani- 
malelor li se provoacă suferinţe imense înainte de a fi 
ucise, în numele cunoaşterii ştiinţifice? Legat de aceasta, 
vreau să spun că pentru un budhist asemenea practici 
sunt la fel de şocante. Nu pot decât să sper că progresele 
rapide ale informaticii vor face să se recurgă din ce în ce 
mai puţin la experiementele pe animale în cercetarea 
ştiinţifică. O evoluţie pozitivă în societatea modernă este 

faptul că, alături de creşterea importanţei acordate drep- 
turilor omului, oamenii sunt tot mai preocupaţi de ani- 
male. De exemplu, se recunoaşte tot mai mult cât de 
inumanăeste creşterea animalelor în sistem industrial. Se 
pare, de asemenea, că tot mai mulţi oameni sunt atraşi de 
vegetarianism şi renunţă la consumul de carne. Salut 
acest lucru. Sper că, în viitor, această grijă se va extinde 
până la cele mai mici creaturi ale mării. 

Aici, poate, ar trebui să lansez un avertisment. Campa- 
niile pentru protecţia drepturilor oamenilor şi ale anima- 
lelor sunt cauze nobile. Dar este esenţial să nu ne lăsâm 
copleșiți de sentimentele de nedreptate şi să ignorâm 
drepturile celorlalţi. Trebuie să ne asigurăm că dăm do- 
vadă de discernământ în lupta pentru idealurile noastre: 

Exercitarea capacităţilor noastre critice în domeniul 
eticii presupune asumarea responsabilităţii atât pentru 
acţiunile noastre, cât şi pentru motivațiile noastre. Dacă 
nu ne asumâm responsabilitatea pentru motivațiile noas- 
tre, fie ele pozitive sau negative, posibilitatea de a face” 
rău este mult mai mare. După cum am văzut, emoţiile 
negative sunt sursa comportamentului ne-etic. Fiecare 
acţiune îi afecteză nu doar pe cei care ne sunt foarte apro- 
piaţi, ci şi pe colegi, prieteni; afectează comunitatea şi, în 
final, întreaga lume. 


III 
ETICA ŞI SOCIETATEA 


CAPITOLUL XI 


RESPONSABILITATEA UNIVERSALĂ 


Cred că fiecare acţiune a noastră are o dimensiune 
~ universală. Din această cauză, disciplina etică, discer- 
nământul şi o comportare morală sunt ingredientele 
esenţiale ale unei vieţi fericite, pline de sens. Dar să 
analizăm această afirmaţie în legătură cu o comunitate 
mai largă. 

În trecut, familiile şi micile comunităţi puteau exista 
mai mult sau mai puţin independent unele de altele. 


Dacă ţineau seama de interesele vecinilor, cu atât mai 


> 

bine. Dar puteau trăi destul de bine şi fără o astfel de 

viziune. Astăzi, acest lucru nu mai este posibil. Realitatea 
de astăzi este atât de complexă şi, cel puţin la nivel 

material, interconexiunea este atât de evidentă, încât este 

nevoie de o altă perspectivă. Economiile moderne sunt 

un exemplu. O cădere a bursei dintr-o parte a lumii poate 

afecta direct economiile unor ţări aflate în partea cealaltă 

a planetei. De asemenea, realizările noastre din punct de 

vedere tehnologic sunt de aşa natură încât ele au un efect 

evident asupra mediului înconjurător. Şi însăşi mărimea 

populaţiei arată că nu ne mai putem permite să ignorâm 

interesele celorlalţi. Într-adevăr, constatăm că acestea 

sunt atât de strâns legate încât, deseori, acţiunile în slujba 

intereselor noastre personale le pot aduce beneficii şi 

altora, deşi nu aceasta a fost intenţia noastră explicită. De. 
exemplu, când două familii împart aceeaşi sursă de apă, 

luarea de măsuri ca aceasta să nu fie poluată este o ac- 

ţiune utilă pentru amândouă. 

Pentru aceasta, sunt convins că este esenţial să cul- 
tivăm un sentiment pe care eu îl numesc responsabilitate 
universală. Aceasta ar putea să nu fie traducerea exactă a 
termenului tibetan la care mă gândesc, chi sem, care, 
literal, înseamnă conştiinţă (sem) universală (chi). Deşi 
noţiunea de responsabilitate este mai degrabă implicită 
decât explicită în tibetană, ea există, fără îndoială. A- 
firmând că pe baza preocupării pentru ceilalţi putem - şi 
trebuie - să cultivâm un sentiment de responsabilitate 

universală, nu vreau, totuşi, să spun că fiecare individ 
este direct responsabil, de exemplu, pentru războaiele şi 
foametea din diferite părţi ale lumii. Este adevărat că în 
practicile budhiste ne reamintim mereu de îndatorirea 
noastră de a sluji toate fiinţele simţitoare din fiecare 
univers. În mod similar, toţi credincioşii recunosc că 
devoţiunea faţă de Dumnezeu presupune devoțiune faţă 
de binele tuturor creaturilor Sale. Dar în mod cert a- 
numite fenomene, cum ar fi sărărcia dintr-un sat aflat la 
zeci de mii de kilometri distanţă, sunt complet în afara 
domeniului de acţiune al unui individ. Ceea ce ideea de 
responsabilitate universală presupune nu este o recu- 
noaştere a vinovăţiei, ci o reorientare a inimii şi minţii 
noastre, de la sine spre alţii. A cultiva simţul respon- 
sabilităţii universale - un simţ al dimensiunii universale a 
fiecărei acţiuni a noastre şi al dreptului egal al celorlalţi 
să fie fericiţi şi să nu sufere - înseamnă a cultiva o atitu-- 
dine mentală în care, atunci când vedem o ocazie de a le 
face bine altora, profităm de ea, în loc să ne urmărim 
doar propriile interese. Dar trebuie să ne preocupe şi ceea 
ce este în afara domeniului nostru de acţiune şi să în- 
cercăm să facem ce putem. 

Un beneficiu important al cultivării unui astfel de simţ 
al responsabilităţii universale este că acesta ne ajută să 
devenim sensibili faţă de toţi ceilalţi, nu doar faţă de cei 
mai apropiaţi. Ne dăm seama cât de necesar este să avem 
grijă în special de acei membri ai familiei umane care 

suferă mai mult. Ne dăm seama că nu trebuie să provo- 
căm discordie între semenii noştri. Şi devenim conştienţi 
de importanţa covârşitoare a sentimentului de mul- 
tumire. 

Când neglijām binele celorlalți şi ignorâm dimen- 
siunea universală a acţiunilor noastre, în mod inevitabil 
vom ajunge să considerăm interesele noastre ca fiind 
separate de ale celorlalţi. Vom trece cu vederea unitatea 
fundamentală a familiei umane. Desigur, pot fi indicaţi 
numeroşi factori care lucrează împotriva acestei idei de 
unitate. Aceştia include diferenţele de religie, de limbă, 
de obiceiuri, de cultură şi aşa mai departe. Dar, când 
punem prea mult accentul pe deosebirile superficiale şi, 
pe baza lor, facem discriminări şi mai amânunţite, şi mai 
rigide, inevitabil, vom aduce şi mai multă suferinţă, atât 
pentru noi înşine, cât şi pentru ceilalţi. Aşa ceva este | 
lipsit de sens. Noi, oamenii, avem deja destule probleme. 
Toţi ne confruntăm cu moartea, cu bătrâneţea, cu boala - 
ca să nu mai vorbim despre dezamăgirea inevitabilă. Nu 
ne sunt suficiente acestea? Ce rost are să provocăm şi mai 
multe probleme inutile, întemeiate doar pe faptul că 
avem concepţii diferite sau o altă culoare a pielii? 

Gândindu-ne la aceste realităţi, constatăm că etica şi 
necesitatea cer acelaşi răspuns. Pentru a ne învinge 
tendinţa de a ignora nevoile şi drepturile altora, trebuie 
să ne reamintim permanent ceea ce este evident: că, în 
esenţă, suntem toţi la fel. Vin din Tibet; cei mai mulţi 

dintre cititorii acestei cărţi nu sunt tibetani. Dacă ar fi sa 
mă întâlnesc cu fiecare în parte şi să-l pot privi, aş vedea 
că majoritatea lor are, într-adevâr, trăsături superficiale 
diferite de ale mele. Dacă ar fi, atunci, să mă concentrez 
asupra acestor diferenţe, în mod sigur le-aş putea 
amplifica şi transforma în ceva foarte important. Dar re- 
zultatul ar fi câ ne-am îndepărta şi mai mult unii de alții, 
în loc să ne apropiem. Dacă, pe de altă parte, l-aş 
considera pe fiecare ca fiind asemenea mie - o fiinţă 
umană care are un nas; doi ochi şi aşa mai departe, ig- 
norând diferențele dintre forma şi culoarea lor - distanța 
dintre noi ar dispărea de la sine. Aş vedea că avem 
aceeaşi carne şi acelaşi sânge şi, în plus, că la fel cum eu 
doresc să fiu fericit şi să evit suferinţa, la fel doresc şi 
ceilalţi. Pe baza acestui raţionament, mă voi simţi, în mod 
firesc, deschis spre ci. Iar grija pentru ei va apărea aproa- 
pede la sine. 

Totuşi, mi se pare că, în timp ce cei mai mulţi oameni 
sunt gata să accepte, în interiorul grupului lor, nevoia de 
unitate şi necesitatea de a se preocupa de binele celorlalţi, 
tendinţa este să se neglijeze restul omenirii. Procedând 
astfel, ignorâm nu doar natura interdependentă a re- 
alităţii, ci şi însăşi realitatea situaţiei în care ne aflâm. 
Dacă ar fi posibil ca o grupare, sau o rasă, sau O naţiune 
să dobândească mulţumirea: deplină şi împlinirea rã- 
mânând total independentă şi fiindu-şi suficientă sieşi în 
graniţele propriei societăţi, atunci ar fi posibil să se-aducă 

argumente în favoarea discriminării. Dar lucrurile nu 
stau aşa. De fapt, lumea modernă este de aşa natură încât 
interesele unei comunităţi nu pot fi limitate la graniţele 
acesteia. 

Cultivarea sentimentului de mulţumire este, prin ur- 
mare, crucială pentru menţinerea unei coexistenţe 
paşnice. Nemulțumirea alimentează dorinţa de a avea 
'mai mult, care nu poate fi niciodată satisfăcută. Este 
adevărat că, dacă ceea ce un individ caută este prin 
natura sa infinit, cum este calitatea toleranţei, problema 
mulţumirii nu se pune. Cu cât ne amplificăm capacitatea . 
de a fi toleranţi, cu atât vom deveni mai toleranţi. În 
privinţa calităţilor noastre spirituale; mulţumirea nu este: 
necesară şi, de fapt, nu este nici de dorit. Dar, dacă ceea 
ce căutăm este limitat, există pericolul ca şi după ce am 
obţinut ceea ce dorim să nu fim mulţumiţi. În cazul do- 
rinţei de a avea avere, de exemplu, dacă o persoană ar fi 
în stare să preia economia unei ţări întregi, sunt toate 
şansele ca aceasta să înceapă să se gândească să pună 
mâna şi pe economiile altor state. Dorinţa de ceva limitat 
nu poate fi niciodată satisfăcută cu adevărat. Dar, dacă ne 
cultivâm capacitatea de a fi mulţumiţi, nu vom fi ni- 
ciodată dezamăgiţi. 

Lipsa de mulţumire - care degenerează în lăcomie - 
seamănă sămânţa invidiei şi a concurenţei agresive şi 
duce la o cultură excesiv de materialistă. Atmosfera 
negativă pe care o creează devine cadrul pentru diferite 

maladii sociale care aduc suferinţă tuturor membrilor 
comunităţii. Dacă lăcomia şi invidia nu ar avea efecte 
secundare, s-ar putea spune că ele sunt doar probleme ale 
comunităţii respective. Dar, încă o dată, lucrurile nu stau 
aşa. În mod deosebit, lipsa de mulţumire este o sursă de 
distrugere a mediului înconjurător şi, prin urmare, de rău 
pentru alţii. Care alţii? În special cei săraci şi slabi. În 
cadrul unei comunităţi, deşi cei bogaţi pot să se mute ca 
să scape de poluare, cei săraci nu au de ales. 

În mod similar, oamenii care fac parte din naţiunile 
mai sărace, care nu au resurse, suferă atât din cauza 
exceselor naţiunilor mai bogate, cât şi din cauza poluării 
cauzate de propria lor tehnologie mai primitivă. 

“Generaţiile viitoare vor suferi, de asemenea. Şi, până la 
urmă, noi înşine vom suferi. În ce fel? Suntem obligaţi să 
trăim în lumea la a cărei creare contribuim. Dacă nu ne 
vom schimba comportamentul din respect pentru dreptul 
egal al celorlalţi de a fi fericiţi şi de a nu suferi, nu va 
trece mult până când vom începe să observăm consecinţe 
negative. Imaginaţi-vă poluarea provocată de încă două 
miliarde de maşini autovehicule, de exemplu. Ne-ar 
afecta pe toţi. Aşa încât mulţumirea nu este doar o pro- 
blemă etică. Dacă nu vrem să ne amplificăm suferinţa, 
este o necesitate. 

Acesta este unul dintre motivele pentru care consider 
că ar trebui să punem sub semnul întrebării cultura 
creşterii economice perpetue. După părerea mea, aceasta 

alimentează nemulţumirea, care atrage după sine nu- 
meroase probleme, atât sociale cât şi de protecţie a 
mediului. În plus, mai este şi aspectul câ, dedicându-ne 
dezvoltării materiale, neglijăm implicaţiile pe care aceasta 
le are pentru comunitatea mai largă. Aceasta nu este o 
chestiune care ţine de prăpastia dintre Lumea a Treia şi 
Lumea Dezvoltată, dintre Nord şi Sud, dintre ţările 
dezvoltate şi cele subdezvoltate, dintre săraci şi bogaţi. 
Nu este nici o problemă de moralitate. Este ceva din toate 
acestea.. Dar, într-un fel, mai important este faptul că o 
astfel de inegalitate reprezintă ea însăşi o sursă de 
probleme pentru toţi. Dacă, de exemplu, Europa ar fi 
întreaga lume şi nu doar casa a mai puţin de zece pro- 
cente din populaţia lumii, ideologia dominantă a creşterii 
fără sfârşit ar putea fi justificabilă. Dar lumea este mai 
mult decât Europa. Adevărul este că în alte părți oameni 
mor de foame. Şi, acolo unde există dezechilibre atât de 
profunde ca acesta, sunt în mod cert consecinţe negative 
pentru toţi, chiar dacă nu la fel de directe: şi saracii simt 
simptomul sărăciei în viaţa lor de zi cu zi. Legat de a- 
ceasta, să ne gândim la modul în care vederea camerelor 
de supraveghere şi a gratiilor puse la ferestre pentru 
siguranţă ne tulbură liniştea. 

Responsabilitatea universală ne obligă, de asemenea, 
la respectarea principiului onestităţii. Ce vreau să spun 
prin aceasta? Ne putem gândi la onestitate şi la necinste 
în termenii relaţiei dintre aparenţă şi realitate. Uneori 

acestea se suprapun, deseori nu. Dar, când se suprapun, 
dâm dovadă de onestitate, după cum o înţeleg eu. Deci 
suntem oneşti atunci când acţiunile noastre sunt ceea ce 
par a fi. Când ne prefacem că suntem într-un anumit fel, 
dar în realitate suntem altfel, în ceilalţi se trezeşte 
suspiciunea, care provoacă teamă. Jar teama este un lucru 
pe care toţi dorim să-l evităm. Dimpotrivă, când în 
interacţiunile noastre cu vecinii suntem deschişi şi sinceri 
în tot ceea ce facem, oamenii nu au de ce să se teamă de 
noi. Acest lucru este valabil şi pentru indivizi, şi pentru 
comunităţi. Mai mult, înțelegând valoarea onestităţii în 
tot ceea ce facem, ajungem să recunoaştem că nu există 
nici o diferenţă fundamentală între nevoile unui individ 
şi nevoile comunităţilor. Mărimea lor diferă, dar dorinţa 
şi dreptul lor de a nu fi înşelate rămân aceleaşi. Prin 
urmare, când ne obligăm la onestitate, contribuim la 
micşorarea nivelului neînțelegerilor, îndoielii şi fricii în 
întreaga societate. Într-un fel aparent mărunt, dar 
important, creăm condiţii pentru o lume mai fericită. 
Problema justiţiei este, de asemenea, strâns legată de 
responsabilitatea universală şi de problema onestităţii. 
Justiţia presupune cerința de a acţiona atunci când ob- 
servăm o nedreptate. Într-adevăr, a nu proceda astfel ar 
putea fi râu, deşi nu rău în sensul că ne-ar face pe noi, 
într-un fel, răi. Dar dacă ezitarea noastră în a lua o 
atitudine provine din egocentrism, atunci avem o pro- 
blemă. Dacă reacţia noastră în faţa nedreptăţii este så ne 

întrebăm: „Ce mi se va întâmpla dacă spun ceva? Poate 
că oamenii n-o să mă placă“, acest fapt ar putea fi ne-etic, 
pentru că ignorăm implicaţiile mai adânci ale tăcerii 
noastre. Această atitudine este, de asemenea, nepotrivită 
şi inutilă dacă o judecăm în contextul dreptului egal al 
celorlalţi de a fi fericiţi şi de a evita suferinţa. Adevâr 
valabil şi atunci - sau, poate, mai ales atunci - când, de 
exemplu, guverne sau instituţii spun: „Este treaba noas- 
tră“ sau „Este o problemă internă“. A lua atitudine într-o 
astfel de situaţie nu este doar o datorie, ci, mai important, 
este şi un serviciu făcut altora. 

S-ar putea obiecta, desigur, că o astfel de onestitate nu 
este totdeauna posibilă, cá trebuie să fim „realişti”. Împre- 
jurările ne pot împiedica să acţionăm în concordanţă cu 
responsabilităţile noastre. Familiile noastre ar putea avea 
de suferit dacă, de exemplu, luâm atitudine când suntem 
martori la o nedreptate, Dar, în timp ce trebuie sa facem 
faţă realităţii de zi cu zi a vieţii noastre, este esenţial să ne 
pastram o perspectivă mai largă. Trebuie să evaluâm 
propriile noastre nevoi în raport cu nevoile altora şi să ne 
gândim cum acţiunile noastre sau inacţiunea noastră le-ar 
putea afecta pe termen lung. Este greu sa-i criticâm pe cei 
care se tem pentru cei dragi. Dar, uneori, va trebui să ne 
asumân riscuri spre folosul comunităţii mai largi. 

Simţul responsabilităţii faţă de toţi ceilalţi înseamnă, 
de asemenea, că atât ca indivizi, cât şi ca societate, avem 
datoria de a ne preocupa de fiecare membru al societăţii 

noastre, indiferent de capacitatea sa fizică sau de ca- 
pacitatea sa de gândire. Ca şi noi, toţi oamenii au dreptul 
să fie fericiţi şi să evite suferinţa. De aceea, nu trebuie să-i 
îndepărtăm pe handicapaţi ca şi cum ar fi o povară. 
Acelaşi lucru este valabil şi pentru bolnavi sau pentru 
marginalizaţi. A-i da la o parte ar însemna să adăugăm o 
nouă suferinţă la suferinţa lor. Dacă noi am fi într-o a- 
semenea situaţie, am căuta ajutorul altora. De aceea, 
trebuie să luăm măsuri ca bolnavii şi handicapaţii să nu 
se simtă niciodată lipsiţi de ajutor, respinşi sau nepro- 
- tejaţi. Afecţiunea pe care le-o arătăm acestora indică, 
după părerea mea, gradul nostru de sănătate spirituală, 
atât la nivel individual, cât şi lă nivelul societăţii. 

Aceste afirmaţii despre responsabilitatea universală ar 
putea părea iremediabil idealiste. Totuşi, sunt idei pe care 
le-am expus public încă de la prima mea vizită în 
Occident, în 1973. Atunci, mulţi s-au arătat sceptici în 
legătură cu astfel de idei. De asemenea, nu a fost tot- 
deauna uşor să trezesc interesul oamenilor asupra 
conceptului de pace mondială. Mă simt încurajat văzând, 
astăzi, că tot mai mulţi oameni încep să răspundă 
favorabil la aceste idei. 

Ca rezultat al numeroaselor evenimente extraordinare 
pe care omenirea le-a trăit în secolul XX, am devenit, 
cred, mai maturi. În anii '50 şi '60 şi, în unele locuri, chiar 
mai recent, mulţi oameni credeau că, în final, conflictele 
ar trebui rezolvate prin război. Astăzi, doar o minoritate 

mai gândeşte aşa. Şi, dacă la începutul secolului XX mulţi 
credeau că progresul şi dezvoltarea unei societăţi pot fi 
obţinute doar printr-o înregimentare strictă, prăbuşirea 
fascismului, urmată, mai târziu, de căderea comunis- 
mului şi dispariţia aşa-numitei Cortine de Fier a demon- 
strat că aceasta este o întreprindere fâră speranţă. Merită 
să învăţăm lecţiile istoriei, care ne demonstrează câ 
ordinea impusă prin forţă nu rezistă prea mult. Mai mult, 
consensul (care există şi între unii budhişti) asupra fap- 
tului că ştiinţa şi spiritualitatea sunt incompatibile nu mai 
este atât de ferm. Astăzi, pe măsură ce se aprofundează 
înţelegerea ştiinţifică a naturii realităţii, această percepţie 
se schimbă. Oamenii încep să fie mai interesaţi de ceea ce 
eu numesc lumea noastră interioară. Prin aceasta, înţeleg, 
dinamica şi funcţiile conştiinţei sau ale spiritului: inima şi 
mintea noastră. A crescut, de asemenea, pe plan mondial 
şi preocuparea pentru mediul înconjurător, iar ideea că 
nici indivizii, nici chiar naţiunile nu-şi pot rezolva singu- 
re problemele, că avem nevoie unii de alţii, este din ce în 
ce mai răspândită. Pentru mine, acestea sunt evoluţii 
foarte încurajatoare, care vor avea în mod sigur 
consecinţe pe termen lung. Mă simt încurajat şi de faptul 
că, indiferent dacă este sau nu pusă în practică, există, cel 
puţin, o recunoaştere clară a.nevoii de a căuta pentru 
conflicte soluţii non-violente, în spiritul reconcilierii. De 


asemenea, este din ce în ce mai răspândită, după cum am 


mai arătat, ideea universalităţii drepturilor omului şi a 

necesităţii de a accepta diversitatea în domenii de o 
importanţă egală pentru toţi, cum ar fi, de exemplu, re- 
ligia. Cred că acest fapt reflectă recunoaşterea necesităţii 
unei perspective mai largi, ca răspuns la diversitatea 
familiei umane. Ca rezultat, o nouă speranţă apare pentru 
cei oropsiţi, în ciuda suferințelor care continuă să le fie 
provocate indivizilor şi popoarelor în numele unei 
ideologii, sau al unei religii, al progresului, al dezvoltării. 
Deşi, fără îndoială, va fi greu să instaurăm adevărata 
pace şi armonie, acest-lucru este posibil. Potențialul 
există. lar baza sa este simţul responsabilităţii fiecărui 
individ faţă de toţi ceilalţi. 

CAPITOLUL XII 


GRADE DE ANGAJARE 


Cultivând o atitudine de responsabilitate faţă de 
ceilalţi, putem începe să creăm lumea mai bună, mai 
plină de compasiune pe care o visăm. Cititorul poate fi 
sau nu de acord cu pledoaria mea pentru responsabi- 
litatea universală. Dar, dacă este adevărat că, dată fiind 
natura interdependentă a realităţii, distincţia pe care o 
facem în mod obişnuit între sinele propriu şi ceilalţi este, 
într-un fel, o exagerare, şi dacă, pe această bază, sunt 
îndreptăţit să afirm că scopul nostru ar trebui să fie să ne 
extindem compasiunea asupra tuturor celorlalţi, atunci 
ajungem, inevitabil, la următoarea concluzie: compasiu- 

nea - care presupune un comportament etic - trebuie să 
se afle în miezul tuturor acţiunilor noastre, atât la nivel 
individual, cât şi social. Mai mult, deşi, desigur, detaliile 
sunt deschise dezbaterii, sunt convins că responsabi- 
litatea universală înseamnă că această calitate a 
compasiunii ţine şi de arena politicii. Acest fapt ne arată 
ceva important pentru modul în care ar trebui să ne 
dirijăm viaţa de zi cu zi dacă vrem să fim fericiţi, în ac- 
cepţiunea pe care am dat-o fericirii. Spunând aceasta, 
cred că este clar câ nu cer nimânui să renunţe la modul 
său actual de viaţă şi să adopte noi reguli sau un nou 
mod de a gândi. Mai degrabă, aş vrea să spun că un 
individ se poate schimba, poate deveni un om mai bun, 
mai plin de compasiune şi mai fericit, păstrându-şi 
modul su de viaţă. Şi, devenind oameni mai buni, mai 
plini de compasiune, putem începe revoluţia noastră 
spirituală. 

Activitatea unei persoane cu o ocupaţie umilă nu este 
mai puţin relevantă pentru binele societăţii decât aceea a 
unui medic, a unui profesor sau a unui câlugăr. Orice 
acţiune umană poate fi măreaţă sau nobilă. Atâta timp cât 
lucrăm având o motivaţie bună şi gândind: „Munca mea 
este destinată celorlalţi“, activitatea noastră va fi în 
folosul comunităţii. Dar când ne lipseşte preocuparea 
pentru sentimentele şi binele celorlalţi, activitățile noastre 
tind să fie nocive. Din lipsă de sensibilitate, religia, po- 
litica, economia pot fi interpretate greşit. În loc să 

slujească omenirea, ele devin, în acest caz, agenţi ai 
distrugerii sale. 

De aceea, trebuie nu doar să ne cultivâm simţul 
responsabilităţii universale, ci şi să fim într-adevăr 
responsabili. Atâta timp cât nu ne punem principiile în 
practică, ele rămân doar idei. De exemplu, un politician 
care este cu adevărat responsabil trebuie să fie onest şi 
integru. Un om de afaceri trebuie să ţină seama de 
nevoile celorlalţi, în fiecare întreprindere pe care o preia. 
Un avocat trebuie să-şi folosească pregătirea în lupta 
pentru dreptate. 

Desigur, este greu de spus exact cum ar fi modelat 
comportamentul nostru de angajamentul faţă de prin- 
cipiul responsabilitaţii universale. Din acest motiv, nu mă 
gândesc la nici un standard. Tot ce sper este că, dacă 
înţelegi ce am scris, tu, cititorule, te vei strâdui sá dai 
dovadă de compasiune în viaţa ta de zi cu zi şi că, 
dintr-un simţ al responsabilităţii fața de ceilalţi, vei face 
tot ceea ce vei putea ca să îi ajuţi. Când vei trece pe lângă 
un robinet uitat deschis, îl vei închide. Când vei vedea un 
bec care arde fără rost, îl vei stinge. Dacă eşti practicant 
religios şi întâlneşti pe cineva care are altă religie, îi vei 
arăta acelaşi respect care speri să îţi fie aratat ție. Sau, dacă 
esti om de ştiinţă şi îţi dai seama că proiectul de cercetare 
la care lucrezi le-ar putea dauna altora, simţul responsabi- 
lităţii te va face să întrerupi cercetările. În funcţie de resur- 


sele pe care le ai şi recunoscând limitele impuse de 

imprejurările în care te afli, vei face tot ce vei putea. În 
afara de aceasta, nu îndemn la nici un angajament ca 
atare. Şi dacă în unele zile acţiunile noastre sunt mai pline 
de compasiune decât în altele, ei bine, acest lucru este 
firesc. De asemenea, dacă vi se pare nefolositor ce am spus 
nu contează. Important este ca tot ce facem pentru alţii, 
orice sacrificiu, să fie făcut de bunăvoie şi ca rezultat al 
înțelegerii foloaselor pe care le aduce o astfel de acţiune. 
Într-o vizită recentă la New York, un prieten mi-a spus 
că numărul miliardarilor din America a crescut de la 17, 
câţi erau în urmă cu doar câţiva ani, la câteva sute. Dar, 
în acelaşi timp, săracii au rămas săraci, ba chiar unii au 
devenit şi mai săraci. Consider că acest fapt este total i- 
moral. Este, de asemenea, o sursă potenţială de probleme. 
În timp ce milioane de oameni nu au nici măcar strictul 
necesar pentru a trăi - mâncare, adăpost, acces la edu- 
caţie şi la îngrijire medicală - inechitatea distribuţiei 
averilor este scandaloasă. Dacă toţi ar avea tot ceea ce le 
trebuie, atunci luxul ar fi, poate, tolerabil. Dacă luxul ar fi 
ceea ce şi-ar dori cineva cu adevărat, ar fi dificil să se 
afirme că acea persoană ar trebui să se reţină de la a-şi 
exercita dreptul de a trăi aşa cum consideră că este bine. 
Dar lucrurile nu stau aşa. În lumea în care trăim, sunt 
regiuni în care oamenii aruncă surplusul de alimente, în 
timp ce, lângă ei, alţi oameni - semenii noştri, printre care 
şi copii nevinovaţi - sunt nevoiţi să scormonească prin 
gunoaie şi mulţi dintre ei sunt înfometați. De aceea, deşi 

nu pot să afirm că viaţa de lux pe care o duc cei bogaţi 
este un rău în sine - presupunând câ aceştia îşi cheltuiesc 
banii proprii şi nu au făcut avere pe căi necinstite -, spun 
că ea nu are nici o valoare, că ne corupe. 

În plus, mi se pare ca modul de viaţă al celor bogaţi este 
complicat într-un mod absurd. Un prieten de-al meu care a 
locuit un timp la o familie foarte bogată mi-a povestit că de 
fiecare dată când mergea să inoate, primea un halat pe care 
să-l îmbrace după baie. Acesta era schimbat ori de câte ori 
mergea la piscină, chiar şi de câteva ori pe zi. Extraordinar! 
Chiar ridicol! Nu văd cum un astfel de stil de viaţa oferă 
mai mult confort. Ca fiinţe umane, nu avem decât un 
stomac. Cantitatea de hrană pe care o putem mânca este 
limitată. De asemenea, nu avem decât zece degete, aşa că 
nu putem purta o sută de inele. În ciuda argumentului că 
trebuie să avem de unde alege, surplusul pe care îl avem 
este inutil, din moment ce nu purtam decât un inel. 
Celelalte stau fără rost în cutiile lor. Modul potrivit de a 
folosi averea, după cum le-am explicat membrilor unci 
foarte prospere familii indiene, este caritatea. În acest caz, 
le-am sugerat - dacă tot ma întrebaseră - că a cheltui bani 
pentru educaţie este cel mai bun lucru pe care îl pot face. 
Viitorul lumii stă în mâinile copiilor noştri. De aceea, dacă 
vrem sá creăm o lume mai plină de compasiune - şi, prin 
urmare, o societate mai dreaptă - este esenţial så ne 
educăm copiii să fie fiinţe umane responsabile şi 


preocupate de ceilalţi. Când cineva se naşte bogat'sau face 

avere, are o ocazie uriaşă de a-i ajuta pe alţii. Ce pierdere 
când această ocazie este irosită într-o viaţă de desfrâu! 

Sentimentul meu că luxul este nepotrivit este atât de 
puternic incât sunt foarte tulburat ori de câte ori stau 
într-un hotel confortabil şi îi văd pe unii savurând mân- 
cáruri şi băuturi scumpe, ìn timp ce afara vad alţi oameni 
care nu un adăpost pentru noapte. Aceasta experienţă imi 
întăreşte sentimentul câ nu sunt diferit nici de bogaţi, nici 
de saraci. Suntem la fel în dorinţa noastră de a fi fericiţi şi 
de a evita suferinţa. Şi avem un drept egal la fericire. Prin 
urmare, simt că, daca aş vedea o demonstraţie a mun- 
citorilor, m-aş alătura lor cu siguranţa. Şi, totuşi, cel care 
face această afirmaţie este unul dintre cei care se bucură 
de confortul hotelului. Trebuie så merg chiar mai departe. 
Este, de asemenea, adevărat că am mai multe ceasuri valo- 
roase. Şi, deşi ştiu că, dacă le-aş vinde, aş putea construi 
câteva barăci pentru nevoiaşi, până acum nu le-am vån- 
dut. La fel, cred că, dacă aş ţine un regim vegetarian strict, 
nu doar că aş da un exemplu mai bun, ci aş contribui şi la 
salvarea vieţii câtorva animale nevinovate. Dar, până a- 
cum, nu am reuşit acest lucru si, deci, trebuie să recunosc 
cà există o diserepanţa intre principiile şi acţiunile mele, 
în anumite domenii. În acelaşi timp, nu cred că toţi putem 
fi si trebuie să fim ca Mahatma Gandhi, care a trăit ca un 
țăran sarac. Un astfel de angajament este minunat şi admi- 
rabil. Dar cuvântul de ordine este: „Atât cât putem“, fără 
să cadem în extreme. 


CAPITOLUL XIII 


ETICA ÎN SOCIETATE 


Educaţia şi presa 


A trăi o viaţă cu adevărat etică, în care punem pe 
primul plan nevoile celorlalţi şi contribuim la fericirea 
lor, este un fapt cu implicaţii uriaşe pentru societatea 
noastră. Dacă ne schimbăm pe dinăuntru - abordând 
constructiv gândurile şi emoţiile noastre negative - 
putem literalmente schimba întreaga lume. Avem deja 
numeroase instrumente puternice pentru a crea o So- 
cietate etică şi paşnică. Dar unele dintre aceste in- 
strumente nu sunt folosite la întregul lor potenţial. Aici, 
aş vrea să vă împărtăşesc câteva dintre părerile mele 

asupra modului şi domeniilor în care am putea începe 
revoluţia spirituală a bunătăţii, compasiunii, răbdării, 
toleranţei, iertării şi umilinţei. 

Angajamentul faţă de idealul preocupării pentru toţi 
ceilalţi ar trebui să inspire acţiunile noastre sociale şi 
politice. Spun aceasta nu pentru că aş crede că, astfel, 
vom fi în stare să rezolvăm peste noapte toate problemele 
societăţii noastre. Mai degrabă, convingerea mea este că, 
dacă acest gen mai amplu de compasiune la care îi- 
îndemn pe cititori nu inspiră politica noastră, acţiunile 
noastre pot să dâuneze omenirii ca întreg, în loc să-i 
slujească. Trebuie, cred, să facem ceva concret, asumân- 
du-ne responsabilitatea faţă de toţi ceilalţi, atât pentru 
prezent, cât şi pentru viitor. Acest lucru este valabil chiar 
şi acolo unde ar putea apărea o oarecare diferenţă, în 
practică, între politica motivată de compasiune şi cea 
motivată de interesul naţional, de exemplu. 

Dacă toate sugestiile mele privind compasiunea, 
disciplina interioară, discernământul şi cultivarea virtuţii 
ar fi aplicate pe scară largă, lumea ar deveni automat un 
loc mai bun, mai liniştit. Dar realitatea ne obligă să a- 
bordăm problemele existente la nivelul societăţii în a- 
celaşi timp cu problemele individuale. Lumea se va 
schimba atunci când fiecare individ va încerca să-şi 
contracareze gândurile şi emoţiile negative şi când va 
cultiva compasiunea pentru toţi oamenii, indiferent dacă 

„are sau nu o legătură directă cu ei. 

În acest scop, sunt, după părerea mea, câteva domenii 
cărora trebuie să le acordăm o atenţie deosebită în lumina 
conceptului de responsabilitate universală. Între acestea 
se află educaţia, presa, protecţia mediului, politica şi 
economia, pacea şi dezarmarea, armonia inter-religioasă. 
Fiecare dintre acestea are un rol vital în modelarea lumii 
în care trăim. Să le examinăm pe rând. 

Înainte de a face acest lucru, trebuie să subliniez că 
părerile pe care le exprim sunt personale. Ele sunt, de 
asemenea, părerile cuiva care nu pretinde că ar fi expert 
în aceste domenii. Dar, chiar şi în cazul în care ceea ce 
spun pare inacceptabil, speranţa mea este că măcar îi voi 
da cititorului de gândit. Deoarece nevoia de compasiune, 
de valori spirituale elementare, de disciplină interioară, 
ca şi importanţa unui comportament etic sunt, după 
părerea mea, incontestabile, deşi ar putea apărea diver- 
genţe de opinii asupra modului în care ele ar trebui puse 
în practică. 

Mintea omenească (lo) este atât sursa, cât şi - dacă este 
bine dirijată - soluţia tuturor problemelor noastre. Aceia 
care sunt foarte învăţaţi dar nu au o inimă bună riscă să 
cadă pradă neliniştii şi neastâmpărului provocate de 
dorinţe imposibil de îndeplinit. Dimpotrivă, însuşirea 
valorilor spirituale are un efect contrar. Dacă ne educâm 
copiii să înveţe fără să aibă compasiune, atitudinea lor 
faţă de ceilalţi riscă să fie un amestec de invidie faţă de 
cei aflaţi în poziţii superioare, concurenţă agresivă faţă de 

egali şi dispreţ faţă de cei mai puţin norocoşi. Aceasta 
duce la o înclinaţie spre lăcomie, suspiciune, exces şi, 
foarte curând, la pierderea fericirii. Cunoaşterea este 
importantă. Dar mult mai important este la ce o folosim. 
Aceasta depinde de inima şi mintea celui care o foloseşte. 

Educaţia înseamnă mult mai mult decât însuşirea 
unor cunoştinţe şi abilităţi cu ajutorul cărora pot fi atinse 
obiective limitate. A educa înseamnă şi a-i deschide 
copilului ochii spre nevoile şi drepturile celorlalţi. 
Trebuie să le arătăm copiilor că acţiunile lor au o dimen- 
siune universală. Şi trebuie să găsim o cale de a amplifica 
sentimentele lor fireşti de empatie, astfel încât ei să 
dobândească simţul responsabilităţii faţă de ceilalţi. 
Pentru că acesta ne provoacă la acţiune. Într-adevăr, dacă 
ar fi să alegem între învăţătură şi virtute, aceasta din 
urmă este, categoric, mai valoroasă. Inima bună care este 
rodul virtuţii este prin ea însăşi un mare câştig pentru 
omenire, în timp ce simpla cunoaştere nu este. 

Dar cum să-i deprindem pe copiii noştri cu mora- 
litatea? Am impresia că, în general, sistemele moderne 
de educaţie neglijează discutarea problemelor etice. 
Aceasta, probabil, nu intenţionat, ci ca rezultat al unei 
realităţi istorice. Sistemele laice de învăţământ au 
apărut într-o perioadă în care instituţiile religioase încă 
aveau o mare influenţă asupra întregii societăţi. În- 
trucât se credea şi încă se mai crede că valorile etice şi 
umane sunt de competenţa religiei, se presupunea că 

acest aspect al educaţiei copiilor va fi rezolvat prin 
educaţia religioasă. Acest mecanism a funcţionat destul 
de bine până când influenţa religiei a început să scadă. 
Deşi necesitatea educaţiei morale a rămas, ea nu mai 
este satisfăcută. De aceea, trebuie să găsim o cale de a le 
arăta copiilor că valorile umane fundamentale sunt 
importante şi trebuie să-i ajutăm să cultive aceste 
valori. 

Până la urmă, importanţa preocupării pentru ceilalţi 
se învaţă nu prin vorbe, ci prin fapte: prin exemplul pe 
„care îl dăm. Acesta este motivul pentru care mediul 
familial este atât de important în creşterea unui copil. 
Lipsa unei atmosfere de grijă şi compasiune, neglijarea 
copiilor de către părinţi au efecte devastatoare. Copiii 
se simt neajutoraţi şi nesiguri, iar mintea lor este 
agitată. Dimpotrivă, copiii care se bucură constant de 
dragoste şi protecţie sunt mai fericiţi şi mai încrezători 
în puterile lor. Şi sănătatea lor fizică este mai bună. De 
asemenea, ei vor fi preocupaţi nu doar de sine, ci şi de 
ceilalţi. Mediul familial este important şi pentru că aici 
copiii pot deprinde comportamente negative de la 
părinţii lor. Dacă, de exemplu, tatăl se ceartă mereu cu 
partenerii de afaceri sau tatăl şi mama se ceartă tot 
timpul, deşi, la început, copilul va considera cearta 
drept un lucru insuportabil, până la urmă va ajunge să 
o accepte ca pe ceva firesc. Această concepţie va fi 
scoasă, apoi, din casă şi dusă în lume. 

Se înţelege de la sine că trebuie să punem în practică 
tot ceea ce îi învăţăm pe copii despre comportamentul 
etic. În aceasta, profesorilor le revine o responsabilitate 
deosebită. Prin comportamentul lor, îi pot face pe copii 
să-şi amintească de ei toată viaţa. Dacă acest 
comportament este principial, disciplinat şi plin de 
compasiune, aceste valori se vor întipări uşor în mintea 
copilului, pentru că o lecţie predată de un profesor cu o 
motivaţie pozitivă (kun long) pătrunde mai adânc în 
mintea elevilor. Ştiu aceasta din proprie experienţă. Copil 
fiind, eram foarte leneş. Dar, când simţeam la profesorii 
mei afecţiune şi grijă, învâţam mai uşor decât dacă 
aceştia erau mai severi sau într-o dispoziţie proastă. 

Cât despre specificul educaţiei, las această chestiune în 
seama experţilor. Mà voi limita la a face câteva sugestii. 
Prima dintre acestea este cå, pentru a-i face pe tineri 
conştienţi de importanţa valorilor umane fundamentale, 
ar fi mai bine să nu prezentăm problemele societăţii ca 
fiind doar o chestiune morală sau religioasă. Este 
important să subliniem că este în joc însăşi supraviețuirea 
noastră. Astfel, ei îşi vor da seama că viitorul este în 
mâinile lor. În al doilea rând, cred că dialogul poate şi 
trebuie să fie învăţat în clasă. A le prezenta elevilor o 
chestiune controversată şi a le propune să o dezbată este 
un mod excelent de a-i învăţa să rezolve non-violent 
conflictele. Dacă şcolile ar face din aceasta o prioritate, 
s-ar observa un efect benefic şi asupra vieţii de familie. 

Când îşi va vedea părinţii certându-se, un copil care a 
înţeles valoarea dialogului va spune: „Aşa nu rezolvaţi 
nimic. Trebuie să discutaţi“. 

În final, este esenţial să eliminăm din programa 
şcolilor noastre orice tendinţă de a-i prezenta pe alţii 
într-o lumină negativă. Fără îndoială, în unele părți ale 
lumii, modul în care este predată istoria, de exemplu, 
alimentează bigotismul şi rasismul faţă de alte 
comunităţi. Desigur că acesta este un lucru râu. Nu 
contribuie cu nimic la fericirea omenirii. Acum mai mult 

-ca oricând trebuie să le arătăm copiilor noştri că deo- 
sebirile dintre „ţara mea“ şi „ţara ta“, „religia mea“ şi „re- 
ligia ta“ sunt chestiuni secundare. Mai degrabă, ar trebui 
să subliniem faptul că dreptul cuiva la fericire nu are o 
greutate mai mare decât drepturile celorlalţi. Aceasta nu 
înseamnă că eu cred că ar trebui să ne educăm copiii să 
abandoneze sau să ignore cultura şi tradiţiile istorice în 
care s-au născut. Dimpotrivă, este foarte important ca ei 
să se bazeze pe acestea. Este bine să ne învăţăm copiii 
să-şi iubească ţara, religia, cultura. Dar pericolul apare 
atunci când această dragoste se transformă în naționalism 
îngust, în etnocentrism şi bigotism religios. Exemplul lui 
Mahatma Gandhi este grâitor. Cu toate că avea o foarte 
înaltă educaţie occidentală, el n-a uitat niciodata bogata 
moştenire a culturii indiene şi nici nu s-a înstrăinat de ea. 

Dacă educaţia este una dintre cele mai puternice arme 
de care dispunem în strădania noastră de a crea o lume 


211 


Dalai Lama 


mai bună, mai paşnică, presa este alta dintre acestea. 
După cum toţi politicienii ştiu deja, ei nu mai sunt sin- 
gura autoritate în societate. Pe lângă ziare şi cărţi, 
radioul, filmul şi televiziunea au asupra oamenilor o in- 
fluenţă de neimaginat cu o sută de ani în urmă. Această 
putere face ca toţi cei care lucrează în mass media să aibă 
o mare responsabilitate. Dar presupune o mare 
responsabilitate şi din partea fiecărui individ care ascultă, 
citeşte şi priveşte. Şi noi avem un rol de jucat. Nu suntem 
neputincioşi în faţa mass media. Telecomanda este în 
mâinile noastre, până la urmă. 

Aceasta nu înseamnă că pledez pentru simpla relatare 
a faptelor sau pentru divertisment fără emoție. Dim- 
potrivă, respect şi apreciez intervenţia presei, în 
jurnalismul de investigaţie, de exemplu. Nu toţi func- 
ţionarii publici îşi îndeplinesc onest obligaţiile. De aceea, 
este bine să avem ziarişti care să-şi bage nasul peste tot şi 
să demaşte răul. Trebuie să ştim dacă vreo personalitate 
publică ascunde o cu totul altă faţă sub un comportament 
de faţadă plăcut. Nu trebuie să fie nici o discrepanţă între 
aparenţe şi viaţa interioară a cuiva. Este vorba despre 
aceeaşi persoană, până la urmă. Discrepanţele arată că în 
astfel de oameni nu se poate avea încredere. În acelaşi 
timp, este esenţial ca acela care investighează un caz să 
nu facă acest lucru din motive nepotrivite. Fără 
imparţialite şi fără respectul cuvenit pentru drepturile 
celorlalţi, investigația este ea însaşi coruptă. 

Cu privire la problema accentului pus de media pe 
sex şi violenţă, sunt mulţi factori de care trebuie să se 
ţină seama. În primul rând, în mod cert cea mai mare 
parte a publicului savurează senzațiile provocate de 
astfel de materiale. În al doilea rând, mă îndoiesc cå 
aceia care produc materiale ce conţin sex şi violenţă 
explicite au intenţia de a face râu. Motivația lor este, în 
mod sigur, doar comercială. Iar problema dacă aceste 
materiale sunt pozitive sau negative în sine mi se pare 
mai puţin importantă decât problema dacă ele pot avea 
-un efect sănătos din punct de vedere etic. Dacă efectul 
vizionării unui film care conţine multă violenţă este 
amplificarea compasiunii privitorului, atunci, poate, 
violenţa ar fi justificată. Dar dacă aglomerarea de 
imagini violente duce la indiferenţă, atunci cred că 
violenţa nu este justificată. Într-adevăr, o astfel de 
înăsprire a inimii poate fi periculoasă. Ea poate duce 
uşor la lipsa de empatie. 

Când presa se concentrează prea îndeaproape asupra 
aspectelor negative ale naturii umane, apare pericolul de 
a ne convinge că violenţa şi agresivitatea sunt prin- 
cipalele caracteristici ale acesteia. Cred că este o greşeală. 
Faptul că violenţa este o ştire sugerează exact contrariul 
acestei idei. Veştile bune nu sunt remarcate tocmai 
pentru că sunt atât de numeroase. În fiecare moment, se 
fac sute de milioane de fapte bune în toată lumea. Deşi, 
fără îndoială, în acelaşi timp se petrec şi multe violenţe, 

numărul acestora este mult mai mic. Pentru ca presa să 
dea dovadă de responsabilitate etică, ar trebui să reflecte 
acest fapt. 

În mod cert este nevoie ca presa să fie reglementată. 
Faptul că nu le permitem copiilor noştri să privească sau 
să citească anumite lucruri înseamnă că deja facem 
distincţia între ceea ce este bine şi ceea ce este râu. Dar 
dacă legislaţia este cea mai bună cale de reglementare, 
este greu de zis. Ca în tot ceea ce ţine de etică şi în acest 
caz disciplina este cu adevărat eficientă doar atunci când 
vine din interior. 

Cel mai bun mod de a ne asigura că produsul furnizat 
de diferitele mijloace de informare în masă este sănâtos 
din punct de vedere etic ţine, poate, tot de educaţia pe 
care le-o dăm copiilor. Dacă îi educăm să fie conştienţi de 
responsabilităţile lor, ei vor fi mult mai disciplinaţi dacă 
se vor implica în presă. 

Deşi ar fi, poate, prea mult să sperăm că presa va 
promova idealurile şi principiile compasiunii, cel puţin 
ne-am putea aştepta ca aceia care sunt implicaţi să 
procedeze cu precauţie atunci când există riscul unui 
impact negativ. Cel puţin, ar trebui ca în media să nu-şi 
mai afle locul instigările la acte negative, ca violenţa 
rasistă. Dar dincolo de aceasta, nu ştiu ce ar mai trebui 
facut. Poate, să găsim o cale de a crea o legătură mai 
directă între cei care scriu ştiri şi scenarii de divertisment 
şi public? « 

Natura 


Dacă este vreun domeniu în legătură cu care atât 
educaţia, cât şi presa au o responsabilitate deosebită 
acesta este, cred, protecţia mediului înconjurător. Din 
nou, această responsabilitate este mai puţin o problemă 
de bine sau de rău, cât o problemă de supravieţuire. 
Natura este casa noastră. Nu este neapărat sacră sau 
sfântă, este pur şi simplu locul în care trăim. Este, de 
aceea, în interesul nostru să avem grijă de ea. Aceasta 
este o chestiune de bun simţ. Dar numai de puţin timp 
numărul locuitorilor şi puterea ştiinţei şi tehnologiei au 
crescut atât de mult încât pot avea un impact direct 
asupra naturii. Altfel spus, până acum Pământul Mamă a 
putut să tolereze neglijenţa noastră. Dar s-a ajuns la un 
stadiu în care ea nu mai poate accepta comportamentul 
nostru. Problemele provocate de degradarea mediului 
pot fi considerate reacţia ei la comportamentul nostru 
iresponsabil. Ea ne avertizează că până şi toleranța sa are 
o limită. 

Nicăieri nu sunt mai evidente consecinţele eşecului 
nostru de a impune o disciplină în relaţia cu mediul 
înconjurător decât în Tibetul zilelor noastre. Nu exagerez 
spunând că Tibetul în care am crescut era un paradis 
natural. Toţi călătorii care au vizitat Tibetul în prima 
jumătate a secolului XX au remarcat acest lucru. 

Animalele erau rareori vânate, iar acest lucru se întâmpla 
mai ales în cele mai izolate regiuni, în care nu se putea 
face agricultură. Se obişnuia ca în fiecare an guvernul să 
emită o proclamaţie prin care erau protejate animalele 
sălbatice. „Nimeni“, se spunea în această proclamaţie, 
„Oricât de nobil sau de umil ar fi, nu trebuie să facă rău 
creaturilor apelor sau animalelor sălbatice“. Singurele 
excepţii erau şobolanii şi lupii. 

În tinereţe, îmi amintesc că, în drumurile mele în afara 
capitalei Lhasa, vedeam numeroase animale. Cea mai 
importantă amintire a mea din călătoria de trei luni prin 
Tibet, de la Takster (în est), unde m-am născut, la Lhasa, 
unde am fost declarat oficial Dalai Lama, la vârsta de 
patru ani, o constituie animalele pe care le-am văzut pe 
drum. Turme uriaşe de kiang (măgari sălbatici) şi drong 
(iaci) hoinăreau pe câmpii. Din când în când, zâream 
turme de gowa (sfioasele gazele tibetane), de wa (cerbi cu 
botul alb), sau tso (maiestuoasele antilope). Îmi amintesc, 
de asemenea, că am fost fascinat de micile chibi sau pika, 
ce se adunau pe păşuni. Erau atât de prietenoase! Îmi 
plăcea să privesc păsările, impunătorul gho (vulturul cu 
barbă) zburând deasupra mânăstirilor construite pe 
culmi de munte, stolurile de nangbar (gâşte sălbatice) şi, 
din când în când, noaptea, să ascult strigătul bufniței cu 
urechi lungi, wookpa . 

Nici în Lhasa nu mă simţeam rupt de natură. În ca- 
merele mele din palatul de iarnă al lui Dalai Lama, 

Potala, petreceam, copil fiind, nenumărate ore studiind 
comportamentul păsărilor Khyungkar cu ciocul roşu, care 
îşi făceau cuib în crăpăturile din ziduri. Şi în împreju- 
rimile palatului de vară, Norbulingka, vedeam deseori 
perechi de trung trung (cocori japonezi cu gâtul negru), 
păsări care pentru mine sunt o întruchipare a eleganţei şi 
graţiei, care trăiau în mlaştinile din apropiere. Ca să nu 
mai vorbim despre mândria faunei tibetane: urşii şi vul- 
pile de munte, chanku (lupii), sazik (superbul leopard de 
zăpadă) şi sik (râsul) care provocau teroare în inimile fer- 
mierilor, sau blândul panda uriaş, originar din zona de 
frontieră dintre Tibet şi China. 

Din păcate, această abundență de animale sălbatice a 
dispărut. Şi din cauza vânătorii, dar mai ales din cauza 
distrugerii habitatului natural, în Tibet nu a mai rămas, la 
o jumătate de secol după ocuparea sa, decât o mică parte 
din ceea ce era. Fără excepţie, toţi cei care au vizitat 
Tibetul după 30 sau 40 de ani de exil mi-au povestit des- 
pre absenţa şocantă a animalelor sălbatice. Acestea mai 
pot fi cu greu zărite chiar şi acolo unde, înainte, veneau 
foarte aproape de case. 

La fel de cutremurătoare este distrugerea pădurilor 
tibetane. În trecut, dealurile erau împădurite; acum, după 
cum spun cei care s-au putut întoarce, sunt la fel de 
golaşe ca şi capul unui călugăr budhist. Guvernul chinez 
a recunoscut că inundaţiile catastrofale din vestul Chinei 
sunt provocate, parţial, de tăierea pădurilor. Şi totuşi, a- 

flu în continuare despre convoaie de camioane care cară 
non-stop buşteni din Tibet. Acest lucru este tragic, mai a- 
les date fiind relieful muntos şi clima aspră a acestei regi- 
uni, din cauza cărora reîmpădurirea este o operaţiune 
care necesită o necontenită grijă şi atenţie. Din păcate, nu 
prea sunt semne că o astfel de operaţiune s-ar desfăşura 
cu succes. 

Prin aceasta, nu vreau să spun că noi, tibetanii, am fi 
fost, în mod deliberat, ecologişti. Nu am fost. Pur şi 
simplu nu ne-am gândit niciodată că există ceva numit 
„poluare“. Fără îndoială că am fost răsfăţaţi în această 
privinţă. O populaţie mică, trăind într-o regiune mare, 
cu aer curat şi apă pură de munte din abundență. 
Această atitudine inocentă faţă de problema purității 
mediului a făcut ca, atunci când am fost siliţi să plecăm 
în exil, noi, tibetanii, så fim uimiţi când am descoperit, 
de exemplu, faptul că există izvoare a căror apă nu 
poate fi băută. Ca în cazul unui copil unic, orice am fi 
făcut, Pământul Mamă ne tolera comportarea. 
Rezultatul a fost cà nu am înţeles clar problema 
curăţeniei şi a igienei. Oamenii scuipau şi îşi suflau 
nasul pe stradă fără ezitare. Îmi amintesc, mai ales, de 
un bătrân khampa (membru al gărzii mele personale), 
care obişnuia să vină în fiecare zi să tămâieze de jur 
împrejur reşedinţa mea din Dharamsala (un ritual 
popular de devoțiune). Din păcate, el suferea de bron- 
şită. Boala era agravată de fumul de tămâie. De aceea, 

la fiecare colţ, se oprea să tuşească şi să expectoreze atât 
de crunt, încât uneori mă întrebam dacă a venit să se 
roage sau să scuipe! 

În timp, după plecarea în exil, am devenit foarte 
interesat de problema protecţiei mediului. Guvernul 
tibetan în exil a acordat o deosebită atenţie educării 
copiilor noştri în ceea ce priveşte responsabilităţile pe 
care le au ca locuitori ai acestei fragile planete. Şi nu ezit 
să vorbesc despre acest subiect de câte ori am ocazia. 
Subliniez totdeauna mai ales necesitatea de a analiza 
modul în care acţiunile noastre, afectând mediul, îi pot 
afecta pe alţii. Recunosc că deseori acest raţionament este 
dificil. Nu putem spune cu certitudine care vor fi, până la 
urmă, efectele pe care tăierea pădurilor le-ar putea avea 
pe plan local asupra solului şi asupra producerii preci- 
pitaţiilor, ca să nu mai vorbim despre implicaţiile asupra 
climei întregii planete. Singurul lucru cert este că noi, 
oamenii, suntem singura specie care are puterea de a 
distruge pământul. Păsările nu au această putere, nici 
insectele, nici mamiferele. Dar, dacă avem puterea să 
distrugem pământul, avem şi puterea să-l protejâm. 

Esenţial este să găsim metode de producţie care nu 
distrug, natura. Trebuie să găsim mijloace de reducere a 
consumului de lemn şi de alte resurse naturale limitate. 
Nu sunt specialist în acest domeniu şi nu pot să spun 
cum s-ar putea proceda. Ştiu doar că este posibil, dacă 
avem hotărârea necesară. De exemplu, îmi amintesc că 

acum câţiva ani, când am fost la Stockholm, am aflat că, 
pentru prima dată după mult timp, peştii au revenit în 
râul care traversează oraşul. Aceştia dispăruseră din 
cauza poluării industriale. Dar îmbunătăţirea situaţiei nu 
a foat rezultatul închiderii fabricilor. De asemenea, în 
timpul unei vizite în Germania am văzut un obiectiv in- 
dustrial proiectat astfel încât să nu producă poluare. 
Deci, evident, există soluţii pentru a limita daunele 
provocate mediului, fără a se renunţa la industrie. 
Aceasta nu înseamnă că eu cred cá ne putem bizui pe 
tehnologie pentru a rezolva toate problemele. Nici nu cred 
că ne putem permite sa ne continuăm practicile 
distructive, contând pe faptul că vor fi descoperite 
remedii tehnice. Nu mediul înconjurator trebuie reparat. 
Comportamentul nostru în raport cu el este ceea ce 
trebuie schimbat. Má intreb dacă pentru un dezastru atât 
de ameninţător ca acela provocat de efectul de seră ar 
putea exista vreun „remediu“, chiar şi în teorie. Şi, 
presupunând că ar exista, trebuie să ne întrebâm dacă 
acesta ar putea fi aplicat la scara la care ar fi nevoie. Care 
ar fi cheltuielile sau costul în resurse naturale? Presupun 
că acestea ar fi atât de mari, incât ar fi prohibitive. În plus, 
fondurile alocate pentru multe alte domenii - cum ar fi 
ajutorul umanitar sau combaterea foametei - sunt 
insuficiente. Prin urmare, chiar dacă s-ar argumenta că 
s-ar putea aduna fondurile necesare pentru „remedierea“ 
dezastrului provocat de efectul de seră, din punct de 

vedere moral această acţiune ar putea fi aproape imposibil 
de justificat, date fiind lipsurile. Nu ar fi corect să se aloce 
sume uriaşe doar pentru ca naţiunile industrializate sâ-și 
poată continua practicile nocive, în timp ce în alte parți 
ale lumii oamenii nu au nici măcar ce să mănânce, 

Toate acestea arată necesitatea de a recunoaşte dimen- 
siunea universală a acţiunilor noastre şi, pe această bază, 
de a practica cumpătarea. Necesitatea acesteia este de- 
monstrată convingător dacă ne gândim la propâşirea 
speciei noastre. Deşi, din perspectiva tuturor religiilor 
importante, cu cât sunt mai mulţi oameni, cu atât este 
mai bine, şi cu toate că studiile prevăd scăderea po- 
pulaţiei într-o sută de ani, cred că această problemă nu 
poate fi ignorată. Călugăr fiind, poate părea nepotrivit să 
discut această chestiune. Dar cred că planificarea fa- 
milială este importantă. Desigur, nu vreau să spun că nu 
trebuie să avem copii. Viaţa omenească este o resursă 
prețioasă şi cuplurile căsătorite trebuie să aibă copii, cu 
excepţia cazului în care există motive care le împiedică. 
Ideea de a nu avea copii doar pentru că vrem să ne 
bucurăm de viaţă fără să ne asumâm responsabilităţi este, 
cred, greşită. Dar, în acelaşi timp, cuplurile au datoria de 
a se gândi la impactul pe care populaţia numeroasă o are 
asupra mediului. Acest fapt este cu atât mai adevărat 
dată fiind tehnologia modernă. 

Din fericire, tot mai mulţi oameni recunosc importanţa 
disciplinei etice ca un mijloc de a proteja locul în care 

trăim. Din acest motiv, sunt optimist şi cred că dezastrul 
poate fi evitat. Până nu demult, puţini se gândeau la 
efectele activităţii umane asupra planetei. Astăzi există, 
însă, şi partide politice a căror principală preocupare este 
protecţia mediului. Mai mult, faptul că aerul pe care îl 
respirăm, apa pe care o bem, pădurile şi oceanele în care 
trăiesc milioane de specii şi sistemele climaterice care 
provoacă fenomenele meteorologice transcend frontierele 
naţionale este o sursă de speranţă. Înseamnă că nici o 
ţară, oricât de bogată şi de puternică sau oricât de săracă 
şi de slabă ar fi nu-şi poate permite să nu facă nimic în 
această privinţă. 

La nivel individual, problemele provocate de ne- 
glijarea mediului înconjurător ne reamintesc că toţi 
trebuie să aducem o contribuţie. Şi, dacă acţiunile unei 
singure persoane ar putea să nu aibă un impact 
semnificativ, efectele combinate ale acțiunilor a milioane 
de indivizi au, cu siguranţă, un impact major. Aceasta 
înseamnă că este momentul ca aceia care trăiesc în ţările 
industrializate să se gândească serios să-şi schimbe mo- 
dul de viaţă. O spun din nou, aceasta nu este o problemă 
de etică. Faptul că şi populaţia din celelalte părți ale lumii 
are dreptul de a-şi îmbunătăţi nivelul de viaţă este mai 
important decât păstrarea de către cei bogaţi a stilului de 
viaţă cu care s-au obişnuit. Dacă acest drept ar putea fi 
satisfăcut fără să se provoace daune iremediabile naturii 
- cu toate consecinţele negative pentru fericirea noastră 

pe care acestea le-ar presupune - ţările mai bogate ar 
trebui să dea un exemplu. Costurile pe care standardele 
de viaţă tot mai ridicate le presupun pentru planetă şi, în 
consecinţă, pentru oameni sunt prea mari. 


Politica şi economia 


Toţi visăm o lume mai bună şi mai fericită. Dar dacă 
dorim ca acest vis să devină realitate, trebuie'să ne 
asigurăm că toate acţiunile noastre sunt inspirate de 
compasiune. Acest lucru este valabil în special cu privire 
la stategiile noastre politice şi economice. Dat fiind faptul 
că jumătate din populaţia lumii duce lipsă de alimente şi 
nu are adăpost, îngrijire medicală şi educaţie, cred că 
trebuie să ne întrebăm dacă ne aflăm pe drumul cel bun. 
Cred că nu. Dacă ar fi posibil ca, menţinându-ne aceeaşi 
atitudine, după alţi 50 de ani să eradicăm sărăcia, actuala 
inechitate în împărţirea bogăției ar putea fi justificată. 
Dar, dimpotrivă, dacă tendinţele actuale se menţin, să- 
racii vor deveni, cu siguranţă, şi mai săraci. Simţul drep- 
tăţii şi onestitatea ne spun că nu ar trebui să permitem să 
se întâmple acest lucru. 

Desigur, nu mă pricep prea mult la economie. Dar 
cred că este greu de evitat concluzia că averea celor 
bogaţi se menţine prin sărăcirea şi mai accentuată a celor 
săraci, în special prin intermediul datoriei externe. Prin 
aceasta, nu vreau să spun că ţările subdezvoltate nu au 

partea lor de responsabilitate pentru problemele cu care 
se confruntă. Nici nu le putem imputa toate relele sociale 
şi economice politicienilor şi funcţionarilor publici. Nu 
neg, faptul că chiar şi în cele mai avansate democraţii ale 
lumii este un fapt destul de obişnuit ca unii politicieni să 
facă promisiuni nerealiste în legătură cu ce ar face dacă ar 
fi aleşi. Dar aceşti oameni nu apar din senin. Astfel încât, 
dacă politicienii unei ţări sunt corupți, constatăm, în ge- 
neral, că societatea însăşi este lipsită de moralitate şi că 
indivizii ei nu duc o viaţă etică. Într-o asemenea situaţie, 
nu este întru totul corect din partea electoratului să-şi 
critice politicienii. Pe de altă parte, în societăţile în care 
oamenii şi-au însuşit valori sănătoase şi practică dis- 
ciplina etică din grijă pentru ceilalţi, funcţionarii publici 
vor respecta în mod firesc aceleaşi valori. Prin urmare, 
fiecare dintre noi are rolul sâu în crearea unei societăţi în 
care respectul şi grija pentru ceilalţi, bazate pe empatie, 
sunt prioritare. 

Cât despre politica economică şi în acest caz sunt 
valabile aceleaşi consideraţii care se aplică pentru orice 
activitate umană. Simţul responsabilităţii universale este 
esenţial. Trebuie să recunosc, totuşi, că mi se pare destul 
de dificil să fac sugestii în legătură cu aplicarea valorilor 
spirituale în domeniul comerţului. Aceasta pentru că aici 
concurenţa are un rol atât de important. Din acest motiv, 
legătura dintre empatie şi profit este inevitabil fragilă. 
Totuşi, nu vâd de ce nu ar fi posibilă o concurenţă cons- 

tructivă. Factorul cheie este motivaţia celor implicaţi. 
Când intenţia este de a-i exploata sau distruge pe alţii, 
este evident că rezultatul nu va fi pozitiv. Dar atunci 
când ne angajăm în competiţie cu generozitate şi bune 
intenţii, rezultatul, deşi presupune un anumit grad de 
suferinţă pentru cei care pierd, nu va fi prea dăunător. 

S-ar putea obiecta că acest domeniu al comerţului este 
de aşa natură încât este nerealist să ne aşteptăm ca în 
afaceri oamenii să fie puşi înaintea profitului. Legat de 
aceasta, reamintesc faptul că aceia care conduc industria 
şi afacerile lumii sunt şi ei fiinţe umane. Chiar şi cei mai 
duri dintre ei vor fi cu siguranţă de acord că nu este 
corect să se caute profitul indiferent de consecinţe. Dacă 
ar fi aşa, comerţul cu droguri nu ar mai fi considerat o 
activitate reprobabilă. Şi în acest caz, este nevoie ca fi- 
ecare dintre noi să-şi cultive natura înclinată spre com- 
pasiune. Cu cât vom progresa pe această cale, cu atât mai 
mult se vor reflecta în întreprinderile comerciale valorile 
umane fundamentale. 

Dimpotrivă, dacă noi înşine neglijăm aceste valori, 
inevitabil ele vor fi neglijate şi în comerţ. Acesta nu este 
doar idealism. Istoria ne arată că multe dintre realizările 
din societatea umană au apărut ca rezultat al compa- 
siunii. Gândiţi-vă, de exemplu, la abolirea comerţului cu 
sclavi. Dacă analizăm evoluţia societăţii omeneşti, consta- 
tām că este nevoie de o viziune pentru a produce o 
schimbare pozitivă. Idealurile sunt motorul progresului. 

A ignora acest lucru şi a spune că trebuie să fim „realişti“ 
în politică este o gravă eroare. 

Problema decalajului economic este o provocare im- 
portantă pentru întreaga familie umană. Totuşi, la 
începutul unui nou mileniu, cred că sunt destul de multe 
motive de optimism. În prima jumătate a secolului XX, 
opinia că puterea politică şi economică ar fi mai impor- 
tantă decât adevărul era cvasi-generală. Dar cred că 
lucrurile s-au schimbat. Chiar şi cele mai bogate şi 
puternice naţiuni înţeleg că nu are rost să ignore valorile 
umane fundamentale. Ideea că este loc pentru etică în 
relaţiile internaţionale câştigă, de asemenea, teren. 
Indiferent dacă sunt sau nu puse în practică, cel puţin 
cuvinte ca „reconciliere“, „non-violenţă“ şi „compasiune“ 
au intrat în vocabularul politicienilor. Aceasta este o 
evoluţie pozitivă. Apoi, din proprie experienţă, constat 
că, atunci când călătoresc în străinătate, sunt rugat 
deseori să vorbesc despre pace şi compasiune în faţa unui 
public numeros, depăşind o mie de persoane. Mă în- 
doiesc că aceste subiecte ar fi atras atâţia oameni acum 
40-50 de ani. Aceste evoluţii arată că, la nivel colectiv, noi, 
oamenii, preţuim mai mult valori fundamentale ca 
dreptatea şi adevărul. 

Mi se pare încurajator şi faptul că, cu cât economia 
mondială progresează mai mult, cu atât devine mai 
interdependentă. Drept rezultat, fiecare naţiune depinde, 
într-o măsură mai mare sau mai mică, de oricare altă 

naţiune. Economia modernă, ca şi mediul înconjurător, 
nu are frontiere. Chiar şi acele ţări vădit ostile una alteia 
trebuie să colaboreze în exploatarea resurselor. Deseori, 
de exemplu, ele depind de aceleaşi fluvii. Şi cu cât sunt 
statele mai interdependente pe plan economic, cu atât 
devin mai interdepedente şi pe plan politic. Astfel am 
asistat, de exemplu, la evoluţia Uniunii Europene de la 
un mic grup de parteneri comerciali la o entitate care se 
apropie de o confederație de state, având un număr a- 
proape dublu de membri. Observăm grupări similare, 
deşi în prezent mai puţin evoluate, în întreaga lume: A- 
sociaţia Statelor din Sud-Estul Asiei (ASEAN), Organi- 
zaţia Unităţii Africane (OUA), Organizaţia Ţărilor Expor- 
tatoare de Petrol (OPEC), pentru a aminti doar trei dintre 
acestea. Ele sunt o mărturie a faptului că oamenii simt 
impulsul de a se uni în numele binelui comun şi o 
reflectare a evoluţiei continue a societăţii umane. Ceea ce 
a început cu mici grupări tribale a evoluat trecând prin 
stadiul oraşelor-state până la naţiuni şi, astăzi, la alianţe 
cuprinzând milioane de oameni, care transcend divizările 
geografice, culturale şi etnice. Aceasta este o tendinţă care 
cred că poate şi trebuie să continue. 

Nu putem nega, totuşi, că în paralel cu proliferarea 
acestor alianţe politice şi economice, se manifestă şi un 
impuls spre o consolidare a etnicitaţii, limbii, religiei şi 
culturii - deseori pe fondul violențelor provocate de 


pierderea statului naţional. Ce este de fâcut în privința 

acestui aparent paradox - tendinţa spre asociere transna- 
ționalaă, pe de o parte, şi impulsul de revenire la origini, pe 
de alta parte? De fapt, nu este obligatoriu ca între aceste 
două aspecte să tie o contradicţie. Ne putem imagina 
comunitaţi regionale unite în comerţ, politică socială şi 
aranjamente de securitate, dar constând dintr-o mul- 
titudine de grupări etnice, culturale şi religioase au- 
toname, Ar pulea exista un sistem juridic pentru comuni- 
tățile mai mari, care să protejeze drepturile umane fun- 
damentale, lâsând comunitâţilor mai mici libertatea de a 
duce modul de viaţă pe care îl doresc. În acelaşi timp, este 
important ca uniunile să se creeze de bunăvoie şi pe baza 
recunoaşterii faptului că interesele tuturor celor implicaţi 
sunt slujite mai bine prin colaborare. Uniunile nu trebuie 
sa tie impuse. Provocarea noului mileniu este, în mod 
sigur, realizarea unei colaborari internaţionale - sau, mai 
bine spus, intercomunitare - în cadrul căreia este 
recunoscută diversitatea familiei umane şi sunt respectate 
drepturile tuturor. 


CAPITOLUL XIV 


PACEA ŞI DEZARMAREA 


Preşedintele Mao spunea odată că puterea politică 
vine pe ţeava puştii. Desigur, este adevărat că prin 
violenţă pot fi atinse unele obiective pe termen scurt, dar 
ea nu poate duce la soluţii pe termen lung. Studiind 
istoria, vedem că, în timp, dragostea omenirii pentru 
pace, dreptate şi libertate a triumfat totdeauna împotriva 
cruzimii şi a opresiunii. De aceea sunt un adept atât de 
fervent al non-violenţei. Violenţa generează violenţă. Şi 
violenţa înseamnă un singur lucru: suferinţă. Teoretic, se 
poate imagina o situaţie în care singura cale de a preveni 
un conflict la scară mare este intervenţia armată într-un 

stadiu incipient. Dar problema cu acest argument ar fi că 
este foarte greu, dacă nu imposibil, să se prevadă 
rezultatul violenţei. Nici nu putem fi siguri că ea a fost 
justificată. Aceste elemente se clarifică doar printr-o 
analiză ulterioară evenimentelor. Singura certitudine este 
că acolo unde este violenţă, inevitabil este şi suferinţă. 

Unii vor spune că prețuirea pe care Dalai Lama o 
acordă non-violenţei, deşi lăudabilă, nu este practică. 
Dar, de fapt, de mai multă naivitate dau dovadă cei care 
cred că problemele create de oameni şi care duc la violen- 
tā ar putea fi rezolvate printr-un conflict. Observaţi, de 
exemplu, că non-violenţa a fost principala caracteristică a 
revoluțiilor politice din anii '80. 

Sunt convins că principalul motiv pentru care atât de 
mulţi oameni afirmă că non-violenţa este impracticabilă 
stă în faptul că, pornind pe această cale, ei se descu- 
rajează prea uşor. Cu toate acestea, dacă în trecut ne 
limitam să ne dorim pace în ţară sau în comunitate, astăzi 
vorbim despre pacea lumii. Este firesc. Interdependenţa 
dintre oameni este atât de evidentă astăzi: singura pace 
despre care are rost să vorbim este pacea lumii. 

Unul dintre aspectele cele mai dătătoare de speranţe 
ale lumii moderne este apariţia mişcărilor internaţionale 
pentru pace. Dacă astăzi auzim mai puţin despre ele 
decât la sfârşitul Războiului Rece, aceasta se întâmplă, 
poate, pentru că idealurile lor au fost absorbite în cu- 
rentul conştiinţei universale. Dar ce înţeleg, eu când vor- 

besc despre pace? Nu sunt temeiuri de a crede că råz- 
boiul este o activitate umană naturală, deşi regretabila? 
Aici trebuie făcută o distincţie între pacea ca simplă 
absenţă a războiului şi pacea ca stare de linişte, bazată pe 
un profund sentiment de siguranţă care apare din în- 
ţelegere reciprocă, toleranţă faţa de punctul de vedere al 
celorlalţi şi respectarea drepturilor celorlalţi. Pacea în 
această accepţiune nu este ceea ce am văzut eu în Europa 
în timpul celor patru decenii şi jumătate ale Războiului 
Rece, de exemplu. Aceea era doar o aproximare. Premise- 
le acelei aşa-zise păci erau teama, suspiciunea şi strania 
psihologie a distrugerii reciproce sigure (Mutually 
Assured Distruction, abreviată foarte potrivit MAD3). În- 
tr-adevăr, „pacea“ care caracteriza Războiul Rece era atât 
de precară, de fragilă, încât orice neînțelegere ar fi putut 
avea consecinţe dezastruoase. Privind în urmă, mai ales 
ţinând seama de ceea ce ştim astăzi despre modul haotic 
în care se exercita controlul asupra armamentului, mi se 
pare un miracol că am reuşit să scăpăm de distrugere. 
Pacea nu este ceva care există independent de noi. Nici 
at că anumiţi oameni - lideri politici, comandanţi militari 
- au responsabilităţi mai mari faţă de pace. Dar aceşti 
oameni nu vin de nicăieri. Ei nu sunt născuţi şi educați în 
spaţiul cosmic. Ca şi noi, şi ei au fost crescuţi cu laptele şi 
afecțiunea mamei lor. Ei sunt membri ai propriei noastre 


3 Nota trad: În limba engleză, „mad“ înseamnă „nebun“. 

familii umane şi evoluează în cadrul societăţii la a cărei 
creare contribuim cu toţii. Pacea în lume depinde, deci, 
de pacea din inimile oamenilor. Aceasta, la rândul ei, 
depinde de practicarea eticii prin stăpânirea reacției 
noastre la gândurile şi emoţiile negative şi prin cultivarea 
calităţilor spirituale fundamentale. 

Dacă adevărata pace este ceva mai profund decât un 
echilibru fragil bazat pe ostilitate reciprocă, dacă, până la 
urmă, ea depinde de soluţionarea conflictelor interne, ce 
se poate spune despre război? Deşi, paradoxal, scopul 
celor mai multe campanii militare este pacea, în realitate 
războiul este ca focul în comunitatea umană, un foc al 
cârui combustibil îl constituie chiar oamenii. El seamănă 
cu focul şi în privinţa modului în care se răspândeşte. 
Dacă analizăm, de exemplu, conflictele recente din fosta 
lugoslavie, vom constata că ceea ce a început ca o dispută 
relativ limitată s-a amplificat rapid, cuprinzând întreaga 
regiune. La fel, dacă analizâm cazul unor bătălii, vedem 
că acolo unde comandanții miitari consideră cà ar fi 
puncte mai slabe, sunt trimise întăriri - ceea ce este 
similar cu a arunca oameni pe rug. Dar pentru cå ne-am 
obişnuit cu astfel de fenomene, le ienorâm. Nu recunoaş- 
tem că însăşi natura războiului este cruzime şi suferinţă. 

Din nefericire, adevărul este că suntem învăţaţi să pri- 
vim războiul ca pe ceva excitant şi chiar minunat: soldaţi 
în uniforme elegante (atât de atrăgătoare în ochii co- 
piilor), fanfare militare cântând. Considerăm crimele ca 

fiind îngrozitoare, dar nu asociem războiul cu crima. 
Dimpotrivă, războiul este privit drept o ocazie pentru 
oameni de a-şi demonstra competenţa şi curajul. Vorbim 
despre eroii războaielor ca şi cum cu cât mai mulţi 
oameni au ucis, cu atât ar fi mai viteji. Şi vorbim despre o 
armă sau alta ca despre o uimitoare realizare tehnologică, 
ignorând faptul că, atunci când va fi folosită, aceasta va 
răni şi ucide oameni. Între ei s-ar putea afla prietenii 
noştri, mama noastră, tatăl nostru şi ne-am putea afla 
chiar noi înşine. 

Ceea ce este şi mai grav la războaiele moderne este 
faptul că aceia care le provoacă rămân deseori foarte 
departe de conflictul din teren. În acelaşi timp, impactul 
pe care războiul îl are asupra civililor este din ce în ce 
mai mare. Cei care suferă cel mai mult în conflictele 
armate de astăzi sunt inocenţii - nu doar familiile celor 
care luptă ci şi din ce în ce mai mulţi civili care deseori nu 
sunt direct implicaţi. Suferinţa continuă chiar şi după 
terminarea războiului, din cauza minelor antipersonal şi 
a contaminării provocate de folosirea armelor chimice - 
ca să nu mai vorbim despre dificultăţile economice. 
Aceasta înseamnă că, într-o măsură din ce în ce mai 
mare, femeile, copiii şi bătrânii devin victime directe. 

Realitatea în războiul modern este că întreaga afacere 
a devenit aproape ca un joc pe computer. Sofisticarea 
crescândă a armelor a depăşit imaginaţia. Capacitatea lor 
distructivă este atât de înfricoşâtoare, încât orice argu- 

mente s-ar aduce în favoarea războiului, ele sunt in- 
ferioare celor împotrivă. Aproape că este scuzabilă nos- 
talgia pentru modul în care se dădeau odinioară bătăliile. 
Cel puţin, atunci oamenii se luptau unul cu altul faţă în 
faţă. Şi în acele zile se obişnuia ca domnitorii să-şi con- 
ducă oamenii în bătălie. Dacă domnitorul era ucis, acest 
lucru punea, în general, capât conflictului. Dar, odată cu 
perfecţionarea tehnologiei, comandanții au început să 
stea tot mai departe, în spatele frontului. Astăzi, ei se pot 
afla la mii de kilometri depărtare, în buncăre subterane. 
Legat de aceasta, aproape că văd apărând un glonte 
„inteligent“, care să poată să-i caute pe cei care comandă. 
Acest lucru mi se pare mult mai corect; cred că ar fi bi- 
nevenită o armă care să-i elimine doar pe factorii de 
decizie, lăsându-i nevătămaţi pe inocenţii neînarmaţi. 
Trebuie să admitem faptul că armele - indiferent dacă 
au fost create pentru scopuri ofensive sau defensive - 
există doar pentru a distruge fiinţe omeneşti. Dar, ca să 
nu credem că pacea depinde doar de dezarmare, trebuie 
să recunoaştem că armele nu pot acţiona de unele 
singure. Deşi sunt proiectate ca să ucidă, atâta timp cât 
rămân în depozite, ele nu pot provoca nici un râu fizic. 
Cineva trebuie să apese pe un buton ca să lanseze o 
rachetă sau să apese pe trăgaci ca să tragă un glonte. Nici 
o putere „demonică“ nu poate så facă asta. Doar oamenii 
pot. Prin urmare, o adevărată pace a lumii presupune şi 
ca noi să începem să demontâm sistemele militare pe care 

le-am creat. Nu putem spera să ne bucurăm de pace în 
sensul ei deplin atâta timp cât mai este posibil ca o mână 
de oameni să exercite putere militară şi să-şi impună 
voinţa altora sau atâta timp cât mai există regimuri 
autoritare care comit nedreptăţi, cu sprijinul forţelor 
armate. Nedreptatea subminează adevărul şi fără adevăr 
nu poate exista o pace durabilă. De ce? Pentru că 
adevărul ne conferă forţă şi încredere. Dimpotrivă, dacă 
nu avem adevărul de partea noastră, nu ne putem atinge 
scopurile înguste decât recurgând la forţă. Dar când o 
decizie se ia sfidând adevărul, oamenii nu se simt prea 
bine - fie ei învingători, fie învinşi. Aceste sentimente 
negative subminează pacea impusă prin forţă. 

Desigur, nu putem spera ca demilitarizarea să se 
realizeze peste noapte. Oricât de dezirabil ar fi, este 
prea greu să se treacă la dezarmare unilaterală. Şi, cu 
toate că, în cazul în care dorim să creăm o societate în 
care conflictele armate să fie ceva de domeniul tre- 
cutului, scopul nostru fundamental trebuie să fie 
desfiinţarea oricărui aparat militar, în mod clar ar fi 
prea mult să sperăm că vom reuşi să eliminăm toate 
armele. La urma urmei, chiar şi pumnii noştri pot fi 
folosiţi ca arme. Şi vor exista totdeauna grupuri de agi- 
tatori sau de fanatici care vor provoca tulburări. Prin 
urmare, trebuie să admitem că, atâta timp cât vor exista 
fiinţe umane, trebuie să existe şi moduri de a trata cu 
răufăcătorii. 

Toţi avem un rol de jucat în aceasta. Când, ca indivizi, 
ne dezarmâm pe dinăuntru - prin contracararea 
gândurilor şi emoţiilor noastre negative şi prin cultivarea 
calităţilor pozitive - creăm condiţii pentru dezarmarea 
din afară. Într-adevăr, o pace autentică, durabilă în lume 
este posibilă doar ca rezultat al strădaniilor noastre 
lăuntrice. Emoţia dureroasă este pentru conflicte ceea ce 
oxigenul este pentru foc. Este, deci, esenţial să ne păstrăm 
sensibilitatea faţă de ceilalţi, recunoscând dreptul lor egal 
la fericire şi nefăcând nimic din ceea ce le-ar putea 
provoca suferinţă. În acest scop, ne ajută să ne gândim la 
modul în care experienţa războiului este trăită de victime. 
Eu, de exemplu, nu trebuie decât să-mi amintesc de vizita 
pe care am făcut-o acum câţiva ani la Hiroshima, ca să am 
întreaga dimensiune a ororii războiului. Într-un muzeu 
de acolo, am văzut un ceas care s-a oprit exact în mo- 
mentul în care a explodat bomba şi un pachet de ace de 
cusut care s-au topti din cauza căldurii. 

Ceea ce se cere, prin urmare, este să stabilim etape 
clare pentru o dezarmare treptată. Şi trebuie să cultivâm 
voinţa politică de a realiza acest lucru. În legătură cu 
măsurile concrete de desființare a aparatului militar, 
trebuie să admitem faptul că acestea pot fi luate doar în 
contextul unui angajament mai larg de dezarmare. Nu 
este suficient să gândim doar în termenii eliminării 
armelor de distrugere în masă. Trebuie să creăm condiţii 
favorabile obiectivului nostru. Calea cea mai simplă este 

să pornim de la iniţiativele deja existente. Mă gândesc 
aici la eforturile care se fac de câţiva ani de a se institui 
un control asupra proliferării anumitor tipuri de arme şi, 
în unele cazuri, de a le elimina. În anii '70 şi '80, au fost 
încheiate acordurile SALT (Tratatele de Limitare a Ar- 
melor Strategice) între blocul răsăritean şi cel occidental. 
De mai mulţi ani, există un tratat de neproliferare nucle- 
ară, la care au aderat deja numeroase state. Şi, în ciuda 
răspândirii armelor nucleare, ideea interdicţiei universale 
este încă viabilă. Au fost făcute progrese încurajatoare şi 
în privinţa interzicerii folosirii minelor antipersonal. 
Când scriu aceste rânduri, majoritatea guvernelor lumii a 
semnat protocoale prin care se angajează să renunţe la 
folosirea lor. Însăși existenţa acestor iniţiative - deşi, până 
acum, nici una nu a avut un succes deplin - demonstrea- 
ză că se recunoaşte faptul că astfel de metode de distru- 
gere sunt indezirabile. Aceste iniţiative sunt o mărturie a 
dorinţei fundamentale a oamenilor de a trăi în pace. De 
asemenea, ele oferă un început bun, care poate fi ex- 
ploatat. 

O altă cale spre atingerea obiectivului demilitarizării 
globale este desfiinţarea treptată a industriei de arma- 
ment. Ideea li se poate părea multora ridicolă şi irea- 
lizabilă. Ei vor obiecta că acest lucru ar fi o nebunie dacă“ 
nu vor accepta toţi să îl facă în acelaşi timp. lar asta, vor 
spune ei, nu se poate întâmpla niciodată. În plus, mai 
trebuie să se ţină seama şi de argumentele economice. 

Dar dacă privim această chestiune din perspectiva celor 
care suportă consecinţele violenţelor armate, este greu să 
ne sustragem responsabilităţii pe care o avem de a depâşi 
astfel de obiecţii într-un fel sau altul. Într-adevăr, ori de 
câte ori mă gândesc la industria de armament şi la 
suferinţa pe care ea o provoacă, îmi amintesc iarăşi de 
vizita pe care am făcut-o la lagărul nazist de exterminare 
de la Auschwitz. Privind cuptoarele în care au fost arse 
mii de fiinţe omeneşti, cel mai mult m-a şocat ideea câ 
acestea au fost construite de alţi oameni. Aproape că îi 
puteam vedea pe ingineri (oameni inteligenţi cu toţii) la 
planşetele lor de proiectare, desenând cu atenţie cuptoa- 
rele şi calculând înălţimea şi diametrul coşurilor. M-am 
gândit la meşterii care au materializat proiectele. Fără 
îndoială că s-au simţit mândri de munca lor, cum sunt 
toţi meşterii buni. Atunci mi-am dat seama că la fel stau 
lucrurile şi cu proiectanţii şi fabricanţii de armament din 
zilele noastre. Şi ei creează mijloace de distrugere a mii, 
chiar a milioane de semeni de-ai lor. Nu este acesta un 
gând tulburător? 

Gândindu-se la acest lucru, toţi cei angajaţi într-o ase- 
menea activitate ar trebui să se gândească dacă implica- 
rea lor este, într-adevăr, justificată. Fără îndoială, ei vor 
suferi dacă vor renunţa la munca lor. De asemenea, eco- 
nomiile ţărilor producătoare de armament vor avea des 
suferit dacă aceste fabrici vor fi închise. Dar nu ar fi 
acesta un preţ care merită să fie plătit? În plus, sunt mai 

multe exemple de companii care au trecut cu succes de la 
producţia de armament la alt gen de producţie. Avem şi 
exemplul unui stat demilitarizat pe care îl putem 
compara cu vecinii sâi. Costa Rica, stat demilitarizat din 
1949, a avut enorm de câştigat în ceea ce priveşte nivelul 
de trai, sănătatea şi educaţia. 

Cât despre argumentul că ar fi, poate, mai realist să 
limităm exportul de armament la acele state care sunt de 
încredere şi sigure, cred că acesta reflectă o perspectivă 
foarte limitată. S-a dovedit de nenumărate ori că acest 
sistem nu funcţionează. Cunoaştem toţi istoria recentă a 
Golfului Persic. În anii '70, occidentalii l-au înarmat pe 
şahul Iranului, ca o contraforţă la ameninţarea Rusiei, A- 
poi, când climatul politic s-a schimbat, chiar Iranul a 
ajuns să fie considerat o ameninţare la adresa intereselor 
occidentale. Ca urmare, occidentalii au început să înar- 
meze Irakul împotriva Iranului. Dar, când timpurile s-au 
schimbat din nou, aceste arme au fost folosite împotriva 
altor aliaţi din Golf ai Occidentului (Kuweitul). Drept 
rezultat, ţările producătoare de armament au ajuns în 
război cu propriul lor client. Cu alte cuvinte, nu există 
client „sigur“ pentru arme. 

Nu pot să neg că aspiraţia mea spre dezarmare şi 
demilitarizare globală este idealistă. În acelaşi timp, am 
motive clare să fiu optimist. Unul dintre acestea ar fi 
chiar faptul că este greu de imaginat o situaţie în care 
armele nucleare şi celelalte arme de distrugere în masă ar 

putea fi utile. Nimeni nu vrea să rişte declanşarea unui 
război nuclear. Aceste arme sunt o evidentă risipă de 
bani. Producţia lor este foarte costisitoare, folosirea lor 
este de neconceput şi nu putem face altceva decât să le 
stocâm, lucru care costă, de asemenea, foarte mult. Prin 
urmare, ele sunt complet inutile şi nu reprezintă altceva 
decât o risipă de resurse. 

Un alt motiv de optimism este şi interdependenţa 
crescândă a ecoomiilor naţionale. Aceasta creează un 
climat în care noţiunile de interes sau avantaj naţional îşi 
pierd tot mai mult semnificaţia. Drept rezultat, ideea de 
război ca mijloc de rezolvare a conflictelor începe să pară 
din ce în ce mai învechită. Este adevărat că, atâta timp cât 
vor exista fiinţe omeneşti, vor exista şi conflicte. Neîn- 
țelegerile răbufnesc la suprafaţă din când în când. Dar 
dată fiind proliferarea armelor nucleare, trebuie sà găsim 
o altă cale de a soluţiona conflictele decât violenţa. O 
astfel de cale este dialogul în spiritul reconcilierii şi al 
compromisului. Aceasta nu este doar un vis al meu. 
Tendinţa globală spre asociere politică internaţională, 
pentru care Uniunea Europeană este, probabil, cel mai 
grâitor exemplu, înseamnă că este posibil sa preconizâm 
că va veni un moment în care menţinerea unor armate 
naţionale să fie considerată o opţiune şi neeconomică, şi 
inutilă. În loc să gândim în termenii apărării frontierelor 
individuale, va fi logic să gândim în termenii securităţii 
regionale. De fapt, acest lucru a început deja să se în- 

tâmple. Există, deşi sunt încă doar în stadiul de încercare, 
planuri de integrare mai strânsă a sistemelor de apărare 
europene; o brigadă militară mixtă franco-germană există 
de peste zece ani. Pare posibil, cel puţin la nivelul 
Comunităţii Europene, ca o uniune care a început ca o 
simplă alianţă comercială să-şi asume în final 
responsabilitatea pentru securitatea regională. Şi dacă 
acest lucru este posibil în Europa, putem spera că şi alte 
organizaţii internaţionale de comerţ - atât de numeroase 
- ar putea evolua în acelaşi mod. De ce nu? 

Apariţia unor astfel de grupări de securitate regională 
ar avea, cred, un rol foarte important în tranziţia de la 
preocuparea noastră actuală pentru statele-naţiuni la 
acceptarea treptată a unor comunităţi mai puţin strict 
delimitate. Ea ar pava calea spre o lume în care nu ar mai 
exista deloc armate. Un astfel de scenariu implică mai 
multe etape. Forţele armate naţionale vor fi înlocuite de 
grupările regionale de securitate. Acestea vor fi, apoi, la 
rândul lor, desfiinţate treptat, rămânând doar o forţă de 
poliţie administrată la nivel global. Principala misiune a 
acestei forţe va fi aplicarea justiţiei şi garantarea se- 
curităţii comune şi a respectării drepturilor omului. 
Îndatoririle sale ar fi variate. Una dintre acestea ar fi 
împiedicarea tentativelor de luare a puterii prin mijloace 
violente. În privinţa modului de operare, trebuie 
rezolvate mai întâi unele probleme juridice. Dar cred că 
această forţă ar putea acţiona la sesizarea comunităţilor 

amenințate - fie de vecini, fie de unii dintre propriii lor 
membri, cum ar fi cei grupaţi în facţiuni extremiste 
violente - sau ar putea fi desfăşurată chiar de comu- 
nitatea internaţională când ar exista riscul degenerâării în 
violenţă a unor controverse religioase sau ideologice, de 
exemplu. 

Este adevărat că suntem încă departe de o astfel de 
situaţie ideală, dar ea nu este atât de fantezistă cum ar 
putea părea. Poate că această generaţie nu va apuca s-o 
vadă materializată. Dar ne-am obişnuit deja să vedem 
trupele Naţiunilor Unite desfăşurate ca forţe de men- 
tinere a păcii. Începe, de asemenea, să se întrevada un 
consens asupra faptului că, în anumite împrejurări ar 
putea fi justificată folosirea lor într-o manieră mai inter- 
venţionistă. 

Ca o metodă de a ajuta această evoluţie, am putea 
înfiinţa ceea ce eu numesc Zone de Pace. Mă gândesc la 
demilitarizarea unei părţi sau a mai multor părţi ale unei 
ţări, pentru a se crea oaze de stabilitate, preferabil în 
zonele cu importanţă strategică. Acestea ar fi raze de 
speranţă pentru restul lumii. Recunosc, această idee este 
destul de îndrăzneață, dar nu este fără precedent. Avem 
deja o astfel de zonă demilitarizată, în Antarctica. Nici nu 
sunt singurul care s-a gândit la aceasta. Fostul preşedinte 
sovietic Mihail Gorbaciov a propus acelaşi statut pentru 
zona de frontieră ruso-chineză. Eu am făcut aceeaşi 
propunere pentru Tibet. 

Nu este greu să ne gândim la alte părţi ale lumii în 
afară de Tibet în care comunităţile vecine ar avea de 
câştigat enorm din instituirea unor zone demilitarizate. 
La fel cum India şi China - amândouă, ţâri încă destul de 
sărace - ar economisi foarte mult din venitul lor naţional 
dacă Tibetul ar deveni o Zonă de Pace recunoscută 
internaţional şi multe alte ţări de pe fiecare continent ar 
câştiga dacă ar fi scăpate de povara de a menţine 
numeroase trupe la frontiere. Mă gândesc că Germania, 
de exemplu, ar fi foarte potrivită pentru o Zonă de Pace, 
dată fiind aşezarea ei în inima Europei şi experienţa celor 
două războaie mondiale din secolul XX. 

În toate acestea, cred că Organizaţia Naţiunilor Unite 
are un rol esenţial. Şi nu doar pentru că este singurul 
organism consacrat problemelor globale. Sunt admirabile 
şi iniţiative ca Tribunalul Internaţional de la Haga, 
Fondul Monetar Internaţional, Banca Mondială, menite să 
susţină Convenţia de la Geneva. Dar, deocamdată şi în 
viitorul apropiat, ONU este singura instituţie globală 
capabilă atât să influenţeze, cât şi să formuleze o politică 
în favoarea comunităţii internaţionale. Desigur, mulţi o 
critică, spunând că este ineficientă, şi este adevărat că 
uneori rezoluţiile ei sunt ignorate, abandonate şi uitate. 
Totuşi, în ciuda acestor deficienţe, eu continuu să am cea 
mai înaltă consideraţie nu doar pentru principiile pe care 
se bazează, ci şi pentru tot ceea ce a realizat de la crearea 
sa, în 1945. Nu trebuie decât să ne întrebăm dacă a salvat 

sau nu vieţi, dezamorsând situaţii periculoase, pentru a 
vedea că această organizaţie înseamnă mai mult decât bi- 
rocraţie. Ar trebui, de asemenea, să ne gândim şi la 
activitatea organizaţiilor sale auxiliare, cum ar fi 
UNICEF, Înaltul Comisariat ONU pentru Refugiaţi, 
UNESCO sau Organizaţia Mondială a Sănătăţii, chiar da- 
că s-a întâmplat ca unele dintre programele şi strategiile 
acestora sau ale altor organizaţii mondiale să fie de- 
turnate. 

Consider ONU, dacă s-ar dezvolta la întregul sâu 
potenţial, drept mijlocul adecvat de a îndeplini aspiraţiile 
omenirii în ansamblul său. Încă nu este capabilă să facă 
acest lucru foarte eficient, dar suntem abia la începuturile 
formării unei conştiinţe globale (fapt care a devenit 
posibil datorită revoluţiei comunicaţiilor). Şi, în ciuda di- 
ficultaţilor uriaşe, am văzut-o în acţiune în numeroase 
părţi ale lumii, deşi, pentru moment, s-ar putea să fie 
doar una sau două naţiuni care iniţiază astfel de inter- 
venţii. Faptul că ele caută legitimitatea conferită de un 
mandat al Naţiunilor Unite arată că se resimte nevoia de 
justificare prin aprobare colectivă. La rândul ei, aceasta 
arată, cred, extinderea sentimentului că alcâtuim o unică 
şi interdependentă comunitate umană. 

Unul dintre punctele slabe ale Organizaţiei Naţiunilor 
Unite aşa cum este ea constituită în prezent este faptul că, 
deşi asigură un forum pentru guverne, ea nu îi ascultă pe 
cetăţeni individual. Nu există nici un mecanism prin care 

cei ce doresc să vorbească împotriva propriului guvern să 
poată fi auziţi. Pentru a înrăutăţi şi mai mult lucrurile, 
sistemul dreptului de veto, în vigoare în prezent, este 
deschis manipulării de către naţiunile mai puternice. 
Acestea sunt deficienţe profunde. 

În legătură cu problema reprezentată de faptul că 
glasul cetăţenilor nu este auzit, poate ar trebui să ne 
gândim la ceva mai radical. După cum democraţia se 
sprijină pe cei trei piloni - un sistem juridic independent, 
puterea executivă şi puterea legislativă -, este nevoie de 
un organism cu adevărat independent la nivel inter- 
naţional. Dar poate că Organizaţia Naţiunilor Unite nu 
este potrivită pentru acest rol. Am observat că la reuniuni 
internaţionale cum ar fi Summit-ul Mondial din Brazilia, 
cei care participă în calitate de reprezentanţi ai unei ţări 
pun inevitabil pe primul plan interesele naţiunii lor, în 
ciuda faptului că problema discutată transcende 
frontierele naţionale. Dimpotrivă, când oamenii participă 
individual la reuniuni internaţionale - mă gândesc, aici, 
la congresele unor grupări ca Internaționala Fizicienilor 
pentru Prevenirea unui Război Nuclear sau la iniţiativa 
laureaţilor Premiului Nobel pentru Pace privind comerţul 
cu armament, din care fac parte - ei dovedesc o mai mare 
preocupare pentru omenire. Spiritul lor este cu adevărat 
mai deschis şi internaţionalist. Acest fapt mă face să cred 
că ar merita să se creeze un organism a cărui principală 
sarcină să fie monitorizarea problemelor omenirii din 

perspectiva eticii, o organizaţie care s-ar putea numi 
Consiliul Mondial al Omenirii (fără îndoială, s-ar putea 
găsi un nume mai relevant). Acesta ar consta dintr-un 
grup de oameni provenind din cele mai variate medii. Ar 
putea fi artişti, bancheri, activişti pentru protecţia 
mediului, avocaţi, poeţi, academicieni, gânditori religioşi 
şi scriitori, ca şi oameni obişnuiţi, recunoscuţi pentru 
integritatea şi dedicaţia lor faţă de valorile etice şi umane 
fundamentale. Întrucât acest organism nu va fi învestit cu 
putere politică, hotărârile sale nu vor avea putere de lege. 
Dar în virtutea independenţei sale - pentru că nu ar avea 
nici o legătură cu vreo naţiune, un grup de naţiuni sau 
vreo ideologie - deliberările Consiliului ar reprezenta 
conştiinţa lumii, deci ar avea autoritate morală. 

Desigur, se vor găsi mulţi care să critice această 
propunere, ca şi ceea ce am afirmat despre demilitarizare, 
dezarmare şi reforma Organizaţiei Naţiunilor Unite, pe 
motiv că aceste idei ar fi nerealiste sau poate prea 
simpliste. Sau vor spune că propunerile mele nu sunt 
aplicabile în „lumea reală“. Dar, cum oamenii se mulţu- 
mesc deseori doar să critice şi să dea vina pe alţii pentru 
ceea ce merge râu, ar trebui măcar să încercăm să pro- 
punem idei constructive. Un lucru este sigur. Dată fiind 
dragostea oamenilor pentru adevăr, dreptate, pace şi 
libertate, este posibilă crearea unei lumi mai bune, mai 
pline de compasiune. Potenţialul există. Dacă, cu ajutorul 
educaţiei şi al presei, am putea îmbina unele dintre 

iniţiativele pe care le-am descris cu aplicarea principiilor 
etice, am putea realiza un climat în care dezarmarea şi 
demilitarizarea ar înceta să mai fie controversate. Astfel, 
am avea condiţiile unei păci durabile în lume. 

CAPITOLUL XV 


A ROLUL RELIGIEI 
ÎN SOCIETATEA MODERNĂ 


Este un fapt trist al istoriei omenirii acela că religia a ! 
fost o sursă majoră de conflict. Chiar şi astăzi, oameni 
sunt ucişi, comunităţi sunt distruse şi societăţi sunt 
destabilizate ca rezultat al bigotismului religios şi al urii. 
Nu este de mirare că mulţi pun sub semnul întrebării 
locul religiei în societatea umană. Dar, dacă analizăm 
lucrurile cu atenţie, vom constata că există două surse 
principale ale conflictelor în numele religiei. Unele con- 
flicte apar pur şi simplu ca rezultat al diversităţii reli- 
gioase - din cauza diferenţelor doctrinare, culturale şi de 

practică dintre o religie şi alta. Alte conflicte apar în 
contextul unor factori politici, economici şi de altă natură, 
în special la nivel instituţional. Armonia inter-religioasă 
este cheia rezolvării conflictelor din prima categorie. În 
cazul conflictelor din a doua categorie, trebuie găsite alte 
soluţii. Secularizarea şi în special separarea ierarhiei re- 
ligioase de instituţiile statului ar putea fi o modalitate de 
reducere a problemelor instituţionale. În acest capitol, voi 
trata problema armoniei inter-religioase. 

Acesta este un aspect important al responsabilitaţii 
universale. Dar, înainte de a examina problema în de- 
taliu, ar fi bine să încercăm să răspundem la întrebarea 
dacă religia este sau nu importantă în lumea modernă. 
Am arătat că a avea o credinţă religioasă nu este o con- 
diţie nici pentru un comportament etic, nici chiar pentru 
fericire. Am afirmat, de asemenea, că indiferent dacă o 
persoană este un credincios practicant sau nu, calităţile 
spirituale; ca dragostea, compasiunea, râbdarea, to- 
leranţa, iertarea, umilinţa sunt indispensabile. Cred cà 
aceste calităţi sunt mai uşor şi mai eficient amplificate în 
contextul unei practici religioase. Cred, de asemenea, că, 
dacă un om este practicant sincer al unei religii, el va 
avea enorm de câştigat. Cei care au o credinţă fermă, 
bazata pe înţelegere şi întărită de o practică zilnică, fac 
faţă, în general, mult mai bine greutăților decât cei care 
nu sunt credincioşi. Prin urmare, sunt convins că religia 
are un potenţial imens de a aduce bine omenirii. Folosită 

aşa cum trebuie, este un instrument extrem de eficient 
pentru atingerea fericirii. Mai ales, ea poate avea un rol 
esenţial în încurajarea oamenilor să cultive simţul res- 
ponsabilităţii faţă de ceilalţi şi disciplina etică. 

Din aceste motive, cred că religia continuă să fie 
importantă astăzi. Dar gândiţi-vă şi la următorul aspect: 
acum câţiva ani, în gheaţa Alpilor europeni a fost găsit 
corpul unui om din Epoca de Piatră. Deşi avea o vechime 
de peste cinci mii de ani, era perfect conservat. Chiar şi 
îmbrăcămintea era aproape intactă. Îmi amintesc că 
m-am gândit atunci că, dacă ar fi posibil să-l readucem pe 
acel om la viaţă pentru o zi, am constata cât de multe 
aveam în comun cu el. Fără îndoială, am fi văzut că şi el 
era îngrijorat pentru familia sa şi pentru cei dragi, că era 
preocupat de sănătatea sa şi aşa mai departe. În ciuda 
diferenţelor culturale şi de exprimare, am fi fost în stare 
să ne identificăm cu el la nivelul sentimentelor. Şi nu våd 
nici un motiv să credem că pe el l-ar fi preocupat mai 
puţin decât pe noi găsirea fericirii şi evitarea suferinţei. 
Dacă religia, cu importanţa pe care o dă învingerii 
suferinţei prin practicarea disciplinei etice şi cultivarea 
dragostei şi a compasiunii, a fost considerată importantă 
în trecut, nu văd de ce nu ar mai fi considerată la fel de 
importantă şi astăzi. Să zicem că, în trecut, valoarea 
religiei era mai evidentă pentru că suferința umană era 
mai vădită, din cauza lipsei facilităţilor moderne. Dar noi, 
oamenii, încă suferim, cu toate că astăzi suferinţa este 

mai mult interioară, sub forma tulburărilor mentale şi 
emoţionale, iar religia, pe lângă mântuire, mai este 
preocupată şi de problema învingerii suferinţei, astfel 
încât în mod sigur religia îşi păstrează importanţa. 

Cum putem, atunci, să creăm armonia necesară pentru 
a depăşi conflictele inter-religioase? Ca şi în cazul celor 
care au început să practice stăpânirea reacției la gânduri 
şi emoţii negative şi să-şi cultive calităţile spirituale, cheia 
este înţelegerea. Mai întâi, trebuie să identificâm factorii 
care obstrucţionează armonia. Apoi, trebuie să găsim căi 
de a-i învinge. 

Probabil cea mai importantă piedică în calea armoniei 
inter-religioase este lipsa de preţuire a valorii altor 
credinţe. Până relativ recent, comunicarea între diferite 
culturi, chiar între diferite comunităţi, era înceată sau 
inexistentă. Din acest motiv, simpatia pentru alte credinţe 
religioase nu era foarte importantă - cu excepţia, desigur, 
a cazurilor în care adepţi ai unor religii diferite trăiau 
unii lângă alţii. Dar această atitudine nu mai este valabilă. 
În lumea din ce în ce mai complexă şi interdependentă de 
astăzi, suntem nevoiţi să recunoaştem existenţa altor 
culturi, a diferitelor grupări etnice şi, desigur, a altor 
credinţe religioase. Fie că ne place sau nu, cei mai mulţi 
dintre noi se confruntă zilnic cu această diversitate. 

Cred că modul cel mai bun de a învinge ignoranţa şi 
de a înţelege este dialogul cu adepţii altor religii. Văd 
acest dialog desfăşurându-se pe mai multe planuri. Ar fi 


252 


Etica noului mileniu 


foarte utile discuţiile între învăţaţi în care să se cerceteze 
punctele comune şi, mai ales, divergenţele între diferite 
credinţe. La un alt nivel, se pot organiza şi întâlniri între 
credincioşi practicanți, în care aceştia să-şi împărtăşească 
experienţele. Acesta este, probabil, cel mai eficient mod 
de a învăţa să preţuim credinţa altora. Pentru mine, de 
exemplu, discuţiile cu răposatul Thomas Merton, un 
călugăr catolic din Ordinul Cistercienilor, au fost o sursă 
de profundă inspiraţie. Ele m-au făcut să am o mare 
admiraţie pentru învăţăturile creştinismului. Cred, de 
asemenea, că întâlnirile ocazionale dintre liderii religioşi, 
în care aceştia să se roage împreună pentru o cauză 
comună ar fi extrem de folositoare. Reuniunea de la 
Assisi (Italia) din 1986, când reprezentanţii celor mai im- 
portante religii ale lumii s-au adunat pentru a se ruga 
împreună pentru pace a fost, cred, benefică pentru 
numeroşi credincioşi, întrucât a fost un simbol al 
solidarităţii şi al angajamentului faţă de pace al tuturor 
participanţilor. 

Participarea adepților unor religii diferite la 
pelerinaje comune este, de asemenea, o practică foarte 
bună. În acest spirit, în 1993 am fost în pelerinaj la 
Lourdes, iar apoi la Ierusalim, loc sfânt pentru trei 
dintre marile religii ale lumii. Am vizitat şi numeroase 
sanctuare hinduiste, islamiste, jainiste şi sikh, din India 
şi din alte ţări. Mai recent, după un seminar consacrat 
discutării şi practicării meditaţiei după tradiţiile 

creştine şi budhiste, am participat la un program de 
rugăciuni, meditații şi dialog sub copacul Bodhi, la 
Bodh Gaya, în India, unul dintre cele mai importante 
sanctuare budhiste. 

Când astfel de schimburi culturale se produc, adepţii 
unei religii află că şi învăţăturile altor credinţe sunt o 
sursă de inspiraţie spirituală şi călăuzire etică pentru 
adepţii lor. De asemenea, devine evident faptul că, 
dincolo de diferenţele doctrinare sau de altă natură, toate 
religiile importante ale lumii îşi propun să ajute oamenii 
să fie mai buni. Toate pun accentul pe dragoste şi 
compasiune, răbdare, toleranţă, iertare, umilinţă şi toate 
pot să-i ajute pe oameni să-şi cultive aceste calităţi. În 
plus, exemplul dat de fondatorii marilor religii dovedeşte 
clar preocuparea de a-i ajuta pe alţii să găsească fericirea, 
amplificând aceste calităţi. Cât despre viaţa lor, toţi au 
trăit foarte simplu. Vieţile lor au stat sub semnul dis- 
ciplinei etice şi al dragostei pentru ceilalţi. Ei nu au trăit o 
viaţă de lux, ca împărații şi regii. Dimpotrivă, ei au 
acceptat de bunăvoie să sufere - fără să se teamă de 
greutăţi - pentru a sluji omenirea în ansamblul ei. În 
învăţăturile lor, toţi au pus un accept deosebit pe cul- 
tivarea dragostei şi a compasiunii şi pe renunţarea la 
dorinţele egoiste. Şi fiecare dintre ei a îndemnat la 
transformarea inimii şi a minţii. Într-adevăr, indiferent 
dacă suntem sau nu religioşi, toţi merită admiraţia 
noastră. 

În paralel cu dialogul cu adepţii altor credinţe, trebuie, 
bineînţeles, să aplicăm în viaţa de zi cu zi învăţăturile 
propriei noastre religii. Având dragoste, compasiune şi 
disciplină etică, vom recunoaşte cu uşurinţă valoarea 
învățăturilor altor credinţe. Dar, pentru aceasta, este 
esenţial să conştientizăm faptul că practica religioasă 
presupune mult mai mult decât a afirma: „Cred“ sau, ca 
în budhism, „Mi-am găsit refugiul“. A practica o religie 
înseamnă, de asemenea, mai mult decât a merge la tem- 
ple, sanctuare sau biserici. lar învățarea unor precepte 
religioase este de mai puţin folos dacă acestea rămân 
doar la nivelul intelectului. A ne baza doar pe credinţă, 
fără a-i înţelege şi aplica preceptele, este o atitudine cu o 
valoare limitată. Le spun deseori tibetanilor că purtarea 
unei mala (ceva asemănător mătâniilor) nu face dintr-o 
persoană un adevărat practicant religios. Eforturile 
sincere pe care le facem pentru a ne transforma spiritual 
sunt cele care fac din noi adevăraţi practicanți. 

Vom vedea importanţa covârşitoare a autenticii 
practici religioase dacă admitem că, alături de ignoranță, 
modul greşit în care ne raportăm la propria credinţă este 
o altă cauză importantă a lipsei de armonie inter-religi- 
oasă. Departe de a aplica învăţăturile religiei în viaţa 
noastră personală, avem tendinţa de a le folosi pentru a 
ne întări atitudinea egoistă. Considerăm religia drept un 
lucru pe care îl avem sau drept o etichetă care ne deo- 
sebeşte de alţii. Aceasta este o greşeală. În loc să folosim 

nectarul religiei pentru a ne purifica de elementele 
otrăvitoare din inima şi mintea noastră, gândind astfel, 
riscăm ca aceste elemente negative să otrâvească nectarul 
religiei. 

Dar trebuie să recunoaştem că acest fapt reflectă o altă 
problemă, care este comună tuturor religiilor. Şi anume, 
pretenţia fiecăreia că doar ea este „adevărata“ religie. 
Cum să rezolvăm această problemâ? Este adevărat că, 
pentru practicantul individual, este esenţial să aibă un 
unic angajament de credinţă. Este, de asemenea, adevărat 
că acest angajament unic depinde de convingerea 
profundă că religia sa este unica sa cale spre adevăr. Dar, 
în acelaşi timp, trebuie să găsim un mijloc de a împăca 
această convingere cu realitatea multitudinii de religii cu 
pretenţii de acest gen. În termeni practici, aceasta 
presupune ca practicanţii individuali să găsească o cale ca 
măcar să accepte valabilitatea învățăturilor altor religii, 
păstrându-şi angajamentul din toată inima faţă de 
propria sa credinţă. Cât despre valabilitatea adevărurilor 
metafizice ale unei religii, aceasta este problema internă a 
acelei religii. 

Eu sunt convins că budhismul îmi oferă cel mai e- 
ficient cadru în care sâ-mi plasez eforturile de a evolua 
spiritual prin cultivarea dragostei şi a compasiunii. În 
acelaşi timp, trebuie să recunosc câ, după cum budhismul 
este cea mai bună cale pentru mine - adică se potriveşte 
caracterului meu, temperamentului meu, înclinațiilor 


256 


Etica noului mileniu 


mele şi formaţiei mele culturale - la fel este, pentru 
creştini, creştinismul. Pentru ei, creştinismul este cea mai 
bună cale. De aceea, nu pot spune că budhismul este cea 
mai bună religie pentru toată lumea. 

Mă gândesc, uneori, la religie ca la un medicament 
pentru spiritul omenesc. Nu putem judeca eficienţa unui 
medicament fără să ţinem seama de instrucţiunile de 
utilizare şi fără să ne gândim dacă este indicat sau nu 
pentru un anumit pacient. Afirmația că un medicament 
este foarte bun deoarece conţine anumite ingrediente nu 
este justificată. Nu are sens să excludem pacientul şi 
efectele medicamentului asupra sa. Este corect să se 
spună că în cazul unui anumit pacient, suferind de o 
anumită afecţiune, un medicament este cel mai eficient. 
La fel, vorbind despre credinţele religioase, putem spune 
că una dintre ele este cea mai bună pentru o anumită 
persoană. Dar nu foloseşte la nimic să susţinem, pe baza) 
conținutului său filosofic sau metafizic, că o religie este! 
mai bună decât alta. Importantă este, cu siguranță, : 
eficienţa sa în cazuri individuale. 

Calea pe care o propun eu pentru soluţionarea apa- 
rentei contradicții între comandamentul fiecărei credinţe 
privind „un singur adevăr şi o singură religie“ şi rea- 
litatea multitudinii credințelor este înţelegerea faptului că 
un om nu poate avea, într-adevăr, decât un singur adevăr 
şi o singură religie. Dar, din perspectiva societăţii ome- 
neşti în ansamblu, trebuie să acceptăm conceptul „mai 

multe adevăruri, mai multe religii“. Ducând mai departe 
analogia noastră medicală, în cazul unui bolnav, 
medicamentul potrivit este, de fapt, unicul medicament 
care poate fi indicat. Dar aceasta nu înseamnă că nu pot 
exista alte medicamente potrivite pentru alți bolnavi. 
După părerea mea, diversitatea credințelor religioase 
este un factor de îmbogăţire spirituală. Nu este cazul să 
spunem că, în esenţă, toate religiile sunt la fel. Ele sea- 
mână prin accentul pe care îl pun toate pe dragoste şi 
compasiune în contextul disciplinei etice. Dar a spune 
acest lucru nu înseamnă că ele sunt în esenţă identice. 
Contradicţiile dintre concepţia budhistă, cea creştină şi 
cea hinduistă asupra genezei şi a începutului înseamnă 
că, în final, din perspectiva metafizică, suntem siliţi să 
facem distincţia între aceste religii, în ciuda numeroaselor 
asemânâri practice dintre ele. Aceste contradicții ar putea 
să nu fie foarte importante în stadiile incipiente ale 
practicii religioase. Dar, pe măsură ce avansăm pe calea 
unei credinţe sau a alteia, suntem siliţi, de la un punct 
încolo, să recunoaştem că există diferenţe fundamentale. 
De exemplu, conceptul de reîncarnare din budhism şi din 
alte religii indiene se poate dovedi incompatibilă cu 
concepţia creştină privind mântuirea. Aceasta nu trebuie 
să fie, totuşi, un motiv de îngrijorare. Chiar şi în cadrul 
budhismului, pe plan metafizic, există concepţii 
diametral opuse. Până la urmă, această diversitate nu 
înseamnă decât că avem diferite cadre în care să plasăm 

disciplina etică şi cultivarea valorilor spirituale. Acesta 
este motivul pentru care nu sunt un susţinător al ideii 
unei noi sau super-religii mondiale. Aceasta ar însemna 
că am pierde particularităţile diferitelor credinţe. 

După părerea unora, conceptul budhist de shunyata 
sau vid este, în esenţă, similar cu unele accepţiuni ale 
conceptului de Dumnezeu. Totuşi, rămân unele di- 
ficultăţi în această privinţă. Prima problemă este în ce 
măsură rămânem credincioşi învățăturilor originale, dacă 
le interpretâm prea mult (deşi, desigur, avem dreptul să 
facem acest lucru). Există similitudini între concepţia 
budhistă Mahayana privind Dharmakaya, Sambogakaya şi 
Nirmanakaya şi trinitatea creştină a lui Dumnezeu ca Tată, 
Fiu şi Duh (sau Spirit) Sfânt. Dar a afirma, pe baza acestor 
asemânări, că budhismul şi creştinismul sunt, în esenţă, 
la fel, este, cred, prea mult. După cum spune un vechi 
proverb tibetan, nu trebuie să încercăm să punem capul 
unui iac pe trupul unei oi, sau invers. 

Ceea ce trebuie făcut, în schimb, este să cultivâm o 
adevărată înţelegere a pluralismului religios. Acest lucru 
este valabil mai ales dacă credem cu adevarat în respec- 
tarea drepturilor omului, ca principiu universal. În 
această privinţă, ideea unui parlament mondial al re- 
ligiilor mi se pare foarte atrăgătoare. Ca o observaţie de 
început, cuvântul „parlament“ trimite la democraţie, în 
timp ce pluralul „religii“ subliniază importanţa princi- 
piului multitudinii credințelor. Perspectiva cu adevărat 

pluralistă asupra religiei pe care o sugerează un astfel de 
parlament ar fi, cred, foarte utilă. S-ar evita, pe de o parte, 
extremismul bigotismului religios şi, pe de altă parte, 
îndemnele spre un sincretism inutil. 

În legătură cu problema armoniei inter-religioase, ar 
trebui, poate, să spun câte ceva despre convertirea reli- 
gioasă. Aceasta este o problemă care trebuie luată foarte 
în serios. Este esenţial să înţelegem că doar convertirea 
nu face din cineva un om mai bun, adică mai disciplinat, 
mai plin de compasiune, cu un suflet mai cald. Mult mai 
util este pentru un om să se concentreze asupra trans- 
formării sale spirituale prin practicarea reţinerii, virtuţii 
şi compasiunii. În măsura în care concepţiile sau prac- 
ticile altor religii sunt folositoare sau relevante pentru 
propria noastră credinţă, este bine să învăţăm de la alţii. 
Uneori, ar putea fi mai bine să adoptâm unele dintre 
aceste precepte sau practici. Dar când acest lucru este fă- 
cut cu înţelepciune, putem rămâne fermi în propria 
noastră credinţă. Acesta este lucrul cel mai bun, deoarece 
nu apare riscul unor confuzii, legate mai ales de modul 
de viaţă pe care îl presupun diferitele religii. 

Dată fiind diversitatea fiinţelor omeneşti, este firesc ca, 
din milioanele de practicanți ai unei religii, unii să 
considere că îi satisface mai mult modul în care o altă 
religie abordează problema evoluţiei etice şi spirituale. 
Unora, conceptele de reîncarnare şi karma li se par mai 
eficiente în a-i inspira în cultivarea dragostei şi com- 

pasiunii în contextul responsabilităţii. Pe alţii îi inspiră 
mai mult ideea unui creator transcendent. În astfel de 
situaţii, este esenţial ca aceşti oameni să se întrebe, iarăşi 
şi iarăşi, dacă sunt atraşi de o altă religie din motive 
corecte; dacă sunt atraşi doar de aspectele culturale şi de 
ritual, sau de învăţăturile fundamentale; dacă noua re- 
ligie li se va părea mai uşor de respectat. Spun aceasta 
pentru că am constatat că, deseori, atunci când oamenii se 
convertesc la o altă religie decât cea pe care au moş- 
tenit-o, ei adoptă anumite aspecte superficiale ale culturii 
căreia îi aparţine noua lor credinţă, fără ca practicarea 
noii religii să fie mai profundă de atât. 

În cazul unei persoane care decide, după o reflecţie 
îndelungată şi matură, să adopte o altă religie, este foarte 
important ca ea să nu uite contribuţia pozitivă a fiecărei 
credinţe. Există riscul ca această persoană, în încercarea 
de a-şi justifica decizia în faţa altora, să critice religia pe 
care a avut-o înainte. Este esenţial să evităm acest lucru. 
Numai pentru că această credinţă nu mai este eficientă 
pentru un individ, nu înseamnă că aceasta nu mai este fo- 
lositoare pentru omenire. Dimpotrivă, putem fi siguri că 
ea a fost o sursă de inspiraţie pentru milioane de oameni 
în trecut, este şi astăzi şi va fi şi în viitor, îndemnându-i 
pe oameni să meargă pe calea dragostei şi a compasiunii. 

Este important să nu uitâm că, în esenţă, rolul religiei 
este să ajute la amplificarea dragostei şi compasiunii, 
râbdării, toleranţei, umilinţei, iertării şi aşa mai departe. 

Dacă neglijăm acest aspect, schimbarea religiei nu ne va fi 
de nici un folos. De asemenea, chiar dacă suntem cre- 
dincioşi fervenţi ai unei religii, acest lucru nu ne foloseşte 
la nimic dacă nu traducem în viaţă, în fiecare zi, aceste 
calităţi. Un astfel de credincios nu este mai bun decât un 
bolnav care suferă de o boala gravă şi care citeşte tratate 
de medicină, dar nu respectă tratamentul prescris. 

Mai mult, dacă aceia care sunt practicanți ai unei 
religii nu dau dovadă de compasiune şi nu sunt dis- 
ciplinaţi, cum le-am putea pretinde acest lucru altora? 
Dacă am putea instaura adevărata armonie, bazată pe 
respect reciproc şi înţelegere, religia ar avea autoritatea 
de a se pronunţa asupra unor probleme morale vitale, 
cum ar fi pacea şi dezarmarea, dreptatea politică şi 
socială, protecţia mediului şi multe alte probleme care 
afectează întreaga omenire. Dar nu vom fi luaţi în serios 
atâta timp cât nu punem în practică învăţăturile spiri- 
tuale. Iar acest lucru înseamnă şi a da un exemplu bun, 
stabilind relaţii bune cu alte credinţe. 


CAPITOLUL XVI 


APEL 


Faptul că am ajuns la ultimele pagini ale acestei cărţi 
îmi reaminteşte de efemeritatea vieţii noastre. Cât de 
repede trece şi cât de repede vine ziua din urmă! În mai 
puţin de 50 de ani, eu, Tenzin Gyatso, călugăr budhist, nu 
voi mai fi decât o amintire. Mă îndoiesc că vreunul dintre 
cei care citesc aceste rânduri va mai fi în viaţă peste un 
secol. Timpul trece nestingherit. Când facem greşeli, nu 
putem să dăm ceasul înapoi şi să mai încercăm o dată. 
Tot ce putem să facem este să folosim bine prezentul. Da- 
că, atunci când vine ultima noastră zi, privind înapoi, 
vedem că am avut o viaţă împlinită, rodnică şi plină de 

sens, acest lucru ne va consola. Dacă nu, s-ar putea să ne 
întristâm. Dar dacă va fi într-un fel sau în altul, depinde 
de noi. 

Cel mai bun mod de a ne asigura că, atunci când ne 
vom apropia de moarte, nu vom avea remuşcări este ca 
în fiecare moment să dăm dovadă de responsabilitate şi 
de compasiune pentru ceilalţi. De fapt, este în interesul 
nostru nu doar pentru că prin această atitudine am avea 
de câştigat în viitor. După cum am văzut, compasiunea 
este unul dintre principalele lucruri care dau sens vieţii 
noastre. Este o sursă de fericire durabilă şi de plăcere. Şi 
este baza unui suflet bun, sufletul cuiva care acţionează 
din dorinţa de a-i ajuta pe alţii. Dovedind bunătate, 
afecţiune, cinste, adevăr şi dreptate faţă de alţii, avem şi 
noi de câştigat. Aceasta nu este concluzia unei teorii 
complicate. Este o chestiune de bun simţ. Nu se poate 
nega faptul că merită să ne preocupâm de ceilalţi. De 
asemenea, este mai presus de îndoială că fericirea noastră 
este strâns legată de fericirea celorlalţi şi, dacă întreaga 
societate suferă, şi noi înşine suferim. Nu se poate nega 
nici faptul că, cu cât inima şi mintea noastră sunt mai cu- 
prinse de rea-voinţă, cu atât suntem mai nefericiţi. Putem 
respinge orice altceva: religia, ideologia, înţelepciunea, 
dar nu putem ignora nevoia de dragoste şi compasiune. 

Aceasta este, deci, adevărata mea religie, credinţa mea 
simplă. În acest sens, nu avem nevoie de temple sau 

| biserici, de moschei sau sinagogi, nici de filosofii, doctri- 

; ne sau dogme complicate. Inima noastră, mintea noastră 
sunt templul. Doctrina este compasiunea. În esenţă, nu 
avem nevoie decât de dragoste pentru ceilalţi şi respect 
pentru drepturile şi demnitatea lor, indiferent cine sau ce 
sunt ei. Indiferent dacă suntem învăţăţi sau ignoranti, 
dacă credem în Budha sau în Dumnezeu, ori avem vreo 
altă religie sau nici una, atâta timp cât în viaţa noastră de 
zi cu zi avem compasiune pentru ceilalţi şi ne purtăm cu 
reţinere izvorâtă din responsabilitate, nu este nici o 
” îndoială că vom fi fericiţi. 

_ Dece, atunci, dacă este atât de uşor să fii fericit, nouă 
ni se pare atât de greu? Din păcate, deşi mulţi dintre noi 
se consideră plini de compasiune, tindem să ignorâm 
adevărurile de bun simţ pe care le-am amintit. Nu ne 
luptăm cu gândurile şi emoţiile negative. Spre deosebire 
de fermierii care urmăresc curgerea anotimpurilor şi 
cultivă pământul exact atunci când este momentul 
potrivit, noi ne irosim foarte mult din timpul nostru 
preţios în activităţi fără rost. Chestiuni triviale, cum ar fi 
faptul că am pierdut bani, ne provoacă regrete profunde, 
dar nu avem nici cea mai mică remuşcare pentru că nu 
facem lucruri cu adevărat importante. În loc să ne bucu- 
răm de ocaziile pe care le avem să contribuim la binele al- 
tora, noi doar luăm plăcere de unde putem. Nu ţinem 
seama de ceilalţi, pe motiv că suntem prea ocupați. 
Alergăm de colo-colo, făcând calcule, dând telefoane şi 
gândindu-ne ce ar fi mai bine. Facem ceva dar, dacă se 

întâmplă un lucru neprevăzut, ne gândim că am fi făcut 
mai bine dacă procedam altfel. Dar în aceste acţiuni sunt 
antrenate doar cele mai grosiere şi mai elementare nive- 
luri ale spiritului omenesc. În plus, dacă ignorăm nevoile 
altora, vom sfârşi, inevitabil, prin a-i răni. Ne considerăm 
foarte deştepţi, dar cum ne folosim calităţile? Mult prea 
des, le folosim pentru a ne înşela vecinii, pentru a profita 
de ei şi pentru a ne fi nouă mai bine pe seama lor. Și, 
când lucrurile nu ies aşa cum am fi vrut, dăm vina pe ei 
pentru problemele noastre. 

Satisfacţia durabilă nu poate fi obţinută prin acumu- 
larea de lucruri. Indiferent câţi prieteni am avea, ei nu ne 
pot face fericiţi. Iar scufundarea în plăceri senzuale nu 
este decât o poartă spre suferinţă. Este ca mierea întinsă 
pe tâişul unei săbii. Prin aceasta nu vreau să spun că ar 
trebui să ne dispreţuim corpul. Dimpotrivă, nu le putem 
fi de folos altora fârâ corp. Dar trebuie să evităm extreme- 
le care pot duce la râu. 

Dacă ne concentrăm asupra aspectelor lumeşti, ceea ce 
este esenţial rămâne ascuns pentru noi. Desigur, dacă am 
fi cu adevărat fericiţi procedând astfel, atunci ar fi cu 
totul rezonabil să trăim în acest fel. Dar nu suntem fe- 
riciți. În cel mai bun caz, trecem prin viaţă fără prea 
multă bătaie de cap. Dar, când problemele ne asaltează, 
după cum este dat, suntem neprepătiţi. Constatăm că nu 
putem face faţă. Suntem disperaţi şi nefericiţi. De aceea, 
cu mâinile unite ca pentru rugăciune, fac apel la voi, 

cititorii, să daţi restului vieţii voastre sens. Faceţi aceasta 
angajându-vă în practică spirituală, dacă puteţi. După 
cum sper că am demonstrat, nu este nimic misterios în 
asta. Ea nu constă în nimic altceva decât în a acţiona din 
grijă pentru alţii. Şi, dacă vă angajaţi în această practică 
sincer şi cu perseverenţă, încetul cu încetul, pas cu pas, 
veţi reuşi treptat să vă ordonaţi obiceiurile şi atitudinile, 
astfel încât să vă gândiţi mai puţin la propriile voastre 
interese înguste şi mai mult la interesele celorlalţi. Făcând 
aceasta, veţi constata că vă bucuraţi voi înşivă de pace şi 
de fericire. 

Abandonaţi invidia şi dorinţa de a triumfa asupra 
altora. În loc de acestea, încercaţi să-i ajutaţi. Cu bunătate 
şi curaj şi încrezători în faptul că, procedând astfel, veţi 
avea succes, întâmpinaţi-i pe ceilalţi cu un zâmbet. Fiţi 
sinceri şi deschişi. Şi încercaţi să fiţi imparţiali. Trataţi-i 
pe toţi de parcă v-ar fi prieteni apropiaţi. Spun acestea nu 
ca Dalai Lama sau ca om cu puteri sau capacităţi deose- 
bite. Nu am aşa ceva. Vorbesc ca fiinţă umană care, ca şi 
voi, doreşte să fie fericită şi să nu sufere. 

Dacă, dintr-un motiv sau altul, nu puteţi să-i ajutaţi pe 
ceilalţi, cel puţin încercaţi să nu Je faceţi rău. Imaginaţi-vă 
că aţi fi turişti. Gândiţi-vă la Pământ aşa cum este văzut 
din spaţiul cosmic: atât de mic şi de insignifiant, dar atât 
de frumos. Avem, într-adevăr, ceva de câştigat făcân- 
du-le rău celorlalţi în timpul şederii noastre aici? Nu ar fi 
preferabil şi mai rezonabil så ne relaxăm şi să ne bu- 

curâm, ca şi cum am fi în vizită într-o altă comunitate? 
Dacă în toiul acestei bucurii pe care v-o provoacă lumea 
aveţi un răgaz, încercaţi să-i ajutaţi oricât de puţin pe cei 
care sunt descurajaţi şi pe aceia care, din diferite motive, 
nu pot sau nu reuşesc să se ajute pe ei înşişi. Încercaţi să 
nu vă întoarceţi privirea de la cei al căror aspect este su- 
părător, de la cei cu haine zdrenţuite şi de la suferinzi. În- 
cercaţi să nu vă gândiţi niciodată că ei v-ar fi inferiori. 
Dacă puteţi, încercaţi chiar să vă gândiţi că nu sunteţi mai 
buni decât cel mai umil cerşetor. Veţi arâta la fel în mor- 
mânt. 

În încheiere, aş vrea să vă împaârtâşesc o scurtă rugă- 
ciune care mă inspiră foarte mult în încercarea mea de a 
le fi de folos celorlalţi: 


Fie să devin pentru totdeauna 
Un apărător al celor lipsiţi de apărare 
O câlâuză pentru cei care şi-au pierdut calea 
Un vas pentru cei care au de traversat oceane 
Un pod pentru cei care au de traversat râuri 
Un sanctuar pentru cei aflaţi în pericol 
Un far pentru cei lipsiţi de lumină, 
Un refugiu pentru cei lipsiţi de adăpost 

, Şiun slujitor al tuturor celor aflaţi în nevoie. 

